
I  neia  i  te  piha  neneiraa  a  te  Ekalesia  a  Iesu  Mesia  *  i  te  Feia 
Mo‘a  i  te  Mau  Mahaim  Hopea  Nei,  i  Papeete,  Tahiti,  i  te  mau  fenua 
Botaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

“  Te  parau  moe  a  lehova  ra ,  tei  te  feia  ïa  i  matacu  ia'na 
ra;  e  o  ratou  ta'na  e  faaite  mai  i  te  parau  faaau  na'na  ra 
Sal.  25:  14. 

Nu.  1.  10  Atopa,  1908.  Mat.  2. 


Te  INTiuL  no  te  Elca.le:sia. 

Ua  funtiahia  te  imm  mea  atoa  a  te  Atua  i  nia  i  te  uiu 
paari;  oia  utoa  Ta’na  Ekalesia  Ta’na  i  faatia.  E  tupu  paha 
te  tahi  uiraa  mai  teie  te  huru:  Eaha  te  niu  o  te'Ekalesia  a 
te  Atmt!  Na  Iesu  i  pahono  mai  na  roto  i  te  hoê  paraparau- 
raa  a  parahi  ai  oia  i  roto  i  teie  nei  ao.  Ua  ui  atura  lesu  i 
ta’na  nmu  pïpï,  na  ô  ntura,  uO  vai  au  te  Tarnaiti  a  te  taa-ta 
nei  i  ta  te  taata  nei  parauraaf  ”  'Ua  pahono  maira  Petero 
ia’na,  uO  te  Mesia  oe,  te  Tamaiti  a  te  Atua  ora  ra.”  Ua 
parau  atura  Iesu  ia’ria,  “E  ao  to  oe  e  Simona  Bare-iona,  o 
ere  tn  te  taata  i  faaite  mai  ia  oe  i  te  reira^  na  tau  metua  râ  i 
te  ao  ra.  E  parau  atoa’tu  vau  ia  oe,  o  Petero  ee,  e  ei  nia 
iho  i  teie  nei  pâpâ  e  patu  ai  au  i  tau  Ekalesia,  e  e  ore  roa  ïa 
e  ïioaa  i  te  uputa  o  hade.”  Mat.  1(> :  16-18. 

V  Na  roto  i  tem  n<  i  parau  ua  faaitehia  mai  te  hoê  parau 
rahi,  oia  hoi  ua  noan  ia  Petero  te  ite  na  roto  i  te  heheuraa 
parau  no  ô  mai  i  te  At-ua,  e  i  reira  ua  faaite  papu  maira 
Iesu  e  e  patuhia  Ta’na  Ekalesia  i  nia  i  taua  pâpâ  ra,  oia  hoi 
te  heheuraa  parau.  Ua  faareo  a‘enei  tatou  i  te  haapiiraa  a 
te  tahi  mau  taata  o  tei  na  ô  maira  e,  O  Petero  tana  pâpâ  ra, 

aita  roa  râ  e  ti ff  ia  tatou  ia  farii  i  taua  parau  ra,  no  te  mea 
aita  lesu  i  faatia  i  ta’na  Ekalesia  i  nia  i  te  feaata.  LTa  ite  tatou 
e  mai  te  mea  ua  faatiahia  te  Ekalesia  1  nia  ia  Petm-o,  e  niu 
paruparu  te  reira,  no  te  mea  e  toru  atnra  to  Petero  hunaraa 
i  te  Mesia.  Mat  26:  75,  Ua  ite  hoi  tatou  e  ua  pohe  Petero 
mai  ia  tatou  nei  â  hoi;  mai  te  mea  o  Petero  te  niu  o  te  Eka- 
lesia.,  ait-a  anei  te  niu  i  iritihia  a  pohe  ae  oia!  E  nafea  te 
hoê  mea  ia  iritihia  to’na  ra  niu?  Teie  te  parau  e  ani  no 
tatou,  aita  roa  Iesu  i  faatia  i  ta’na  Ekalesia  i  nia  ia  Petero, 
i  nia  râ  i  te  heheuraa  parau;  no  reira  e  farii  tatou  i  te  parau 
mau  a  Iesu,  e  farii  hoi  i  te  Ekalesia  i  patuhia  i  nia  i  te  he- 
heuraa  parau  no  te  ra‘i  mai.  Tera  mai  te  tahi  mau  parau  i 
muri  nei  o  tei  faaite  papu  inai  ia  tatou  e  o  te  heheuraa  parau 
ïa  taua  papâ  ra:  1.  Na  roto  i  te  parau  i  heheuhia  mai  no 
ô  mai  i  te  Atua  ua  rnaitihia  Matatiaei  mono  ia  Iuda.  Ohi. 
1 :  24.  2.  Na  rotoi  te  heheuraa  parau  ua  faafariuhia  mai  o 

•Paula  ei  roto  i  te  ohipa  evanelia.  Ohi.  9:  4,  20.  3.  Na 

roto  i  te  helieuraa  i  te  parau  e  te  Varua  Maitai  ua  tonohia 
Baranaba  raua  o  Saulo  ia  rave  i  te  ohipa  i  haapaohia  e  te 
Atua  na  raua.  Ohi.  13:  2-4.  4.  .  Na  roto  lioi  i  te  heheu- 

raa  parau  no  te  ra‘i  mai  ua  noaa  ia  Paulo  te  ite  rahi  i  te 
evanelia.  Gal.  1:11,  12.  A  hi‘o  atoa  i  roto  i  te  1  Kor. 
14:  26:32;  5:  19,  20;  14:  1.  Ua  mana‘o  ihora  Paulo  e  e 
mea  hinaaro-rahi-hia  teie  nei  mau  rnaitai  i  horoahia  mai  na 
roto  i  te  heheuraa  i  te  parau  no  te  ra‘i  mai.  lla  faaite  papu 
marira  te  Mesia  e  ia  reva  âtu  Oia  e  tonohia  mai  te  Varua 
Parau  Mau  ia  ratou  ei  arâtai  ia  vatou  j  roto  i  te  parau  mau, 
e  faaite  atoa  mai  ïa  i'  te  mau  mea  e  tupu  a  muri  atu.  O  tei 
faaore  i  te  heheuraa  i  te  parau  no  te  ra‘i  mai,  ua  faariro 
atoa  ïa  oia  ia  Petero  rauâ  o  Iakobo  eina  taata  haavare,  no  te 
rnea  ua  parau  Petero  e  e  horoahia  mai  ïa  te  Varua  Maitai  i  te 
mau  taata  atoa  tei  parauhia  maira,  noa’tu  to  ratou  parahi- 
raa.  Ohi.  2:  38,  39/  E  ua  parau  maira  Iakobo  e,  ‘*Te  ere 
ra  râ  tq  hoê  o  outou  i  to  ite,  e  ani  oia  i  te  Atua  ra,  o  t«  i 
horoa  hna  mai  i  te  maitai  i  te  taata  atoa  ra,  ma  te  patoi  ore; 

e  e  horoahia  mai  ta’na.”  lak.  1:5.  Ia  ore*  tatou  ia  vare  i 
tera  parau  e  i  tera  parau  ua  faaite  mai  ta  Amosa  e,  “Aita 
a  te  Fatu  ra  a  Iehova  e  peu  i  rave,  maori  râ  ia  faaite  i  ta’pa 
parau  i  moei  ta’na  ra  mau  tavini  i  te  mau  peropheta.” 
Amo.  3:  7.'  “Aore  e  parau  i  faaitehia  mai  e  taiata  te  taata 
i  reira;  e  ao  râ  to’na  to  te  haapao  i  te  ture  ra.”  Mas.  29: 
18.  Aita  anei  hoi  tatou  i  taio  i  te  parau  tei  na  ô  ra  e,  “E 
hoê  noa  iho  huru  to  te  Atua  inanahi,  i  teie  nei  maliana  e  a 
muri  noa’tu;  e  aore  roa  e  hirohirouri  ia’na  ra.  aore  hoi  e 
huru-ê-raa  e  vahi  iti  noa’4e.”  Moro.  9:  9.  Oia  mau  ta 
teie  nei  rriau  peropheta  i  haapii  mai,  e  te  farii  nei  te  Ekale- 
sia  a  Iesu  Mesia  i  teie  nei  parau  mo‘a.  Teie  râ  te  uiraa 
rahi,  Nafea  fre  mau  haapaoraa  o  tei  faarue  noa  i  te  heheuraa 
}>arau,  e  te  peropheta,  e  te  mau  'aposetolo?  Aita  anei  raton 
i  faarue  i  te  niu  no  te  Ekah  sia?  E  pahono  tatou  e,  E  ua 
iriti  roa-hia  taua  pâpâ  ra  ta  lesu  i  faaite  maira,  e  no  reira 
ua  au  ta  ratou  haapaoraa  i  te  fare  i  patuhia  i  nia  i  te  one,  e 
ia  tae  mai  te  pape  pue  e  mairi  ïa  i  raro.  Area  te  Ekalesia 
a  Iesu  Mesia,  i  parau-noa-hia  i  ô  tatou  nei  e  ‘‘Moromona,” 
i  patu-mau-hia  ïa  i  nia  i  te  pâpâ  ra  o  te  heheuraa,  parau  e  ua 
au  i  te  fare  i  patuhia  i  nia  i  te  mato;  ia  mairi  noa  mai  te  ua 
e  ia  tahe  te  pape  pue,  (o'ia  hoi  te  hamani-ino-raa  e  te  mau 
faahemaraa  a  te  diaboio)  aita  ïa  i  aueue,  e  hoê  vahi  iti 
noaue,  e  te  tupu  nei  i  te  rahiraa.;  *e  te  vai  nei  te  mahana  e 
faaihia  te  fenua  nei  i  te  Ekalesia  mai  te  ofai  ta  Daniela  a 
i  hi 4  o  ra .  Dan .  2 :  45 .  —  Varene  . 


O  Farani  te’fenua  rahi  matamua  i  hau  te  rahi  o  te  mau 
taata  i  pohe  roa  i  rôto  i  te  matahiti  i  te  mautamarii  i  fanau. 
I  roto  i  te  matahiti  1907,  e  794,000  taata  i  pohe,  e  e  774,000 
tamarii  i  fanau;  e  20,000  tei  polie  i  hau  i  tei  fanau.  Te 
faaite  nei  teie  e  te  haere  nei  Farani  i  te  iteraa.  Te  tupu 
atoa  nei  te  reira  huru  i  roto  i  te  tahiatu  â  mau  fenua  rarahi. 
O  te  haapao  ore  i  te  parau  a  te  Atua  te  tumu. 

*  Te;  Ta.ma.fi 

Ua  haamata  te  mana‘o  o  te  tahi  mau  taata  Beritane  i  te 
horuhoru  no  te  manuïa-roa-n  a  o  te  ohipa  faatereraa  pahi 
na-te  reva  i  imihia  e  te  taata  e  rave  rahi  i  teie  uei  inau 
mahana.  Tera  te  tnmu  ratou  e  horuhoru  ai:  ua  tapitapi  te 
mau  faatere  hau  uo  te  m  iu  baseleia  rarahi,  o  te  hoê  tauia‘i 
iti  rahi  e  fatata  mai  nei.  E  fenua  iti  Beritane  i  haaatihia  i 
te  moana^  e  <»  te  mau  pahi  manuâ  rarahi  to’na  paruru;  tuai 
te  mea  râ  ia  mauuïa  roa  te  faatereraa  i  te  pahi  tia  roto  i  te 
reva,  ua  faufaa  ore  to  Beritane  mau  pahi  tama‘i  ei  paruru 
ia’na,  no  te  mea  tia  i  te  pahi  i  na  te  reva  i  tere  na  nia  iho 
i  te  moana  i  te  ao  e  i  te  po,  a  haamairi  mai  ai  i  te  topita  i 
nia  i  te  pahi  e  i  nia  hoi  i  te  mau  oire  o  te  fenua,  a  haapau 
roa’tu  ai.  Te  parau  faait<»ito  nei  te  tahi  mau  vea  Beritane 
ia  ô  te  hau  i  roto  i  te  oliipa  hamaniraa  pahi  na  te  reva  ei 
paruru  fenua,  no  te  mea  te  mana‘o  nei  ra*ou  e  ia  tupu  faa- 
iiou  te  tarna‘i  rahi,  e  tama‘i  te  taata  i  nia  i  te  moana,  i  nia 
i  te  fenua,  e  i  roto  iioi  i  te  reva  i  nia  roane  i  te  fenua. 

Eaim  râ  te  aau  taata  e  feruri  noa  i  te  tama‘i?  A,  e 
mana  rahi  to  te  varua  ino  i  roto  i  teie  nei  no.  Te  imi  noa 
nei  â  oia  i  te  taata  ia  pau  ia’na,  Ua  na  ô  maira  iesu,  “2£ 
tia  mâi  hoi  te  tahi  fenua  e  aro  mai  i  te  tahi  fenua .  e  fe  tahi 
basileia  e  aro  niai  i  te  tahi  basileia ,  e  o‘e  hoiy  r  te  maii ,  e  e 
aueue  tenua  i  tera  vahi ,  i  tera  vahi .  E  matamehai  anaie  râ 
teie  nei  mau  mea  no  te  pohe Mat.  24:  7,  8.  Te  na  ô  nei 
hoi  te  Buka  Fafau,  1:  6:  ‘ ‘ Te  fatata  mai  nei  te  mahnna  c 

afai-â-hia’i  i  te  liau  i  te  ao  nei Te  ru  nei  te  mau  fenua 
rarahi  i  teie  nei  i  te  ohipa  faaineineraa  no  te  tama‘i,  e  riro 
ai  taua  mau  parau  ra  ei  parau  mau  roa.  Tera  mai  te  rahi  o- 
te  inoni  auro  i  haapauhia  e  te  tahi  mau  basileia  rarahi  i  roto 
i  te  m.  1907,  ei  faaineineraa  ia  ratou  iho  no  te  tamaS :  A 
haamana‘o  e  no  te  lioe  noa  iho  matahiti  teie  uei  mau  iuoni 
ï  pau.  No  Bêritane,  296  milioni  dara;  no  Farani,  108  mili- 
oni  dara;  no  Amerika,  199  milioni  dara;  no  Alemunia,  292 

miliorri  dara;  no  Rusia,  245  milioni  dara;  to  Itali,  85  mili- 
oni  dara;  to  Autaria-Hugari,  134  milioni  dara ;  to  te  fenna 
Iuidia  ta  Beritane  ï  faatere,  100  milioni  dara.  Ua  haamata 
atoa  Iapone  e  Taina  i  teie  mau  mahana  i  te  haapau  i  te 
rnoni  e  rave  rahi  te  milioni  i  te  mau  matahiti  atoa  ei  faaine- 
ineraa  ia  ratou  iho  no  te  ohipa  tama‘i.  I  teie  nei  mau  avae 
ua  tae  mai  te  parau  omumu  i  te  na  ôraa  mai  e,  te  feruri  nei 
Beritane  i  te  ravea  e  tarahu  oia  i  e  500  milioni  dara  no  te 
faaineme-roa-raa  La’na  iho  no  ta’na  mau  ohipa  tama‘i. 

Te  parau  nei  te  mau  Faatere  hau  o  tei  faaitoito  i  te  mau 
basiieia  ia  faarahi  ratou  i  ta  ratou  mau  nuu  e  ta  ratau  mau 
parhi  manuâ,  e  ravea  maitai  roa  te  reirae  hau  ai  te  ao  nei,  oia 
hoi  mai  te  mea  ua  ineine  roa  te  tahi  basileia  no  te  tama‘i, 
e  mâta‘u  te  tahi,  eita  e  tama‘i  mai.  E  feruriraa  haavare 
roa  râ  te  reira.  O  vai  te  aib-)  rahi  e  mâta‘u  to’ua  ia  farerei 
i  te  tahi  aito  rahi  i  roto  i  te  tama‘i.  Aita  anei  oia  i  haapii- 
hia  e  eiaha  e  mâta‘u,  e  e  mea  haama  te  mâta‘u?  O  vai  iioi 
te  basileia  i  ineine  no  te  tama‘i  e  mâta'u  to’na  ia  tama‘i 
atu  i  te  tahi  basileia  i  ineine  no  te  tama‘i?  Hoê  â  ‘ia  huru 
ihana‘o  to  te  basileia  e  to  te  taata,  oia  hoi  ia  hau  to’rm 
puai  i  to  te  tahi.  Te  mana‘o  nei  te  taata  Amerika  e  numera 
hoê  t-e  hau  Amerika;  te  mana‘o  atoa  nei  te  mau  taata  Fa- 
rani  e  numera  hoê  te  hau  Farani;  e  te  na  reira  atoa  ra  te 
mau  taata  Beritane,  e  te  man  taata  Alemania,  e  te  taata 
lapone,  e  vetahi  atu  â.  Eaha  e  otohe  anei  te  basileia  nu- 
mera  hoê  i  murif  Eiaba  roa  ïa.  E  ere  roa  ïa  te  faaineine- 
ran  no  te  tama‘i  i  te  ravea  e  ore  roa’i  te  tama‘i,  o  te  ravea 
roa  râ  ïa  na  te  varua  ino  ia  tupu  te  tama‘i  i  te  rahiraa.  Mai 
te  mea  ua  haapiihia  te  hoê  taata  e  ia  hau  to’na  ite  i  te  oiiipa 
faatere  pahi,  ua  faaorehia  anêi  ïa  to?na  hinaaro  faatere  pahi? 
E  te  taata  i  haapiihia  i  te  ohipa  moto,  ua  faaorehia  anei 
to’na  hinaaro  ia  ô  i  roto  i  te  rnotoraa,  e  iteahia’i  to’na  ra 
vitiviti  e  te  taataatoa?  Oia  atoa  te  basiieia  i  haapiihia  i  te 
ohipa  tama‘i,  e  tiipu  to’na  hinaaro  i  te  tama‘i  ia  iteahia 
to’na  upootiaraa  i  nia  iho  i  te  mau  basileia’toa.  E  mai  te 

raea  ia  rahi  roa  to’na  mau  pahi  e  ia  rahi  roa  hoi  ta’na  raau 
nuu,  eita  anei  e  tupu  to’na  teoteo  a  faaooo  atu  ai  oia  i  te 
tahi  basileia?  Oia  mau  ïa;  ua  teoteo  roa  te  lapone  i  niuri 
a4e  i  to’na  upootiaraa  i  nia  Tiusia.  E  ia  teoteo  te  tahi,  eita 
anei  e  vahavaha’tu  te  tahif  Tirara  ïa  parau  papu  roa,  e 
tupu  te  para.11  a  te  mau  peropheta  ei  parau  mau,  e  riro  te 
anotan  hopea  ei  anotau  taraa‘i  e  te  peapea  rahi. 

Eaha  tatou  nei?  A  haapao  tatou  i  ta  te  Arii  no  te  han. 
Ia  faahapahia  raai  eiaha  e  faahapa’tu.  E  rave  i  ta  te  parau 
tia,  eiaha  roa  e  hopoi  haere  i  te  parau  ino  e  taa  ê  ai  te  raau 
hoa  te  tahi  e  te  tahi,  e  imi  râ  i  te  hau. 

“  E  ao  io  tei  faatiipa  i  tr  parau  hau  ra;  e  parauhia  ratou 
ei  tamarii  na  te  Atua.  Mat.  o:  0. 

E  taata  aau  horoa  noa  Anederea  Taneti  (Carnegie)  no 
te  fenua  Amerika.  Te  horoa  pinepine  nei  oia  i  ta’na  raoni 
na  te  raau  oire  e  rave  rahi  ei  hooraa  i  te  mau  buka  raaitatai 
atoa  e  ei  faatiaraa  i  te  raau  fare  taioraa  parau,  e  tia’i  i  te 
feia  haehaa  e  te  veve  ia  tipee  i  te  buka  e  ia  t-aio  i  te  parau 
raa  te  moni  ore.  I  roto  i  te  matahiti  1907,  ua  horoa  atura 
oia  i  nn  oire  105  i  te  fenua  Amerika  1,126,800  dara;  i'na 
oire  T0  i  te  fenua  Canada,  79  tautani  dara;  i  na  oire  42  i  te 
fenua  Beritane  425,745  dai’a ;  e  na  oire  e  piti  i  te  fenua  Ire- 
lani  14  tautani  dara;  e  i  te  fenua  Kotelani  (Seotland)  15,685 
dara.  Te  taatoaraa  ia  amui  1,661,180  dara  ïa,  i  horoahia  e 
taua  taata  ra  i  na  oire  159  i  roto  i  te  raatahiti  hoê,  1907.  Ua 
railioni  te  taata  e  taio  i  ta’na  mau  buka  i  horoa  raa  te  moni 
ore.  Ua  na  reira  oia  ei  faaoreraa  i  te  maua  i  rotopu  i  te 
taata  nei  e  ia  mararaarama  te  taata  paatoa. 

E  500,000  dara  te  rahi  o  te  auro  i  faaho‘i-faahou-hia  i 
raro  i  te  repo  i  roto  i  te  mau  niho  pê  o  te  mau  tino  taata 
pohe  i  tanuhia  i  te  fenua  Araerika  i  te  matahiti  hoê,  Xa  te 
mautaote  niho  i  tito  i  te  auro  i  roto  i  te  raau  niho  pê  ia 
raaitai  faahou  t.e  niho. 

Ta  Te  Otiipo.  E  F aaite  IXIa.i 

Te  parau  a  Samuela  Kobera  (Kohlberg)  Peresidi  \  i 
mua  i  te  aro  o  te  amuiraa  o  te  feia  e  hoohaere  i  te  tao'a  no 
te  fenua  Amerika.  E  ere  oia  i  te  taata  110  roto  i  te  Ekalesia, 

no  rapae  râ. 

4iIa  hi4opoa  vau  i  teie  nei  oire  nehenehe,  (Roto  Miti) 
hoê  noa  iho  mana4o  i  tamauhia;  oia  hoi  o  Birikama  Ioune 
te  taata  hau  ê  i  te  fenua  Amerika  mai  te  matamua  mai  â. 
Na’na  i  faatupu  i  te  oire  nehenehe  roa  i  te  fenua  Amerika 
atoa.  Te  ite  nei  au  i  ta’ue  parau  nei,  rio  te  mea  ua  tae  atu 
vau  i  te  mau  oire  atoa  o  te  fenua.  Aita  vau  i  parau  e,  aita 
atu  oire  i  hau  to’na  mau  fare  nehenehe;  te  vai  ra.  AitaHu 
râ  oire  i  haavitivitihia  i  te  mau  e4a  aano,  te  mau  haerea  i 
tanuhia  i  te  matie  e  te  raau  tarnâru,  te  mau  fare  nehenehe, 
te  mâti  purumu  maitai,  e  i  faatupuhia  i  te  mau  ravea  i  riro 
ai  ei  parahiraa  nehenehe.  E  parau  noa’tu  â  vau,  O  Roto 
Miti  te  oire  nehenehe  roa  ta’u  i  ite,  e  o  Birikama  Ioune  te 
taata  maere-roa-hia  no  te  fenua  Amerika.” 

Eaha  !  E  riro  anei  te  ohipa  rima  mai  te  paturaa  oire  ei 
tapao  e  ei  faaiteraa  i  tei  roto  i  te  aau?  Oia  mau  ïa.  la  tanu 
te  taata  i  te  umara,  e  tapao  te  reira  e  te  hinaaro  nei  oia  ia 
roaa  ta’na  umara:  ia  faito  haavare  :e  hoo  tao‘a,  e  tapao  ïa 
no  te  nounou  moni  i  roto  i  te  aau  o  te  taata  hoo  ra;  e  ia 
haapau  te  taata  i  to’na  puai  atoa  i  te  imiraa  ite  maitai  note 
taata  atoa,  mai  tei  itea.  i  te  paturaa.  i  te  oire  Roto  Miti,  ua 
rave  oia  i  te  ohipa  a  te  Atua.  Na,  te  mau  ohipa  atoa  a  Biri- 
kama  Ioune  e  faaite  hua  e  ua  imi  oia  te  maitai  uo  te  taatoa- 
raa,  no  to  roto  e  no  to  rapae  atoa  i  te  Ekalesia. 

“ E  ite  hoi  outou  ia  ratou  i  ta  ratou  i  faakotu  ma •/' 

Mat.  7:  20. 


Te  parau  nei  M.  Farnana,  te  taata  Farani  tuiroo  faatei  e 
pahi  na  te  reva,  e  tae  te  tau  e  hau  te  maitai  ia  tere  te  taata 
i  roto  i  te  pahi  na  te  reva  i  to  te  pereoo  uira. 

Kanaana 

I  te  arauiraa  11  na  te  mau  ati  Iuda  o  tei  imi  i  te  ravea  e 
faaora  i  te  ati  luda  i  haraani  ino-hia  i  te  mau  fenua  i  Euro- 
pa  e  faaho‘i  atu  ia  ratou  i  te  fenua  ra  o  Kanaana,  ua  faaite- 
hia  euaraanuïa  roa  te  ohipa  faaapu  a  te  ati  luda  o  tei 
parahi  i  te  fenua  Kanaana  i  teie  nei.  E  3,000  tâ  fenua  to 
te  ati  Iuda  i  Kanaana.  E  900,000  dara  te  raoni  o  te  anani  i 
hoohia  i  te  matahiti  1907.  Ua  taitoruhia  te  rahiraa  i  na 
raatahiti  10  i  mairi  a‘enei.  Mea  rahi  hoi  te  Baere  e  te  pua 
ahu  i  hopoi-ê-hia  e  hoo.  Te  na  ô  nei  te  vea  na  te  rnau  hoo 
tao‘a  i  Lonedona:  “E  tui  te  roo  o  te  fenua  Kanaana  i  te 
tau  i  raua  nei  mai  to’na  roo  i  tui  i  te  tau  tahito.  Te  faaho‘i 
mai  nei  te  itoito  o  to'na  ra  mau  taata  i  to’na  ruperupe  tahito 
ra.  E  hau  to’na  ra  faufaa  rahi  i  raua  nei  i  to  te  tau  tahito.” 
Mea  rahi  te  raau  parau  tohu  tahito  fcei  faaite  mai  e  taaho‘i- 
hia’tu  te  ati  luda  i  to  ratou  fenua  e  e  faaorehia  to'na  ano- 
raa.  Ier.  32:  36-44.  Te  tupu  nei  taua  raau  parau  ra  i  teie 
nei.  I  te  matahiti  1840  ua  tono  atura  losepha  Seraita,  te 
peropheta  no  te  anotau  hopea  tiei,  ia  Oresôna  Haida,  Apo- 
setolo,  ia  Ierusaleraa  e  ua  tae  oia  i  nia  i  te  inou‘a  ra  o 
Oliveta,  e  uiai  te  au  i  te  faaueraa  a  te  Atua  ia  Iosepha,  ua 
haamaitai  atura  i  te  fenua  Kanaana  raa  te  pure  no  te  ho‘i- 
faahou  raa  o  te  ati  luda  i  reira.  E  i  te  raatabiti  1872  ua 
tono  atura  Birikama  loune  i  e  piti  aposetolo,  o  Tihoe  Seraita 
e  o  Lerezo  Tenoo,  ei  haainaitai  i  taua  fenua  ra  ia  ho‘i  rnai 
to’na  ra  ruperupe  e  ia  ineine  no  te  ho‘iraa  te  ati  luda  i  reira 
e  parahi  taraan  â.  Hoê  tausani  e  vau  harmre  matahiti 
Kanaana  i  te  vai-ano-roa-raa  ei  raedehara,  e  tae  noa  mai  ua 
ua  faauruhia  te  peropheta  a  te  Atna  Maua  Hope  i  te  anotau 
hopea  nei  e  haamaitai  i  te  fenua  ia  ore  t<»’na  ïnedehararaa, 
e  inaha,  tupu  fuahou  atura  to’na  ra  ruperupe,  e  ua  haamata 
faahou  atura  te  ati  luda  i  te  haaputuputn  raai  i  reira  e  pa- 
rahi.  E  teie  nei  na  itea  to'na  maitairaa  e  te  mau  hoo  tao‘a 
o  te  ao  uei.  E  mea  maere  rahi  ta  te  Atua  faatnpuraa  i  te 

parau  a  ta’na  mau  peropheta  tahito  ei  parau  mau  na  roto  i 
te  ohipa  a  ta’na  mau  peropheta  i  te  tau  hopea  nei.  Te  na 
ô  nei  te  Buka  Fafau^  6:  1:  “E  ohipa  rahi  e  te  maere  tei 
fatata  i  te  tupu  i  ô  te  tamarii  a  te  taata  uei.n  Oia  mau 
atura,  te  tupu  nei  ïa. 

Te  Hooraa  jPl\73. 

Te  rnaua^ohia  nei  e  faaorehia  te  rahiraa  o  te  mau  fare 
ava  i  Amerika,  no  te  mea  te  tupu  nei  te  faaoreraa  fare  ava 
i  te  rakiraa.  I  roto  i  na  matahiti  e  piti  i  muâ  a‘enei  i  te 
hau  ra  o  Kentucky  i  Amerika,  ua  opani-roa-hia  te  rahiraa  o 
te  mau  fare  ava.  Mea  rahi  roa  te  ava  taero  i  hamanihia  e  i 
hoohia  i  taua  fenua  i  mutaaiTio.  I  teie  nei  râ,  e  93  rnataie- 
naa  to  roto  ite  119  mataienaa  no  taua  hau  ra  tei  opani-etaeta- 
roa  i  te  hooraa  ava,  no  te  mea  tei  te  hui  raatira  te  parau  i  te 
faatiaraa  e  te  faaoreraa.  Ta  te  hui  raatira  parau  e  faaoti  i 
te  reira  vahi,  o  te  ture  ïa.  No  te  mea  ua  faaorehia  te  inu- 
raa  ava,  ua  iti  roa  ïa  te  mau  tâata  i  tapeahia  i  te  fare  auri  i 
teie  nei,  e  ua  ere  atÔa  te  mau  tiai  fare  auri  i  te  ohipa  e  te 
rnoni  no  to  ratou  toroa.  No  reira  te  imi  ra  ratou  i  te  tahi 
atu  ohipa  e  roaa  mai  ai  te  lioo  maa.  Te  faaite  atoa  rnaira 
te  hoê  socaiete  pereoo  auauahi  rahi  i  Amerika  eriro  ratou  i  te 
faaore  vave  i  te  hooraa  ava  ï  nia  i  ta  ratou  mau  pereoo  atoa 
ra,  no  te  mea  e  rahi  roa  te  taata  e  haere  na  nia  i  ta  ratou 
rnau  pereoo  i  reira,  e  e  rahi  ta  ratou  faufaa  e  noaa  i  te  reira 
faatereraa. 

ta  tahitohito  tei  te  uaina;  e  hauti  rahi  tei  te  ava  tae - 
ro;  e  ere  i  te  taata  paari  te  vare  i  te  reira .”  Mas.  20 :  1. 

\  te  28  no  Tetepa,  1908,  i  te  fenua  ra  o  Amenka  ua 
maifi  mai  ai  te  ua  rahi  i  nia  iho  i  te  oire  rahi  o  Trinidacl, 
mai  te  ite  no  te  mau  taata  o  tei  parahi  i  roto  i  taua  oire  ra, 
aita  ratou  i  itete  uarani  mai  teie  nei  vero  te  huru.  E  no  reira 
aita  e  tia  ia  tae  mai  ai  i  te  pereoo  auahi  i  roto  i  taua  oire  ra, 
no  te  mea  ua  parari  roa  i  te  e‘a  turu  i  te  pape  pue  rahi. 

Te  Sitona 

E  mea  huru  ê  te  faapuraa  aitona  i  teie  nei  tau  hopea 
nei.  f  te  tau  Bibilia  ua  tanuhia  te  huero  e  te  rima,  ua  ooti- 
hia  i  te  rirna,  ua  tahirihia  e  te  riina  ua  taataabihia  e  te  avae 
puaa,  e  ua  tavirihia  e  te  rima,  e  e  ohipa  rahi  te  aroteraa  i 
te  fenua  ma  te  hoê  raau  fefe  i  putohia  e  te  puaatoro  o  tei 
ore  i  tam&ru  maitai  i  te  repo.  I  teie  nei  râ  tau,  na  te  mau 
machine  e  rave  vitiviti  i  taua  mau  ohipa  atoa  ra  ma  te  oioi 
roa  i  te  maitai  rahi  i  ore  i  iteahia  mai  te  matamua  mai  â. 
Te  Roto  Miti  te  hoê  faaapu  sitona  10,000  tâ  fenua  te  rahi. 
Ua  arotehia  te  fcnua  e  te  hoê  machine.  Na  te  machine  hoê 
e  arote  hohonu  i  e  25  tâ  fenua  i  te  ao  e  e  25  tâ  fenua  i  te  po. 
Ua  haamaramaramahia  tearoteraa  i  te  mori  uira  i  te  po..  Ua 
faito  te  ohipa  e  oti  i  te  mahana  hoê  i  te  reira  huru  maehine 
hoê  ra  i  te  puai  o  na  puaahorofenua  e  200;  hoê  dara  e  pau 
i  te  aroteraa  i  te  tâ  hoê.  Ia  tae  i  te  tau  auhune,  na  te  tahi 
machine  e  tapu  i  te  ma.u  tumu  sitona  a  ume  mai  ai  i  te  tumu 
e  te  huero  atoa  i  roto  i  te  machine,  e  tapu  i  te  huero  e  e 
faarue  ê  atu  i  te  tumu,  e  faataa  ê  atu  te  huero  i  te  ota,  e  i  te 
huero  aihere,  e  i  te  repo.  a  tito  atu  ai  i  te  huero  inâ  maitai  i 
roto  i  te  pute  i  ineine  roa  ei  hopoi  atu  i  te  taviriraa.  E  ooti- 
hia  e  30  tâ  fenua  i  te  ao  hoê  i  te  maehine  hoê.  Tirara  te 
ohipa  ta  te  rima  taata  e  rave,  oia  hoi  e  parahi  i  rQto  i  te  pa- 
rahiraa  i  nia  i  te  macbine  e  huti  i  te  tahi  mau  auri  ei  faatere, 
e  e  faaamu  i  te  auahi.  Ua  parau  a‘era  te  Atua,  i4Ia  tupu 
te  raau  rii,?’  etc.  e  ua  tupu  ihora.  E  tae  mai  anei  te  tau  e 
tia  i  te  taata  ia  na  reira?  E  mea  atea  roa  paha  te  reira  tan, 
te  haere  nei  râ  te  taata  i  mua  ma  te  oioi  rahi.  E  mana.  rahi 
to  te  taata  i  te  ohipa  faaapu  i  teie  nei  tau  i  to  te  mau  tau 
t  ihito  mai  te  matamua  mai. 


Te  haapaoraa  tei  ore  i  haamaitai  i  te  taata  i  raro  nei  i 
roto  i  teie  nei  oraraa,  aita  to’na  e  mana  e  faaora  i  te  taata  i 
te  ao  a  muri  atu. 

Te;  IXla.  ul  Parau  jA_pi. 

Ua  pau  1,500  fare  toa  i  te  auahi  i  roto  i  te  oire  Conatanatina  i  te  23  e 
te  24  no  Atete. 

I  te  tereraa  mai  o  Tamarii  Tahiti  mai  Takapoto  mai,  e  i  te  po,  ua 
mairi  te  hoê  vahine  ruau,  o  Kotourrto’na  i‘oa,  e  ua  pohe.  Aita  i  iteahia 
to’na  tino. 

I  roto  i  te  avae  Atete  ua  tere  te  pahi  rahi  api  no  Beritane,  o  Lusitania 
te  i‘oa,  i  e  650  maile  i  te  mahana  hoê.  Ua  tere  atura  oia  mai  te  femia 
Beritane,  e  tae  atura  i  te  fenua  Amerika  i  ua  hora  e  96  e  na  minute  18. 
Ua  riro  ia’na  te  rê  iA>  te  tere  oioi. 

I  te  2  no  Tetepa  ua  mairi  Tihaere  loua  mai  nia  mai  i  ta’na  pahi  na  te 
reva  e  500  avae  i  nia  i  roto  i  te  reva'  i  mua  i  te  aro  o  na  taata  e  25  tausani 
o  tei  maitatai  i  te  faatereraa  o  te  pahi.  0  ta’na  vahine  e  ta’na  tamarii  te 
taata  matamua  i  tae  atu  i  to’na  ra  tino.  Hoê  hora  e  te  afa  i  muri  a‘e  ua 
pohe  roa  oia. 

I  te  27  no  Tetepa  i  te  fenua  ra  o  lapone  te  hoo  haere  ra  te  tahi  pahi 
auahi  i  reira,  uaroohiataua  pahi  ra  i  te  tahi  mata‘i  taninito  rahi  e  no  reira 
ua  huri  taua  pahi  ra  i  tua,  ua  parahi  noa  i  nia  iho  i  taua  pahi  ra  na  taata 
e  54  e  no  te  miti  rahi  e  te  mata‘i  puai  ua  pohe  roa  na  taata  52  e  ua  ora  na 
taata  e  piti  i  taua  ati  ra. 

Ua  imi  te  mau  taote  no  te  hoê  piipu  taata  lepera  i  faataa-ê-hia  i  te 
taata  i  te  fenua  Luisana,  Aiperika  pae  apatoa,  i  fce  ravea  e  ora  te  taata  i  te 
ma‘i  lepera,  e  ua  parauhia  ua  itea  i  teie  nei.  Ua  ora  roa  te  hoê  taata  le- 
pera,  e  ua  tuuhia  ia  amui  atu  i  rotopu  i  te  taata;  e  toopae  atu  â  tei  ora,  ua 
tiai  rii  râ  ia  itea-papu-hia  e  ore  e  tupu  faahou  â  te  ma*i  hou  e  tuuhia  ia 
amuimui  i  rotopu  i  te  taata. 

I  te  ahiahi  o  te  26  no  Tetepa  uâ  tairuru  mai  to  te  amaa  Ekalesia  i  Pa- 
peete  e  te  tahi  mau  hoa  atoa  i  roto  i  te  fare  parahiraa  no  te  mau  orometua 
ei  aroha  ia  Farani  Tuterera  e  ta’na  vahine  o  Maria  i  to  raua  revaraa  i  te 
fenua  Amerika.  Ua  amuhia  te  mau  maa  huru  rau  e  te  maitai  rahi  i  faana- 
honahohia  e  te  mau  tuahine  i  raro  a‘e  i  te  faatereraa  o  Terava,  e  i  muri 
a‘e  ua  himenehia  te  tahi  mau  himene  e  ua  faaite  te  tahi  pae  o  te  mau  taeae 
i  te  mana‘o.  Ua  anoihia  te  oaoa  e  te  oto  atoa  i  tana  amuiraa  ra.  Te  ho  i  atu 
neT  Farani-i  te  fenua  no  te  paruparu  o  to’na  ra  tino,  aita  i  au  ia’na  te  fe- 
nu,a  mahanahana.  Hoê  ahuru  ma  toru  avae  to  Farani  ma  raveraa  i  te  ohi- 
pa  orornetua  i  te  mau  fenua  moana  nei,  e  i  raro  a‘e  i  to’na  faatere  ua  ne- 
neihia  12  vea,  14  Haapiiraa  Evaneleia,  te  Monoraa,  e  e  4  atua  â  parau  rii. 
Te  fa-âite  nei  Farani  e  taa  ê  noa’tu  â  oia  e  riro  oia  i  te  papai  pinepine  mai 
i  te  parau  no  Te  Heheuraa  Api. 

I  te  0  no  Atete  ua  haamanahia  te  hoê  parau  faaau  ia  hau  te  fenua 
Amerika  e  te  fenua  lapone. 

E  000  milioni  pute  mata‘i  tei  roto  i  te  mahaha  o  te  taata.  E  ohipa 
maere  rahi  na  te  Atua  te  ruahaha. 

I  te  tereraa  no  te  hoê  pahi  opupu  na  roto  i  te  reva  nei,  i  te  fenun  ra  o 
Aremania  ua  t'arere  teie  nei  palii  i  te  ati,  oia  hoi-  ua  fati  te  tahi  raau  rii  no 
teie  opupu,  no  reira  ua  mairi  mai  te  pahi  i  raro  e  ua  iri  i  nia  iho  i  te  tapoi 
no  tahi  fare.  E  no  reira  ua  ora  te  nïau  taata  o  tei  parahi  i  rr»to  i  taua 
pahi  ra. 

I  te  21  no  Tetepa  i  te  oire  ra  o  Pari  ua  tupu  te  auahi  ralh  roa  i  te  fare 
no  te  niuniu  paraparauraa,  no  reira  ua  pau  roa  taua  fare  ra  i  te  auahi,  ua 
ino  atoa  râ  te  nmu  niuniu  o  tei  faatorohia  i  roto  i  te  fare  i  te  auahi,  e  no 
reira  aita  i  tia  ia  ratou  e  paraparau  atu  i  te  pae  rahi  no  te  oire,  ua  pau  to 
moni  i  taua  auahi  ra  e  1,800,000  farane.  :  *  , 

Te  faaineine  nei  t<‘  hoê  Sotaiati  ralii  i  te  fenua  ra  o  Heritane.  no  te 
hamaniraa  i  na  pahi  e  piti,  no  te  faautua  ra  i  te  tao‘a  mai  New  Vork  i  te 
oire  ra  o  Lonedona,  no  reira  e  harnani  ratou  ï  taua  na  pahi  ra,  e  au  i  taua 
ohipa  ra,  e  no  reira  ua  parau  ratou  e,  aita  roa.  e  tahi  pahi  i  tere  i  tua  ia  au 
mai  teie  nei  na  pahi  i  te  rahi.  E  e  mea  tia  ia  faauta  00,000  trine  i  tua,  e  e 
pau  i  nia  i  te  hamaniraa  i  t(i  tahi  pahi  e  3,500,000  dara. 

Ua  pohe  i  te  ma‘i  te  hoê  liona  taehae  i  roto  i  te  hoê  teata  i  te  fenTm 
Amerika,  e  ua  parau  atura  te  taote  o  te  niho  pê  te  tumu.  No  reira  ua 
taamuhia  to’na  tino  i  te  taura  paari  roa,  e  faaêhia  te  tahi  auri  e  haamama 
i  te  vaha.  e  ua  iritihia  te  niho  a  uuru  puai  noa  rnai  ai  te  liona  ma  te  mauiui 
e  te  riri  rahi.  Ahiri  ua  tia  ua  hohoni  oia  i  te  taote'  o  tei  hinaaro  i  te  faaore 
i  to’na  ra  mauiui  e  faaora  ia’nn.  No  te  ite  ore  |ioi  te  patoi  nei  te  tahi  mau 
taata  i  te  feia  o  tei  hinaaro  i  te  haamaitai  ia  ratou  rn. 

Ua  tamata  fahou  tahi  taata  oruro  hau  i  te  taparahi  i  te  Peresiteni  no 
Guaternala.  Teie  te  toru  o  te  taime  ua  tamata  ratou  i  te  taparahi  ia’ua,  aita 
roa  râ  ratou  i  manuïa  i  ta  ratou  ohipa.  I  taua  mahana  ihora  ua  taamuhia 
e  ratou  tahi  topita  i  nia  i  ta’na  afata  paraparauraa  e  i  rnuri  mai  ua  haore 
oia  ma  te  ite  ore  e  rave  i  ta’na  iho  afata.  e  ua  parari  taua  afata  ra,  e  ua 
mairi  te  Peresideni  i  raro,  aita  râ  i  pohe.  I  te  matahiti  i  mairi  a'i  nei,  ua 
taorohia  te  tahi  topita  i  raro  i  to’na  pereoo,  i  to’na  haereraa  i  nia  i  te 
purumu.  E  ua  pohe  roa  na  puaâhorofenua  e  piti  e  te  taata  o  tei  faahoro 
i  taua  pereoo  ra. 

Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 

Frank  Cutler,  Imprimeur, 

Rue  Brêa  et  de  la  rue  Durnont  d’Urville,  Papeete,  Tahiti. 


TE  HEHEURAA 
API. 

I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hopea  Nei.  i  Papeete,  Tahiti,  i  te  mau  fenua 
Sotaiete,  i  te  mau  avaê  atoa.  Te  hoo,  e  piti  farane  i  te  matahiti  hoê. 

UE  larnepa  hoi  te  ture ,  :e  tiarama  hoi  te  aco;  e  te  haapii- 
raa  e  te  faaitoito  ray  o  te  eL(i  ora  ïa.'n  Mas.  6:  23. 

Nu.  2.  10  Novema,  1908.  “  Mat.  2. 

iliamu  Peresone,  Episekopo 

I  te  2  no  Atete  ua  pohe  roa  te  Episekopo  Rahi  no  te 
Ekalesia  paatoa  o  Viliamu  Peresone  i  te  78  o  to’na  ra  mata- 
hiti.  E  taata  itoito  roa  oia  i  te  raveraa  i  te  mau  ohipa 
evanelia.  i  maitai  roa’i  te  Ekalesia.  Tera  mai  te  parau  no 
to’na  ora  i  tuatapapa-poto-hia:  Ua  fanau  oia  i  te  24  nô 
Novema,  1830,  i  te  tufaa  fenua  Virgiriia,  Amerika,  e  ua  rave 
oia  i  te  ohipa  faaapu  e  tae  noa’tu  i  te  19  no  to’na  ra  mata- 
hiti,  Ua  tere  atnra  oia  i  te  fenua  Tarafonia  i  te  m.  1852,  e 
ua  haatriï'ta’tura  i  te  ohipa  faaapu  i  te  peho  ra  o  Yolo.  Ei 
reira  ua  farerei  ihorâ  oia  ia  Tatera  (Thatcher)- metua  o  tei 
haapii  mai  ia’na  i  te  evanelia,  e  ua  bapetizohia  oia  i  tem. 
1857,  e  i  te  avae  Me  ua  faatôroahia  ei  Peresibutero  e  Tihoti 
Tanona,  e  uh  tonohia  e  a‘ohaere  i  te  evaneleia  i  te  pae  âp»- 
toerau  no  Tarafonia.  N<>  tê  mut  tama‘i  'rahi  i  tohohia  mai 
e  te  haii'  Âmêrika  e  haapau  i  te  Ekalesia  i  Utaha^  ua  poroi 
athra  Berikama  loune  i  te  mau  orometua  atoa  ia  putuputu  rnai 
i  Roto  Miti,  e  ua  tae  atoa  mai  Viliarnu  i  reira  i  te  1  no  Tenuare, 
1851 .  Faaipoipo  ihoi  a  o  a  ia  Harieta  Tatera  i  te  24  no  Feb- 
uare,  1858,  pee  atura  i  te  Ekhlesra  i  te  haereraa  i  te  pae 
apatoa  ia  ore  ia  pau  i  te  nuu  'tama‘i>  e  haniani  ihora  i  te 

tahi  fare  araea  i  to’na  iho  rima  i  roto  i  te  oire  iti  ra  o  Pa- 
sone.  1  te  iteraa  te  nun  tama‘i  ua  haavarehia  ratou  e  te 
mau  enemi  no  te  Ekalesia,  ua  ho‘i  atura  ratou  i  te  hitia  o  te 
râ  ma  te  haama  rahi,  e  ua  haere  atura  Viliamu  i  te  pae 
apatoerau  e  parahi,  patia  ihora  i  to’na  tiahapa  i  te  vahi  i 
tiahia  e  te  oire  Logana  i  teie  nei,  aita  te  hoê  fare  i  reira  i  te 
reira  tau;  e  toofanu  utuafare  rii  râ  tei  parahi  i  roto  i  te  pe- 
reoo.  I  te  avae  Novema,  1859,  ua  tae  maira  i  reira  na 
Aposetolo  ra  o  Oresoue  Haida  e  o  Ezera  Beuesone  e  faatia  i 
te  tahi  amaa  ekalesia,  e  ua  faatoroahia  Viliamu  ei  Epise- 
kepo  no  te  oire  Logana.  I  te  m*.  1860  ua  rave  itoito  oia  i  te 
ohipa  hamaniraa  i  te  tahi  taheraa  pape  roa  mai  tefaâ  mou‘a 
mai  e  tae  roa’tu  i  te  fenua  papu  pâpâ  mârô  i  raro  i  tê  peho, 
e  tia  ia  ratou  ia  faararirari  i  ta  ratou  mau  faaapu  i  te  pape 
ia  tupu  ruperupe  te  mau  raau  rii  no  te  faaapu.  I  te  faaoti- 
raa  taua  ohipa  ra,  ua  tae  maira  te  hoê  nunaa  rahi  Inidia 
(ati  Lamana)  oviri,  e  tamata’tura  i  te  tiavaru  i  te  taata  atoa 
i  rapae  i  taua  peho  ra,  e  e  haru  i  te  reira  ei  fenua  no  ratou. 
Ua  maitihia  Viliamu  ei  faehau  paruru,  hamani-maitai  hia 
te  mau  Inidia  e  tae  noa’tu  ua  tupu  to  ratou  tatarahapa  e  ua 
haere  ê  atura.  I  te  m.  1862  ua  maitihia  oia  ei  melo  i  roto  i 
te  Apooraa  Rahi  hamani  ture  fenua  no  te  hau  Utaha.  I  te 
m.  1863  ua  tono  atura  Berikama  Ioune  i  e  450  p'ereoo  hoê 
tausani  maire  i  te  hitia  o  te  râ  e  tauturu  mai  te  feia  paru- 
paru  e  te  veve  no  te  Ekalesia  i  to  ratou  tere  i  Roto  Miti,  e 
ua  faatoroahia  Viliamu  ei  faatere  i  nia  i  na  taata  faahoro 
pereoo  e  50.  I  te  m.  1865  ua  tonohia  oia  i  te  fenua  Beri- 
tane  e  a‘ohaere  i  te  evaneleia,  e  i  te  avae  Me  na  faarue 
ratou  ia  Roto  Miti  e  46  orometua  faaue  i  raro  a‘e  ia’ua  i  te 
haereraa.  Mataitai  atua.  i  to’na  mau  fetii  i  te  tufaa  fenua 
Virginia,  e  i  te  taeraa’tu  i  Beritane  ua  faataahia  ei  Peresi- 
deni  i  nia  i  te  mau  orometna  a‘ohaere.  i  ua  tufaa  fenua 
Beritane  o  Neweastle  e  o  Durham.  I  te  m.  1866  ua  maitihia 
oia  ei  tiaau  moni  no  te  Ekalesia  paatoa  i  Europa  i  raro  a‘i  i 
te  peresideniraa  o  Birikama  Youne  tamaiti  raua  o  Faranika- 

lina  Ritarade.  Ho‘i  atura  oia  i  Utaha  i  te  hopea  no  te  m. 
1868,  e  i  te  m.  1870  ua  maitihia  ei  tavana  oire  no  te  oire 
Logana;  12  matahiti  to’na  mauraa  i  te  toroa  tavana.  I  te 
m.  1882  ua  maitihia  oia  e  Berikama  Youne  ei  tiaau  faatere 
no  te  Haapiiraa  Rahi  no  te  Ekalesia  i  te  oire  Logana.  Ua 
faatere  atura  oia  i  te  ohipa  hamaniraa  i  te  e‘a  auri  pereoo 
auauihi  e  60  maile  te  roa  mai  te  m.  1871  e  tae  noa’tu  i  te 
otiraa  te  reira  ohipa  i  te  m.  1874,  ia  tia  i  to  taua  peho#ra  ia 
afai  atu  i  te  hotu  no  ta  ratou  mau  faaapu  i  te  mau  makete 
rarahi  o  te  fenua  e  hoo.  I  te  21  no  Me,  1877,  ua  faataahia 
te  tufaa  rahi  Ekalesia  o  Cache  e  ua  maitihia  Viliamu  ei 
Peresideni  Tauturu.  I  muri  mai  ua  riro  oia  ei  Peresideni,  e 
i  te  m.  1884  ua  maitihia  oia  ei  Episekopo  Tiai  no  te  Ekale- 
sia  paatoa  i  te  ao  atoa  nei,  e  ua  mau  oia  i  taua  toroa  ra  e 
tae  noa’tu  i  to’na  paruparu-ruhiaruhia-raa  i  te  m.  1907.  Ua 
rave  oia  i  te  ohipa  rima  ia  roaa  ta’na  maa,  e  to’na  ahu,  e 
to’na  fare,  e  te  mau  mea  rii  e  ao  no  to’na  ra  utuafare,  e  ua 
rave  itoito  atoa  hoi  i  te  ohipa  no  te  Fatu,  i  tupu  ai  Ta’na 
Ekalesia  i  te  maitai-rahi-roa-raa.  E  teie  nei,  ua  reva  to’na 
varua  i  te  Fatu  e  farii  i  te  utua  e  au  i  ta’na  mau  ohipa  i 
rave  i  roto  i  te  tino  nei.  E  tia  ia  tatou  ia  mana‘o  e  utua 
maitai  rahi  e  roaa  ia’na,  no  te  mea  ua  pau  to’na  ra  puai 
rahi  i  te  imiraa  i  te  maitai  no  te  patoaraa,  eiaha  to’na  iho 
maitai  ana‘e.  la  na  reira  hoi  tatou  atoa  e  maitai  ai. 

Tera  mai  te  rahi  o  te  moni  auro  i  pau  i  te  Ekalesia  e  i 
te  mau  orometua  faaue  i  te  a.‘ohaereraa  i  te  evanelia  ite  mau 
fenua  o  te  ao  nei,  oia  hoi  e  iva  tausani  dara  tamau  i  te  mahana. 

Na  roto  i  te  feruri  e  itehia  e  ua  pau  e  ono  ahuru  tausani 
dara  e  te  tiahapa  no  te  mau  orometua  faaua  o  te  Ekalesia  i 
to  ratou  poro-haere-raa  i  te  evanelia  i  Tahiti  e  te  mau  fenua 
moana  i  roto  i  na  matahiti  16  i  mairi  a‘enei.  Ua  pupuhia 
teie  e  te  mau  orometua  ei  tusia  no‘ano‘a  i  te  Fatu.  Ua  roaa 
ia  ratou  taua  moni  ra  i  te  ohipa  rima.  0  te  ravea  ïa  te 
reira  e  riro  ai  te  ohipa  rima  ei  ohipa  o  te  Fatu. 

Te  Tiat  Lirl 


“Ja  katarahia  te  taata  e  tiaturi  i  te  taata  ra,  o  tei  faariro  i  te  taata  eï 
rima  taturu  ia’na.  o  tei  taiva  to?na  aau  ia  Iehova.” 

E  peu  mau  ïa  na  te  taata  ia  roaa  ta’na  moni  rii  te  faa- 
rue  i  te  Atua,  ie  tiaturi  ia’na  iho  no  ta'na  ra  moni,  te 
baapae  i  te  hnehaa,  e  te  tnu  noa  i  te  mana‘o  ia  teoteo  a  moe 
roa?tu  ai  ia’na  te  raana‘o  ra  e,  o  te  Atua  te  fatu  mau  no 
taua'mbni  ra  e  e  tiaau  moni  noa  iho  â  te  taata,  na  te  Atua 
te  ao  atoa  nei  e  te  mau  mea  atoa  i  roto  ra.  E  maururu  oia  ia 
hi4o  feii  mai  te  taata  ia’na  a  mana‘o  ai  oia  e  ua  hau  to’rm 
paari  i  to  vetahi  ê,  aita  ta  ratou  faufaa  rii  i  noaa.  E  ma- 
na‘o  oia  e  na  ta’na  moni  e  faaora  ia’na  i  te  poia,  e  ra])aau  i 
to’na  ra  tino  ia  ma‘ihia,  .e  faariroi  ta’na  mau  parau  i  mua  i 
te  aro  o  te  taata  ei  parau  mau,  e  e  faahanahana  ia'na  i  roto 
i  te  mau  amuiraa  taata  atoa.  Ea  riro  oia  ei  taata  maua  i 
toTna  iho  mana‘oraa.  E  ere  râ  te  mana  mau.  E  ere  i  te  moui 
i  te  mea  e  tamau  â.  Ia  iritihia  taTia  ra  moni  e  ia  pau  ua 
huri  te  mauafco  o  te  feia  i  hi‘o  feii  mai  e  ua  hi‘o  tahitohito 
mai.  Ua  parau  ratou  e  e  ere  teie  i  te  taata  paarï.  E  taa  ê 
vave  te  maamaa  e  ta'na  ra  moni.  E  oaoa  te  taata  e  rave 
rahi  i  to’na  mairiraa  i  raro  mai  nia  mai  i  to’na  ra  mana‘o 
teitei.  Aita  to’na  aau  e  mahanahana  i  te  reira  mahana,  e 
feruriruri  noa  râ  oia  i  to’na  iho  maamaaraa.  E  hi‘o  oia  iaTia 
iho  mai  ia’na  i  hi‘ohia  mai  e  te  taata,  e  eita  oia  e  mauniuru. 
O  te  hopea  mau  ïa  o  te  taata  e  tiaturi  i  te  taata  ra.  oia  hoi 
iaTna  iho.  No  te  huru  o  t.o’na  haerea  ua  taa  ê  roa  oia  i  te  Atua . 
Ua  riro  te  ra‘i  ei  vero.  Ua  riro  to’na  aau  mai  te  ofai  aita  i 
tia  ia  tamâruhia.  Ua  katarahia  oia,  oia  hoi  ua  iuo.  Ua  haere 
taliaa  noa,  mai  tatou  atoa  i  roto  i  teie  nei  ao  e  e  haere  tabaa 
Jioa  tatou  i  rapae.  Eiaha  roa  ia  moe  ia  tatou  e  o  te  Atua  Ma- 
na  Rope  to  tatou  Metua,  e  o  tatou  ta’na  mau  tamarii  paru- 
paru.  Eiaha  roa  ta-tou  ia  tiaturi  i*to  tatou  iho  ite  e  to  tatou  iho 
paari  e  t,a  tatou  tao‘a,  e  ta  tatou  afata  moni.  Ia  tiaturi  vâ 
t  itou  i  te  Atua  e  na’na  e  horoa  mai  i  te  utua  e  au  i  ta  tat-ou 

mau  ohipa  atoa  te  maitai  e  te  ino  atoa.  la  hoê  â  to  tatou 
huru  aau  i  te  mahana  tao‘a  'rahi  e  i  te  veveraa. 

Tera  mai  te  tahi  mana‘o:  E  tiaturi  anei  tatou  i  to 
tatou  taeae?  E  ere  i  te  mea  maitai  ia  farii  mana‘o  ore 
noa  i  te  parau  a  te  taata  ei  parau  mau,  e  ere  hoi  i  te  mea 
maitai  ia  bi‘o  faahapa’tu  i  te  parau  a  te  taata  ei  parau 
haavare.  Tera  mai  râ  te  haapaoraa  tia,  oia  hoi  ia  hi‘opoa 
mamh  noa  i  te  parau  a  te  taata  atoa,  e  tei  maitai  e  tapea 
maite  e  e  tiaturi  papu  i  nia  i  te  reira;  e  ia  oti  te  hi‘opoâraa, 
a  tnu  atu  ai  i  te  mana‘o  tia  ei  mono  i  te  parau  hape  mai  te 
faahapa  ore  atu.  O  te  parau  maitai  o  te  parau  mau  ïa,  e  o 
tei  tiaturi  i  te  parau  mau,  ua  tiaturi  ïa  i  te  Atua,  eita  oia  e 
mahiti.  Ua  au  i  te  fare  i  patuhia  i  nia  i  te  pâpâ. 

I  roto  i  te  hoê  matuturaa  i  tupu  i  te  otia  i  Roto  Miti  ua 
imihia  te  tumu  parau  o  na  ekalesia  e  piti,  te  Ekaiesia  i  Faa- 
apïhia  e  te  EkaJesia  i  ore  i  faaapïhia.  Ua  ui  atura  te  oro- 
meiua  no  te  Ekaiesia  i  ore  i  faaapihia  i  te  orometua  no  te 
Ekaiesia  i  Faaaplhia  i  te  inau  uiraa  i  faaitehia  i  rarp  nei. 
Aita  taua  mau  uiraa  nei  i  pahonohia  e  te  orometua  no  te 
Ekalesia  i  Faaapïhia.  No  )*eira  ia  oti  te  matuturaa,  ua 
papai  atura  te  orometua  no  te  Ekalesia  i  ore  i  faaapibia  i  te 
tahi  rata  ia  losepha  Tamaiti,  te  peresideni  no  te  Ekaiesia  i 
Faaaptbia,  e  ua  ani  atura  ia  pahono  mai  oia  i  taua  mau 
uiraa  ra.  Tera  tnai  ïa  te  mau  uiraa:  U.  1.  Tei  roto  anei 
i  to  outon  Ekalesia  te  ï  no  te  autahu‘araa!  U.  2.  A  faaite 
mai  i  te  taime  e  te  vahi  i  horoa’tu  ai  to  oe  ra  metua  o  lose- 
pha  Semita  i  te  mau  taviri  e  te  man  mana  no  te  autahiParaa 
ta'na  i  mau  ra  ia  iasone  Birigi,  e  ia  Zenosa  (iurule  e  ia 
Yiliamu  Mareko?  U.  3.  Te  farii  na  anei  outou  i  te  pene 
127  e  te  pene  128  no  te  Buka  Fafap  ei  parau  i  heheuhia  mai 
e  te  Atua  ia  Iosepha  Semita?  Pene  109,  e  pene  110  teie  na 
pene  i  roto  i  te  B.  F.  Sanito.  U.  4.  Te  farii  na  anei  outou  ei 
faaueraa  na  te  Atua  i  te  Ekalesia  te  parau  no  te  bapetizoraa 
no  te  feia  i  pohe?  Ua  pahono  maira  Ioseplia  Tamaiti  tei  te 
vahi  atea  nia  i  to’na  fare,  aita  ta’na  mau  buka  i  pihaiiho 
ia’na,  e  aita  oia  i  hinaaro  i  te  pahono  aau  noa  mai. 

Te  cOce:  ra  o  te  Parau  a.  te  jPLtuLa 

Ua  papai  i  roto  i  te  Bibilia  Q,“Orave  i  te  ‘o‘e  a  te  Varua 
ra  o  teparau  a  te  Atua.”  Ephesia  6:  4. 

Tehea  parau?  Oia  hoi,  te  mau  parau  atoa  ta’na  i  parau 
mai,  mai  te  matamua  mai  â,  ta  to’na  mau  taata  i  papai.  Ua 
parau  atu  oia  ia  Adamu  e,  “Eiaha  roa  oe  e  amu  i  to  te  raau 
e  ite  ai  i  te  maitai  e  te  ino  ra,  ei  te  rnahana  oe  e  amu  ai,  te 
mahana  ia  oe  e.*pohe  ai.M  Ua  parau  atoa’tu  oia  i  Abera- 
hama  e,  “E  faarahi  au  i  to  hua’ai,  mai  te  fetia  o  te  ra‘i  e 
mai  te  one  tahatai  ra,  e  ua  na  ô  atoa’tura,  Ei  to  hua’ai  e 
maitai  ai  te  fetii  atoa  o  te  ao  uei.”  Teie  te  hoê  parau  tabia 
i  parau  atu  ia  Davida,  “Eiaha  oe  e  faatia  i  te  fare  na’u,  e 
tjotp  rahi  hoi  tei  manii  ia  oe,  na  to  tamaiti  râ  ta’u  e  faariro 
êi  arii  no  Isaraela  nei,  e  faatia  i  te  fareno’u.”  (Te  mau  Arii 
•  I,  8:  19).  E  ua  na  ô  atoa’tu  oia  ia  Isaia  e,  a  faaite,  “Ua 
|)arau  atura  Isaia,  eaha  ta’u  e  faaite?  Ua  na  ô  maira  oia, 
A  faaite  e  e  aihere  mau  â  te  taata,  e  to’na  unauna  mai  te 
tiare  ia  o  te  fenua  nei”  Isaia  40:  6-8. 

E  rave  rahi  Atua  te  mau  parauta’na  i  parau  mai  i  ta’na 
ra  mau  peropheta.  E  o  taua  mau  parau  atoa  ta’na  i  parau 
maira  e  parau  mau  auae  ïa,  mai  te  papaihia  ra  e,  “Ua  reva 
te  parau  mau  no  roto  mai  i  to’na  vaha  te  parau  ia  e  ore  e  hoi 
faufaa  ore  mai.”  Isaia  55:  11.  No  reira  Paulo  i  parau  ai 
e,  “E  mea  ora  te  parau  a  te  Atua,  e  puai  rahi,  e  te  oi,  e  ite 
to  te  ‘o‘e  mata  piti.”  Heb.  4:  12.  E  no  reira  ua  papu  roa 
ia  tatou  e,  o  te  ‘o‘e  a  te  Varua  ra,  o  te  parau  ïa  a  te  Atua. 

O  tei  parau- vaha-noa-hia  mai,  e  tei  papai-atoa-hia 
hoi.  I  teie  nei  râ  tei  tahiti  mai  nei  te  parau  a  te  Atna,  e  ua 
ati  to’na  mau  mataeinaa  e  te  mau  fenua  atoa  i  fatata  mai, 
tei  nia  i  ta  tatou  mau  tipera  taua  ‘o‘e  ra  te  vai-noa-raa,  e 
aore  ra  tei  roto  i  te  afata. 

E  teie  nei,  e  nahea  tatou?  E  tiai  atu  anei  tatou  e?  Na 
te  tahi  rima  e  e  rave  atu  a  patia  mai  ai  i  roto  i  to  tatou 
onrna?  Mai  ta  Taura  i  parau  atu  i  te  taata  hopoi  mauhaa 

na’na  ra  e,  4tA  rave  i  te  ‘o4e  na  oe  a  patia  mai  ia’u  ia  pohe 
vave  atu  vau?”  I  Samuela  31:  4.  Eiaha  roa  ïa.  E  rave 
râ  tatou  i  taua  ‘o4e  a,  te  Varua.  ra,  oia  te  parau  a  te  Atua. 
E  na  tatou  iho  e  patia  mai  i  roto  i  to  tatou  iho  ouma.  la 
puta  te  mana‘o  ino,  e  ia  pohe  atu  te  hinaaro  tiaore.  Mai 
ta  Saula  i  rave  ra.  Oriaria’i  oia  i  te  mau  Philiseti  ra.  Ua 
rave  atura  oia  i  te  hoe  4o4e  e  ua  hi4a  noa’tura  oia  i  nia  iho  i 
taua  4o‘e  ra,  ia  puta  mai  i  roto  i  to’na  mafatu,  ia  ore  oia  ia  ite 
atu  i  te  mau  Philiseti  i  te  patiaraa  mai  ia’na.  A  na  reira 
atoa  tatou,  a  rave  tatou  i  te  ‘o‘e  a  te  varua  a  faau  mai  i  to 
tatou  ouraa  te  oeoeraa.  A  hi4a’tu  ai  i  nia  iho,  ia  putapu 
roa  i  roto  i  te  aau,  ia  pohe  roa  te  mau  mana‘o  i  ino.  Ia  ore 
tatou  ia  ite  atu  i  te  utua  pche  i  tuuraahia  rnai  ia  tae  i  te 
mahana  hopea  ra.  E  ia  hio  mai  to  tatou  mau  hoa  e,  ua 
pohe  to  tatou  rnan  mana‘0  iino.  E  riro  atoa  ratou  i  te  faa- 
hi’a  ia  ratou  iho  i  nia  i  ta  ratou  iho  mau  ‘o4e  Varua.  Mai 
te  hopoi  mauhaa  a  Saula,  ra  te  huru.  I  Samuela  31:  5. 

— Toae  a  Maire. 


Te  Ta.aLtsL  ua. 

Na  ô  yaaira  Iesu  i  ta’tia  haapiiraa  mai  i  ta’na  mau  pïpï 
i  te  pure  e  au,  i4E  na  ô  outou  ia  pure:  E  to  matou  Metua 
i  te  ao  ra.'7  Na  roto  i  teie  nei  haapiiraa  a  Iesu  e  iteahia  na, 
parau  e  piti,  oia  hoi:  1.  O  te  Atua  te  Metua  no  te  taata. 
2.  O  te  taatate  tamarii  na  te  atua.  Eom  8:  16.  E  ia  fe- 
rurihia  tau  na  parau  e  piti  ra  e  itea  te  tahi  atu  â  parau,  oia 
hoi,  Mai  te  tamarii  e  tupu  e  e  riro  ei  metua  mai  to’na  ra  me- 
tua  te  huru,  oia  atoa  te  taata.  te  tamarii  a  te  Atua,  e  tupu  e 
e  riro  ei  Atua  mai  to’na  ra  Metua  te  huru.  Mat.  ô:  48. 
Eahâ!  E  riro  anei  te  taata  ei  Atua?  Eaha  e  ore  ai  ?  E 
mea  raaere  anei  te  riroraa  te  tamarii  mai  te  metua  te  huruf 
E  ere  anei  i  te  mea  maere  ahiri  aita  te  tamarii  i  riro  mai  re 
metua  te  hurnf  Mai  te  mea  e  t.upu  te  fanaiPa  puaatoro  e  e 
riro  ei  puaahorofenua  i  to’na  paariraa,  e  maere  te  taata  i  te 

reira.  Eita  anei  hoi  e  tnaere  atoa  te  Atua  ia  tae  i  te  hopea 
ra  mai  te  meaua  riro  ta’na  mau  tamarii  haapao  maitai  ei  mea 
huru  ê  ia’na  iho?  Na  roto  i  te  raveraa  i  te  mau  ohipa  ta  te 
Atua  i  rave  ra,  e  i  te  haapaoraa  i  ta’na  mau  parau,  e  riro 
ta’na  mau  tamarii  mai  ia’na  atoa  te  huru,  e  riro  ei  Atua. 
E  tamarii  Atua  mau  te  taata. 

Ua  farii  noa  te  mau  Pharisea  mai  te  parau  ra  e,  e  Me- 
tua  te  Atua  no  te  taata,  ua  riri  roa  râ  ratou  ia  iesu  a  parau 
ai  Oia  e  o  te  Tamaiti  Oia  na  te  Atua;  uapari  ratou  ia’na  i  te 
faa-Atua  ia’na  iho,  e  ua  imi  i  te  ravea  e  taparahi  ia’na 
e  e  haamâta‘u  i  te  mau  pïpï.  Ioa.  5:  18;  10:  30-39.  Aita 
te  mau  Pharisea  atoa  i  pohe  i  te  anotau  tahito.  Te  ora  nei 
â  te  tahi  pae  o  tei  parau  e  hape  rahi  to  te  mana‘o  ra  e,  e  riro 
te  taata  mai  te  Atua  te  huru,‘e  te  tamata  nei  i  te  haama- 
ta‘u  i.te  taata  e  i  te  opani  i  to  ratou  aau  ia  ore  ratou  ia 
hi‘opoa  i  te  parau.  Eiaha  râ  tatou  ia  vare,  e  ere  te  parau 
“Metua”  i  te  parau  faaau,  e  tiatonu  maite  râ  i  to  tatou  mata 
i  nia  e  i  mua,  a  haapii  tatou  i  tera  parau,  i  tera  parau,  e 
feruri  i  tera  mana‘o,  i  tera  mana‘o,  a  haapao  hoi  i  tera  ture, 
i  tera  ture,  e  hi‘opoa  i  te  mau  mea  atoa,  e  tei  maitai  e  tapea 
maite,  tahireni  na  nia  iho  i  te  tahi  reni,  te  parau  na  nia  iho  i 
te  parau,  te  ture  na  nia  iho  i  te  ture,  te  ohipa  rnaitai  ua  nia 
iho  i  te  ohipa  rnaitai,  e  nâ  reira  hoi  tatou  i  te  haere  i  mua  e 
i  nia  hoi  e  tae  noa’tu  ua  au  to  tatou  huru  aau  i  to  te  Atua, 
e  tia  ia  fariihia  tatou  i  roto  i  te  amuiraa  o  te  mau  Atua. 
Phil.  2:  5,  6.  Ua  au  roa  ia  tatou  ia  pure,  na  ô  atura,  E  to 
matou  Metua  i  te  ao  ra,  a  tauturu  mai  Oe  ia  matou  ia  riro 
matou  mai  ia  Oe  atoa  na  i  te  huru. 


E  manu  iti  nainai  roa  te  debure,  te  manu  hamani  meli, 
no  to’na  râ  ito  to  rahi  tamau  ra,  e  ohipa  rahi  tei  oti  ia’na. 
E  25  milioni  dara  moni  auro  te  rahi  o  te  meli  i  hamanihia  e 
a’na  i  te  matahiti  hoê.  Ahiri  t>*  taata  e  rave  amui  noa  i  te 
ohipa  ei  hoê  mai  te  debnre  ra,  ua  riro  teie  nei  ao  ei 
pai*adaiso. 

Te  ‘Toea’' 


Te  parau  ra  te  Buka  a  Moromona  e  e  farii  te  “toea”  i 
te  par.au  a  to  ratou  hui  tupuna,  oia  hoi  i  te  Buka  a  Moro- 
mona,  e  na  te  reira  e  faafariu  mai  ia  ratou  i  te  Atua.  O  te 
“toea’’  i  parauhia  nei,  o  te  ati  Lamana  ïa  te  toe  mai  i  nia  i 
te  fenua  nei  i  teie  nei  tau  i  faaho4ihia  mai  te  evanelia  mau  i 
roto  i  te  ao  nei  e  te  Atua.  Te  tupu  nei  taua  tohu  ra  ei 
parau  mau,  oia  hoi  te  haamata  nei  te  ati  Lamana  i  te  farii 
mai  i  te  Buka  a  Moromana  ei  parau  na  te  Atua  ia  ratou  ra. 
Te  faaineine  ra  na  orometua  hahaere  no  te  Ekalesia  e  maha 
e  faatupu  i  te  pureraa  i  te  pae  purumu  i  roto  i  te  tahi  oire 
rahi  i  te  tufaa  fenua  ra  o  Inidiana,  i  Amerika,  e  ua  farerei 
ratou  i  te  hoê  ati  Lamana  api  o  te  faatia  mai  ia  ratou  i  te 
parau  ia’na  iho;  e  tamaiti  oia  na  te  hoê  arii  ati  Lamana  no 
te  nunaa  Apache  o  tei  parahi  i  te  tufaa  fenua  Arizona,  e  ua 
tonohia  mai  oia  e  to’na  ra  nunaa  e  imi  i  te  tahi  mau  tao4a  i 
hunahia.  Ua  faaite  maira  oia  e  ua  roaa  ia’na  te  tao‘a  moe 
e  vau  tausani  dara,  e  ua  faataahia  te  reira  moni  ei  tauturu  i 
te  paturaa  i  te  hiero  i  te  oire  Iuidipenideui,  Misouri.  Ua 
tohuhia  i  roto.i  te  Buka  Fafau  (B.  F.  57:  3:  B.  F.  S.  57:  1) 
e  e  patuhia  taua  hiero  ra  e  teie  nei  ui.  Te  ite  nei  taua  ati 
Lamana  api  ra  i  te  taio  e  i  te  papai  i  te  parau  i  te  mau  reo 
ra  o  Latina,  o  Farani,  o  Alemania,  o  Heleni,  o  Paniola,  o 
Beritane,  e  to’naiho  reo  ati  Larnana.  Ua  horoa’tura  te 
mau  orometua  i  te  tahi  tnfaa  na’na  i  rotô  i  to  ratou  pureraa, 
e  tera  mai  te  tahi  pae  o  ta’ria  parau  i  haapotohia: 

“E  te  mau  taata  e,  e  ere  au  i  te  taata  toroa  i  roto  i  te  Ekalesia  a  Iesu 
Mesia,  e  taeae  tamau  maite  noa  iho  râ  vau,  te  hinaaro  nei  râ  vau  ia  ite 
outou  i  te  mau  maitai  rahi  i  roaa  ia’u  no  to’u  fariiraa  i  te  Buka  a  Moro- 
mona  e  te  evanelia  i  parau-noa-hia  e  te  taata  “Momoni.”  E  ono  mata- 
hiti  i  mairi  a‘enei  te  haafatata  ra  vau  i  te  puhapa  o  ta’u  metua  ua  ite  au  i 
e  toopiti  taata  êê  uouo  rnai  teie  nei  mau  orometua  i  mua  i  to  tatou  aro  te 
huru.  .Ua  ui  atura  vau  i  ta’u  metua,  na  ô  atura,  Eaha  te  hinaaro  o  teie 
nei  na  taata?  Ua  na  ô  maira  oia,  Ua  haere  mai  raua  i  te  haamoriraa  i 
te  Varua  Rahi  ra,  e  te  parau  nei  raua  tei  ia  raua  te  parau  tuatapapa  a.  to 

tatou  hui  tupuna.  Ua  parau  atura  vau,  E  haavare  Fa,  Ua  a‘o  maira 
ta’u  metua  eiaha  vau  ia  ru,  ia  hi'opoa  râ  vau  i  ta  raua  parau.  Ua  na  reira 
vau,  e  ua  itea  ia’u  e  parau  mau  t«  raua.  E  teie  nei  e  hoa  ino  ma  e,  hou 
te  reira  mahana  ua  hau  to’u  oviri  e  te  taehae  i  to  nunaa  atoa,  e  ua  ru  noa. 
vau  i  te  p;ij|)a  i  te  taatn  i  te  tipi  ia  riri,  e  te  faataero  i  te  avae,  e  i  te  pere 
api.  Mai  <  to’u  bapetizoraahia  mai  â  i  roto  i  te  Ekalesia  “MomoniM 
aita  vau  i  rave  noa’tu  i  te  tipi  e  te  opahi  e  taparahi,  aita  vau  i  inu  i  te  nva, 
i  puhipuhi  i  te  vnava,  c  i  tuhi  ma  te  i‘oa  o  te  Atua.  E  homa  e,  na  te 
“Momoni’’  i  faatupu  i  teie  huru  api  i  roto  ia’u.  I  muri  a‘e  i  to’u  haapii- 
raahia  e  te  hau  Amerika  ua  tapu  ê  au  i  te  iri  upoo  o  na  taata  e  ono  ta’u  i 
taparahi.  ua  faarue  roa  râ  v;iu  i  te  reira  ohïpa  a  amui  atu  ai  au  i  roto  i  te 
“Momoni.”  E  faaite  atu  vau  ia  outou,  e  homa  e,  ua  hau  toTu  nei  nunaa 
i  te  ino  e  te  taehae  i  te  mau  nunaa  rnidia  atoa  i  te  fenua  Amerika,  ua 
vaiihohia  râ  te  tanta  e  rave  rahi  e  matou  ia  ora,  no  te  haererna  mai  o  te 
“Momoui”  i  rotopu  ia  matou;  ahiri  aita,  na  matou  e  taparahi.  Te  faaite 
atu  nei  au  ia  outeu  e  parau  tuatapapa  te  Buka  a  Moromona  no  to  maton 
hui  tupuna;  te  ite  nei  au  i  te  reira.  Te  faaroo  nci  au  i  te  Varua  Bnhi,  e  i 
te  Atua  e  i  te  Tamaiti  ia  lesu  Mesia.  Te  ite  nei  au  e  ua  faauruhia  losnpha 
Semita  e  te  Varua  Maitai  e  ua  maitihia  hoi  te  Atua  ia  heheu  mai  oia  i  te 
Buka  a  Moromona  no  te  faaoraraa  i  to  matou  mnu  taata.  A  iiaamana‘o 
outou  i  te  faaiteraa  a.  Nixy  no  te  nunaa  Apaehe.” 

Na.  roto  j  teie  parau  a  te  ati  Lamnna  api  ra  e  iteahia  e  e 
parau  mau  ta  Paulo.  a  na  ô  mai  ai  oia  e,  “Aore  au  i  haarna 

i  te  Evanelia  o  te  Mesia  ra,  no  te  mea  o  te  mana  ïa  o  te 

«• 

Atua  ia  o;re  te  feia  atoa  i  faaroo  raP’  Kom,  1;  16.  Ua 
haapiihia  oia  e  te  hau  Amerika  ia  riro  ei  taata  it-e,  aita  ra  i 
roaa  ia’na  te  maua  e  tia  ia’na  ia  haapae  i  te  mau  peu  ino. 
Na  roto  râ  i  te  puai  o  te  evanelia  ua  vi  te  ino  ia’na  e  na 
t-iamâ.  Na  te  parau  mau  maori  oia  i  faatiamâ.  Te  taata 
tei  hinaaro  ia  tiarnâ  oia.  ia  farii  mai  oia  i  te  evanelia  e  tia'i. 
Te  farii  e  te  haapao,  hoê  â  ïa.  Te  parau  nei  to  Tahiti  tei  ia 
ratou  te  evanelia,  te  tamâu  râ  ratou  i  ta  ratou  mau  peu  iuo 
mai  te  puhipnhi  i  te  avaava,  te  faataero  i  te  ava.  te  taiata, 
te  ori  i  te  mau  ori  haatna,  te  parau  i  t e  pïirau  haavare,  ete., 
ete.  P  irau  mau  ta  ratou  ra  tei  ia  ratou  te  evanelia,  tei  te 
rim  i  ana‘e  râ,  i  neneihia  j  roto  i  te  buka,  ait.a  roa  i  ô  i  roto 
te  aau.  Ahiri  ua  ô  i  roto  i  te  aau,  ua  faar.ue  ratou  i  ta  ra- 
ou  mau  peu  itio  mai  te  ati  Lamana  api  ra  te  huru. 

1506  pahi  i  hamanihia  i  te  femia  Amerika  i  te  m.  1907. 

E  3  milioni  dara  te  ururaau  i  pau  i  te  auahi  i  Amerika  i  faaitehia  i 
roto  i  te  vea  no  Atopa. 

Te  ohipa  nei  e  21,036  taata  i  te  tapuraa  i  te  fenua  Panama  ia  tuatihia 
na  moana  rahi  e  piti,  te  Patitifa  e  te  Atalanatika' 

Ua  opua  te  tahi  taieti  i  roto  i  te  oire  Niu  Ioka,  fenua  Amerika,  e  faa- 
tia  i  te  hoê  fare  e  62  tahua  te  teitei.  E  909  avae  te  teitei  o  taua  fare  ra. 
Na  te  uira  o  ofai  i  te  taata  i  nia  e  e  faaho‘i  i  raro. 

E  2,000  roti  huru  êê  tei  hi‘opoa  i  te  matuturaa  tiare  i  Lonedona  i  te 
avae  Tiurai.  E  450  huru  roti  apï  i  faaapuhia  i  te  m.  1907.  Ua  faaapu- 
hia  te  roti  uteute,  te  nono,  te  rearea  e  te  mau  huru  atoa  e  rave  rahi,  aita 
râ  i  manuïa  te  imiraa  i  te  ravea  e  roaa’i  te  roto  ninamu. 

Te  parau  nei  te  tahi  taata  Swedene  eita  e  maoro  e  tupu  te  tama‘i  i 
Europa  i  te  pae  apartoerau,  o  Beritanê,  o  Denemara,  e  o  Noreue  i  te  tahi 
pae,  e  o  Rusia,  e  Alemania,  e  o  Swedene  i  te  tahi  pae.  Te  pihaa  nei 
Europa  i  te  parau  tama‘i  r  teie  nei.  E  anotau  roo  tama‘i  mau  teie. 

Te  parau  nei  te  hoê  vea  Amerika  e  ua  faaauhia  te  hoê  taieti  ei  haa* 
pono  parau  i  te  mau-  feniua  moana  na  ro'to  i  te  reva,  aita  e  niuniu.  Tera 
mai  te  mau  fenua  e  tuatihia  i  Amerika  i  te  paraparau  na  te  reva,  bia  hoi, 
o  Autaralia,  o  Niu  Zilani,  o  Figi,  o  Niu  Hêberi,  o  Solomona,  o  Samoa,  o 
Tahiti,  o  Makatea,  e  te  mau  fenua  i  raro.  •  E  340,000  dara  te  rahi  o  te 
mau  tufaa  moni  i  roto  i  taua  taieti  ra. 

I  te  24  no  Setepa  ua  horoa’tura  Anederea  Tanegi  (Carnegie)  1,250,000 
dara  ia  faataahia  ei  mau  rê  ie  horoaraa  na  te  feia  e  faaora  i  te  taata  i  roo- 
hia  e  te  ati.  Ia  haere  te  taata  i  roto  i  te  ati  pohe  mai  te  miti  rahi  te  huru, 
te  fare  ura,  e  te  mau  huru  ati  atoa  e  fatata  oia  i  te  pohe  ei  faaoraraa  i  te 
taata  ia  ore  ia  pohe,  e  horoahia  te  tahi  medai  e  te  tahi  mau  moni  na’na  ei 
tapao  no  to’na  aroha  e  te  mata‘u  ore.  Ua  faataahia  taua  moni  ra  no  te 
reira  ohipa. 

E  te  avae  Atopa  ua  orure  te  fenua  ra  o  Bugaria  i  te  hau  Turike  e  ua 
poro  atura  i  te  parau  faatiamâraa  e  tiamâ’i  taua  fenua  ra  i  te  mau  basileia 
atoa.  O  Ferinana  te  i‘oa  o  te  arii  apï  e  ua  farii  oia  i  te  toroa  Emepera  o 
taua  fenua  ra.  E  37,000  maile  tuea  te  ralii  o  taua  fenua  ra  o  Bugaria,  e 
3,750,000  taata  e  parahi  i  reira.  Ua  haru  te  fenua  Autaria-Hugari  i  na 
tufaa  fenua  ra  o  Bosinia  e  o  Heregovina  e  ua  tupu  ihora  te  riri  rahi  o  to  te 
fenua  Serevia  i  te  reira  ohipa,  aita  i  iteahia  i  teie  nei  e  tama‘i  anei  ratou 
e  aita  anei. 

I  te  hopea  o  te  avae  Setepa  ua  opaiiihia  e  400  fare  rarahi  hamaniraa 
ahu  vavai  i  te  tufaa  fênua  Lancashire  i  Beritane;  140,000  taata  i  iritihia  i 
te  ohipa. 

Ua  tupu  te  ma‘i  pohe  (cholera)  i  Manila  i  te  avae  Setepa.  Ua  rahi  roa 
taua  ma‘i  ra  i  Rusia.  I  te  14  no  Atopa  e  27  tnata  i  pohe  roa  e  e  f)4  taata  i 
irihia  e  taua  ma‘i  ra  i  reirr. 

E  vau  tautani  fare  ava  i  opanihia  e  te  ture  ferma  i  te  fenua  i  na  avae 
e  9  i  te  m.  1908.  A  30  fare  ava  i  opani-roa-hia  i  te  mahana  hoê.  Te 
faarue  nei  to  Amerika  i  te  mau  mea  inu  faataero. 

Ua  faaitehia  e  te  mau  maehine  no  te  hau  i  Roto  Miti  e  i  te  oire  Wash- 
ing'ton  (te  oire  hau)  ua  aueue  te  fenua  i  te  13  no  Atopa,  aita  râ  i  itea  te 
vahi  i  aueue.  Ua  mana‘ohia  e  piti  paha  tausani  rnaile  te  atea  o  te  vahi 
i  aueUe. 

Ua  roohia  te  fenua  Havaii  i  te  aueue  fenua  puai  i  te  20  no  Setepa,  e 
mai  reira  mai  â  ua  aueue  pin(»pin(;  te  fenua  e  tae  noa  mai  te  7  no  Atopn. 
Ua  mairi  te  tahi  mau  fare  ofai  i  raro  e  jia  amahamaha  te  fenua  i  te  tahi 
mau  vahi.  Ua  rn&iri  te  tahi  pae  o  te  mou‘ft  i  tahntai  i  roto  i  te  miti,  aita 
râ  e  taata  i  pohe. 

I  te  fenua  Purutia  i  te  11  no  Atopa  ua  faatitiaua  te  nrau  pahi  opupu 
e  40  no  te  mau  fenua  e  rave  rahi  no  Amerika,  no  Beritane,  no  Farani,  no 
Alemania,  no  Paniola,  e  no  Purusia  iho  hoi.  E  tae  a‘era  te  opupu  Ame- 
rika  e'4,000  nvae  i  nia’‘e  i  te  fenua  ua  parari  roa  te  opupu,  e  ua  mairi  tia 
ihora  i  raro  1,000  avae  ma  te  puai  rahi,  te  hi‘o  noa  ra  te  taata  i  raro  e  rave 
rahi  te  taitsani  ma  te  riaria  rahi.  E  muri  a’era  ua  mahorahora  t.e  iri  opu- 
pu  mai  te  fare  amarara  te  huru,  e  mairi  maite  ihora  i  rato,  e  u  ihora  i  nia 
i  te  tapoi  fare,  parari  roa’tura  te  opupu,  aita  râ  na  taata  i  roto  i  ino.  I 
te  mahana  i  muri  a‘e,  te  12  no  Atopa,  ua  tae  atura  te  opupu  Paniola  e 
6,000  ava(!  i  nia,  parari  ihora  te  opupu  e  ua  mairi  atoa  i  raro,  aita  râ  na 
taata  i  roto  i  ino.  1  te  15  no  Atopa  ua  panu  te  tahi  opupu  Alemania  i  tua 
i  nia’‘e  i  te  moana  rahi  i  ropu  ia  Alemania  e  ia  Beritane,  e  ua  mana  o 
ihora  na  taata  i  roto  e  faatere  atu  ai  i  te  fenua  Beritane.  E  muri  a‘era  ua 
huri  te  mata‘i  e  ore  te  fenua  e  taen’i,  e  ua  tupu  ihora  to  raua  mana‘o  pohe. 
E  mnri  a‘era  ua  itea  te  tahi  pahi  i  na  taata  i  roto  i  te  opupu  e  ua  tapare 
maira  raua  i  to  te  pahi,  iriti  atura  i  te  apoo  opupu  i  te  hopea  i  nia  ia  pee  ê 
atu  te  mata‘i,  (g’as)  e  mairi  ihora  te  opupu  i  raro  i  te  moan&.  Tuu  atura 
to  te  pahi  i  te  tahi  boti  e  faaora’tura  ia  raua  e  te  opupu  atoa,  aita  i  ino. 

Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 

Frank  Cutler,  Imprimeur, 

Rue  Brêa  et  de  la  rue  Dumont  d’Urville,  Papeete,  Tahiti. 


Te  hoê  parau  iti  no  te  Evanelia  a  Iesu  Mesia 


T  e  F  a  a  r  o  o 

Uiraa.  Ealia  te  parau  matanma  i  roto  i  te  Evanelia  a  Iesu  Mcsia  ? 

Pahouoraa.  O  te  faaroo  ïa.  No  te  mea  aore  e  faaroo,  e  ore  roa  te  taata  e  rave 
i  te  hoê  ohipa.  E  orc  te  taata  e  faaapu  i  te  vanila  ia  ore  oia  ia  na  mua  i  te  faaroo 
e,  e  noaa  ta’na  moni  rii  i  te  reira.  0  ratou  tei  ore  i  faaroo  i  te  parau  a  te  Atua 

na  roto  i  te  vaha  no  Noa  ra,  o  ratou  ïa  tei  pohe.  0  Noa  râ  e  to’na  ra  utuafare, 

ua  faaroo  ïa  ratou  ma  te  haapao  i  te  parau  a  te  Atua  e  ua  ora  atura.  E  faaroo  to 
Lota  i  te  parau  a  te  Atua  e  ua  maue  atura  oia  i  te  oire  ra  i  Sodoma.  0  ratou  râ 
tei  parahi,  ua  pau  ïa. 

I  teie  anotau  liopca  nci  na  faauc  faaliou  mai  te  Atua  i  te  taata  atoa  ra  ia  faaroo 
i  te  Evanelia,  e  o  ratou  te  faaroo  e  tc  haapao  hoi  i  te  reira,  o  ratou  ia  te  ora.  Te 
oic  c  faaroo  râ  e  pohe  ïa. 

T e  Tatarahapa 

Uiraa.  Eaha  te  parau  piti  i  roto  i  te  Evanelia  ? 

Pahonoraa.  O  te  tatarahapa  ïa,  no  te  mea  ia  faaroo  papu  te  hoê  taata  i  te  parau 
a  te  Atua  e  riro  ïa  oia  i  te  haapao  i  tc  reira  ma  te  haapae  i  te  ohipa  ino.  Te  feia 

tatarahapa  mau  ra,  o  ratou  ïa  “  tei  haapae  i  te  haravare,  e  parau  mau  ta  ratou  atoa 

ia  parau  atu  i  te  talii,  e  ore  hoi  e  tuu  i  ta  te  diabolo  ra  vahi  ia  ô  mai.  0  tei  eiâ 
na,  e  ore  e  eiâ  faahou,  e  ore  e  parau  faufau  to  roto  mai  i  to  ratou  vaha.  E  ore 
lioi  ratou  c  faariri  i  te  Varua  Maitai  o  te  Atua  ra.  E  haapae-roa-liia  e  ratou  te  ma- 
maliu  orc,  e  te  iriâ,  e  te  riri,  e  te  avau  e  te  faaino,  e  te  tairoiro.  ”  (Epli.  4. 
25-31). 

Ua  o'i  ‘c  Evanelia  i  te  faaite  hia  i  te  taata  nei  e  no  reira  te  a‘o  mai  nei  te  Atua 
i  te  taata  atoa  e  tatarahapa,  eialia  ei  vahi  toe.  (Ohi.  17.  30). 

T  e  B  ab  et  izo  r  aa 

Uiraa.  Eaha  te  parau  toru  i  roto  i  te  Evanelia  ? 

Pahonoraa.  Te  babetizo.  Ia  tupu  to  te  ati  Iuda  faaroo  i  tc  Mesia  i  te  mahana 


Penelekose  ra,  ua  ui  atura  ratou  ia  Petero  i  ta  raton  ravea,  c  ua  parau  maira  oia 

ia  ratou,  “  E  tataraliapa  e  ia  babetizoliia  outou  atoa.  (Ohi.  2.  38).  Na  taua  irava 

nei  c  faaite  pnpu  mai  e',  e  muri  iho  i  te  tatarahapa  o  te  babetizo  ïa. 

Uiraa.  E  ora  anei  te  taata  ia  ore  ia  babetizoliia  ? 

Pahonoraa.  Aita.  Ua  parau  papu  mai  Iesu  ia  Nicodemo.  ”  Amene,  Amene,  e 

parau  atu  vau  ia  oe,  ia  ore  te  taata  ia  fanau  i  te  pape  e  te  Varua,  e  ore  oia  e  ô  i 
te  basileia  o  te  Atua  ra.  “  (roanc  3.  5). 

Taua  fannu  rna  pnpe  nei,  o  tô  babetizo  ïa.  No  reira,  e  homn,  i  faaue  atu  ai  Iesu 
i  ta’na  mnu  apoosetolo  i  le  na  ô  raa  ’tu  e,  “  E  haere  outou  e  faarilo  i  te  mau  fenua 

atoa  ei  pipi,  a  babetizo  ai  ia  rafeou.  ”  (Mataio  28.  19).  E  ua  parau  atoa  ’tu  ia  ra- 

tou.  “  0  te  faaroo  e  ua  babetizohia,  e  ora  ïa.  ”  (Mareko  16.  16). 

Uiraa.  Eaha  ïa  te  bnbêtjzo  ? 

Pahonoraa.  O  te  babetizo  nci,  e  utuhiraa  ïa  i  roto  i  te  pape.  E  re'o  Helcne  te 
parau  ra  o  babetizo,  tera  te  auraa,  e  utuliiraa. 

Tei  te  Col.  2.  12  te  hoê  parau  ili  a  Paulo  te  na  ô  mai  e,  “  i  tanu-atoa-hia  ou- 

tou  e  oia  atoa  i  te  habetizoraa  ra.  I  taua  irava  parau  nci  ua  faaauhia  tc  babetizoraa 

i  nia  i  te  tanuraa  i  te  ma‘i,  oia  hoi  te  liaamoeraa  i  te  reira  i  roto  i  to  repo;  c  mai 

t«  taata  polie  e  haamoehia  i  roto  i  te  repo  nei,  oia  atoa  te  taata  i  babetizohia,  ua  haa- 

moehia  tana  tino  i  te  pape.  No  reira,  ia  babctizohia  te  Mesia  ua  hacre  oia  i  te  anavai 
ra  i  loridana  e  oti  a‘era  oia  i  tc  babetizohia,  liacre  maira  oia  i  nia  ir.ai  raro  mai  i 

te  pape.  (Mat.  3.  16).  E  ia  babetizohia  te  eunuka,  ua  liaerc  atura  raua  i  raro  i  to 

pape,  o  Philipa  e  te  eunuka  atoa  ra,  e  babetizo  atura  oia  ia’na.  E  ia  oti  ta’na  ra  ba- 

betizoraahia  tae  maira  raua  i  nia  mai  raro  mai  i  taun  pnp.e  râ.  (Ohi.  8.  38,  39).  Te 

vai  nei  te  lioê  irava  e  papu  roa  ’tu  ai  to  tatou  mana'o  i  nia  i  to  huru  mau  no  te  ba- 
betizo.  Tei  tc  Ioane  3.  23.  Tc  na  ô  nei  ta  tatou  irava,  “  Te  babetizo  atoa  ra  hoi 
Ioane  i  Aino  i  pihai  iho  i  Salima,  no  tc  mea  e  rave  rahi  to  reira  pape  ”  Ahiri  tc 
pipiraa  e  babctizo  ia,  eaha  oia  i  imi  ai  i  te  vahi  e  rave  rahi  to  reira  pnpe  ?  Ua  pa- 

pu  ia  tatou  e,  e  ere  te  pipiraa  i  te  babetizo.  E  no  reira  te  mau  taata  aoro  i  utuhi- 

hia  to  ratou  mau  tino  i  roto  i  te  papc  e  te  hoê  tavini  a  te  Atua  ra  o  tei  ore  ïa  i 
haapao  i  te  parau  a  Iesu.  Aitcâ  ratou  i  fanau  i  tc  pape,  e  no  reira  e  orc  roa  ’tu  raiou 
e  ô  i  te  basileia  o  te  Atua  ra. 

Uiraa.  E  matara  anei  ta  tatou  mau  hara  ia  babctizohia  ? 

Pahonoraa.  E  matara  hoi.  No  reira  i  parau  ai  Petero  i  te  ati  luda  ra,  “  E  tatara- 
hapa  e  ia  babetizohia  outou  ntoa  i  roto  i  te  i’oa  o  Iesu  Mesia  ia  matara  te  liara.  ” 
(Ohi.  2i  38).  E  ua  faaue  atoa  ’tu  Anania  ia  Paulo  ia  babetizohia  oia  e  lioroi-ê-hia 

’tu  ni  ta’na  mnu  harn.  (Ohi.  22.  1G).  No  to  mca  ua  matara  tc  liara  ia  babe  izo  i  pa- 

ran  hia’i  te  rcira  “  te  babetizo  tatarahapa  ia  matara  te  hara.  ”  (Mareko  1.  4). 

T  e  Tuuraa  Rima 

Uiraa .  Eaha  te  parau  maha  i  roto  i  te  Evanelia  ? 

Pahonoraa.  O  te  tuuraa  rima  ïa. 

Uiraa.  Eaha  te  mea  e  tuu  hia’i  te  rima  ? 

Pahonoraa.  Ia  noaa  te  Vajua  Maitai.  A  hi‘o  tatou  i  te  Ohipa  19.  5,  G,  e  na  te  rei- 
ra  e  faaite  mai  e,  ua  oti  ta  Paulo  babêtizoraa  i  te  taata  ua  tuu  atura  oia'i  tana  rima  i 
nia  iho  ia  ratou  ra  e  ua  haere  maira  ie  Varua  Maitai  i  nia  iho  ia  ratou  ;  e  ua  parau 

ihora  ratou  i  te  parau  êê,  e  ua  tohu  ihora  i  te  parau.  A  hi‘o  atoa  tatou  i  te  Ohipa 

8.  14-19.  Te  faaite  maira  t<i  tatou  tau  irava  nei  c,  i  muri  a‘e  i  te  babetizoraa  i  te 
tahi  mau  taata  i  S;imaria  ra  ua  haere  atura  Petero  ma  ia  ratou  e  ua  tuu  atura  raua  i 
to  raua  rima  i  nia  iho  ia  ratou,  noaa  ihora  te  Varua  Maitai  ia  ratou.  E  te  na  ô  maira 

te  II.  Tim.  2.  6.  “  e  faaaraara  oe  i  tei  roto  ia  oe  i  horoa-noa-hia  inai  e  te  Atua  i  te 

Siuraa  i  t«m  rima  i  nia  ia  oe  na.  ” 

E  teie  nei,  o  outou  tei  ore  i  tuuhia  te  rima  o  te  hoê  tavini  a  te  Atua  i  nia  iho  ia 
outou  na  ia  noaa  te  Varua  ua  ere  ïa  outou  i  taua  maitai  ra  e  mai  te  au  i  ta  Iesu 
parau.  (loane  3.  5)  e  ore  outou  e  ô  i  roto  i  te  basileia  o  te  Atna  ra. 

Te  parau  noa  ra  te  tahi  pae  e,  tei  ia  ratou  te  Varua  Maitai.  Ua  vare  ra  ratou. 

Uiraa.  Eaiia  te  mea  e  ite  ai  tatou  e,  ua  vare  ratou  ? 

Pahonoraa.  No  te  mea  te  mau  tapao  no  te  Varua,  aita  ïa  e  ite  hia  i  roto  ia  ratou. 

Uiraa.  Eaha  te  mau  tapao  no  te  Varua  Maitai  ? 

Pahonoraa.  Na  te  I  Cor.  12.  4-11  ratou  e  faaite  mai.  “  I  horoa  hia  mai  te  parau 
paari  e  te  Varua,  i  te  hoê  ra;  e  i  horoa  hia  mai  e  taua  Varua  ra  te  parau  e  noaa’i  te 
ite,  i  te  lmê.  Ta  te  tahi  ra,  o  te  faaroo  ïa,  na  taua  Varua  ra  ;  ta  te  tahi  ra,  o  te  ite 

ïa  i  te  faaora  ma*i  na  taua  Varua  ra,  ta  te  tahi  ra,  o  te  rave  tapa‘o  ïa  ;  ta  te  tahi  ra, 

o  te  tohu  ïa ;  ta  te  tahi  ra,  o  te  ite  varua  ïa;  ta  te  tahi  ra,  o  te  parau  êê  ïa  ” 

Te  parau  noa  ra  te  tahi  pae  e,  ua  faaore-e-hia  na  teienei  mau  tapao  o  te  Varua  Mai- 

tai  i  te  ekalesia  a  te  Mesia.  Eialia  râ  tatou  e  vare  i  te  reira  parau.  Aita  roa  ’tu  i  mou 
te  parau  a  te  Mesia  i  te  na  ô  raa  mai  e,  “  E  te  feia  faaroo  ra ;  e  riro  ia  ratou  tcio 

nei  mau  tapao ;  e  hce  te  mau  demoni  ia  ratou  i  to’u  nei  i‘oa;  e  parau  hoi  ratou  i  tc 

parau  api;  e  rave  noa  hoi  ratou  i  te  ophi;  e  ia  inu  ratou  i  te  mea  taero,  c  orc  ratou 
e  ino;  e  ora  hoi  te  ma‘i  ia  ratou  ia  tuu  i  to  ratou  rima  i  nia  iho  ”  (Mareko  16.  17,  18). 
Te  na  ô  papu  mai  teic  nei  tau  irava,  e  riro  teie  nei  mau  tapao,  oia  hoi  te  mau  tapao 


o  te  Varua  Maitai  i  te  feia  faaroo.  E  mai  te  mea  ua  ere  te  hoê  i  teie  nei  mau  ta- 
pao,  e  ere  ïa  oia  i  te  taata  faaroo,  e  mai  ta  Iesu  i  parau  ra,  o  te  ore  e  faaroo,  e  faa- 
hapahia  ïa  (Mareko  1G.  16). 

Inaha,  e  hoa  ino  ma  e,  ua  faatia-faahou-hia  te  ekalesia  a  Iesu  Mesia  i  nia  i  te  fe- 
nua  nei.  Oia  tei  parau-r.oa-hia  tc  Moromoni.  Te  i‘oa  mau  ra,  o  te  Ekalesia  a  Iesu 
Mesia  ïa. 

Tei  roto  i  to  taua  ekalesia  nei  te  mau  tapao  no  tc  Varua  Maitai  i  faaite  hia  i  nia 
a’era.  No  reira  tei  ia  ratou  te  fnaroo  mau.  Tei  roto  â  te  peropheta,  te  mau  aposetolo, 
e  te  mau  toroa  atoa  i  taua  ekalesia  ra.  E  taua  mau  taata  toroa  nei  e  mana  mau  ïa  to 
ratou  no  ô  mai  i  te  Atua  ra.  Na  Iesu  taua  imïu  toroa  i  tuu  i  roto  i  te  ekalesia  ia 
tupu  i  te  maitai  te  ekalesia  e  ia  riro  te  taata  atoa  i  te  faaroo  hoê,  ia  ore  tatou  ia  aueuc 
noa  i  te  mata‘i  ra,  i  tera  parau,  i  tcra  parau,  mai  te  tamarii  ra,  i  te  ravea  a  te  taata 
nei.  ”  (Eph.  4.  11-14). 

Te  peropheta  ta  Iesu  i  tono  mai  i  te  tau  hopea  nei,  o  Iosepha  Samita  ïa.  Ia  farii 
tatou  ia’na.  Eiaha  tatou  e  faaunauna  i  te  menema  o  te  mau  peropheta  tahito  ra,  a  faa- 
rue  atu  ai  tatou  i  te  mau  peropheta  e  tia  noa  nei  i  rotopu  i  te  taata. 

Ia  tauturu  te  Atua  i  te  ra‘i  teitei  ra  i  te  taata  atoa  c  hinaaro  i  te  parau  mau  ra. 


,  Kue  de  l’Est. 


Papcete,  imprimeric  G.  Coulon 

API. 


I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

uArea  te  inu  i  te  pape  e  horoakia'tu  e  au  nei,  e  ore  roa  ïa 
oia  e  poihâ  faahou,  e  riro  râ  taua  pape  e  horoahuv  tu  e  au 
na’na  ra,  ei  pape  pihaa  i  roto  ia'na  iho,  e  tia  i  te  pihaaraa  e 
tae  noaytu  i  te  ora  mure  ore  ra .”  loa.  4:  14. 

Nu.  3.  10  Ditema,  1908.  Mat.  2. 

IA  ORA  NA  TATOU  I  TE  HOPEA  NO  TEIE  NEI  MATxVHITI 


B 


HOA  ino  ma  e,  aore  â  Te  Heheuraa  Api  i  fiu  noa’i  i  te  afai- 
raa’tu  i  te  mau  parau  maitatai  no  teie  nei  matahiti,  ia  outou 
na,  e  te  mau  parau  rii  api,  e  te  mau  ohipa  i  imihia  i  te  mau 
fenua  rarahi  o  teie  nei  ao,  e  te  mau  parau  faaara  hoi  no  te  evanelia, 
e  no  te  o*e  rahi  i  tupu  i  Inidia  e  i  Taina  e  i  te  tahi  atu  â  mau  fenua, 
e  no  te  mau  aueueraa  fenua,  e  to  te  mau  tama‘i  i  tupu  i  roto  i  te 
mau  basileia  rarahi  o  teie  nei  ao,  e  to  te  mau  peapea  e  rave  rahi  e  te 
tupuraa  o  te  ma‘i  pohe  i  te  mau  fenua  i  Europa  e  i  Asia  e  i  Amerika 
e  te  i  te  mau  fenua’toa  e  rave  rahi.  No  te  mea  o  te  mau  tapao  ïa  o 
tei  faaite  mai  e  ua  tae  i  te  mau  mahana  hopea,  no  reira  Te  Heheu- 
Raa  Api  i  faaitoito  ai  i  ta'na  ohipa  i  te  afairaa’tu  i  teie  nei  mau 
parau  rii  ia  outou  na  ei  faaararaa,  e  no  reira  te  hinaaro  nei  Te  He- 
heuraa  Apï  ia  outou,  e  to’na  mau  hoa,  ia  tauturu  mai  outou  ia’na. 
E  haapono  mai  outou  ia'na  i  na  moni  farani  e  piti  toata  no  te  vea  i 
te  matahiti  i  mua  nei,  ei  tauturu  ia’na  i  te  haaputuputuraa  i  te  mau 
parau  rii  api  no  te  fenuaroa  mai  e  ei  hoo  no  te  mau  auri  nenei  o  tei 
ino  haere  e  ei  hoo  hoi  no  te  kaie  no  te  neneiraa  e  te  vetahi  atu  â  mau 
mea  no  to’na  piha  raveraa  ohipa  i  Papeete  nei,  e  no  te  titiro  i  te 
fare  vea  no  te  haapono  haerea. 

Te  Meleniuma 


la  oti  i  te  ohipa  o  lesu  Mesia  i  roto  i  te  ao  nei,  ua  haere 
atu  oia  i  nia  i  te  ra‘i,  e  ua  tiatonu  maite  atu  te  mau  Aposetolo 
to  ratou  mata  i  nia  i  te  peeraa’tu  oia  i  nia  ra,  inaha,  te  tia 
noa  maira  e  toopiti  pue  taata  i  p>ihaiiho  ia  ratou  ma 
te  ahu  teatea,  o  tei  parau  mai  ïa  ia  ratou  e,  “E  te  mau 
taata  o  Galileia  nei,  eaha  outou  i  tia  noa’i  e  i  tiatonu  mâro 
ai  i  nia  i  te  ra‘i  raf  O  Iesu  nei  â,  tei  ravehia  a4enei  i  nia  i  te 
ra4i,  e  ho‘i  mai  ia  mai  te  reira  atoa  ra,  mai  ta  outou  i  ite  atu 
ia’na  i  te  raveraa’tu  i  nia  i  te  ra‘i  ra.”  E  i  teie  haereraa 
,  mai  Iesu  ta  teie  nei  pue  taata  i  faaite  mai,  oia  hoi  i  te  piti  o 
ta’na  ra  pouraa  rnai  i  rotoiteao  nei,  e  haumata  i  te  tau  hau 
i  nia  i  te  fenua  nei  e  na  rnatahiti  hoê  tausani. 

E  e  ruuruuhia  Satani  e  ore  roa  oia  e  mana  i  nia  i  te 
taata  nei.  I  taua  na  matahiti  hau  ra  e  parahi  ia  lesu  Mesia 
iho  i  nia  i  te  fenua  i  rotopu  i  te  mau  taata,  “e  e  haere  mai 
hoi  Iesu  ibo  mai  te  ra‘i  mai,  mai  te  mana  e  te  hanahana 
rahi,  e  te  mau  nuu  atoa  hoi  no  reira,  e  e  faaea  hoi  irotopu  i 
te  taata  nei  mai  te  parau-tia  i  nia  i  te  fenua  nei  e  ia  hoê  tai  - 
sani  matahiti,  e  ore  te  feia  rave  hara  e  tia  mai.”  ^ 

E  tia  i  te  taata  parau-tia  i  nia  i  te  fenua  nei  i  te  pou  ra 
mai  o  te  Fatu  ra,  o  te  feia  parau-tia  ore  râ  e  mou  ratou  i 
mua  i  te  aro  o  te  Fatu.  No  reira  ua  taeahia  te  hopea  no  te 
fenua  i  te  reo  no  Iehova,  ia  tia  ia  faaroo  o  te  faaroora: 
A  faaineine  outou,  a  faaineine,  i  te  fatata  mai  nei  hoi  te 
Fatu.  Area  râ  o  vai  te  tia  i  ta’natae  ra  mai?  E  haere  mai 
oia,  mai  te  mana  e  te  hanahana  rahi. 

“O  te  Fatu  iho  hoi  te  pou  mai  mai  te  ra‘i  mai,  ma  te  umere,  ma  te 
reo  o  te  melahi  rahi,  e  msf  te  pu  a  te  Atua;  e  te  feia  i  pohe  i  roto  i  te  Me- 
sia  ra,  o  te  tia  mai  na  ïa  i  nia.  E  muri  a‘era  o  tatou  o  te  feia  ora  e  toe 
ra  e  ravea-atoa-hia  mai  ïa  e  ratou  atoa  ra  i  reira  afaihia’i  i  nia  i  roto  i  to 
ata,  ia  farerei  atu  i  te  Fata  i  roto  i  te  reva  nei  ra;  a  parahi  mau  atu  ai  ta- 
tou  i  pihai  atoa  iho  i  te  Fatu  e  â  muri  noa’tu.”  1  Tes.  4:  10,  17. 

No  te  mamae  rahi  e  to  mata’u  o  te  f>  ia  hara  e  imi  ratou 
i  te  pohe,  eita  râ  e  itea.  E  hinaaro  ratou  ia  mou  eita  râ  e 

mou,  ia  faaoromai  râ  raton  i  te  mamae  e  tia’i,  e  tae  noa’tu 
i  te  peeraa  te  utua  no  ta  ratou  mau  hara  e  ua  fariu  mai 
ratou  i  te  Atua,  e  ua  haapao  ratou  i  ta’na  mau  ture.  Apo. 


9:  6;  6:  15-17 
E  i  reira  e 


)  faataa  te  Atua  i  te  zizania  e  te  sitona  e  mata 
na  i  te  rave  i  te  zizania  e  ruuruu  no  te  auahi,  e  hopoi  râ  i  te 
sitona  i  roto  i  ta’na  fare  vairaa  ra.  Oia  hoi  e  mou  roa’i  te 
feia  hara,  e  te  feia  parau-tia  ra  e  afaihia  atu  ïa  i  nia  i  te  ata 
i  te  farereiraa  ia  Iesu  Mesia.  E  pohe  te  ao  nei  i  te  paeau 
tahuti,  e  tamâhia  i  te  auahi  e  faaapihia  e  e  faaho‘ihia  mai 
to’na  ra  huru  paradaiso.  E  no  te  maitai  rahi  o  te  Mesia  e 
haamaitaihia’i  e  e  haamo‘ahia  te  ao  nei,  e  ore  roa’i  to’na  ra 
huru  ino  tahuti  noa,  e  e  riro  ai  ei  mea  tahuti  ore  e  te  hana- 
hana  rahi,  e  tia  i  te  vairaa  e  â  muri  noa’tu.  E  riro  ïa  mai  te 
hi‘o  anaana  e  mai  te  kerehe  anaana  te  huru.  Apo.  4 :  6.  Oia  hoi 
e  riro  ei  Urima  e  ie  Tumima  i  te  feia  e  parahi  i  nia  iho  e 
itea-papu-hia  ia  ratou  te  mau  mea  atoa  no  te  mau  baseleia 
atoa  i  raro  a‘e  ia  ratou  ra. 

Ia  oti  te  tamâraahia  o  te  fenua  nei  e  ho‘i  mai  te  feia 
mo‘a  i  nia  iho.  E  tau  hau  te  reira  i  nia  i  te  fenua  nei,  aita 
roa  te  hara  e  te  mauiui  e  te  pohe  e  mana  i  nia  i  te  taata, 
teie  te  tau  e  taoto  te  taata  e  ore  oia  o  taoto  i  raro  i  te  repo, 


e  inaha,  e  faaite  atu  au  ia  outoii  i  te  parau  aro;  eita  tatou  e 
hope  i  te  taoto  e  hope  râ  tatou  i  te  faahuru-ê  hia,  eita  e  ma- 
hia  mai  te  amoraa  mata  nei,  ia  tae  i  te  pu  hopea  ra,  e  oto 
mau  hoi  te  pu,  e  faatiahia  tei  pohe  ma  te  tahuti  ore  e  faa- 
huru-ê-hia  tatou.  1  Kor.  15:  51,  52. 

la  tae  ï  te  reira  tau  e  ore  te  aruaru  e  pohe  ia  ruau  noa’tu 
oia,  e  au  hoi  to’na  oraraa  mai  te  oraraa  no  te  tumu  raau  ra, 


e  ia  pohe  oia  ra,  e  ore  oia  e  taoto  (oia  hoi  i  raro  i  te  repo) ; 
e  faahnru-ê-hia  raoia  mai  te  amoraa  mata  ra,  e  e  tahitihia  oia 
i  nia,  e  e  riro  to’na  faaearaa  ei  faaearaa  hanahana  rahi. 

I  te  hoê  heheuraa  ta  te  Atua  i  horoa  mai  ia  Iosepha 
Semita  ua  haapii-papu-hia  mai  ia’na  te  tupuraa  o  te  tuata 
nei  i  te  paari,  oia  hoi  ia  ruau  oia  i  roto  i  teie  nei  na  mata- 

hiti  hoê  taiisam  i  raro  i  te  faatereraa  a  Iesu  Mesia  e  faahuru- 
ê-hia  te  taata,  oia  hoi  e  faahuru-ê-hia  ratou  mai  te  amoraa 
mata  te  huru. 

E  ao  to  te  feia  i  pohe  ma  te  faaroo  i  te  Fatu,  e  pohe  ai 
ra  mai  ô  nei  atu,  ia  tae  mai  te  Fatn,  ia  haamouhiate  mau 
mea  tahito  ra,  e  ia  faaapihia  te  mau  tnea  atoa,  e  tia  raai  ra- 
tou  mai  te  pohe  mai  e  ore  hoi  ratou  e  pohe  faahou  a  rauri 
atu,  e  noaa  hoi  te  ai‘a  ia  ratou  i  mua  i  te  Fatu,  i  roto  i  te 
oire  mo‘a  e  o  te  vai  ora  a  tae  mai  ai  te  Fatu,  e  o  tei  tamau 
maite  i  te  faaroo,  e  ao  to’na,  ua  haapaohia  râ  oia  uo  te  pohe 
ia  tae  i  te  tau  i  haapaohia  no  te  taata,  no  reira  e  tia  mai  te 
tamarii  e  paari  noa’tu,  e  pohe  te  taata  paari,  e  ore  râ  ratou 
e  taoto  i  raro  i  te  repo,  e  faahuru-ê-hia  ra  ratou  mai  te  amo- 
raa  mata  ra. 

“E  ao  to’na  o  tei  roaa  ia’na  te  tia-faahou-raa  matarnua  ra,  e  ore  roa 
te  piti  o  te  pohe  e  tiaia  noa  mai  i  te  reira,  e  riro  ra  ratou  ei  tahu‘a  na  te 
Atua  e  na  te  Mesia  e  e  hau  to  ratou  ia’na  ra  e  ia  hoê  tausani  i  te  mata- 
hiti.”  Apo.  20:  6. 

E  homa  ma  e,  teie  te  huru  no  tatou  i  roto  i  taua  na  ma- 
tahiti  hoê  tausani,  e  mai  te  ao  i  ta’u  parau  atu.ia  ôutou 
ra  na  roto  i  teie  nei  vea,  ua  ite  tatou  e,  e  faautuahia  tatou 
inai  te  au  i  ta  tatou  iho  mâu  hara.  E  no  reira  a  ti  ituri  i  te 
parau  a  te  raau  peropheta  ra,  e  e  faariro  atoa  hoi  i  te  reira 
e  aveia  no  tatou  i  te  Mesia  ra.— Solona. 

Na  roto  i  te  aroha  taeae  i  Tahiti  nei,  ua  anihia  matou  e 
te  Tonitara  Amerika  e  taturu  mai  i  ana  i  te  imiraa  i  te  moni 
rii  ei  tauturi  te  hoê  taata  o  tei  roaahia  i  te  ma‘i  pohe  i  Ta- 
hiti  nei,  e  no  reira,  ua  afai  haere  matou  i  te  tahi  parau 
titauraa  i  te  mau  "taata  tao‘a  i  Papeete  nei,  ua  aroha  mai 
ratou  i  taua  taata  ra  i  to’ïia  ati,  e  ua  roaa  ia  matcu  te  moni 
rii  na’na.  E  e  mea  maitai  roa  te  horoa  noa  i  te  rave 
mai.  E  aau  horoa  iiôa  to  te  Atua  o  oia  i  horoa  mai  i  teie 
nei  ao~  e  te  mau  mea  atoa  na  te  taata.  E  hi‘oraa  maitai 
teie  no  te  mau  taata  o  tei  hinaaro  ia  tauturu  atu  i  te  feia 
veve. 

Te  Hoe  IXEe:tt_La.  Tane;  e  te:  JXLet AJLa. 

Vahine  e:  Ta  Raua  Tamaiti 

Tei  Takaroa  e  toopiti  tau  taata  e  tamaiti  ta  raua,  e 
tamaiti  herehia  hoi.  E  tae  a‘era  i  te  tahi  mahana,  haere 
atura  taua  tamaiti  ra  e  hauti  haere,  aore  te  metua  vahine  i 
ite,  e  maoro  iti  a‘era,  ite  atura  te  metua  vahine  i  taua 
tamaiti  ra  tei  nia  i  te  uahu  te  tia  noa  ra  i  te  hitihiti  roa.  Ua 
horo  noa  maira  taua  vahine  ra  ma  te  pii  e  temana‘o  peapea 
rahi,  e  ia  tae  atu  oia  i  pihaiiho  i  taua  tamaiti  ra,  haru  atura 
oia  ia  na  rave  atura  tui  a‘era  i  te  ee,  haere  atura  i  te  fare  ma 
te  oaoa  rahi  no  te  mea  aita  i  pohe.  Area  râ,  ia  tupu  taua 
tamaiti  ra  i  te  rahi,  riro  atura  oia  ei  tamaiti  ite  i  te  mau 
mea  e  hi‘ohia  nei.  I  reira  haamata  atura  taua  tamaiti  ra  i 
te  ori  pô,  te  ute,  te  faatai  upaupa,  te  hoata  e  te  puhipuhi 
avaava;  aita  râ  na  metua  i  haapao  noa?tui  te  reira,  ia  taera 
i  to’na  paari-roa-raa,  riro  atura  oia  ei  taata  itoitoe  tehaapao 
ore,  e  te  rave  i  te  ruau  ohipa  iino  atoa,  e  aita  i  maoro  pohe 
ihora  taua  tamarii  ra;  aita  r  â  na  metua  i  peapea  i  te  mau 
mahana  i  rave  ai  oia  te  hara  atoa  ra,  rnaori  râ  ia  tae  i  ta’na 
poheraa,  e  oto  iti  rahi  to  raua  i  taua  tamaiti  ra  no  te  mea 
aita  raua  i  hinaaro  e  ia  pohe. 

E  teie  nei,  &  te  mau  hoa  no  Te  Heheuraa  Api  e,  a 
feruri  na  tatdu,  Tehea  te  mea  tia?  A  mai  teie  te  huru  i  te 
iteraa’tu  taua  vahine  i  taua  tamaiti  ra  i  nia  i  te  uahu,  a 
mairi  atu  ai  i  roto  i  te  pohe  tino  nei  e  peapea  ite  rahi  to’na. 
1  te  haamatârâa  râ  taua  tamaiti  ra  e  rave  i  te  hara,  â  tae  atu 
ai  i  te  pohe  mure  ore  ra,  aita  rc  a  ia  taua  vahine  ra  i  peapea 
noa’tu,  e  i  te  poheraa  o  tauatamaiti  ra,  e  oto  ite  rahi  to’na. 
Eaha  ra  ia  to’na  huru  ia  tae  i  te  mahana  e  tuuhia  mai  ai  te 
utua  no  te  hara  a  taua  tamaiti  ra?  No  te  mea  aita  oia  hi- 
naaro  i  mairi  i  roto  i  te  miti,  ia  mairi  râ  i  roto  i  te  hara, 
aita  oiai  peapea,  aitaoia  i  hinaaro  e  ia  pohe  i  te  polie  tino,  ia 
pohe  râ  paha  i  te  pohe  varua.  No  reira,  teie  te  meatia: 
Hi‘opoa  te  mau  mea’toa,  e  te  maitai  tapea  maite,  te  na  ô  mai 
ra  te  maseli:  ‘kE  a‘o  atu  i  to  tamaiti  oi  vai  a‘e  te  fariu- 
raa,  eiaha  oe  e  faaherehere  ia’na  a  pohe  oia.”  Mas.  19:  18. 

— Toae. 

Ia  haapii  matou  (to  te  Ekalesia  a  iesu  Mesia  i  te  Feia 
Mo‘a  i  te  Mau  Mahana  Hopea  Nei)  e  ua  faaho‘i  mai  te  Atua 
i  te  Evanelia  ia  tatou  i  teie  nei  tau  hopea  nei,  te  tupu  nei 
teie  nei  man  uiraa  i  rotopu  i  te  mau  taata  Ua  taiva  anei  te 
mau  taata  atoaf  Aita  anei  te  Ekalesia  mau  i  vai  i  nia  i  te 
fenua  neif  Te  pahono  atu  nei  matou  ia  ratou,  aita  roa  te 
Ekalesia  mau  i  vai  i  nia  fenua;  ua  taiva  mau  te  mau 
taata  atoa  ra ;  ua  reva  ê  na  te  vahine  (te  Ekalesia)  i  roto  i 
te  medebara  i  te  vahi  i  haapaohia  e  te  Atua  no’na. 
Apo.  12:  6.  Ua  ruri-ê-hia  na  te  parau  mau  a  te  Atua  ei 
haavare  e  te  faariro  nei  te  mau  taata  i  te  ohipa  Evanelia  ei 
ravea  ia  roaa  te  moni.  Te  na  ô  nei  te  parau  i  roto  i  te 
Buka  a  Isaia  8:  20: 

“Ei  te  ture,  ei  te  parau,  ta  ratou  e  imi;  ia  ore  ift  faaau  i  ta  ratou 
'prtfAu  i  taua  frarau  ra,  no  te  pouri  ïa  i  na  reira’i  ratou.” 

^^re'tra,  e  hi‘opoa  rii  tatou  te  mau  parau  i  papaihia  ï 
roto  i  te  Bnka  ture;#  ia  ore  ta  matou  parau  no  te  taivaraa  i 
au  i  taua  mau  parau  ra,  no  te  pouri  i  na  reiraM;  area  rft, 
mai  te  mea  ua  faaau-maite-hia  ta  matou  haapiirna  i  nia  i  te 
ture  e  te  parau  ta  ratou  e  imi  nei,  e  faahapahia  te  taata  atoa 
tei  ore  e  farii  mai. 

I  roto  i  te  episetole  piti  a  Paulo  i  to  Tesalonia  ua  faaite 
atu  oia  ia  ratou  i  te  parau  no  te  taeraa  piti  o  to  tatou  Fatu  o 
Iesu  Mesia,  e.ua  na  ô  atura  oia  no  te  taivaraa: 

“Eiaba  roa  outou  e  vare  i  te  taata  atoa,  o  te  taiva  te  tupu  na  na  mua 
e  tae  ai  i  taua  mahana  ra,  e  e  faaitehia  mai  hoi  taua  taata  hara  ra,  o  te 
tamaiti  o  te  pohe.”  2  Tes.  2:  3. 

E  ua  na  ô  atura  Paulo  ia  Timoteo: 

“Te  vai  atura  hoi  te  tau  e  ore  ai  ratou  e  farii  i  te  paran  mau,  no  te 
anoenoe  ra  o  to  ratou  taria,  e  haaputu  ïa  ratou  i  te  orometua  i  au  i  to  ratou 
iho  hinaaro;  e  fariu  ê  hoi  to  ratou  taria  i  te  parau  mau,  a  opai  tia’tu  ai  i  te 
fabula.”  2  Tim.  4:  3. 

Na  roto  i  te  mau  parau  a  Paulo  ua  ite  papu  tatou 
e  o  te  taiva  te  tupu  e  tia7i  hou  te  taeraa  mai  o  te  Mesie ;  e 

fariu  ô  atn  te  taata  i  te  parau  mau,  e  e  haaputu  ratoul  te 
ororaetua  i  au  i  to  ratou  hinaaro. 

A  taio  faahou  â  tatou  i  te  parau  no  roto  i  te  Buka  ture, 
ua  na  ô  maira  te  Fatu  ia  Amose : 

“Te  fat^ta  maira  te  tau  e  hopoi  atu  ai  au  i  te  o‘e  i  nia  i  te  fenua,  e  ete 
râ  i  te  o‘.e  mâa  ore,  i  te  hiaai  i  te  pape,  i  te  faaroo  râ  i  te  parau  a  Iehova; 
e  horo  hoi  te  taata  i  te  tahi  miti  e  te  tahi  miti;  e  mai  te  apatoerau  e  tae 
roa’tu  i  te  hiti  o  te  râ  i  te  hororaa  e  te  ho‘iraa  mai,  e  i  te  imiraa  i  te  parau 
a  Iehova  e  ore  roa  râ  e  itea.”  Amo.  8:  11,  12. 

Aita  teie  nei  tohuraa  i  tupn  *  hou  te  Mesia ;  aita  te  mau 
taata  i  horo  i  te  tahi  miti  e  te  tahi  miti,  i  te  imiraa  i  te 
parau  a  Iehova,  no  te  mea,  ua  mana‘o  ihora  ratou,  tei  ratou 
i  te  mau  parau  atoa  a  Iehova;  muri  mai  râ  ua  hopoi  maira 
te  Atua  i  te  o‘e  i  nia  i  te  fenua,  oia  hoi  te  hiaai  i  te  parau 
mau  mai  tatatou  e  iteai  raronei.  Te  ite  nei  tatou  na  roto  i 
te  mau  parau  i  nia  nei,  o  te  taiva  te  tupu,  no  reira  e  haere 
tatou  i  nia  i 

TE  HAAMATARAA  1  TE  TAIYA. 

Tei  raro  nei  te  tahi  mau  parau  o  te  faaite  mai,  e  ua 
haamata  ratou  i  te  taiva  i  te  tau  no  te  mau  Aposetolo.  Ua 
na  ô  atura  o  Paulo  i  to  (lalatia  ra : 

“Te  maere  nei  au  ia  outou  i  taa  ê  vave  i  tei  haamau  ia  outou  i  te  aro- 
ha  mau  o  to  Mesia  i  te  evanelia  ê;  e  ere  râ  i  te  tahi  Evanelia,  te  vai  na  râ 
tei  haapeapea  ia  outou  o  tei  hinaaro  i  te  ruri  ê  i  te  evanelia  o  te  Mesia.” 
Gal.  1:  6,  7. 

Ua  ite  atoa  Paulo  ia  reva  atu  oia  e  ô  mai  te  uri  taehae 
roa  i  roto  ia  ratou,  e  ore  e  faaherehere  i  te nânâ.  Ohi.  20:  29. 

I  roto  i  te  matahiti  96  i  muri  mai  ia  Iesu  ua  tapeahia  te 
pipi  hopea  i  nia  i  te  motu  ra  o  Patamo;  a  parahi  ai  oia  i 
reira  ua  papai  oia  i  te  tahi  mau  parau  no  te  huru  o  te  taata 
e  parahi  i  roto  i  te  ao  nei;  ua  ite  oia  (o  Ioane  pïpï  here)  i  te 
hoê  puaa  e  hitu  ona  afii,  auahuru  hoi  tara,  e  ua  horoa  te 
teni  i  te  mana  i  taua  puaa  ra;  no  to’na  mana  ua  maero 
ana’e  to  te  ao  atoa,  e  ua  pee  atura  ratou  ia’na,  ma  te  haa- 
movi  atu  i  te  teni  o  tei  horoa  i  te  mana  no  taua  puaa  ra. 


TE  HEHEUBAA  APÏ. 


Apo.  13:  3-10.  Eita  tatou  e  imi  te  auraa  no  te  puaa  i 
parauhia  nei,  teie  râ,  a  haamana‘o  tatou  e,  ua  pee  to  te  ao 
taatoa  iahia;  aita  e  taata  toe  tei  ore  i  haamori  i  te  teni. 
[Jiraa.  Mai  te  mea  ua  pee  to  te  ao  nei  i  te  puaa,  e  ua  haa- 
mori  ratou  paatoa  i  te  teni,  o  vai  tei  toe  ia  haamori  i  te 
Atua?  Eaha  te  mana‘o  e  tupu  i  roto  i  te  aau  o  te  taata 
rnaitai,  maori  râ  e  na  taiva  to  te  ao  i  te  parau  mau  a  Iehova 
e  ua  pee  atu  ratou  i  te  puaa?  Ua  taiva  te  mau  taata  atoa, 
ua  pee  ratou  i  te  puaa,  ua  haere  te  Ekalesia  i  roto  i  te  me- 
debara,  ua  pohe  te  man  aposetolo  e  te  feia  toroa,  eaha  te 
mea  toe? 

TE  0*E,  01 A  HOI,  TE  HIAAI  I  TE  PAKAU  MAU. 

/  Na  matahiti  muri  mai  te  poheraa  o  te  mau  aposetolo, 
ua  haamata  te  mau  taata  i  te  faahuru  ê  te  mau  oroa  ta  te 
Fatu  i  haamau  i  roto  i  ta’na  Ekalesia;  tera  mai  te  tahi  mau 
ohipa  i  ruri-ê-hia  e  ratou,  oia  hoi  ua  ravehia  te  pipiraa  e  te 
niniiraa  ei  bapetizoraa  ei  mono  no  te  bapetizoraa  tnau,  e  ua 
faaore  ratou  te  tuuraa  rima  no  te  horoaraa  atu  i  te  Varua 
Maitai.  Ua  parau  atura  Petero  i  te  mahana  Penekose,  “E 
horoahia  mai  ïa  te  Varua  Maitai  i  te  taata’toa  ta  to  taton 
Atua  e  parau  atu,”  e  inaha,  te  parau  nei  te  mau  haapao 
raa  Chritiano  e,  ua  ore  te  mau  ohipn  a  te  Varua  Maitai,  no 
reira  te  faaore  nei  ratou  i  te  tuuraa  rima.  Ua  faaarnu  Iesu  i 
ta’na  mau  pipi  i  te  pane  e  te  uaina  ei  haamana‘oraa  i  to’na 
tino  e  to’na  toto,  muri  mai  râ  ua  parau  te  mau  taata  o  te 
tino  e  te  toto  mau  te  reira  no  Iesu.  E  ere  te  mea  maere  ia  ma- 
tou,  teie  nei  mau  faahuru-ê-raa  ia  feruri  rii,  no  te  mea  te 
tumu  i  na  reira’i  ratou,  o  .teie  la,  ua  haapao  o  Iesu  te  tahi 
mau  toroa  i  roto  i  ta’na  P]kaiesia  ta’na  i  faatia,  aposetolo 
te  talii  pae,  peropheta  te  tahi  pae,  haapii,  diakono,  peresi- 
putero,  etc.,  ei  faaau  ratou  i  te  feia  mo‘a  i  te  ohipa  orome- 
tua  ui  tupu  i  te  maitai  te  tino  o  te  Mesia  ra,  ia  riro  te  taata 
ei  hoê  i  te  fanroo  e  te  ite,  ia  taea  te  faito  ra  i  te  i  o  te  Mesia 
i  te  rahi;  e  tau  rnatahiti  rii'i  mnri  mai  ia  faarue-roa-hia  teie 
nei  mau  toroa,  i  reira  ua  aueue  noa  ratou  i  te  mata‘i  ra,  i 

tera  parau,  i  tera  parau,  mai  te  tamarii  ra,  i  te  ravea  a  te 
taata  nei  e*te  paari  i  te  mau  peu  atoa  o  te  haavare  ra.  Eph. 
4:  11-16.  Aita  ratou  i  haamori  faahou  i  te  Atua  no  Abera- 
hama,  i  te  Atua  ê  râ,  oia  hoi  e  Atua  tino  ore,  e  Atua  itea- 
ore-hia,  e  Atua  rahi  roa,  e  tia  ia’na  ia  parahi  i  te  mau  vahi 
atoa  i  te  taime  hoê,  e  Atua  nainai  roa,  e  tia  ia’na  ia  parahi 
i  roto  i  te  aau  no  te  taata  nei.  No  te  oreraa  o  te  peropheta 
e  te  mau  aposetolo,  a'ita  ta  ratou  mau  orometua  i  faaite  ia 
ratou  te  huru  no  Iesu,  oia  hoi  e  fino  to’na,  e  ua  parau  Paulo, 
e  hohoa  mau  oia  no  te  Atua.  Heb.  1:  3. 

Ua  hamani-ino-noa-hia  to  te  Ekalesia  e  tae  roa’tu  i  te 
matahiti  323  muri  mai  ia  lesu;  i  reira  ua  riro  Constantine 
ei  emepera  no  Roraa;  e  hoa  oia  no  te  feia  Chritiano,  e  do 
to’na  mana,  ua  faaorehia  te  mau  hamani-iuo-raa,  e  ua  hau 
te  Ekalesia.  I  mua  atu  râ  ua  taparaki-roa-hia  te  mau  taata 
toroa  no  te  Ekalesia,  te  mau  taata  paroparu  ana‘e  tei  toe; 
i  raro  a‘e  i  te  faatereraa  no  Constantine  e  to’na  mau  mono, 
ua  tupu  roa  te  Ekalesia,  ua  maitihia  te  tahi  mau  taata  ei 
feia  toroa,  e  aita  i  maoro  ua  haamanahia  te  feia  toroa  ei 
mau  taata  toroa  no  te  hau  Roma,  i  reira  ua  tupu  te  teoteo  i 
rotopu  i  te  mau  episekopo  e  aita  ratou  i  rave  te  hoê  ohipa 
maori  râ,  e  aufauhia  te  moni  na  ratou,  ua  haere  te  Ekalesia 
mai  te  ino  i  roto  i  te  ino  rahi  roa,  ua  tamata  ratou  ia  faa- 
hepo  te  mau  etene  i  roto  i  te  ekalesia,  e  e  rave  rahi  te  tau- 
sani  o  te  taata  tei  taparahihia  no  te  mea  aita  ratou  i  faarii 
te  parau  i  haapiihia  e  te  mau  orometua  i  parauhia  Orometua 
Chritiano.  Ua  haavihia  te  ao  taatoa  e  te  hau  Roraa,  i  reira 
i  tupu  mau  te  parau  ta  tatou  i  taio  i  nia  nei,  oia  hoi,  “ua 
pee  to  te  ao  atoa  ia’na.” 

1  roto  râ  i  te  matahiti  900  i  muri  mai  ia  Iesu,  ua  tupu 
te  amahamaharsa  i  roto  i  te  Ekalesia:  “Te  Katorika  Ile- 
lene,”  e  “Te  Katorika  Roma,”  e  te  vai  noa  nei  â.  Mai 
reira  â  tae  roa  i  te  tau  i  fanho‘i  maira  te  Atua  i  te  evanelia  i 
nia  i  te  fenua,  te  vai  ra  te  oLe  raJii  roa  i  roto  i  te  ao  nei. 
Ua  parahi  to  te  ao  i  roto  i  te  pouri,  ua  horo  hoi  te  taata  i  te 

tahi  miti  e  te  tahi  miti;  e  mai  te  apotoerau,  e  tae  roa’tu  i 
te  hitia  o  te  râ,  i  e  hororaa  e  te  ho‘iraa  mai  i  te  fmiraa  i  te 
parau  mau,  aita  roa  râ  i  itea. 

Ua  milioni  te  taata  tei  imi  i  te  parau  a  lehova,  i  te  mea 
ra  e,  aita  i  itea;  ua  faarue  ratou  i  te  mau  haapaoraa  atoa  e 
ua  faâea  noa  i  rapae,  te  vai  ra  râ  te  tahi  mau  taata  itoito  o 
tei  tamata  ia  faaafaro  i  ta’na  peapea,  no  reira  ua  faatia  ra- 
tou  i  te  tahi  mau  haapaoraa  na  ratou  iho,  e  ua  riro  ratou  ai 
orometua  i  nia  iho  i  te  haapâoraa  ta  ratou  i  faatia,  o  Kala- 
vina,  e  o  Lutero,  e  te  tahi  atu  â  tei  na  reira,  e  te  na  reira 
noa  nei  â;  na  roto  i  ta  ratou  ohipa,  te  vai  nei  e  600  haapao- 
raa  e  huru  ê  rii  te  tahi  i  te  tahi.  Te  ani  atu  nei  râ 
maton  i  te  mau  taata  mai  ia  ratou  te  huru  i  teie  nei  mau 
uiraa:  Nofea  mai  to  outou  mana  e  tiaTi  ia  outou  ia  faatia  i 
te  tahi  ekalesia  e  ia  rave  te  mau  oroa  mo‘a?  No  ô  mai 
anei  i  te  Atua?  E  mai  te  mea  no  ô  mai  i  te  Atua,  na  vai  oe  i 
faatoroa?  Aita  anei  outou  i  ite  e,  “Aore  roa  e  taata  e  rave 
noa  i  teie  nei  tura  no’na  iho,  maori  râ  o  tei  parauhia  e  te 
Atua,  mai  ia  Aarona  ra? M  Ua  purauhia  Aarona  e  te 
Atua  na  roto  i  te  hoê  peropheta.  Heb.  5:  4. 

OPANIRAA. 

Ia  taiohia  te  mau  parau  i  nia  nei,  e  papu  i  roto  i  te  anu 
o  te  taata  maitai,  e  taivaraa  tei  tupu,  area  râ  e  ohipa  maere 
tei  tupu  i  te  tau  hopea  nei,  ua  maue  te  hoê  melahi  na  roto  i 
te  reva  nei  ma  te  evanelia  e  tia  i  te  vairaa,  ua  pou  maira 
Oia  i  nia  i  tefenua  nei,  ua  faaho4ibia  mai  te  mana  a  te  Atua 
i  te  taata,  e  ua  faatia-faahou-hia  te  Ekalesia  a  Iesu  Mesia, 
e  te  haapii  nei  te  mau  oromatua  haamana-mau-hia  e  te  Atua 
i  Ta’na  Evanelia,  e  iaite  te  mau  fenua  atoa  o  te  hopea  ihora 
ïa  i  reira  ra.~  Varene. 

I  te  6  no  Novema  ua  maitihia  te  peresideni  api  no  te 
hau  Amerika,  o  Taft  to’na  i‘oa,  ua  mono  oia  ia  Roosevelt. 
E  taata  itoito  hoi  o  Taft,  e  mana‘ohia  e  imi  oia  i  te  maitai 
no  te  liui  raatira. 

Ts  Txlaij.  Parau  -A.pi. 


Ua  parauhia  e  faaterehia  te  pahi  matamua  na  roto  i  te  tapuraa  i  Pa- 
nama  i  te  mahana  matamua  no  te  m.  1915. 

I  te  pae  matamua  no  Novema  ua  faahapa-puai-hia  te  Emepera  no  te 
fenua  Alemania  o  Viliamu.  No  te  paari  ore  o  ta’na  mau  paraparauraa  o 
tei  faatupu  pinepine  i  te  peapea  i  roto  i  te  tahi  mau  basileia  i  faahapahia’i 
oia  e  te  Apooraa  Rahi  Faaau  Ture  no  te  fenua  taatoa. 

E  450  taata  ei  faaamu  i  te  auahi  i  nia  i  te  pahi  ratere  api  no  Beritane 
o  Lusitana,  128  opani  to  te  umu  rahi  no  te  pahi  ei  tuuraa  i  te  arahu  papaa 
i  roto  i  te  auahi.  E  iva  hanere  tiahapa  tone  arahu  i  pau  i  te  tere  hoê 
mai  Beritani  i  Amerika,  e  maha  mahana  e  te  afa  te  tere. 

Ua  amui  atura  o  Farani,  o  Beritane,  e  o  Rusia  e  ua  tuu  atura  i  te 
parau  ia  Turike  e  ia  Bug-aria  ia  ore  ia  tupu  te  tama‘i  no  te  faataa-ê-raa- 
hia  i  e  piti  tufaa  no  te  fenua  Turike.  Ua  manuïa  ta  ratou  ohipa  e  ua  huru 
ore  te  roo  tama‘i  i  teie  nei.  Ua  hau,  e  ua  vaiihohia  te  tumu  no  te  mârô- 
raa  ia  haavahia.  E  maitihia  te  tahi  mau  basileia  rarahi  ei  mau  haava  ia 
faataahia  fre  parau  ma  te  tia. 

I  te  18  no  Atopa  ua  tae  atura  te  mau  pahi  tama‘i  Amerika  i  te  fenua 
Iapone,  e  ua  faariihia  e  to  Iapone  ma  te  aroha  rahi.  Ua  tono  atura  te  Hau 
Iapono  i  e  16  pahi  rarahi  i  tua  e  farerei  i  te  man  pahi  Amerika  e  e  aratai 
ia  ratou  i  roto  i  te  ava  e  te  tipaeraa  i  haapaohia  ra.  Ua  hanere  te  tausani 
te  taata  Iapone  i  tairuru  mai  i  te  tipaeraa  e  farerei  i  te  mau  pahi 
e  ua  faatupuhia  te  mau  oroahuru  rau  e  te  nehenehe  rahi  ei  faaiteraa  aroha 
mai  te  tamaaraa  te  huru,  te  himeneraa,  te  a‘oraa  parau  aroha,  e  te  tanuu- 
raa  nâ  te  mau  purumu  rarahi  no  te  oire.  Ua  mairihia  to  te  hau  Amer  ika  e  te 
mau  taata  toroa  rahi  lapone  i  teie  nei  i‘oa  here,  oia  hoi,  “To  tatou  mau 
hoa  maitai  roa  i  te  ao  atoa  nei.”  I  te  tahi  o  te  mau  oroa  ua  himene  10,000 
tamarii  Iapone  i  te  hoê  himene  faahanahanaraa  i  te  hau  Amerika  i  roto  i 
te  reo  Beritane,  i  parauhia  ra  e  o,  “Hail  Columbia,”  oia  hoi,  Ia  ora  na 
Amerika  e!  Tera  mai  te  tumu  i  tere  atu  ai  te.mau  pahi  tama‘i  Amerika  i 
te  fenua  Iapone,  oia  hoi  ua  ani  maira  te  Emepera  i  te  Peresideni  no  te  hau 
Amerika  ia  tonohia  te  mau  pahi  tama‘i  i  tono  ra  fenua  ei  faaore  i  te  parau 
haamaniania  a  te  feia  hauti  faatupu  peapea  i  te  fenua  Iapone.  o  tei  hina- 
aro  e  faatupu  i  te  tama‘i  i  taua  fenua  ra.  Ua  manuïa  roa  te  tere  o  te  mau 
pahi,  e  mai  reira  mai  â  ua  mâmu  roa  taua  feia  hauti  ra.  No  te  oreraa  o 
taua  parau  tama‘i  ra  ua  haere  te  hoo  o  te  mau  tufaa  no  te  mau  taieti  hoo 
tao‘a  i  Iapone  i  nia,  e  no  reira  ua  mauruuru  roa  te  mau  faaterehau.  No  te 
haamata‘uraahia  te  feia  hauti  ua  riro  te  mau  pahi  tama‘i  ei  ravea  faatupu- 
raa  hau. 

E  405  tone  topita  i  pau  i  ‘te  haaparariraa  i  te  mau  mon'a  ofai  i  te 
tâpuraa  i  te  haereraa  pahi  i  Panama  i  te  avae  hoê. 

I  te  13  no  Novema  ua  pohe  roa’tura  te  Emepera  no  te  t'enua  Taina  e 
i  te  19  no  Novema  ua  pohe  atoa'tura  te  Emepera  Vahine. 

1  te  tereraa  no  te  hoê  pahi  Tinito  mai  te  fenua  Amoy  i  te  fenua  ra  o 
Tung-an,  ua  tomo  i  tua,  tei  nia  i  taua  pahi  ra,  na  taata  e  ono  hanere.  Ua 
tuuhia  e  te  mataro  na  boti  nainai  i  raro  e  ua  ora  e  na  taatn  e  piti  hanere,  e 
ua  pohe  e  maha  hanere. 

1  te  29  no  Atopa  ua  pau  te  hoê  fare  rahi  i  te  oire  ra  o  Cinoin- 
nati,  i  te  fenua  Amerika  i  te  auahi,  ua  haamata  e  te  auahi  i  nia  i  te  ono  no 
te  tahua  i  taua  fare  ra.  Ua  ho‘a  mai  i  te  hoê  vahine  nei  mai  te  tAhua  hoê 
ahuru  i  raro  i  nia  iho  i  te  tapoi  no  te  hoe  t'are  e  pae  tahua  i  raro  mai.  Ua 
pepe  roa  to’na  tino. 

Te  faaitehiu’tu  nei  te  parau  no  te  poheraa  o  te  hoô  orometua,  o  tei  tae 
mai  i  te  mau  fenua  moana  nei,  o  Tihoti  Peka  toTna  i‘oa.  Ua  hamani  oia  i 
te  faataheraa  pape  i  nia  i  te  hoê  fare  teitei  roa,  e  i  muri  iho,  ua  hinaaro 
oia  e  haere  i  raro.  Ua  taamu  to’na  mau  hoa  ia’na  i  te  taura  e  ua  tuu  i 
raro,  e  ia  tae  oia  i  ropu  ua  motu  te  taura,  e  ua  mairi  oia  i  raro,  e  e  piti 
hora  i  muri  ai,  i  pohe  roa’i  oia. 

Te  riro  nei  te  ohipa  faautaraa  tao*a  na  te  mau  pahi  i  nia  i  te  mo- 
ana  Patitifa  i  to  lapone.  Tera  te  tahi  tumu:  e  rave  te  taata  lapone  i 
te  ohipa  no  te  moni  iti.  10  dara  i  te  avae  tei  aufauhia  na  te  mau 
mataro  Iapone,  e  30  dara  i  te  avae  tei  titauhia  e  te  mau  mataro  Amerika. 
la  amu  te  Iapone  i  te  maa  hoê  dara,  e  pau  te  maa  e  piti  e  e  toru  dara  i  te 
mataro  Amerika.  No  reira  te  riro  nei  te  ohipa  i  to  lapone. 

I  te  m  1908  ua  faaruehia  e  2,300,000  pereoô  repo  i  te  tâpuraa  i  th  hae- 
rea  pahi  i  Panama.  AJiiri  ua  iritihia  te  reira  repo  i  te  vahi  hoê  ua  riro  ei 
apoo  1333  metera  te  roa,  1333  metera  te  aano,  e  e  30  avae  te  hohonu.  Ua 
hanere  te  mau  ope  auauahi  rarahi,  ua  tausani  te  pereoo,  e  ua  tausani 
te  mau  pahi,  e  e  30,000  taata  tei  i*ave  i  te  ohipa  i  te  mau  mahana  atoa. 
Ahiri  ua  amuihia  te  mau  tane  e  te  mau  vahine  e  te  nmu  tamarii  atoa  i 
Tahiti,  e  i  te  mau  fenua  atoa  i  raro  e  i  te  Tuamotu  e  i  Nuu  Hiva,  e  i  te  mau 
fenua  i  nia,  e  i  te  mau  fenua  i  fatata  mai  e  i  Maareva  atoa,  ua  tae  i  te  afa 
o  te  rahiraa  o  te  taata  o  tei  rave  i  te  ohipa  i  te  tâpuraa  i  te  haei-eraa  pahi 
i  Panaina. 


Toae  a  Maire,  Paaau  Parau, 

Rue  Dumont  d’Urville,  Orovini,  Papeete,  Tahiti. 
Frank  Cutler,  Imprimeur, 

Rue  Brêa  et  de  la  rue  Dumont  d’Urville,  Papeete,  Tahiti. 


TE  HEHEURAA 
API. 


I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

“0  tei  tapoLi  i  ta'na  hara ,  e  ore  ïa  e  maitai ;  o  tei  faLi  râ 
e  ua  faarue,  e  arohahia  'ia.”  Mas.  28:  13. 

“ 0  tei  faateitei  hoi  ia'na  ihora ,  e  faahaehaahia  ïa ;  e  o 
tei  taahaehaa  iayna  ihora,  e  faateiteihia  ïa.”  Luk.  14:  11. 

Nu.  4.  10  Tenuare,  1909.  Mat.  2. 


Te  Tupuraa  o  te  Ekalesia 


I  A‘0HIA  E  REETA  SAMUTA,  AP0SET0L0,  I  ROTO  MITI, 
I  TE  18  NO  ATOPA,  1908 


ETE  mau  taeae  e  te  mau  tuahine,  te  oaoa  nei  au  i 
to  t  itou  farereiraa.  O  teie  to’u  farereiraa  mata- 
mua  i  te  feia  mo‘a  i  U*ie  uei  paeau  ekalesia  i  muri  a‘e 
i  te  faataaraahia  teie  nei  tufaa  rahi  no  Ziona  i  parauhia 
ra  e  o  Tiamâ,  hoê  â  râ  iinru  Varua  i  itea  ia’u  i  roto  i  te 
p-irau  a  te  mau  taeae  o  tei  a‘o  mai  i  te  evanelia  ia 
tatou  nei  i  tei  itea  ia’u  i  roto  i  te  mau  tufaa  rahi  atoa 
no  Ziona,  no  reira  te  mana‘o  nei  au  hoê  â  ïa  ta  outou 
ohi f »a ,  e  ta  ontou  titauraa,  e  to  ontou  faaroo,  e  to 
outou  Atua  ia  tatou  atoa  e  here  e  e  haamori.  Ua  maere 
au  i  te  parau  a  te  peresibntero  ra  o  Pack  o  tei  faaite 
mai  ïa  tatou  i  te  pae  matamua  o  teie  nei  pureraa  e  te 
vai  ra  te  tahi  mau  taata  o  tei  mana‘o  e  na  oti  roa  te 

ohi(>a  no  te  “Moromona.”*  E  46  to*u  nei  matahiti,  e  mai 
to’n  apiraa  mai  â  ua  farerei  pinepine  au  i  teie  huru  parau 
na  te  feia  ite  ore.  Iti  noa  tatou  nei  ia  taiohia 
i  roto  i  te  hoê  oire  rahi  no  Amerika—  o  te  ohipa  “Moro- 
mona,”  o  te  ohipa  itoito  roa  ïa  i  roto  i  te  ao  atoa  nei,  e  te 
hi‘opoa  nei  te  mau  taata  no  te  mau  fenua  atoa  i  te  ohipa  no 
te  “Moromona,”  e  to  te  “Moromona”  mana  ralii  i  rotopu 
i  te  mau  nunaa  atoa  e  i  nia  hoi  i  te  mau  ohipa  i  ferurihia  e 
to  teie  nei  ao.  Te  parau  maira  o  Paek  peresibutero  i  taua 
parau  ra,  ua  tupu  i  roto  i  to’u  mana‘o  te  parau  heheu  i  ho- 
roahia  rnai  i  te  peropheta  Iosepha  Sernita  i  te  tuuraa  parau 
i  te  hopea  ne; .  Te  na  ô  maira  te  Atua  i  roto  i  taua  parau 
heheu  ra  e: 

“E  teie  nei,  inaha,  e  ohipa  maere  te  fatata  i  te  tupu  i  rotopu  i  te  ta- 
marii  a  te  taata  nei,  no  reira  o  outou  o  tei  rave  i  te  ohipa  a  te  Atua.  e 
titau  outou  ia  pee  outou  ia’na  mai  te  aau  atoa,  e  te  itoito,  e  te  hinaaro  e  te 
puai,  ia  vai  porao  ore  outou  i  mua  i  te  aro  o  te  Atua  i  te  mahana  hopea 
ra:  e  mai  te  mea  e,  ia  hinaaro  outou  i  te  tavini  atu  i  te  Atua,  ua  parauhia 
ïa  outou  no  te  reira  ohipa,  inaha  hoi,  ua  teatea  te  aua,  ua  fatata  te  auhune, 
e  inaha‘  oia  o  te  haapuai  i  te  tairiraa  i  ta’na  mauhaa  ooti,  ua  faataahia  ïa 
ta’na  haaputuraa  ia  ore  oia  ïa  pohe,  ia  noaa  râ  te  ora  no  to’ua  varua;  e  te 
faaroo  e  te  tiai,  e  te  aroha  e  te  hinaaro,  mai  te  mota  hoe  i  te  titauraa  i  te 
hanahana  o  te  Atua,  na  te  reira  o  haamaitai  ia’na  no  te  reira  ohipa.  A 
haamana’o,  te  faaroo,  te  taiata-ore,  te  ite,  te  hitahita  ore,  te  faaoromai,  te 
aroha  taeae,  te  huru  Atua,  te  aroha  te  faalmehaa,  te  rohirohi  ore.  E  ani  e 
horoahia  mai  ta  outou,  e  pat.oto  atu,  e  iritiahia  mai  ia  outou.  Amene.” 
(B.  F.  4:  1-7.  B.  F.  S.  4:  1,  2). 

Ua  koroahia  mai  taua  parau  ra  i  Febuare,  1829,  hoê 
matahiti  hou  te  faatiaraahia  t-e  Ekalesia.  Mai  te  mea  ua  tia 
ia  huamouhia  e  ia  faaorehia  teie  uei  ohipa,  te  reira  te  tau  e 
au  i  te  varua  ino  no  te  haarnouraa  e  no  te  faaoreraa.  Mai 
te  mea  ua  tia  ia  faaorehia  teie  nei  ohipa  maero  rahi  ta  te 
Atua  i  parau  e  tupu  ra,  ua  tia  ia  faaorehia  i  reira  i  to’na 
itiraa.  E  teie  nei,  ua  mairi  te  tau  e  au  no  te  faaoreraa.  Ua 
tupu  te  Ekalesia  i  te  rahiraa  mai  te  reira  umhana  e  tao  roa 
mai  i  teie  nei  â..  Ua  parare  ïa  na  roto  i  te  mau  fenua 

ra  o  Belegiuina,  o  Holana,  o  Suitilana,  o  Faraui,  o  Alemu 
neia  e  o  Beritane,  e  ua  itea  ia’u  e  te  tupu  oioi  nei  i  te  rahi- 
raa  ta  tei  parauhia  ra  e  to  te  ao  nei  e  4<Moromona,,,  e  ua 
hau  ê  te  oioi  o  te  tupuraa,  I  te  mau  oire  rarahi  atoa  ta’u  i 
rnaitatai  ra  ua  faaite  maira  te  mau  orometua  e  na  roto  i  ta 
ratou  mau  ohipa  te  tomo  mai  nei  te  taata  e  rave  rahi  i  roto 
i  te  Ekalesia,  e  tei  mua  ia  ratou  te  auhune  hau’ê  roa  i  tei 
mana'phia  e  ratou  i  te  pae  matamua  o  ta  ratou  pororaa 
evanelia.  Ua  mataitai  atura  vau  ia  Lonedona.  Tei  reira 
vau  17  matahiti  i  mairi  a4enei  e  ua  iti  te  taata  i  haere  mai  e 
faaroo  i  te  parau  a  te  mau  orometua  i  reira,  e  ua  iti  hoi  te 
mau  arnaa  Ekalesia  i  roto  i  taua  tufaa  fenua  ra.  Tei  te  pru- 
mu  Periatana  numera  42  te  fare  pureraa  e  te  fare  parahiraa 
no  te  mau  orometua  i  te  reira  tau,  e  ere  ïa  i  te  mea  nehenehe 
roa.  E  teie  nei,  e  fare  pureraa  nehenehe  roa  to  tatou  i  te 
vahi  maitai  roa  no  te  oire.  Mea  nehenehe  roa  te  maii  piha 
i  raro  e  i  nia  hoi,  ua  peni  api-hia  e  ua  faanaunahia  te  mau 
pae  fare,  e  tei  roto  ra  te  mau  ohipa  rii  au  maitai—  mea  faa- 
hiahia  roa  ei  haamoriraa  i  te  Atua.  Eita  e  tupu  te  haamâ 
ia  tomo  mai  te  taata  vitiviti  roa  i  roto  i  to  tatou  fare  pureraa 
i  reira.  Tei  reira  vau  i  te  tomoraa.  E  800  taata  tei  amui- 
hia  mai  e  ua  ite  au  ua  putapu  te  aau  o  te  feia  i  te  mau 
parau  no  te  4  Moromona. E  43  taata  i  b&petifcôhia  i  roto 
i  taua  tufaa.  ekalesia  ra  i  te  hebedoma  i  muane.  Ua  matai- 
tai  atura  vau  i  te  oire  ra  o  Liverpoo.i  here.  I  ta’u  tâpaeraa 
i  reira  17  matahiti  i  mairi  a4enei  tei  te  purumu  Bittern,  nu- 
mera  15  to  tatou  fa;re  pureraa  i  pihaiiho  i  te  hoê  fare  puaa. 
Mai  te  mea  ua  amui  maira  e  toopae  tiahapa  taata  i  to  tatou 
mau  pureraa  i  te  reira  tau  ua  mana4o  ihora  matou  ua  ma- 
uuïa  roa.  E  i  teie  nei,  e  fare  pureraa  nehenehe  roa  to  taton 
i  reira,  tei  to  tomoraa  no  te  hoê  o  te  mau  ori-haere-raa  no 
te  oire.  Aita  e  toopae  ana‘e  taata  e  tae  mai  i  te  mau  pure- 
raa,  ua  ï  roa  râ  te  fare  i  te  taata  i  tairuru  mai  e  faaroo  i  tt* 
faaiteraa  evanelia  a  te  mau  or  imetua.  Te  tia  atoa  ru  to 
tnata  êê  e  rave  rahi  te  hauere  i  roto  i  to  mau  tomoraa  e  i 

roto  i  te  mahora  i  rapae  au  i  te  fare  pureraa,  no  to  ratou 
hinaaro  e  faaroo  i  te  parau  no  te  “Moromona.”  E  mea 
huru  ê  roa  to  taua  oire  ra  o  Liverpool  hi‘oraa  mai  ia  tatou 
i  teie  nei  e  i  te  tau  i  ohipa’i  au  i  reira  17  matahiti  i  mairi 
a‘enei.  Te  faaite  mai  nei  teie  nei  mau  mea  ia’u  aita  te 
ohipa  “Morornona”  i  oti,  e  mea  ora  râ  ïa,  e  te  toro  noa  nei 
â  to’na  ra  mau  na  i  roto  i  te  aau  o  te  feia  parau-tia  o  te  ao 
nei  e  rave  rahi  te  tausaniraa.  Ua  haere  atura  vau  i  Jte  oire 
ra  o  Birkenhead,  emea  pinepine  au  i  reira  e  te  mau  orometua 
atoa  ï  te  matamua  e  faaite  i  te  evanelia  a  Iesu  Mesia.  aita 
râ  i  manuïa  no  te  ore  o  te  hinaaro  o  te  taata  e  faaroo  mai  i 
ta  rnatou  parau.  Auê  te  huru  ê  roa  i  tupu  i  na  matahiti  e 
17.  Ua  anihia  vau  e  a‘o  i  te  parau  i  te  ahiahi  mahana  toru. 
I  to’u  t  nnoraa  i  roto  i  te  fare  pureraa  ua  apïapd  roa  te  fare  i 
te  taata.  Ua  hi‘o  tairoiro  mai  to  tana  oire  ra  ia  tatou  nei 
i  na  matahiti  i  mua’tu  i  teie  nei  râ.  tei  reira  te 
hoê  amna  no  te  Ekalesia.  Ua  maitai  roa  te  Haapiiraa  Sa- 
bati  e  te  Amuiraa  Tuahine  e  te  mati  Haapiiraa  Tauturu  atoa 
i  reira.  E  te  mau  taeae  e  te  mau  tuahine,  o  te  reira  te  liuru 
no  te  ohipa  i  Beritane,  eiaha  i  te  reira  fenua  anafce,  ei  Su  te- 
lane  e  i  Alemania  aton,  ua  riro  te  taata  ei  hoa  uotemau 
orometua  e  ua  hinna.ro  ratou  ia  ite  i  te  huru  no  ta  tatou 
parau  evanelia.  Ua  mauruurn  hoi  au  i  te  iteraa  te  hopea  no 
te  tapearaahia  o  na  peresibutero  no  tatou  e  toornaha  i  te  fe- 
nua  Suitelani,  ua  pari-haavare-hia  e  te  tahi  mau  orometua 
no  reira  i  te  opereraa  e  i  te  a‘oraa  i  te  parau  au  ore  i  ta 
lesu  Mesia.  Ua  horo  to  taton  mau  peresibutero  mai  te  haa- 
varaa  haehaa  e  tae  roa’tu  i  te  Tiribuna  Teitei  roa,  e  na 
faaitehia  e  te  Ilaava  Rahi  e  mea  haavare  te  pariraa,  ua 
faaorehia  te  faaotiraa  parau  a  te  haava  matamua,  e  ua  faa- 
tiahia  ratou  ia  a‘ohaere  i  te  'evaneiia  mai  te  man  orometua 
atoa  te  huru.  Ua  faaoromai  atura  to  tatou  mau  orometua  i 
te  raau  ino  e  rave  rahi  ia  roaa  ia  ratou  te  reira  faaotiraa 
parau  a  te  Tiribuna  Teitei.  I  te  matamua  o  to  ratou  tnpea- 
raaliia  aita  i  faaitehia  ia  ratou  te  pariraa  i  parihia  ai  ratou 

ra.  E  mea  huru  ê  roa  teie  nei  mau  orometua  api  e  toomaha 
i  tapeahia  i  te  fenua  Suitelani  i  te  mau  taata  atoa  i  tapeahia 
i  reira.  Aita  ratou  i  oto,  aita  to  ratou  huru  i  au  i  te  taata 
hara,  e  ua  ite  te  mau  taata  atoa  no  te  haavaraa  e  no  te  fare 
tapearaa  atoa  e  ere  ratou  i  te  feia  hara.  Aita  ratou  i  faaru- 
maruma  i  te  mata,  ua  himene  râ  i  te  mau  arueraa  i  te  Atua, 
e  ua  faaite  hua  hoi  i  to’na  ra  aroha  rahi  ia  ratou  ra.  I  te 
toruote  mahana  o  to  ratou  tapearaahia  aita  ratou  i  hurihia  i 
roto  i  te  fare  auri,  ua  tapea-noa-hia  râ,  ua  opua  ratou  e 
titau  hua  ia  faaorahm  e  ia  faaotihia-  te  parau  ia  ratou  ra.  Ia 
oti  te  feruriraa  o  te  mau  mutoi,  ua  hurihia  te  mau  orometua 
i  roto  i  te  fare  auri,  e  ua  opua  ihora  te  mau  orometua  e  pa- 
ruru  ia  ratou  iho  i  mua  i  te  aro  o  te  haava  ralii.  Ua  tarahu 
ratou  i  te  hoê  haapii  ture  e  tauturu  mai  ia  ratou.  E  mea 
huru  ê  te  mau  peu  o  te  hau  Suitelani  i  te  hicopoaraa  i  te  feia 
i  tapeahia.  Ua  faito  ratou  i  te  feia  atoa  i  tapeahia  e  ua  pa- 
paihia  te  reira,  e  te  mau  porao  stoa  i  iteahia  i  nia  i  te  tino, 
e  te  mau  vahi  huru  ê  atoa  no  te  tino;  te  rahi  o  te  taria,  te 
maitai  e  te  iuo  o  te  mau  niho,  te  hurn  o  te  rouru,  e  te  mau 
porao  atoa  i  nia  i  te  tino.  Ua  faauehia  te  titi  ia  tarava  i 
raro  e  ua  papaihia  to’na  roa  e  te  aano  e  to’na  hoboa  atoa  i 
nia  i  te  hoê  raan.  O  te  tahi  o  na.  peresibutero  e  maha  ra,  o 
Kirkman  taeae  ïa  no  te  oire  Lehi  i  Utaha.  la  tarava  oia  i 
raro  ia  tapaohia  to’na  roa  e  to’na  rahiraa  e  to’na  hohoa,  ua 
hi‘o  maere  maira  te  mau  taata  toroa  ia’na,  no  te  mea  ua 
hau  to’na  rahiraa  i  to  te  taat-a  atoa  i  faitohia  i  te  fenua 
Suitelani.  Ua  na  ô  atura  ratou  i  te  maereraa,  Eaha  ra  te 
huru  o  teie  nei  taataf  Te  hinaaro  nei  au,  e  te  mau  taeae  e 
te  mau  tuahine,  e  faaite  atu  ia  outou  p  ia  tae  i  te  mahana  i 
tuuhia  ratou  i  rapae  au  i  te  fare  auri  ua  ite  te  mau  taata 
atoa  no  te  haavaraa  e  no  te  fare  auri  atoa  i  to  ratou  hnrUj 
no  te  mea  ua  faaroohia  ta  ratou  mau  pure  i  te  poipoi  e  i  te 
fthiahi,  e  ua  himene  ratou  j  te  mau  himene  no  Ziona  a  tnoto 
noa’i  ratou  i  nia  i  te  tahua  paari  aita  e  ahu  maru  i  raro  a‘e, 
o  aita  hoi  e  ahu  tapoi  i  nia  ia  ratou  ra.  Ua  tae  atura  tft  ra- 

tou  pure  i  te  Metua  i  tiia  i  te  ra4i,  e  ua  faaroo  atoa  te  mau 
taata  tiai  fare  tapearaa  i  ta  ratou  mau  pure  e  ta  ratou  mau 
himene.  Ua  maere  ratou  i  te  huru  ê  roa  o  te  mau  orometua 
o  o  te  ‘ ‘ohip^  maere  rahi7’  ïa  o  tei  faatupuhia  i  te  reira  huru 
taata.  Hou  ratou  i  tuuhia  i  rapae  ua  faaite  atura  ratou  i  te 
parau  evanelia  i  te  taata  atoa  i  roto  i  te  fare  auri  e  ua  farii- 
hia  ta  ratou  parau  e  te  tahi  pae  o  te  feia  tiai  fare  ra.  No 
reira  e  ere  ia  i  te  mea  iuo  anoi-ore-hia,  ua  roto  râ  i  te  ino 
ua  tupu  te  maitai.  Ua  vai  uoa’tura  ratou  i  roto  i  te  fare. 
auri  e  tae  roa’tu  ua  faaotihiateparau  e  te  Tiribunaraa  Teitei 
ia  ratou  ra.  Ua  tuuhia  ratou  i  rapae  e  uafaatiahia  te  feia 
mola  atoa  i  te  mau  vahi  atoa  no  te  hau  Suitelani  ia  a4ohaere 
i  te  evanelia  a  lesu  Mesia  ma  tê  haapeapea-ore-hin.  Te  vai 
râ  te  tahi  mau  fenua  i  opanihia  ia  tatou  i  teie  nei;  te  ite  nei 
râ  vau  e  ua  fatata  te  tau  e  farii-maitai-hia  te  muu  orum<  tua 
no  te  Ekalesia  a  Iesu  Mesia  i  te  Feia  Mo‘a  i  te  Mau  Mahaim 
Hopea  Nei,  e  e  faatiahia  tatou  ia  a‘ohaere  noa,  i  te  mau  fe- 
nua  atoa  te  mau  parau  mau  i  heheuhia  mai  i  teie  nei  tuuraa 
parau  i  te  iiopea  nei  na  roto  i  te  peropheta  ra  o  Iosepha  Semita. 
Ua  faaite  maira  te  peresibutero  raoPack  i  te  parau  a  te  hoê 
taata  ite  rahi  haapii  parau  paari  o  tei  fa‘i  ra  e  ua  tia  te  mau 
parau  tumu  no  te  Ekalesia.  E  te  mau  taeae  e  te  mau  tua- 
hine,  te  tere  ^a  v.au  i  nia  i  te  moana  ua  paraparau  ihora 
inaiïa  e  te  hoê  taata  haapii  ture  ite  rahi  no  te  mau  tufaa 
fenua  rahi  i  parauhia  ra  e  o  Beritane  Api,  e  taata  tao‘a  rahi 
hoi  oia.  Te  torno  ra  vau  i  roto  i  to’u  piha  taotoraa  i  te  tui- 
raa  po  e  ua  tapea  maira  oia  ia’u,  e  ua  ui  maira  eua  haumani 
anei  au,  e  e  faatia  auei  au  ia  paraparau  maua.  E  vahine 
ta’na  e  te  tahi  mau  tamarii,  e  e  taata  paari  roa  oia  i  rotqpu 
i  te  pupu  o  te  feia  haapii  ture  i  taua  paeau  fenua  ra.  Ua 
^na  ô  atura  vau  i  te  pahonoraâ:  “E  mauruuru  roa  vau  ia 
paraparau  taua.”  Ua  hope  roa  taua  po  ra  i  to  maua  para- 
parauraa  evanelia.  Ua  faaite  maira  oia  e  ere  oia  i  te  taata 
i  roto  i  te  ekalesia,  aita  oia  i  bapetizôhia,  ua  ite  râ  oia  e  ua 
fa‘i  maira  hoi  e  parau  mau  roa  to  mau  parau  tuinu  no  te 

Ekalesia,  e  ua  na  ô  maira:  “CJa  haapii  aera  vau  i  te  mau 
parau  tnrnu-  no  4e  Ekalesia  i  na  matahiti  e  rave  rahi.  Tei 
ia’u  te  mau  buka  atoa  i  papaihia  i  te  parau  no  ‘Moromona’ 
i  na  paeau  e  piti,  i  te  faatia  mai  e  i  tei  patoi  atu.  Ua  taio 
vau  i  tauamau  buka  atoa  ra,  e  ua  tia  vau  i  nia  i  te  mau  aroa 
prumu  e  faaroo  i  te  mau  a‘oraa  parau  evanelia  a  to  outou 
mau  orometua,  e  to  ratou  faaiteraa  i  te  haamaitai  o  te  Atua 
ia  ratou  ra,  e  i  te  faaho‘iraahia  mai  te  evanelia  i  teie  nei 
tuuraa  parau  no  te  ra‘i  mai.  Ua  faaroo  vau  i  ta  ratou  faa- 
iteraa  i  te  mau  parau  matamua  o  te  evanelia  nei,  te  parau 
no  te  faaroo,  te  tatarahapa,  te  bapetizo,  e  te  tuuraa  i  te 
rima  no  te  horoaraaite Varua Maitai,  e  i  te  heheuraahia  mai 
te  parau  no  te  ra‘i  mai  e  te  Atua;  ua  faaroo  vau  i  ta  ratou  haa- 
piiraa  i  te  mau  parau  tumu  atoa  i  haapiihia  e  ratou.  A 
haamana‘o  na  oe  ua  haapii  hua  vau  i  te  parau  uo  ta  oe  haa- 
paoraa  e  te  faaroo  nei  au  i  te  reira  ma  to’u  aau  atoa.”  Ua 
tamata’tura  vau  ia’na  ia  ite  au  e  ua  haapii  mau  oia  i  te  mau 
parau  tUmu  no  te  Ekalesia,  e  ua  maere  au  i  to’na  ite  rahi  i 
taua  mau  parau  ra,  mai  te  mau  parau  matamua  e  tae  roa’tu 
i  te  man  parau  hohonn  roa,  e  ua  na  ô  atura  vau  ia’na  ei 
pahonoraa:  “Te  maere  nei  au  i  to  oe  huru  mana‘o.  Te 
ua  o  mai  nei  oe  e  te  farii  nei  oe  i  te  reira  mau  parau  ra  e  te 
ite  uei  oe  eo  te  Ekalesia  nei,  o  te  Ekalesia  mau  ïa  a  te  Atua, 
eaha  oe  e  ore  e  tomo  mai  ai  i  roto  i  te  Ekalesia  e  tauturu  i 
to’na  ra  mau  tama‘iraa  i  te  ino?  Eaha  oe  e  ore  e  parau  ai 
e  e  faaite  hna  vau  i  ta  te  para  i-tia  e  te  Ekatesia  a  te  Atual” 
Ua  na  ô  maira  oia,“Ua  hi‘opoa  pinepine  au  i  to’u  iho  huru, 
e  tausani  noa’tu  te  hi‘opoaraa,  e  ua  ui  mai  au  ia’u  iho,  e 
ere  anei  au  i  te  taata  paruparu  i  te  mea  aita  vau  i  fa‘i  hua  i 
mua  i  te  aro  o  te  taata  i  ta’u  i  faaroo  ra,  e  e  tae  mai  anei  te 
tau  e  tupu  to’u  mataTi  ore  e  tia  ia’u  i  faaite  hua  i  te  reira| 
Aita’tn  taata  i  ite  i  to’u  mana‘o  maori  râ  to  to’u  iho  utna- 
fare,  e  ia  faahiti  au  i  te  parau  no  te  ‘Moromona’  i  mua  i  to 
ratou  aro,  ua  tupu  to’u  mataTi  rahi  e  faaite  hua  i  te  reira, 
o  te  ore  e  tia  ia’u  ia  faaoromai,  no  to  ratou  an  ore  i  taua 

mau  paraa  ra.  E  ore  au  e  farii-maitai-hia  i  roto  i  to’u  iho 
utuafare,  e  t-aa  e  paha  ta’u  vahiue  e  ta’u  mau  tamarii  ia’u 
nei,  e  aore  râ  e  ore  matou  atoa  e  farii-maitai-hia  i  roto  i  te 
mau  arnuirua  hoa,  e  riro  teie  nei  oraraa  ei  mea  teiaha  i  to 
to’u  utuafare,  e  ia  ino  ratou  ra  ua  ino  atoa  ia  vau.  Aita 
vau  i  tapitapi  i  te  tao4a  e  moe  ra,  no  te  pea]>ea  râ  e  tu]>u  i 
roto  i  to’u  utuafare  ua  tapitapi  to’u  aau.”  P]  te  mau  taeae 
e  te  inau  tuahiue,  e  ere  oiu  i  te  taata  hoê  roa  e  na  reira  i  te 
mana'o.  Ua.  ite  au  i  te  taata  e  rave  rahi  hoê  â  to  ratou 
huru  mana‘o.  Ja  haere  an  i  roto  i  te  hoê  fare  rahi  hamani- 
raa  tao‘a  i  roto  i  te  oire  Chicago  ua  parauhia  mai  au  e,  e 
taata  faatere  i  te  parau  ra  e,  “Tera  mai  te  taata  o  tei  faa- 
riro  mai  ia’u  uei  ei  taata  oaoa  ore.”  No  fe  aha  raf  Xo  te 
mea  ua  tano  roa  ta’u  faaiteraa  evanelia  ia’na,  hoê  â  râ 
to’na  huru  aau  e  to  te  tahi  taata  ta’u  i  faaite  a‘enei,  aita  e 
tia  ia’na  ia  faaite  hua  i  te  ])arau  mau,  no  te  peapea  fetii  e 
t.upu  i  nia  ia’na.  Mai  te  reira  atoa  te  huru  o  te  tahi  pao 
taata  i  te  anotau  o  Iesu  Mesia.  Mat.  10:  .‘J4-39.  19:  16  22. 
Ua  na  reira  hoi  te  tahi  pae  taata  i  te  mata‘u  noa  a  mana‘o 
ai  ratou  e  mea  maitai  te  tao‘a  i  te  ora.  O  te  ora  te  uiea 
raaitai  roa  t.a  te  Atua  i  horoa  mai  i  te  taata  nei.  Ua  tae 
mai  i  roto  i  te  ao  n«-u  ta  to  te  ao  e  parau  e  “Moromona”  e 
parahi  taman;  teie  to’na  auraa,  e  haereraa  i  mua,  e  haapii- 
raa;  eiaha  ia  tatou  ana‘e,  i  to  te  ao  atoa  nei  râ.  Ua  faaroo 
atura  te  taato  ra  o  Ingersoll,  e  taata  faaroo  ore  oia  i  te 
Atna,  ia'Toma  Taote,  orometua,  ia  matutu  raua  i  te  parao. 
Ua  haamata  atura  te  taata  ra  o  Ingersoll  i  te  parau,  e  ua 
puroro  noa’tura  te  parau  uavenave  roa  na  roto  i  to’na  vaha 
e  tae  hoa’tii  i  te  piti  o  te  hora  ei  faariroroa  i  te  faaroo  i  te 
Atua  e  i  te  mau  parau  tumu  uo  te  mau  ekalesia  atoa  i  nia  i 
te  fenua  nei  ei  mea  faufaa  ore.  Ua  haamaitai  atura  te  Atua 
i  t.aua  taafca  ra  i  te  arero  parau  faahiahia,  aita  rea  te  fcaata  i 
te  ao  atoa  nei  i  roaa  i  te  reira,  e  ua  faariro  atura  ma  i  taua 
tioroaraa  ra  ei  faaoreraa  i  te  faaroo  tapetepete  i  toe  mai  i 
roto  i  te  mau  taata  no  to’na  ra  tau.  Ua  pahono  atura  Toma 

Taote,  oroinetua,  na  o  atura:  “E  Miti  Ingersoll  e,  aita  i 
tia  ia’u  ia  parau  i  te  parau  nehenehe  mai  ta  oe  i  parau 
atura,  e  tia  râ  ia’u  ia  faaite  atu  i  to  oe  huru  na  roto  i  te 
parau  haehaa  e  te  faaunauna-ore-hia.  Hoê  â  ïa  to  oe  huru 
e  to  te  taata  eiâ  tao‘a  o  tei  haaparari  i  te  uputa  fare  no  te 
hoê  taata  a  tomo  ai  i  roto  a  eia’i  i  ta’na  ra  mau  taola  e  aita 
i  vaiiho  i  te  tahi  noa’tu  mea  ei  mono  i  tei  rave-ê  hia;  te  eiâ 
nei  oe  i  te  faaroo  no  te  feia  cherisitiano  e  aita  oe  i  horoa  i  te 
tahi  noa’tu  mea  ei  mouo.  Ua  tae  maira  te  ‘Moromona’  i 
roto  i  te  ao  nei  e  aita  ia  ï  faaere  i  te  ao  nei  i  te  tahi  noa’tu 
parau  mau;  ua  amui  ra  i  te  tahi  atu  â  mau  parau  mnu  i  he- 
heuhia  mai  e  te  Atua.  Na  te  ‘Moromona’  e  baamaitai  i  to 

9 

te  ao  e  e  faariro  i  to  te  ao  ei  mea  maitai  roa.  Na  te  hotu  e 
faaite  hua  e  110  te  Atua  ïa  te  reira.  ia  parautemau  taata  e  e 
feia  ma‘ua  te  feia  mo4a  i  faaterehia  e  te  tahi  mau  taata 
mana  rahi,  te  pauono  atu  nei  au  e  aita  ratou  i  ite  i  ta  ratou 
e  parau  ra.  Ua  parihia  te  feia  mo‘a  ei  feia  ino  roa.  Te 
parau  nei  au  e  haavare  te  reira,  e  te  pure  nei  au  i  te  Atua  ia 
tae  vave  tnai  te  mahana  e  iteahia  te  feia  rno‘a  i  to  ratou 
huru  mau,  eiaha  i  to  ratou  huru  i  parau-noa-hia  e  te  taata. 
Ua  parau  pinepine  atura  vau  e  ere  i  te  feia  ino  te  feia  o 
tei  haapii  noa  i  ta  ratou  mau  tamarii,  e  o  te  haamaitai  i  te 
feia  veve,  e  o  tei  haapii  uoa  i  te  reo  himene  e  te  mau  ma- 
na‘o  vitiviti  atoa,  e  o  tei  faatura  i  te  feia  ruau;  e  ua  maha- 
nahana  roa  to’u  aau  a  faaite  atu  ai  au  e  ua  tairuruhia  mai 
tatou  mai  te  mau  fenua  atoa  o  te  ao  atoa  nei,  ua  ite  roa  ra 
te  feia  ite  ore  i  roto  i  te  tufaa  fenua  rahi  ra  o  Utaha  i  tei 
roto  i  te  raau  tufaa  fenua  rahi  atoa  o  te  hau  Amerika  maori 
râ  e  toru.  Ua  haapii  atura  te  peropheta  ra  o  Iosepha  e  ore 
te  taata  e  oi*a  i  to’ua  ite-ore-raa,  e  e  parau  mau  roa  taua 
parau  ra.  Te  faaroo  nei  au  e  tae  uiai  te  tau  e  ore  tatou  e 
haapii  ia  tatou  iho  ana‘e  ra  e  haapii  atu  t-atou  i  to  te  ao 
atoa  nei  i  te  auraa  mau  i  tei  parauhia  ra  e  e  “Moromona. ” 

Te  hinaaro  nêi  au  ia  faauhia  te  mau  parau  i  parauhia  i 
roto  i  teie  mau  amuiraa  i  nia  i  ta  outou  mau  ohipa  i  tera 


TE  HEHEUKAA  APÏ. 


46 

mahana  e  i  tera  mahana;  no  te  mea  te  ite  nei  au  e  aore  te 
tahi  orometua  i  roto  i  teie  nei  Ekalesia  e  tia  i  nia  i  mua  ite 
amuiraa  o  te  feia  mo‘a  e  e  haapii  i  te  hoê  parau  o  tê  faa- 
ore  i  te  ohipa  a  te  Âtua.  Te  faaroo  papu  nei 
au  e  e.  feia  parau-tia  te  feia  faatere  no  teie  nei  Ekalesia.  e 
feia  tamau  maite  ratou  i  roto  i  teie  nei  ohipa;  e  te  ite  nei  au 
ua  tia  ia  ratou  te  faarue  roa  i  ta  ratou  mau  tao‘a  e  ta  ratou 
rnau  mea  hinaaro  atoa  ei  faatupu  i  te  ohipa  a  te  Atua  ahiri 
ua  tia.  Ua  itea  te  reira  huru  i  roto  i  te  feia  faatere  no  te 
Ekalesia  e  te  feia  mo‘a,  e  i  roto  hoi  i  ta  ratou  mau  ohipa 
atoa  i  ravehia  ei  faatupuraa  i  teie  nei  ohipa  rahi  i  teie  nei 
mau  mahana  hopea. 

Te  ani  atu  nei  au  i  te  Atna  e  haamaitai  mai  ia  outou,  e 
ta’u  mau  taeae  e  ta’u  irmu  tuahine;  ei  ia  outou  atoa  tr  hau, 
e  ia  haamana‘o  outou  e  o  te  Atua  ïa  tvi  horoa  mai  i  te  num 
mea  maitatai  atoa,  e  ia  faaite  hua  outou  i  to’na  ra  haamai- 
tai  rahi  i  roto  i  te  mau  mea  atoa,  o  ta’u  i-a  pure  i  roto  i  to 
i‘oa  o  lesu  Mesia.  Amene. 

’Xe;  JXEataiHiti  -A_pi  i  Pa peete  ISTe^i 

L  te  fatataraa  mai  o  te  Matahiti  Api,  ua  ta  hoê  ihora  to 
te  Ekaleiea  i  to  ratou  mana‘o,  e  to  to  ratou  ra  mau  hoa,  e 
ua  aufau  ihora  ratou  i  te  moni  rii  tai  tahi  afa  i  te  taata  hoê, 
êi  haaputuputnraa  i  te  mau  mea  e  au  no  taua  matahiti  ra. 
Ua  faaneinei.fttoa-hitt  te  mau  oamu  e  te  mau  faareorearaa 
iio  taua  tairururaa,  e  i  te  po  no  te  veheraa  tau,  ua  hi‘opoa- 
iiia.te-mau  aarnu  mai  te  hora  hitu,  1  tae  Tioa’tu  i  te  hora 
ahuru  i  te  po  i  faaotihia’i.  Ua  haamatabia  te  pureraa  Mata- 
Liiti  i  te  ahuru  ma  hoê  i  te  po  e  tae  noa’tu  i  te  ahuru  ma 
piti  i  faaotihia’i.  E  i  te  mahana  matamua  no  Tenuare,  uiv 
putuputu  mai  te  feia  Ekalesia  e  raverave  i  maa  mâa  no  te 
rnatahiti,  e  na  faatae-hore-hia  te  mau  porau  titauraa  i  te 
mau  hoa  taata  tupu,  ia  haere  atoa  mai  e  ua  toe  ineine  mai 
ratou  atoa  i  te  hora  mau  i  parauhia,  e  ua  tae  atoa  matou  i 
i  tv  amnraa  riiaa  matahiti  i  te  hora  pae  i  te  nhiahi  i  te  tau- 

pee  i  ta  Anti  hia  e  te  niau  para.  E  ua  faatere  maira  Pata- 
mana  i  te  ohipa  no  to'na  toroa  rave  maa  o  tei  tauturuhia’tu 
e  to’na  mau  hoa,  e  ineine  maite  a‘era,  ua  pure  ihora  Solona 
e  oti  a‘era,  amu  ana‘e  ihora  matou  atoa  i  ta  matou  maa  ma 
te  rotahi  noa  te  aau;  e  paia  a‘era,  haere  ane‘e  atura  i  te 
piha  i  faataahia  no  te  mau  faarearearaa,  tuuhia  maira  te 
pupu  piti  i  te  amuraa  maa,  e  paia  a‘era,  haaputuhia  maira 
i  te  piha  tairururaa.  Ua  tae  to  matou  rahiraa  i  te  80  e  aore 
ra,  e  rahi  atu,  haamatahia  ihora  taua  tairururaa  ra  i  te  hora 
hitu  i  te  himene  e  te  haamaitai  i  te  Atua;  e  oti  a‘era,  faa- 
terehia  maira  e  Terava  te  aamu  no  Iosepha  Semita  i  muri 
iho  faaterehia  maira  e  Tuhiata  te  aamu  no.Hana,  e  muri  iho 
faatere  maira  Teruoi  i  te  aamu  no  Nanmi,  e  muri  iho  hime- 
ne  ihora  Teipo  e  Solona  i  te  himene  no  te  matahitt  api,  e  te 
hamonia.  E  i  muri  a‘e,  hiohia  ihora  te  mau  rê  no  te  mau 
aamu  i  te  taata  tei  tae  i  te  mau  vahi  i  parauhia. 

Te  aamu  no  Eria  te  ia  Tane  a  Tehiva.  Ua  horoa  te. 
peresideni  i  te  tao‘a  rii  haamauruuru  na’na,  hoê  ruru  kaie  i 
parauhia  (te  iri  oniani).  Te  aamu  no  Hana,  tei  tae  i  te 
vahi  i  parauhia:  1.  O  Temeho.  2.  Terava.  3.  Tuhi- 
ata.  E  ua  horoa  te  peresideni  i  te  tao‘a  rii  haamauruuru 
na  ratou.  Te  aamu  no  Naumi,  tei  tae  i  te  hopea:  1.  Te- 
rava.  2.  Teruoi.  E  ua  horoa  te  peresideni  i  te  tao‘a  na 
raua.  E  ua  haamatahia  te  arearea,  taioraa  irava  Bibilia  e 
vau  taata.  Te  rê  matamua  tei  ia  Afereti;  te  rê  piti  teia 
Terava;  te  rê  toru  teia  Hutia;  e  ua  horoa  te  peresideni  te 
tao‘a  rii  ia  ratou.  Muri  iuo  ua  ravehia  te  arearea  taioraa 
numera.  Ua  riro  te  rê  ia  Temeho.  Ua  horoa  te  peresideni 
na,na  i  mohina  raau  opupu.  E  i  muri  a‘e,  ua  ravehia  te 
arearea  haruraa  parahiraa.  Teïa  Mahia  te  rê.  Ua  horoa- 
liia  hoê  buka  himene  na’na.  Ua  rave-atoa-hia  te  arearea 
amuraa  apara,  e  pae  taata:  o  Toriki,  e  Arai,  e  Tavi,  e  Tuko 
e  Tekehu.  Teie  te  tao‘a  i  horoahia  na  ratou,  oia  te  mau 
apara  ta  ratou  iho  i  amu;  o  Tavï  te  hau  i  te  oioi  i  te  amu- 
raa  i  te  apara  i  roto  ia  ratou.  Te  aarnu  no  Adamu,  teia 

Kulii  e  Mahia  na  rê,  e  piti  pine  taopo  i  horoahia  no  raua. 
E  fatata  r*oa  maira  te  taime  faaotiraa,  ua  tia  maira  Afereti 
e  o  Tapu  e  ua  haamahanaha  maira  raua  i  to  taua  amuiraa 
ra,  ma  te  faahitihiti  atoa  mai  i  te  mau  parau  maitatai  e  te 
au  i  roto  i  te  natura  o  te  taata  i  te  oraraa  nei,  e  te  parau 
hoi  no  te  farereiraa  mataliiti,  e  oti  a‘era,  faaotihia  ihora  te 
putuputuraa  i  te  ahuru  tna  piti  i  te  po,  i  te  himene  e  te  haa- 
maitai.  Tia  paatoa  a‘era  i  nia,  tuu  ana‘e  ihora  i  te  tapao 
aroha  haere  ana‘e  atura  i  te  utuaïare.  E  i  te  po  i  muri  iho 
ua  putuputu  faahou  maira  te  mau  taeae  i  te  fare  orometua 
e  ua  hi‘opoa  faahou-hia  te  aamii  no  Iosepha,  e  ua  iteahia  e 
liitu  taata  i  tae  i  te  hopea:  o  Ragivaru,  e  Temeho,  e  Teipo, 
e  Teruoi.  e  Hutia,  e  Tuhiata,  e  Terava.  E  i  reira  te  fua- 
oti-roa  raa  o  te  mau  rê  no  te  mau  aamu  atoa.  Te  aamu  no 
lona,  teia  Tekehu  te  rê.  Ua  horoahia  mohina  raau  niho 
na’mi.  Te  rê  no  te  himene,  teia  Teipo  e  Solona. 
Ua  horoahia  te  tahi  tao‘a  na  raua.  Ua  horoahia  na  te  pupu 
a  Soiona  te  tahi  rê,  no  te  mea  ua  tuu  mai  ratou  i  te  hoê 
bnke  neheuehe  no  te  matahiti  api.  E  ua  hi‘opoahia  te 
otarafia  o  teie  nei  ao;  teia  Mahia  te  rê,  e  ua  horoahia  te 
tahi  tao‘a  rii  haamauruurn,  e  i  muri  a‘e  ua  faaotiliia  te 
putuputuraa  matahiti  e  te  mau  mea’toa  i  parauhia  ra. 

IraVehia  teie  nei  mau  ohipa’toai  raro  a‘e  i  tefaatereraa  a 
te  peresideni  tautnru  ra,  o  Solona  i  Papeete. 

“E  o  tei  pohe  i  te  ma‘i  1  rotopu  ia  outou  na,  e  aore 
to’na  e  tiaturiraa  e  tia  ai  oia  ia  faaorahia,  ua  faaroo  râ  ia 
aupurupuruhia  oia  mai  te  mâru  e  te  raau  rii  e  te  maa  rii  au, 
e  eiaha  hoi  te  veira  ia  ravehiamai  e  te  rima  no  te  hoê  enemi. 
E  ia  titauhia  te  mau  peresibutrro  no  te  ekalesia,  toopiti  a‘e 
e  ia  rahi,  rahi  noa’tu  e  pure  hoi  ratou,  e  e  tuu  hoi  i  to  ratou 
mau  rima  i  nia  ia  ratou  i  to’u  ra  i‘oa;  e  i  pohe  ra,  ua  pohe 
ïa  ia’u  nei,  e  i  ora  ra,  ua  ora  ïa  ia’u  uei.  E  faaea  outou 
mai  te  aroha,  e  oto  hoi  outou  no  te  poheraa  no  te  feia  i  pohe 
ra,  e  tei  hau  roa’tu  no  ratou  o  tei  ore  e  noaa  i  te  tiairaa  ia 
ratou  te  tia-faahou-raa  hanahana.”  B.  F.  42:  43-45.  B. 
F.  S.  42:  12. 

T0  Fanauxaa  Pape 

IJa  parau  atura  Iesu  ia  Nikodemo  na  ô  atura,  “Ia  ore 
te  taata  ia  fanau  i  te  pape  e  te  Varua,  e  ore  oia  e  ô  i  te 
basileia  a  te  Atua  ra.” 

Eiaba  te  taata  e  ô  faahou  ai  i  rotoite  opu  o  to’na  metua 
vahine,  ia  fanau  râ  i  te  pape,  mai  te  fanauraa  tamarii  te 
huru ;  ua  vehihia  te  tamarii  i  roto  i  te  pape  a  vai  ai  oia  i 
roto  i  te  opu  o  to’na  metua  vahine,  e  ia  fanau  oia,  ua  haere 
mai  oia  i  .rapae,  no  roto  mai  i  taua  pape  ra.  Oia  atoa  hoi 
te  taata;  ia  vehihia  oia  i  roto  i  te  pape  e  tia’i,  e  ia  haere 
mai  oia  i  rapae,  no  roto  mai  i  te  pape. 

Teia  fanauraa  api  o  te  bapetizohia  ïa.  Tei  raro  nei  te 
tahi  mau  irava  rii  o  te  faaite  mau  ia  tatpu  o  te  bapetizoraa 
taua  fanauraa: 

“E  teie  nei,  ua  tanuhia  tatou  e  oia’toa,  i  te  bapetizo- 
raahia  i  roto  i  to’na  ra.”  Rom.  6:4  5. 

A  hi‘o  atoa  te  parau  i  roto  i  te  Kolsa  2:  12.  “I  tanu- 
atoa-hia  outou  e  oia  atoa  i  te  bapetizoraa.” 

E  piti  parau  rahi  i  iteahia  i  roto  i  te  mau  irava  i  nia, 
oia  hoi:  1.  Ua  tanuhia  Pauro  ma  i  te  bapetizoraahia  i 
roto  i  to’na  ra  (to  Iesu)  poheraa.  2.  Ua  tanu-atoa-hia  oia 
(o  Iesu)  i  te  bapetizoraahia. 

Ua,  faaau  o  Paulo  i  te  bapetizoraa  i  nia  i  te  poheraa  e  te 
e  te  tia-faakou-raa;  oia  hoi,  ia  tanu  te  tino  taata  i  roto  i 
te  pape,  e  e  haere  mai  i  nia  no  roto  mai  i  te  pape,  mai  te 
tino  e  haere  raai  i  nia  no  roto  mai  i  te  apoo  i  te  tia*faahou- 
raa.  Aita  Iesu  e  o  Paulo  rna  i  pïpïhia,  aita  hoi  i  niniihia,  i 
tanuhia  râ  ratou.  O  te  huru  mau  teie  no  te  bapetizoraa, 
oia  hoi,  te  utuhiraa  i  roto  i  te  pape,  ia  horoi-ê-hia  ta  ratou 
mau  hara,  e  riro  tatou  ei  taata  mâ  e  te  tiama  i  mua  i  te 
Atua.—  Varene. 

I  te  avae  i  mairi  a‘enei  i  te  pae  apatoa  i  te  fenua  ra  o 
Amerika,  ua  hoo  na  orometua  e  piti  e  44  Buka  a  Moro- 
mona,  e  e  181  Buka  rii. 

HSTo  te  R.a.xre:  Huna  i  te  Hara 

E  rave  rahi  tei  faarii  i  te  rnau  parau  maitatai  i  haapiihia 
e  to  te  mau  Ekalesia  Cheresetiano  i  teie  nei  anotau,  mai  teie  te 
huru:  Eiaha  e  faaturi;  eiaha  e  taiata;  eiaha  e  taparahi  i  te 
taata;  eiaha  e  eiâ;  eiaha  e  inu  i  te  ava ;  eiaha  e  puhipuhi  i 
te  avaava.  E  e  rave  rahi  atu  â  te  mau  mea  i  haapiihia; 
area  râ  te  vai  ra  i  roto  i  taua  mau  ekalesia  ra  te  tahi  mau 
taata  o  te  hinaaro  i  te  rave  huna  i  te  hara  mai  te  mana‘o  e, 
eiaha  roa  ia  iteahia  e  te  taata. 

Mai  teie  te  huru :  Tei  te  ekalesia  te  hoê  taata  e  toroa 
to’na,  te  tupu  noa  ra  to’na  hinaaro  i  te  hoê  vahine,  farerei 
a‘era  raua.  Ua  faaau  ihora  i  ta  rauaparau  e  au  rnaite  a‘era, 
hohoro  atura  i  te  vahi  rrioe  e  taoto  hnna’i,  aore  e  taata  i  ite 
noa’tu. 

E  tae  a‘era  i  te  hoê  tau  arearearaa.  Ua  rave  atura  te 
tahi  taeae  i  te  hapaina  ava  e  ua  nevaneva  haere  noa’tura 
to’na  mata,  na  o  a‘era.  Eiaha  roa  te  hoê  taata  no  te  eka- 
lesia  ia  ite  mai  iahi  i  te  inuraa,  inu  a‘era  oia;  e  pau  a‘era, 
haere  atura.  Te  hoê  râ  vahine  no  te  P]kalesia,  e  no  to’na 
hinaaro  rahi  i  te  puhipuhi  huna  i  te  avaava,  haere  tia’tura 
oia  i  te  mau  taata  i  rapae  roa  i  te  ekalesia,  ani  atu  ai  i  te 
avaava  na’na  ia  ratou  ra,  e  horoahia  maira  hoi.  Ia  horoa- 
hia  mai  râ,  huna  maite  ihora  oia  taviriviri  ihora  i  roto  i 
to’na  pareu,  e  aore  râ  tui  a‘era  i  êê,  haere  oioi  atura  i  to 
hoê  vahi  moemoe  puhipuhi  huna’tu  ai,  na  o  a‘era,  aore  roa 
te  hoê  taata  i  ite,  Te  ravehia  nei  te  mau  hara  i  roto  i  te 
mau  ekalesia’toa  tnai  te  reira  te  huru.  E  homa  e,  e  liara 
mau  teie:  oia  hoi  e  haapeu  faaroo,  e  faahua  paieti.  Mai 
teie  te  mana‘o  i  tupu  i  roto  i  teie  taata,  e  haere  i  te  vahi 
moemoe  rave  ai  i  te  hara,  eiaha  te  mata  o  te  taata  i  ite,  e 
afai  ra  na  te  Atua  e  hi‘o.  E  rahi  to’na  matau  i  te  ekalesia, 
aita  râ  i  matau  i  te  Atua.  Te  na  ô  maira  te  parau  no  te 
Bibilia  e,  “O  te  Atua  te  matau  atu  o  ta  te  taata’toa  ia  e  ati 
noa‘e,  aita  râ  te  Atua  i  matauhia.”  Te  na  ô  rnaira  Josj)  e, 

ia  hinaaro  te  taata  i  te  rave  i  te  ohipa  maitai  roa  ra,  eiaha 
te  mata  o  te  taata  ia  ite,  maori  râ  o  to  metua  ana‘e  i  te  ao 
ra.  Ore  noâ  oia  i  te  itea,  e  faautua  faaite  mai  ia  oe.  1  teie 
nei  râ  anotau  aita  roa  taua,  parau  maitai  ra  i  faaroohia,  teie 
râ  tei  ravehia.  Ia  hinaaro  te  taata  i  te  rave  i  te  ohipa  ino  e 
roaa  mai  ai  te  pohe  mure  ore  ra.  Eiaha  roa  ia  te  mata  o  te 
taata  ia  ite,  maori  râ  o  te  Atua  ana‘e  ra,  na  te  Atua  e  te 
mau  melahi  e  mataitai  ia’na  i  te  raveraa  i  te  hara  i  te  vahi 
mo‘emo‘e. 

E  homa  e,  e  ara  maitai  i  teie  nei  huru  mana‘o  ia  tupu 
mai.  A  haamana‘o  e,  e  hopoi  te  Atua  i  te  mau  mea’toa 
i  te  haava  ra.—  Toae. 

Te;  Bibilia 

Ua  iritihia  te  Bibilia  i  roto  i  na  re‘o  e  152  o  te  ao  nei,  e 
te  tahi  pae  i  roto  i  na  re‘o  e  480.  Te  vai  nei  i  Amerika  te 
hoe  Sosaiete  Bibilia.  Te  hoo  nei  ratou  i  te  tahi  Bibilia  nai- 
nai  e  17  pene  te  hoo;  te  Faufaa  Api  ana‘e  e  6  pene  te  hoo; 
e  te  mau  evânelia,  oia  hoi  te  evanelia  a  Mataio,  te  evanelia 
a  Mareko,  etc.,  e  2  pene  te  hooraa;  no  reira  te  vai  nei  te 
Bibilia  i  roto  i  te  mau  fare  atoa  o  te  fenua  nei. 

Te  vai  nei  hoi  te  tahi  Bibilia  nainai  roa  e  tia  i  te  taata 
ia  huna  i  taua  buka  ra  i  roto  i  ta’na  rima.  Ua  hamani  tc 
Societe  Bibilia  i  te  tahi  Bibilia  no  te  feia  matapo;  e  8  buka 
rarahi  i  hamanihia  no  te  Bibilia  hoê,  e  15%  initi  te  roa, 
e  12%  initi  te  aano,  e  e  4%  initi  te  meumeu  a  te  buka  hoê. 
E  40  kilo  te  teiaha  o  taua  mau  buka  ra,  e  e  8  dara  te  hoo. 
Ua  faatiahia  te  mau  tiaraa  i  nia  i  te  mau  api  no  te  buka, 
ia  tia  i  te  feia  matapo  ia  fafa,  e  na  roto  i  teie  nei  ravea  te 
taio  noa  nei  ratou  i  te  parau  a  te  Atua. 

Ua  vai  ra  te  Sosaiete  Bibilia  e  02  matahiti,  e  ua  nenei 
ratou  i  80  milioni  Bibilia.  Ua  nenei  ratou  e  1,910,853  Bibi- 
lia  i  te  matahiti  1907.  Ua  itoito  roa  ratou  i  te  ohipa  ta 
ratou  i  rave  nei. 

Eiaha  e:  Haama 

uAore  hoi  au  i  haama  i  te  evanelia  o  te  Mcsia  ra ,  no  te 
mea  o  te  mana  ia  o  te  Atua ,  ia  ora  te  feia  atoa  i  faaroo  ra .” 

Ua  na  reira  atu  Paulo  na  roto  i  te  hoê  episetole  i  te 
mau  ta?ita  i  Koma,  o  tei  parau  mai  e,  o  tei  haapao  maitai  te 
evanelia  a  lesu  Mesia,'  e  roaa  te  ora  mnre  ore  i  roto  i  te  ba- 
tileia  hanahana  o  te  Atua  ra.  E  aita  ona  i  haama  i  te  haa- 
piiraa  atu  i  te  reira  i  te  oa  atoa  nei. 

No  te  mea  ua  ite  oia,  te  ora  nei  o  Iesu  o  tei  farerei  ia 
ia’na  i  tobia  haerea  i  Damaseko,  na  oinaira  Anania  ia  Paulo, 
UA  tia  ia  bapetizohia  oe,  e  horoi  ê  atu  i  ta  oe  mau  hara.” 
E  ua  ho‘i  faahou  atu  Paulo  i  leusalema  ra. 

E  ua  haapao  oia  i  te  parau  ta  Iesu  i  faaue  mai  ia’na  ra, 
mai  reira  atu  ua  haamata  Paulo  e  haapii  i  te  parau  a  te  Me- 
sia  i  te  etene.  Ia  faaroo  hoi  ratou  ia’na  ra,  ua  parau  mai 
ratou  e,  efaarue  êatu  ratou  i  tena  ria  taata  aita  e  au  ia’ua  te 
ora,  area  râ  i  roto  i  teie  nei  haaraani  ino  ra,  ua  haere  atu 
Paulo  i  roto  i  te  mau  oire  rarahi  i  te  mau  taata  i  reira  o  tei 
haamori  i  te  rnau  Atua  ua  au  i  to  ratou  iho  huru  mau 
no  te  etaeta  o  to  raton  aau,  aita  ratou  i  farii  ia’na,  oia 
hoi  i  te  mau  parau  ta’ua  i  hopoi  mai,  no  atu  i  te  huru  no  ta 
ratou  Atua  i  haamori  ra,  ua  ore  te  mata'u  o  Panloi  te  haapii- 
raa  atu  e,  e  Atua  te  vai  uei  o  tei  ore  i  bamanihia  e  te  rima 
taata.  Na  ô  maira  Paulo  i  ta’ua  mau  pipi  e,  ‘4E  teie  nei,  e 
tamarii  tatou  na  te  Atua  ra,  eita  e  tia  ia  mana‘e  tatou  e  e 
au,  te  Atua  i  te  auro  e  te  aorio  e  te  ofai,*  i  taraibia  i  te  ara- 
vihi  e  te  ravea  paari  a  te  taata  nei.”  Ohi.  17:  29. 

Aita  te  mau  etene  e  te  Pharisea  i  maurnuru  ia  Panio, 
no  te  mea  ua  faaite  atu  oia  ia  ratou  i  ta  ratou  mau  nara,  ua 
tnu  oia  i  ta’na  ohipa  e  to’na  puai  i  te  faafariuraa  mai  ratou  i 
roto  i  te  paran  mau. 

•  No  te  aha  aita  ratou  i  farii  i  te  evaneiia  a  lesu  Mesiaf 
No  te  mea  ua  parau  mai  Iesu  i  te  mau  Aposetoro,  na  ô 
atura:  “A.hiri  outou  no  teie  nei  ao,  e  au  mai  teie  nei  ao  i 

to’na  iho;  no  te  mea  ra,  e  e  ere  ôutou  i  to  teie  nei  ao,  o  vau 
i  maiti  ia  outou  no  roto  i  teie  nei  ao,  e  riri  mai  ai  teie  nei  ao 
ia  outou.”  Ioa.  15;  19. 

Area  râ  aore  oia  i  mata4u  i  te  haapiiraa  atu  i  te  reira  i 
te  taata  atoa,  no  te  mea  ua  parau  mai  oia  e,  o  tei  feia  atoa 
i  opua  e  haapao  i  te  paiete,  e  hamâni-ino-atoa-hia  ïa.  Te 
parau  hoi  ta’na  iho  i  a‘o  e  ere  ia  ta  te  taata  nei,  na  te 
Atua  hoi  i  heheu  mai  ia’na  ra  te  ite  e  te  paari  i  noaa  ia’na. 
Te  haama  nei  te  mau  taata  i  te  evanelia  a  Iesu  Mesia  ra  no 
te  mea  na  te  taata  i  hamani-ino  mai,  oia  hoi  ua  faa- 
rue  ratou  i  te  mana  o  te  Atua  ra,  e  ua  rave  i  te  haapiiraa  a 
te  taata  nei,  ua  au  i  ta  r'atou  iho  hinaaro  ra.  Ua  parau 
mai  Iesu  e,  ‘‘O  te  taata  i  hinaaro  i  te  pee  mai  ia’u,  e  faarue 
oia  ia’na  iho,  a  rave  ai  i  ta’na  Satauro,  a  pee  mai  ia’u. 
Mat.  16:  24. 

E  uo  reira,  eiaha  tatou  e  haama  i  te  rave  i  te  i‘oa  o 
Iesu  Mesia,  no  te  mea  na  roto  i  to’na  i‘oa  e  ora  ai  tatou 
atoa.  A  iriti  hoi  i  te  ata  pouri  taotao  i  mua  i  to  aro  ra,  e  e 
rave  i  te  i‘oa  o  Iesu  Mesiai  teie  nei  e  a  muri  noa’tu.—  Solona. 

Ua  amuihia  mai  te  Ekalesia  e  to  rafcou  mau  hoa  i  te 
tomoraa  fare  i  Jsiu  Zilani  i  te  oire  ra  o  Rorongata  i  roto  i  te 
hoê  amaa  o  tei  faafciahia  i  te  matamua  e  mea  itoito  taua 
amaa  ra  mai  fce  matamua  mai  â,  e  ua  tae  to  ratou  roo  mai- 
tai  i  te  mau  taata  i  taua  tufaa  fenua  ra.  Ua  faaterehia 
i  teie  tairururaa  e  te  peresideiii  ra  o  R.  K.  Hardv,  na  te 
peresideni  hoi  teie  nei  fare  i  tomo,  e  ua  himene  ratou  i  te 
himene  no  Ziona,  e  na  oaoa  ratou  atoa  i  te  mea  e,  ua  para- 
hi  te  Varua  Maitai  i  rotopu  ia  ratou  ra.  Aore  roa  ïa  te 
taata  Maori,  ifce  i  te  ï  no  Varua  Maitai,  mai  teie  nei  amuiraa 
te  huru,  E  rave  rabi  te  mau  taata  Beritane  i  amuihia 
mai  i  rotopu  i  fce  feia  mo‘a  i  taua  tairuru  ra,  na  te  peresideni 
e  te  mau  orometua  i  a‘o  fce  parau  maitai  no  fce  amuir^a. 
Ua  maere  roa  te  mau  taata  no  rapae  i  te  ohipa  ta  te  feia 
mo‘a  i  rave  i  taua  fenua  ra. 

Te  IXia. ul  Mana‘o  K.ix  Faatao(a  K.ahi 

E  rave  rahi  te  milioniraa  o  te  dara  i  roaa  i  te  taata  o  tei  hamani  i  te 
faahopue  faraoa  e  ore  e  pê  vave,  e  vai  ineine  noa  râ  i  te  mau  hora  atoa  e 
faahopue  i  te  faraoa. 

Hoê  miliona  dara  i  roaa  i  te  taata  o  tei  harnani  i  te  p<n-o  i  taamuhia  i 
te  taura  uaua.  la  taorohia’tu  te  poro,  na  te  taura  uaua  e  faaho‘i  mai 
i  te  poro  i  roto  i  te  rima. 

E  moni  rahi  roa  hoi  tei  roaa  i  te  taata  no’na  te  maua‘o  i  haamau- 
hia’i  te  puoiraa  piripou  i  te  mau  naero  kapa  i  haapi‘ohia  ia  ore  te  piripou 
mahae  ohie  i  te  mau  puoiraa. 

E  tao‘a  rahi  roa  tei  roaa  i  te  taata  o  tei  hamani  i  te  mea  hi'o  mai  te  oe 
te  huru  ei  faatautauhia  i  nia’‘e  i  te  mori  ia  ore  te  aroaro  o  te  fare  ia  faa- 
ereerehia  i  te  rehu  auahi  o  te  mori  ia  pee  ê  i  nia. 

Ua  harnani  te  hoê  taata  i  te  tahi  auri  nainai  ia  tia  i  te  taata  matapo  ia 
hi‘o  mohimohi  noa  ia  faaô  i  te  taura  i  roto  i  te  apoo  o  te  nira  ma  te  peapea 
ore,  e  te  horoa  mai  nei  te  taieti  hamani  nira  10,000  <lara  na’na  i  te  mau 
matahiti  atoa  no  to’na  mana‘o  api. 

Ua  hamani  ihora  te  tahi  orometua  uo  Beritane  i  te  hoê  mea  hauti  na 
te  tamarii,  e  ori  hauti  haere  noa  taua  mea  ra  ia  hutihia  te  taura;  e  no  te 
rahi  o  te  tamarii  i  hinaaro  i  t.aua  mea  ra,  aita  i  maoro  ua  i  ta’na  pute  i  na 
moni  e  50,000  dara  i  roaa  i  te  kooraa  i  taua  mea  ra. 

Ua  imi  te  hoê  taata  i  te  tahi  ravea  maitai  ei  paruru  i  te  iri  no  te  tiaa 
ia  ore  ia  pau  vave  te  iri  ia  taahi  i  nia  i  te  ofai  taratara;  ua  hamani  oia  i  te 
tahi  mau  auri  iti  ei  patiti  i  nia  i  te  taakiraa  o  te  tiaa,  e  ua  roaa  ia’na  e 

250,000  dara  i  na  matahiti  10  no  taua  niana’o  no’na  ra. 

% 

E  piti  hanere  tausani  <lara  i  roaa  i  te  taata  na’na  te  mana  o  ma 
tamua  a  kamaihia  i  te  hoê  vahi  iti  uaua  i  te  tahi  hopea  o  te  penitara  ei  ho- 
roi  papairaa.  E  moni  iti  roa  i  roaa  ia’na  ï  te  penitara  ho<‘,  ia  amuihia  ra  te 
milioniraa  o  te  mau  penitara  i  hoohia  i  te  mau  mataliiti  atoa,  e  moni  rahi 
roa  tei  haere  noa  mai  i  roto  i  ta’na  pute  i  te  mau  matahiti  atoa. 

Ua  hi‘opoa  te  tahi  taata  i  te  tamarii  e  ua  ite  oia  e  ua  tue  pinepine 
ratou  i  tera  mea  e  i  tera  mea  i  to  ratou  tiaa,  e  no  te  reira  tue-noa-raa, 
aita  i  maro  ua  mahiti  te  iri  no  te  tiaa.  Ua  hamaui  oia  i  te  hoê  mea  kapa 
a#haamau  ai  i  te  reira  i  nia  i  te  hopea  tiaa  i  mua  ei  paruru  i  te  vahi  i  tue- 
hia  ia  ore  ia  hohorehia  te  iri.  Aita  i  maoro,  no  te  rahi  o  ta’na  mau  tiaa  i 
hoohia  e  te  taata,  ua  i  ta’na  pute  i  te  moni  hoê  milioni  dara. 

Te  IXIa  ul  Para ul  jPLpi. 


E  47  hiero  to  te  Tinito  i  te  fenua  Amerika  ei  haamoriraa. 

CJa  parauhia  e  te  haapau  nei  te  Tinito  i  te  pepa  (parau)  i  te  auahi  e 
130  miliona  dara  i  te  mau  matahiti  atoa  ei  peu  haamoriraa  i  to  ratou  hui 
tupuna. 

Tera  mai  te  i‘oa  no  te  pereoo  tataahi  i  te  reo  Flandera,  oia  hoi 
“Gwielsnelrijroettrappeudneusbrekergestel.”  0  te  reo  ïa  no  to  te  hoê 
fenua  i  pihaiiho  i  te  fenua  Aremania.  A  hi‘o  maitai  ia  ore  ia  parari  te  ivi 
taa  ia  faahiti  outou  i  taua  i‘oa  ra. 

Tahaa. — I  te.  mahana  5  no  Detema  ua  pohe  na  tamarii  e  piti  i  te 
poheraa  riaria  roa.  Ua  haere  raua  i  te  hoê  vahi  huru  atea  rii  i  to  fare  e 
hauti;  te  hauti  noa  raraua,  e  ua  topa  raua  toopiti  i  roto  i  te  hoê  apoo  pape, 
pohe  atura.  Ua  imi  noa  te  mau  taata  ia  raua  i  taua  po  ra,  aita  roa  i  itea- 
hia,  poipoi  a‘era  râ  ua  iteahia  to  raua  tino  pohe  i  roto  i  te  apoo  pape. 

Ua  parauhia  e  ua  aueue  te  fenua  e  2400  aueueraa  mai  te  m.  596  hou  Iesu 
e  tae  noa  mai  i  te  1887  m.  f.  i  na  vahi  o  te  fenua  nei  e  560.  E  710  aueue- 
raa  i  te  fenua  Tinito,  585  i  te  fenua  Rusia,  202  i  te  fenua  Asia  i  ropu,  590 
i  te  fenua  Caueasia,  121  i  te  fenua  Asia  Iti  e  i  Peresia  Apatoerau,  e  e  188 
i  Rusia  i  Europa.  Mea  pinepine  te  aueueraa  fenua  i  Siberia  e  i  Asia  i  ropu 
i  te  tau  poai,  mea  pinepine  te  aueueraa  i  te  fenua  Tinito  e  i  Caucasia 
i  te  tau  ua. 

Ua  iritihia  te  Bibilia  e  te  mau  orometua  no  te  soeaiete  misionare  i 
Lonedona  i  roto  i  na  reo  êê  e  279.  E  mea  veve  roa  te  tahi  pae  o  taua 
mau  reo  ra,  aita  to  te  tahi  pae  e  parau  Aroha,  aita  to  te  tahi  pae  e  parau 
Mesia,  e  Faaora,  e  Tiama,  e  Perïtoma,  e  Melahi,  e  Ekalesia,  e  Evanelia,  e 
Hade  e  Bapetizo,  etc.,  etc.  Ait  i  râ  te  hoê  reo  i  ere  te  parau  Atua.  No 
reira  ua  itea-papu-hia  e  aita  roa  te  hoê  nunaa  i  roto  i  te  ao  atoa  nei  o  tei 
ore  i  haamori  i  te  hoê  mea  ta  ratou  parau  e  e  Atua. 

E  feia  tao‘a  rahi  hau  ê  te  nunaa  ati  Lamana  i  roto  i  te  fenua  Amerika 
i  parauhia.  ra  e  te  nunaa  Osage.  1600  ratou  te  rahiraa  ia  taiohia,  e  e  8 
milioni  dara  moniauro  ta  ratou  i  tuu  i  roto  i  te  afata  moni  na  te  hau.  Te  haa- 
pao  nei  te  hau  i  taua  moni  na  ratou  ra  mai  te  aufau  atu  i  te  taime  no  ta 
ratou  moni  e  maha  hanere  tausani  dara  i  te  mau  matahiti  atoa.  Te  haa- 
pao  atoa  nei  te  hau  i  ta  ratou  mau  fenua.  Ua  oti  te  tan  e  hamani-ino-hia 
tê  ati  Lamana,  e  ua  tae  mai  te  tau  e  haamaitaihia  te  toea  e  te  Atua,  mai 
tei  faaitehia  i  roto  i  te  Buka  a  Moromona.  E  mea  moiri  te  tupuraa  o4.e 
mau  tohu  i  papaihia  i  roto  i  te  Buka  a  Moromona.  A  taio  i  te  Helamana 
15:  11-17. 

Ua  neneihia  e  8000  buka  api  êê  i  te  fenua  Amerika  i  te  m.  1908. 

Ua  faatiahia  1131  fare  parahiraa  apï  i  te  oire  Roto  Miti  i  te  m.  1908. 

Ua  faatiahia  e  64  fare  haapiiraa  tamarii  apï  i  te  fenua  Utaha  i  na  m. 

1907-8,  e  541,774.70  dara  i  pau  i  te  paturaa.  Te  imi  nei  to  Utaha  i  te  ite. 

E  piti  matahiti  to  te  Emerera  apï  no  te  fenua  Tinito.  E  arii  oia,  e 

400  milioni  taata  i  raro  a‘e  ia’na,  hoê  â  râ  to’na  huru  e  to  te  mau  aiu 

atoa:  ia  hinaaro  oia  i  te  maa,  e  ta‘i  oia. 

1  te  mahana  matamua  no  Tenuare  ua  horoa  mai  te  hoê  sotaiete  i  te  na 
tone  arahu  e  hoê  hanere  i  te  mau  taata  veve  i  roto  i  te  Ekalesia  i  Roto 
Miti.  Na  teie  sotaiete  ua  horoahia  te  araliu  i  te  episekopo  rahi  e  na’na 
hoi  e  baapao  teie  e  opere  haere  te  arahu  i  te  mau  taata  o  te  erehia  i  teie 
maitai  rahi  ra. 

Ua  patuhia  te  haapaoraa  Budaha  i  nia  i  te  parau  ra  e,  o  te  Atua,  e 
“faaeftraa  ïa.”  Ua  patuhia  te  hnapaoraa  Hinudu  i  ma  i  te  parau  ra  e,  “O 
re  Atua.  o  te  mau  mea  rii  tumu  ïa;”  te  haapaoraa  Mohameta  i  nia  i  te 
te  parau  ra  e,  o  te  Atua,  o  te  “mana'o  opuaraa  ïa;”  te  haapaora  Parasea  i 
i  nla  i  te  parau  ra  e,  o  te  Atua,  o  te  “Atua”  ïa;  te  haapaoraa  tahito  no 
Aiphiti  i  nia  i  te  parau  ra  e,  o  te  Atua,  o  te  rahiraa  ïa;  te  mau  haapaoraa 
tahito  no  Helen«*  i  nia  i  te  parau  ra  e,  o  te  Atua,  o  te  nehenehe  ia;  te  han- 
paoraa  Tinito  i  nia  i  te  parau  ra  e,  o  te  Atun,  o  te  tia  i  te  vairaa  ïa;  o  te 
haapaoraa  no  Iesu  Mesia  i  nia  te  parau  ra  e,  o  te  Atua,  o  te  Metua  ïa.  Ua 
amuihia  râ  taua  rnau  parau  atoa  i  roto  i  te  haapaora*a  mau. — Uiraa 
Lcneihna. 

Ua  iritihia  te  Bibilia  i  roto  i  na  reo  êê  e  rave  rahi  e  ua  hi*poa-maitai- 
hia  te  iritiraa  ia  ore  ia  iriti-hape-hia  te  hoê  parau.  E  ere  ra  te  feia  iriti  i 
te  feia  hape  ore  roa,  e  no  reira  ua  neneihia  te  tahi  man  hape  huru  ê  i  roto 
i  te  tahi  mau  Bibilia.  Ua  neneihia  te  tahi  Bibilia  i  te  m.  1560,  e  ua 
mairihia  i  te  “Bibilia  Piripou,”  no  te  mea  ua  na  ô  te  taioraa  i  te  Gen.  3: 
7:  “Ua  fatu  ihora  raua  i  te  rau  suke  ei  piripou  no  raua.”  Ua  parauhia 
te  tahi  Bibilia  i  neneihia  i  te  m.  1568  i  te  “Bibilia  Malakete,”  no  te  mea 
ua  na  ô  te  taioraa  i  te  Jer.  8:  22:  “Aita  e  malakete  i  Gileadaf”  Ua 
neia  hoi  te  tahi  i  Beritane  i  te  m.  1631,  e  ua  neia  hoi  te  tahi  i  Alemania  i 
te  m.  1732,  e  ua  parauhia  ïa  i  te  “Bibilia  Ino,”  no  te  mea  ua  mairi  te 
parau  “eiaha  roa”  i  te  faaueraa  hitu  i  horoahia  mai  ia  Mose,  e  u*a  na  ô  te 
taioraa,  “A  faaturi  oe.”  Exo.  20:  14. 


Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 

Frank  Cutler,  Imprimeur, 

Rue  Brêa  et  de  la  rue  Dumont  d’Urville,  Papeete.  Tahiti. 

I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Maliana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

UE  fciarue  te  paiete  ore  i  to’na  haerea ,  e  te  taata  parau- 
tia  ore  i  to'na  manaLo:  a  holi  ai  oia  ia  Iehova ,  e  na’na  oia  e 
aroha  mai:  e  hoH  to  tatou  Atua ,  te  rahi  ra  hoi  ia'na  te  faaore 
i  te  hara.”  Isa.  55:  7. 

Nu.  5.  10  Febuare,  1909.  Mat.  2. 

T e:  Taata  jQlq.  \jl  T aiva 

No  te  aroba  o  te  Atua  ua  hamaui  Oia  i  teie  nei  ao  ei 
parahiraa  no  te  taata.  Ia  oti  te  ao  nei  i  te  hamanihia,  ua 
tuu  mai  Oia  i  te  taata  i  nia  iho  ia  riro  te  ao  nei  ei  haapiiraa 
na’na ,  ia  tupu  to’na  ite  e  to’na  paari  e  to’na  maitai  i  te 
rahiraa  i  tera  mahana  e  i  tera  mahana,  te  tahi  reni  na  nia 
iho  i  te  tahi  reni,  te  a‘o  na  nia  iho  i  te  a‘o,  e  tae  noa  mai  i 
te  tau  e  riro  ai  te  taata  mai  to’na  Metua  i  te  ao  ra  te  huru. 
Ua  heheu  pinepine  mai  te  Atua  i  ta’na  parau  i  te  taata  na 
roto  i  ta’na  mau  peropheta  i  tera  tau  e  i  tera  tau,  mai  te 
faaue  mai  ia’na  ia  haapao  oia  i  taua  mau  parau  ra,  e  na 
tana  mau  parau  raearatai  ia’na  i  roto  i  te  basileia  o  te  ao,  ei 
roto  i  te  maitai  rahi  ete  nehenehe  rahi  hauê,  e  ore  oia  e  taea- 
faahou-hia  e  te  pohe,  te  mamae,  te  ino,  e  te  mau  mea  atoa  e 
oto  ai  te  aau.  Ua  farii  noa  te  taata  i  taua  mou  parau  heheu  ra 
i  te  tahi  mau  taime  jti  poto,  aita  râ  i  maro  ua  taiva  te  aau  o 
te  taata  e  ua  haere  oia  i  to’na  iho  haerea  e  ua  haapoo  i  ta’na 
iho  mau  parau.  Tera  mai  te  hinaaro  hoê  roa  o  te  Atuo,  oia 
hoi,  ia  riro  te  taata  mai  ia’na  atoa  ra  te  huru,  no  reira  ua 

hamani  oia  i  te  taata  i  to’na  iho  hohoa  e  ua  tuu  mai  i  te 
faaueraa  ia  maitai  roa  te  taata  mai  ia’na  e  maitai  roa  ra. 
Mat.  5:  48.  Aita  e  tia  i  te  taata  ia  haere  atu  i  te  vahi  i 
parahihia  e  te  Atua  e  hi4o  i  to’na  huru,  no  reira  ua  faaite 
pinepine  mai  te  Atna  i  to’na  huru  i  te  tarrta  na  roto  i  ta’na 
mau  peropheta,  ia  ore  ratou  ia  pee  atu  i  te  tahi  man  mea 
i  parauhia  ei  Atua,  e  ua  tiiu  mai  i  te  faaueraa,  AtEiaha  roa 
t  >  oe  ei  Atua  e  atu  ia’u  nei.”  Aita  râ  i  maoro  ua  haamata 
te  tahi  pae  taata  i  te  hanmori  i  te  mahana,  ua  iiaamori  te 
tahi  pae  i  te  mau  fetia,  e  ua  haamori  te  tahi  pae 
i  te  raau,  e  te  tnhi  pae  i  te  puaa,  e  te  tahi  pae  i  te 
tii,  e  te  tahi  pae  i  te  mata‘i,ete  tahi  pae  i  te  auahi,  e  te  tahi 
pae  i  te  hoê  mea  ta  ratou  i  parau  e,  e  varna  o  tei  anoinoihia 
i  roto  i  te  mau  mea  atoa.  Hoê  roa  ra  Atua  ta  tatou  e  haa- 
mori,  oia  hoi,  te  Atna  no  te  mau  Atua,  te  Atua  no  Abera- 
liama,  e  no  Isnaka  e  no  Iakoba,  to  tatou  Metua  mau  i  te 
ra‘i,  o  te  faaau  ia  tatou  i  to’na  iho  hohoa  e  o  te  ore  e  parahi 
ma  te  mauruuru  e  tae  noa’tu  ua  riro  tatou  mai  ia’ua  atoa  te 
huru  i  te  maitai,  e  te  pnrau-tia,  i  te  tino  tahuti  ore,  i  te  ite 
e  te  paari.  e  i  te  mau  mea  atoa.  I  to  Adamu  ma  parah  raa 
i  n>to  i  te  ô  i  Edene  na  farerei  pinepine  raua  i  te  Atua,  ua 
faaroo  raua  i  to’na  reo,  e  ua  parapnrau  raua  ia’na  mai  to 
taata  e  paraparau  i  to’na  hoa,.e  ua  ite  papu  raua  ua  hama- 
nihia  raua  i  to’na  iho  hohoa;  e  ere  oia  i  te  mea  menemene 
e  rnai  te  mata‘i  te  huru  o  te  ore  e  hi‘ohia  e  te  mata  e  o  te 
ore  e  faaroohia  e  te  taria,  ua  faaroo  mau  ra  raua  i  to’na 
reo  e  ua  tapuni  ia  ore  ia  farerei  ia’na  i  mnri  a‘e  i  te  ainuraa 
i  tei  nhuhihia  ra.  Gen.  3:  8-10.  Ua  haapii  Adamu  i 
to’na  huaai  i  te  huru  o  te  Atua,  aita  râ  i  maoro  ua  fanrue  te 
taata  i  te  parau  a  te  Atna  e  ta’na  mau  faaueraa  e  ua  ino  te 
haerea  o  te  taata  atoa  o  te  ao  nei,  e  no  reira  ua  haamouhia 
te  taata  i  te  diluvi.  E  muri  a‘e  ua  parau  mai  te  Atua 
ia  Noa  ia  ite  o;a  i  to^na  huru  e  ua  fafau  Oia  i  te  hoê  faufaa 
ia’na  i  ite  ai  Noa  ma  e  e  Atua  ora  te  Atua,  e  ere  oia  i  te  hoê 
mea  i  anoinoihia  i  roto  i  te  mau  mea  atoa,  e  hohoa  râ  te 

taata  no’na,  e  faaroohia  to’na  reo,  e  e  tia  ia’na  ia  fa  mai  i 
te  taata  e  e  fafaa  i  te  parau  mai  te  tahi  taata  e  fafau  i  te 
parau  i  te  tahi.  Ua  haapii  Noa  i  te  reira  i  to’na  huaai,  aita 
râ  i  maoro  ua  ore  ratou  ua  tiaturi  i  te  Atua  e  i  ta’na  parau 
e  ua  patu  ratou  i  te  Patu  i  Babela  ei  haaapuraa  no  ratou. 
Ua  haapeapea  te  Atua  i  to  ratou  reo  e  ua  haapurara  ia  ratou 
i  nia  i  te  fenua  e  ati  noa’‘e  no  te  raea  ua  taiva  to  ratou  aau. 
E  muri  a‘e  ua  fa  mai  Iehova  ia  Aberahama  ia  ite  oia  i 
to’na  hnru,  e  ua  fafau  i  te  faufaa  ia’na.  Gen.  12:  7. 
18:  1-5.  Ua  fa  atoa  mai  te  Atua  ia  Isaaka  ia  ite  papu  atoa 
oia  i  te  huru  o  te  Atua  mau  (Gen.  26:  24)  e  tia  atoa  ia’na 
ia  haapii  atu  i  to’na  huaai,  ia  ore  ratou  ia  pee  atu  i  te  haa- 
moriraa  idolo  no  te  mau  nunaa  i  parahi  fatata  mai.  Ua 
na  reira  atoa  te  Atua  ua  fa  atoa  mai  Oia  ia  Iakoba  e  ua  tô 
raua.  Gen.  32:  24-30.  Na  roto  i  taua  tôraa  ra  ua  ite  papu 
Iakoba  ua  hamanihia  oia  ma  te  hohoa  o  te  Atua,  a  na  to’na 
humaha  pirioi  ra  i  faaite  ia’na  e  ere  te  reira  tôraa  i  te  tôraa 
mana‘o  i  iteahia  i  roto  i  te  taoto,  e  ere  hoi  i  te  parau  faaau, 
e  mea  mau  râ  to’na  farereiraa  i  te  Atua  no  te  ra‘i.  Eaha 
te  tumu  ua  fa  pinepine  mai  te  Atua  i  te  taata?  Tera  ïa,  ia 
ore  te  Atua  ia  moe  i  te  taata  e  ia  ore  ratou  ia  pee  ê  atu  i 
haamoriraa  i  te  mau  Atua  êê  e  te  mau  idolo.  Ua  ite  papu 
te  Atua  e  mea  poto  roa  te  mana‘o  o  te  taata  nei.  Ua  parahi 
ihora  te  huaai  o  Iakoba  e  400  matahiti  i  Aiphiti  i  rotopu  i  te 
feia  haamori  mahana  e  te  mau  idolo,  e  no  reira  ua  fa  faahou 
mai  te  Atua  ia  Mose  mai  te  paraparau  ia’na  mai  te  tahi 
taata  e  paraparau  i  to’na  hoa,  te  mata  i  te  mata,  e  mai  te 
faaite  atoa  mai  i  to’na  ra  tino  ia’na  ia  tia  ia’na  ia  haapii 
atu  i  te  ati  Iseraela  i  te  huru  mau  no  te  Atua.  Exo.  33:  9-11, 
20  23.  Ua  faaite  atoa  Oia  i  to’na  huru  i  te  Hitu  Ahuru 
(Exo.  24:  9,  10)  ia  riro  ratou  ei  ite  i  to’na  huru  man  e  ia 
ore  ratou  ia  pee  atu  i  te  raau  Atua  haavare  no  Aiphiti. 
Mea  poto  roa  râ  to  ratou  mana‘o,  e  i  te  oreraa  o  Mose  ua 
faatia  ratou  i  te  tahi  kafa  ei  Atua  no  ratou.  Ua  tono 
pinepine  mai  te  Atu.a  i  te  tahi  atu  â  mau  peropheta,  oia  hoi 

o  Isaia,  o  Ieremia,  o  Hosea,  e  o  Nehemia  ma  ei  haapii  i  te 
ati  Iseraela  i  te  parau  a  te  Atua  mau  e  ei  faaara  ia  ratou  i 
te  haamoriraa  ia  Baala  e  i  te  mau  Atua  eê  e  te  mau  idolo 
no  te  mau  nunaa  o  tei  parahi  i  te  mau  fenua  e  ati  noa7te  i  te 
fenua  Kanaana,  no  te  mea  ua  faataupupu  te  ati  Iseraela  i  te 
haamana‘o  i  te  Atua  mau  e  ua  pee  oioi  ratou  i  te 
mau  Atua  êê.  ler.  14:  7.  E  muri  a‘e  ua  tono  mai  te 
Atua  i  ta’na  Tamaiti  Fanau  Tahi  i  te  tino  nei  o  Iesu  Mesia, 
ei  Faaora  no  to  te  ao  e  ei  faaiteraa  papu  i  te  hnru  mau  uo 
te  Atua.  Tera  mai  ta  Iesu  parau  i  haapii  tamau,  oia  hoi  o 
te  Atua  Mana  Hope  ra  to’na  ra  metua.  E  ere  te  parau 
Metua  i  te  parau  faaau,  e  Metua  mau  râ  te  Atua  no  Jesu  e 
no  te  taata  atoa,  e  o  lesu  to  tatou  taeae  matahiapo.  Ua 
parau  maira  Philipa  ia  Iesu,  “E  te  Fatu,  a  faaite  mai  ia 
matou  i  te  Metua  atira’tu.”  Ua  pahono  atnra  Iesu,  “0  tei 
hi‘o  mai  ia’u  ra,  ua  hi‘o  ïa  i  te  Metua.”  Ioa.  14:  8,  9.  E 
ere  o  Iesu  i  te  Metua,  hoê  râ  to’na  huru  e  to  te  Metua,  e  no 
reira  e  faaiteraa  papu  Oia  i  te  huru  no  te  Atua.  Phil.  2: 
5,  6.  E  tino  to  Iesu,  e  tino  atoa  to  te  Atua.  Ua  riri  te  ati 
Iuda  ia  Iesu  i  te  mea  ua  haapii  Oin  e  o  te  Atua  to’na  ra 
Metua,  e  ua  pari  ratou  ia’na  i  te  faainaina  Atua ;  e  tapao 
papu  ïa  te  reira  ua  taiva  ratou  i  te  Atua  mau  e  ua  ore  ratou 
ua  haamori  i  te  •Atua  rio  Aberahama  e  no  Isaaka  e  no  Iako- 
ba.  Ahiri  ratou  i  tainan  i  te  haamoriraa  i  te  Atua  mau, 
aita  ratou  i  riri  i  ta’na  Tamaiti  e  i  hamani  ino  ia’na.  E 
feia  aau  taiva  mau  te  ati  Iuda  i  te  reira  tau.  I  muri  a‘e  i 
te  raveraabia  Iesu  i  nia  ma  to’na  tino  atoa  i  muri  a‘e  i  te 
tia-faahou-raa,  ua  haapii  haere  ta’na  mau  pïpï  i  te  parau  ra 
e  o  Iesu  te  Tamaiti  a  te  Atua,  e  na  hamani-ino-hia  ratou  no 
te  reira  haapiiraa.  I  te  pehiraahia  o  Setephono  i  te  ofai  e  te 
ati  Iuda  no  ta’na  haapiiraa  i  te  parau  a  Iesu  ua  vetea’‘era  te 
ra‘i  e  ua  ite  oia  ia  Iesu  i  te  tiaraa  i  te  rima  atau  o  te  Atua, 
aita  râ  i  maoro  ua  upootia  i  roto  i  te  ekalesia  te  haapiiraa  ra  e, 
aita  to  te  Atua  e  tino,  e  ua  mana  faahou  i  roto  i  te  aau  o  te 
feia  maiti  no  te  Atua  te  mau  haapiiraa  no  te  etene,  e  Atua 

itea  ore  to  ratou  Atua.  Ohi.  17:  23.  No  reira  ua  tono 
faah'ôu  mai  te  Atua  i  te  tahi  peropheta,  o  Iosepba  Semita, 
ei  haapii  i  te  feia  taiva  o  te  ao  nei  i  te  huru  mau  o  te  Atua 
e  ei  faafariu  faahou  mai  i  te  taata  i  te  Atua  no  Aberahama 
e  no  Isaaka  e  no  lakoba,  e  ere  roa  Oia  i  te  Atua  ite  ore,  e  ua 
fa  mai  te  Atua  e  te  Tamaiti  atoa  ia’na  ia  tia  ia’na  ia 
haapii  ta’na  i  ite  mai  ta’na  i  na  reira  ia  Aberahama,  ia 
Isaaka,  ia  Iakoba,  ia  Mose  ma  e  i  te  mau  peropheta  e  rave 
rahi  i  te  anotau  tahito.  I  te  matahiti  1830  aita  roa  te  hoê 
ekalesia  i  nia  i  te  fenua  nei  o  tei  haamori  i  te  Atua  no  Ab- 
erahama  e  no  Isaaka  e  no  lakoba,  ua  haamori  râ  ratou  atoa 
i  te  tahi  mau  mea  i  faaauhia  i  roto  i  to  ratou  aau  ta  ratou  i 
parau  e  e  Atua.  Ia  paraubia  ratou  e  ua  fa  maira  te  Atua 
ia  Aberahama  e  ua  amu  i  te  maa  ia’na  ra,  ua  pahono  mai 
ratou  aita  to  te  Atua  e  tino ;  e  ia  parauhia  ratou  ua  tô  te 
Atua  raua  o  lakoba  e  ua  fafa  Oia  i  te  humaha  o  Iakoba,  ua 
pahono  mai  ratou  aita  no’na  e  tino  e  tia  ia’na  ia  tô  e  ia  fafa 
i  te  humaha;  e  ia  parauhia  ratou  e  ua  papai  te  Atua  i  te 
mau  faaueraa  hoê  ahuru  aore  i  nia  i  te  pâpâ  ofai  a  horoa’tu 
ai  ia  Mose,  ua  pahono  mai  ratou  aita  to  te  Atua  e  rima;  e  ia 
parauhia  ratou  ua  faaite  te  Atua  i  to’na  tua  ia  Mosa  e  ua 
paraparau  ia’na  te  vaha  i  te  vaha,  ua  pahono  rnai  ratou 
aita  to  te  Atua  e  tua  e  aita  hoi  e  mata;  e  ia  parauhia  ratou 
ta  te  Atua  faaiteraa  i  to’na  huru  i  te  Hitu  Ahuru  e  to’na 
hanahana  e  te  hanahana  i  raro  a‘e  i  ta’na  avae,  ua  pahono 
mai  ratou  aita  to’na  e  avae;  e  ia  parauhia  ratou  i  ta  Sete- 
phano  i  ite  te  Tamaiti  i  te  parahiraa  i  te  rima  atau  o  te 
Atua,  ua  pahono  mai  ratou  aita  to  te  Atua  e  rima  atau;  e  ia 
parauhia  ratou  ua  fa  mai  te  Atua  ia  losepha  Semita  ua  pa- 
hono  mai  ratou  aita  to  te  Atua  tino  e  itea  i  te  taata.  No 
reira  ua  itea-papu-roa-hia  e  aita  ratou  e  haamori  i  te  Atua 
no  Aberahama  e  no  Isaaka  e  no  Iakoba,  te  Metua  no  lesu, 
ua  taiva  faahou  râ  ratou  e  ua  haamori  i  te  mau  Atua  no  te 
mau  nunaa  i  parahi  i  te  mau  fenua  i  fatata  mai  i  te  fenua 
Kanaana,  no  to  Helene,  e  no  to  Aiphiti,  e  no  to  Inidia  ma. 

Ua  heheu  faahou  uaai  te  Atua  i  ta’na  parau  i  ta’na  mau 
peropheta  i  teie  nei  tau  hopea  ia  ite  te  taata  i  to’na  huru 
mau,  e  ua  tono  faahou  Oia  i  ta’na  mau  tavini  i  te  mau 
fenna  o  te  ao  nei  ei  haapii  i  te  taata  i  te  evanelia  a  Iesu 
Mesia  e  ei  faafariu  faahou  i  te  t^ata  i  te  Atua  no  Aberahama 
e  no  Isaaka  e  no  lakoba.  E  ao  to’na  to  tei  roaa  to’na  ite  i 
te  huru  o  te  Atua  mau  e  o  tei  faaau  i  to’na  haerea  i  ta’na 
mau  parau.  “Teie  hoi  te  ora  mnre  ore,  ia  ite  ratou  ia  oe  i 
te  Atua  mau  ra,  e  ia  Iesu  i  te  Mesia  i  ta  oe  i  tono  mai.” 
loa.  17:  3.—  Farani  Tuterera. 


E  Para  ul  ul!  ul 

Te  matutuhia  ra,  na  roto  i  te  mau  nupepa  no  Beritane, 
te  parau  ra  e,  ua  au  anei  ia  amu  noa  to  te  tahi  Ekalesia  i  te 
oroa  a  te  Fatu  i  roto  i  te  tahi  -  amuiraa  ê,  e  aore  râ  na  to  te 
Ekales;a  ana‘e  iho  e  amu,  eiaha  to  te  tahi  faaroo.  Teie 
te  mana‘o  no  te  tahi  pae:  Na  Iesu  ana‘e  te  mau  Ekalesia 
Porosetane  êê  atoa,  e  no  reira  aita  e  au  ia  opaui  atu  to  te 
tahi  huapaoraa  i  to  te  tahi  i  te  amuraa  i  te  oroa. 

No  te  aha  i  tupu  ai  te  reira  huru?  E  ere  anei  no  te 
mea  aita  ratou  i  haapiihia  e  te  Varua  hoê?  E  ua  faarue  hoi 
ratou  i  teravea  i  haapaohia  e  Iesu  Mesia  ei  faaore  i  te  auene- 
noa-raa  i  tera  parau  e  i  tera  parau,  mai  te  tamarii  ra?  Te 
reira  noa  iho  ïa. 

Ia  faaho‘i  mai  te  Atua  i  ta’ua  Ekalesia  mai  te  mede- 
bara  mai,  i  te  m.  1830,  aita  Oua  i  vaiiho  taa  ore  i  teie  nei 
parau  i  nia  nei,  ua  haapapu  mai  râ  Oia  i  te  reira  vahi.  No 
to  ta’na  Ekalesia  ana‘e  iho  te  oroa,  oia  ïa  no  ratou  o  tei 
faaroo  i  ta’na  parau,  e  ua  haapae  i  ta  ratou  ra  mau  hara,  e 
ua  tamâhia  na  roto  i  te  bapetizoraa  i  roto  i  te  pape,  e  ua 
farii  i  te  Varua  Maitai  na  roto  i  te  tuuraa  rima.  '0  ratou 
ana‘e  ïa  tei  au  ia  amu  i  te  pane  e  ia  iuu  i  te  uaina  ei  haa- 
mana‘oraa  i  te  poheraa  o  te  Fatu.  Eiaha  roa  râ  ratou  e 
amu  ma  te  au  ore. 

Te  Ekalesia  sl  te:  Taata  ISTei 

I  te  matahiti  1892  i  te  oire  ra  o  New  York  ua  faatupu- 
hia  te  hoê  haapaoraa  o  tei  parauhia  ra  e,  Te  Varua  Maitai 
e  Tatou,  na  te  hoê  taata  o  Frank  Sandford  teie  nei  haapao- 
raa  i  faatupu,  ua  parau  mai  oia  e,  na  roto  i  te  hoê  po 
pureraa  ua  heheu  mai  te  Atua  ia’na  e  ta’na  vahiue  e  faaroo 
raua  i  te  Atua  e  tia’i  e  e  tiaturi  maite  hoi  i  te  Varua  Maitai 
e  tae  noa’tu  i  te  hopea  ra. 

E  tae  uoa’tu  i  te  matahki  1893  i  te  avae  ra  o  Tenuare, 
ua  haere  atura  oia  i  te  tahi  mau  tufaa,  e  poro  haere  atu  i 
te  mau  taata  i  to’na  mana‘o  i  nia  i  te  evanelia,  ma  te  ma- 
na,‘o  e,  e  tavini  mau  oia  no  te  Atua,  e  i  muri  iho  ua  ho‘i 
faahou  mai  oia  i  to’na  ra  oire  mau  o  Bowdoinhom,  ia  tae 
ona  i  reira,  ua  haere  atu  oia  i  tera  oire  e  i  tera  oire  i  te  faa- 
iteraa  i  te  huru  no  teie  nei  haapaoraa  ap!  ta  te  Atua  i 
faatupu,  e  ua  manuïa  rii  oia  i  to’na  tere.  E  tae  noa’tu  i  te 
raatahiti  1894,  ua  nenei  oia  i  te  hoê  vea  o  tei  parauhia  ra  e, 
te  arero  auahi,  e  i  reira  ua  noaa  ia’na  te  hoê  boti  no  te 
faautaraa  i  ta’na  ra  mau  pïpï  i  te  pae  i  te  hitia  o  te  râ  i  te 
fenua  ra.  o  Amerika,  i  te  haapiiraa  atu  i  te  evanelia  i  te  mau 
mataro  o  te  parahi  i  te  pae  i  tai  i  te  tufaa  fenua  ra  o  Maine. 
Ua  haapii-atoa-hia  e,  ua  heheu  mai  te  Atua  ia’na,  e  tae 
mai  te  tau  e  haere  atu  ratou  i  te  mau  fenua  atoa  o  te  ao  nei, 
e  haapii  atu  i  te  evanelia. 

I  muri  iho  ua  rnana‘o  Sanford,  ua  uruhia  oia  i  te  Varna 
Maitai  e  ua  haapii  mai  oia  na  roto  ia’na  ua  faaite  mai  te 
Atua  i  to’na  mana‘o,  e  aita  i  maoro  ua  parau  maira  oia  e, 
e  mana  to’na  ei  faaora  i  te  mau  huru  ma’i  atoa,  e  tiahi  ê 
atu  i  te  mau  demoni  i  rapae.  E  ua  haamata  oia  e  tiahi'i 
te  mau  demoni  i  rapae  i  ta’na  iho  mau  pïpï.  ma  te  mana‘o 
e,  ua  uruhia  ratou  e  te  varua  ino. 

E  i  teie  nei  te  haapii  nei  oia  e,  o  Elisaia  ona,  e  ua 
maitihia  oia  e  te  Atua,  ei  faarii  atu  ia’na  i  te  piti  no 
to’na  ra  taeraa  mai. 

Te  Mana(o  o  te  Feia  Rave  Hara 


I  to’u  parahiraa  i  Tahiti  nei,  ua  ite  atu  vau  i  te  tahi 
rnau  ravea  huru  e.  Tei  Papeote  nei,  e  tei  te  mau  mataeinaa 
te  vetahi  mau  taata  inu  ava.  0  tei  faatavaha  i  ta  ratou  mau 
jmaahorôfenua  poria  e  te  itoito  rahi,  ei  puto  i  to  ratou  mau 
pereoo  i  te  mau  vahi  inuraaava,  e  i  te  mau  vahi  arearearaa, 
e  ia  tae  ratou  i  te  fare  inuraa  ava,  e  inu  ia  ratou,  e  ia  taero 
roa,  ei  reira  ratou  e  haere  ai  i  nia  i  to  ratou  mau  pereoo,  e 
te  upaupa  urneume  e  te  feia  ute,  afaahoro  ai  na  te  mau 
purumu  no  Papeete,  e  ia  rohirohi  te  puaa,  aore  te  fatu  i 
haapao  noa’tu,  e  tairi  â  ia  oia,  e  ia  rahi  noa’tu  â  te  tairiraa. 
Teie  to’na  hinaaro,  e  horo  â  te  puaahorofenua,  noa’tu  to’na 
rohirohi,  teie  te  hinaaro  o  taua  taata  nei  e  faaau  maite  mai 
te  puaahorofenua,  mai  ta’nâ  i  hinaaro  ra. 

Tei  te  Tuamotu  te  tahi  mau  taata  haapao  atâ  ino,  te 
faaea  ra  ratou  i  te  hoê  motu  huru  atea.  Ua  faaitehia  na  râ 
te  parau  no  te  hoê  mahana  faaarearearaa,  no  te  mau  huru 
atoa  i  hinaarohia.  Ua  opua  ihora  ratou  e  tere  na  nia  i  te 
hoê  boti,  e  te  farara  noa  maira  te  maitai.  Ua  reva’tura 
ratou,  e  tae  atura  ratou  i  tua  i  reira,  mania  ihora.  Ua  na 
ô  a‘era  ratou,  “E  mania  ra  hoi,”  e  aita  i  maoro  roa  ua 
farara  maira  te  mata‘i  puai  roa.  Aita  nehenehe  ia  faatere, 
tuu  ihora  i  te  mau  ie,  painu  noa  ihora,  parau  faahou  ihora 
ratou,  e  puai  râ  hoi  no  teie  nei  mata‘i.  Ahiri  e  ere  te  ma- 
ta‘i  puai  roa,  ua  tae  tatou  i  uta  i  teie  nei  ahiahi.  E  aita  i 
maoro  roa,  mania  ihora.  E  maoro  a‘e  ra  ratou  i  te  painu- 
noa-raa.  Ua  parau  maira  te  hoê  o  ratou,  “E  mania  râ  hoi ; 
ahiri  maa  maitai  rii,  te  tere  noa  ra  ïa.”  E  e  toru  hora 
ratou  i  tê  painu-noa-raa  paapaaina  rii  inaira  tn  maitai,  na 
nia  tiâ’aiba  maira  i  te  fenua  ta  ratou  i  hinaaro  ra.  Ua  parau 
maira  te  taata  i  mauite  hoê,“Ahiri  teie  mata‘i  i  na  muri  noa 
mai  ua  au  roa  ïa.” 

E  homa  e!  A  hi‘o  na  i  te  mau  mana‘o  o  te  feia  rave 
hara.  Ia  horoa  mai  te  Atua  i  te  mania,  aita  ratou  i  mauru- 

urut  ani  atu  i  te  maitai,  aita’tura  hoi  ia  i  tia  hinaaro  atura 
i  te  maitai  rii  au,  e  ia  tuuhia  mai  te  maitai  rii  au  na  mua 
mai,  aita  i  hinaaro  i  te  reira  e  huri  râ  na  muri  mai,  ia  tere 
tia  noa  i  uta,  ia  faaotihia  to  ratou  hinaaro  tia  ore. 

E  homa,  a  hi‘o  na  i  te  huru.  Aita  te  taata  hara  i  mau- 
ruuru  i  ta  te  Atua  i  horoa  mai.  Teie  to  ratou  hinaaro,  e 
faaau  maite  mai  te  Atua  mai  ta  ratou  e  mana‘o  ra,  aita  râ 
ratou  i  mana‘o  e,  e  faaau  atu  ratou  ia  ratou  iho  mai  ta  te 
Atua  i  hinaaro  ra. 

E  te  mau  taeae  ra,  ia  faautuahia  mai  oe  e  ana  ia  tae  i 
te  mahana  hopea  ra,  eiaha  e  imi  i  te  otôheraa,  te  auraa  hoi 
ta’na  tuuraa  utua.—  Toae. 

Te  T_J iraa  IBibilia 

Te  tuuhia’tu  nei  te  hoê  uiraa  na  roto  i  teie  nei  vea  ia 
outou  e  te  mau  hoa  no  Te  HeheuraÂ  Api,  e  o'tei  hinaaro  i 
te  pahono  i  teie  nei  uiraa  ra,  a  pahono  mai  oia  na  roto  i  te 
hoê  parau  uouo,  haponomai  i  te  piha  no  Te  Heheuraa  Api  i 
Papeete  nei,  e  na’na  e  hi‘o  e  te  mau  pahonoraa’toa  i  tano, 
e  haaparare  oia  i  te  reira  i  te  mau  vahi  afoa  ta’na  e 
haere  ra. 

Teie  taua  uiraa  ra:  “Ua  tia  faahou  ani  te  Mêsia  i  te 
poheraa  raf” 

“0  to'u  ïa  toto ,  e  toto  no  te  faufaa  api ,  i  haamaniihia  no 
te  taata  e  rave  rahi  ia  matara  te  hara .”  Mat.  26:  28. 

Ua  bapetizo-atoa-hia  tatou  ïa  matara  te  hara  ei  riro  ta- 
tou  e  feia  tiamâ  i  mua  i  te  aro  o  te  Mesia,  e  no  reira  e  rave 
tatou  i  te  oroa  i  mnri  iho  i  te  bapetizoraa  e  tia’i  no  te  mea, 
“  Ua  parau  maira  Iesn  ia  ratou,  Amene ,  amene,  e  parau  atu 
vau  ia  outou ,  ia  ore  outou  ia  amu  i  te  tino  o  te  Tamiti  w  te  ta - 
ata  na ,  e  ia  ore  hoi  ia  inu  i  to'na  toto ,  aore  ia  e  ora  i  roto  ia 
outou .”  Ioa.  6:  53.  E  no  reira  ua  ite  tatou  e,  e  papiti  te 
bapetizoraa  e  ite  oroar  oia  hoi  e  arnu  i  te  pane  e  inu  atoa  i  te 
uaina,  e  tia’i  no  te  matararaa  o  te  hara. 

ISTo  te:i  Imi  i  te  Paari 

E  torn  mea  e  au  ia  tatou  ia  faaitoito—  ia  haamana‘o,  ia 
opua  e  ia  rave  faaoti. 

E  toru  mea  e  au  ia  tatou  ia  tapea  maite—  te  riri,  te 
arero,  e  te  hopoiraa  i  te  parau  ino. 

E  toru  mea  e  au  ia  tatou  ia  faatupu—  te  mana‘o  mâ,  te 
haapao  maitai  e  te  paari. 

E  toru  mea  e  au  ia  tatou  ia  here— te  mâta‘u  ore,  te 
haamana‘o  ia  vetahi  eê,  e  te  aroha. 

E  toru  mea  e  au  ia  tatou  ia  paruru—  te  roo  maitai,  te 
hau  ferma  e  te  mau  hoa. 

E  toru  mea  e  au  ia  tatou  ia  haapae  ê  atu—  te  hamani- 
ino,  te  teoteo  e  te  mauruuru  ore. 

E  toru  mea  e  au  ia  tatou  ia  haapii  atu—te  parau  mau, 
te  rave-itoito-raa  i  te  ohipa  rima  e  te  taioraa  i  te  mau  buka 
maitatai. 

E  toru  mea  e  au  ia  tatou  ia  hi‘o  haamaitai  atu—  te  ite 
rahi,  te  itoito,  e  te  haapao  maitai. 

E  toru  mea  e  au  ia  tatou  ia  farii  ma  te  au  maitai — te 
mana‘o  faahoa,  te  mana‘o  hau  e  te  taata  faaoaoa  noa. 

E  toru  mea  e  oaoa’i  to  tatou  aau—  te  nehenehe,  te 
tiamâ  e  te  parau  haavare  ore. 

E  toru  mea  e  au  ia  tatou  ia  titau  atu  ia  roaa — te  tino 
ma‘i  ore,  te  mau  hoa  paari  e  te  mana‘o  mauruuru. 

E  fcoru  mea  e  au  ia  tatou  ia  imi—  te  mau  buka  maitatai, 
te  mau  hoa  au  maitai  e  te  mana‘o  faahapa  ore. 

E  rave  rahi  te  mau  mea  maitatai  mai  teie  nei  mau  mea 
te  huru  i  hinaarohia  e  te  taata,  aita  râ  i  roaa,  no  te  mea  ua 
parahi  te  taata  i  hinaaro  ra  ma  te  faatau  “Te  hinaaro  noara 
te  varua  o  te  taata  faatau,  aita  râ  a’na  vahi  i  noaa;  area  te 
varua  o  tei  faaitoito  ra  e  haapouriahia  ïa.”  Mas.  13:  4. 
Na  roto  i  te  ohipa  e  riro  te  opaa  ei  pufa  e  roaa’i  te  moni. 
Na  roto  hoi  i  te  ohipa  e  roaaTi  i  te  taata  te  mau  mea 
maitatai  atoa. 

Te  ÏXEauL  Paxau  -A.pi. 


I  te  19  no  Novema,  ua  hi‘opoahia  te  Mikado  e  110  pahi  manua 
no  Iapone. 

I  te  oire  ra  o  New  York  i  te  fenua  ra  o  Amerika,  ua  taparahihia  na 
taata  18  e  ua  pepe  na  taata  135  i  te  tue  hauti  i  te  matahiti  i  mairi 
a‘e  nei. 

1  te  3  no  Ditema  ua  haaparari  te  tahi  pupu  taata  eiâ  i  te  fare  moni  i 
te  oire  ra  o  Pepperell  i  te  fenua  ra  o  Amerika,  ua  eiâ  ratou  e  iva  tausani 
dara  tiahapa.  Ua  tuu  ratou  i  teie  nei  moni  i  nia  i  te  pereoo  uira,  e  ua 
horo. 

I  te  3  no  Ditema  nei  i  te  oire  ra  o  Tokio  i  te  fenua  ra  o  Iapone,  ua 
tupu  te  hoê  mataï  taninito  rahi  roa,  e  rave  rahi  te  mau  taata  i  pohe  e  e 
mea  rahi  hoi  te  tao‘a  i  pau.  E  mea  oioi  roa  te  tupu  ra  no  teie  nei  mataï 
taninito,  e  ua  haere  te  mau  taata  e  ravaai,  e  no  reira  aita  ratou  i  tae  i  uta 
ua  huri  to  ratou  mau  boti  e  35,  e  ua  pohe  roa  na  taata  e  350  i  roto  i  te 
miti. 

I  te  25  no  Novema  i  te  tereraa  no  te  hoê  pahi  auahi  mai  te  oire  ra  o 
Liverpool  e  tae  noa’tu  i  te  oire  ra  o  Alexandria  i  te  fenua  ra  Aiphiti,  ua 
pau  i  te  auahi.  Ia  ite  te  mau  taata  i  nia  i  te  pahi,  e  ua  tupu  te  auahi,  ua 
haamata  ratou  i  te  au  i  roto  i  te  miti  ma  te  mata‘u  rahi  roa.  I  roto  i  teie  nei 
ahoaho  ra,  ua  haapao  maitai  te  ratira  e  te  mau  mataro  i  ta  ratou  ohipa, 
i  nia  iho  i  teie  nei  pahi  e  na  taata  e  200,  e  no  roto  mai  i  teie  200.taata, 
ua  pohe  roa  123  taata  i  roto  i  te  miti.  E  ere  teie  nei  pahi  i  tua  roa  i  roo- 
hia’i  i  teie  nei  ati,  e  no  reira  te  mau  taata  i  uta  i  tere  mai  ai  ratou  e  ua 
faaora  i  te  tahi  mau  taata  no  nia  mai  i  te  pahi. 

Ua  aueue  faahou  te  fenua  ra  o  Italia  i  te  29  no  Ditema  nei  e  200,000 
taata  i  pohe  roa.  Ua  haamata  te  aueueraa  i  te  hora  pae  e  te  afa  i  te. 
poipoi,  e  ua  horo  te  mau  taata  i  rapae  i  to  ratou  mau  fare  ma  mata‘u  rahi 
roa,  e  i  taua  hora  ra,  ua  mairi  mai  te  mau  fare  i  raro,  e  ua  moe  te  mau 
taata  i  roto,  e  ua  tae  mai  te  miti  rahi  i  nia’‘e  i  te  fenua  35  pie  i  te  teitei. 
Na  roto  i  te  aueueraa,  ua  haamata  te  ama  te  mori  arahu  i  roto  i  te  tahi 
mau  fare,  e  ua  pau  te  mau  fare  e  rave  rahi.  '  Ua  faarahi  te  mau  taata  i  to 
ratou  oto,  e  ua  pure.  E  ua  pau  na  oire  24  i  te  aueueraa  e  te  auahi. 
No  te  maa  ore  i  muri  iho  i  teie  nei  ati  rahi,  ua  pohe  te  mau  taata  i  te  poia, 
e  ua  tamaï  i  te  tahi  pupu  taata  no  te  hoê  aua  pipi,  e  e  rave  rahi  te  mau 
taata  i  taparahihia.  Te  taparahi  nei  ratou  i  te  uri,  te  asani  e  te 
puaahorofenua  ei  maa  na  ratou,  e  te  opere  haere  nei  ratou  i  teie  nei  maa 
na  te  mau  taata  i  pepe  i  te  aueueraa  fenua. 

I  te  31  no  Ditema  nei,  ua  fteahia  te  hoê  ofai  piru  e  ua  faitohia  e  5 
paunu  e  te  afa  no  te  oire  ra  o  Taiga  i  te  fenua  ra  o  Auteralia. 

I  te  8  no  Tenuare,  ua  anihia  mai  te  taata  papai  parau  no  te  nianua 
Amerika,  e  faataa  ie  75  milroni  dara  no  te  hamaniraa  i  te  mau  pahi 
tama‘i. 

.  ~  *  f 

La  faauehia  te  mau  pahi  manua  no  Âmerika  e  te  peresideni  no  te  hau 
e  haere  i  te  fenua  ra  o  Italia  e  tauturu  atn  i  te  mau  taata  i  to  ratou  ati,  oia 
hoi  i  te  mau  taata  o  tei  roohia  i  te  ati. 

I  te  9  no  Ditema  i  mairi  a‘e  nei,  ua  hoo  te  arii  vahine  no  Alemania  i 
to’na  hei  taupo  i  na  moni  e  25,000  dara.  I  roaa  ia’na  teie  n^i  moni,  ua 
horoa  atu  oia  i  te  reira  i  te  mau  taata  vevTe  e  te  mau  otare  atoa. 

I  na  avae  i  mairi  a‘e  nei,  e  rave  rahi  te  mau  metua  i  tuuhia  %  roto  i  te 
fare  auri  i  Niu  Zilani  no  te  mea  aita  ratou  i  haapao  maitai  i  te  ture  o  te 
feuua,  oia  hoi  aore  ratou  i  tono  ntu  i  ta  ratou  mau  tamarii  i  te  liaapiiraa, 
no  reira  ua  hurihia  ratou  i  roto  i  te  fare  auri. 

I  te  10  no  Ditema  i  te  avae  i  mairi  a‘e  uei,  ua  roohia  te  taata  ra  o 
Jaek  London  i  te  hoê  ma‘i,  no  reira  ua  parau  mai  oia  e,  aita  oia  e  ora 
vave  i  taua  mn‘i  ra  e  faaore-roa-hia  ïa,  i  ta’na  ohipa  tere  haere  i  tera 
fenuae  i  tera  fenua,  e  no  reira  ua  iiaapono  atu  i  to’na  pahi  i  te  oire  ra  o 
Sydney  ia  hoohia. 

Ua  opaniliia  a‘e  nei  te  aun  puaatoro  i  te  oire  ra  o  Buffalo  i  te  fenua  ra 
o  Amerika  no  te  mea  ua  tupu  te  hoê  ma’i  i  nia  iho  i  te  vaha  e  te  avae  no 
te  puaatoro,  e  ua  mana‘ohia  ra  e  haere  te  hoo  no  te  puaatoro  i  raro,  e  ua 
faaore-roa-hia  te  haaponciaa  i  te  fenua  ra  o  Beritane,  e  ua  ere  ratou  i  teie 
nei  maitai  rahi. 

I  te  20  no  Ditema  i  te  hororaa  no  te  hoê  orometua  Hungarian,  o  His- 
kirt  to’na  i‘oa,  e  te  tahi  vahine  i  roto  i  to'na  pereoo,  ua  roohia  raua  i  na 
luko  taehae  e  vau.  E  ua  ite  rnfti  raua  i  teie  nei  mau  luko,  ua  pupuhi  te 
orometua  te  hoê,  e  ua  horo  atu  e  hitu  ma  te  mata‘u  rahi,  e  i  muri  iho  ua 
manao  ona  e  haere  e  rave  inai  i  te  tino  no  te  luko  pohe  ra.  Ua  faaea  te 
pereoo,  e  ua  haere  atu  oia  e  hopoi  mai  i  taua  luko  i  pohe  ra,  i  reira  ua 
ho‘i  mai  taua  mau  luko  ra,  e  ua  mata'u  te  puaahorofenua  e  ua  horo 
atura,  e  ua  mairi  te  orometua  i  muri,  e  i  muri  rii  iho,  ua  ho‘i  mai  te 
vahine  i  roto  i  te  pereoo,  e  ua  amuhia  te  orometua  e  te  mau  luko 
taehae. 

Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 

Frank  Cutler,  Imprimeur, 

Rue  Brêa  et  de  la  rue  Dumont  d’Urville,  Papeete,  Tahiti. 


TE  HEHEURAA 

I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

UE  te  parahi  ra  oia  i  nia  i  te  nioula  ra  o  Oliveta,  ua 
haere  onioe  maira  ta'na  mau  pipi  ia’na,  e  ua  na  6  maira ,  E 
faaite  mai  oe  ia  matou  i  te  tupuraa  o  taua  mau  mea  neif  e  te 
tapao  o  to  oe  taeraa  mai  e  te  hopea  o  teienei  aof ”  Mat.  24:  3. 

UE  tia  mai  hoi  te  tahi  fenua  e  aro  mai  i  te  tahi  fenua ,  e 
te  tahi  hasileia  e  aro  mai  i  te  tahi  hasileia ;  e  oLe  hoi,  e  te 
ma‘i,  e  e  aueue  fenua  i  tera  vahi ,  i  tera  vahi.  E  matamehai 
ana'e  râ  teie  nei  mau  mea  no  te  pohe.”  Mat.  24:  7,~8. 

Nu.  6.  10  Mati,  1909.  Mat.  2. 


Te  jPlIï  Rahi  i  Itali 

I  te  mahana  28  no  Ditema  i  te  hora  5  i  te  poipoi,  ua 
aueue  te  tahi  tufaa  fenua  rahi  i  Itali  apatoa  i  tahatai  e  te 
fenua  moana  o  Sicily,  e  ua  pau  e  35  oire,  e  ua  pohe  roa  hoê 
hanere  e  ono  ahuru  ma  pae  tausani  taata,  e  ua  roohia  mai 
te  feia  i  tae  mai  no  taua  fenua  ra  e  te  ati  poia  e  te  toetoe  e 
te  mamae  e  te  oto  rahi  i  te  hhoraa  i  te  pau  rahi  e  i  te  imiraa 
i  te  mau  fetii  i  moe  i  raro  a‘e  i  te  mau  pueraa  fare  i  pau. 
Te  taoto  ra  te  rahi  o  te  taata  no  taua  fenua  ra  i  te  hora  i 
aueue  te  fenua,  e  no  te  puai  rahi  o  te  aueueraa  ua  mairi  te 
mau  patu  fare  i  raro,  pohe  roa  atura  te  taata  e  rave  rahi  te 
tausaniraa  ua  fifi  te  tahi  pae  taata  i  mairihia  e  te  mau  raau 
rarahi  no  te  fare,  na  piri  te  rirna,  te  avae,  e  te  tahi  atu  â 
mau  melo  o  te  tino  aita  e  ravea  no  ratou,  te  pii  hua  ra 
to  ratou  reo  i  te  taata  ia  tauturu  mai,  no  te  iti  râ  o  te  taata 

i  ora  aita  e  ravea  e  faaora  ia  ratou  ra,  ua  auê  noa  râ  e  tae 
noa’tu  ua  roohia  mai  ratou  e  te  paruparu  a  pohe  roa’tu  ai. 

I  tnuri  a‘e  i  te  aueueraa  te  imi  noa  ra  te  feia  i  ora  i  to  ratou 
mau  fetii  ma  te  rnihi  rahi,  ua,  roohia  mai  ratou  e  te  feia 
atoa  i  piri  i  r^iro  a‘e  i  te  mau  pueraa  fare  i  te  piti  o  te  ati 
rahi.  oia  hoi  ua  haruru  maira  te  miti,  moe  atura  te  mau 
oire  i  tahati  i  raro  a‘e  i  te  are  miti  e  32  avae  te  teitei.  I 
muri  a‘e  i  te  reira  ua  mairi  te  ua  ma  te  puai  rahi,  toetoe 
roa’tnra  te  feia  i  ora  mai.  Ua  rahi  te  taata  i  pohe  ua  iti  tei 
ora.  No  te  ati  rahi,  te  toetoe,  te  poia,  te  oto,  te  mihi,  e  te 
riar’a  ra))i  o  te  feia  i  ore  i  pohe  roa  ua  nevaneva  te  aau,  ua 
tanuu  ha<  re  tahaa  noa  te  tahi  pae  taata  na  roto  i  te  mau 
purumu,  ua  afai  haere  te  tahi  pae  i  te  hohoa  no  te  Mesia  e 
n  >  Maria  ma  te  pure  hua  ia  faaorahia  ratou,  e  ua  amuihia 
te  auê  o  te  feia  tino  pepe,  e  te  mau  pure  e  te  mihi  o  te  mau 
metua  i  taa  ê  i  te  mau  tamarii  e  te  mau  tamarii  i  taa  ê  i  te 
rnetua,  te  vahine  ivi,  te  tara  tane  e  te  otare,  e  te  tuhi  o  te 
feia  ino  e  tae  noa’tu  ua  roohia  mai  to  taua  fenua  atoa 
ra  e  te  riaria  e  te  mâta‘u  rahi  hau  ê.  I  rnuri  a‘e  Lte  reira  ua 
ama  te  rnau  fare  e  rave  rahi  te  tausani  i  te  auahi,  pohe 
roa’tura  te  t.aata  e  rave  rahi  i  te  pohe  riaria  auahi.  Ua  haa- 
mata’tura  te  mau  eiâ  i  ta  ratou  ohipa  inô  e  ua  haru  atura  i 
te  tao‘a  a  te  feia  i  pohe  ma  te  haama  ore.  Ia  iteahia  te 
taata  i  te  eiâraa,  ua  pupuhihia  aita  haavaraa.  Ua  maue 
maira  te  mau  manu  amu  tino  e  rave  rahi  te  tausanirna  e  ua 
amu  ratou  i  te  tino  o  te  feia  i  pohe  i  vai  noa  i  roto  i  te  mau 
fare  e  i  nia  i  te  mau  purumu.  No  te  poia  rahi  ua  amu  atoa 
te  mau  uri  i  te  mau  tino  pohe  i  vai  tanu-ore-hia  i  tera  vahi 
e  i  tera  vahi. 

"*  f  Ua  tere  oioi  atura-.te  mau  pahi  manuâ  no  Farani.  e  no 
Rusia,  e  no  Beritahej  e  ino.ltali,  e  no  Amerika  i  te  fenua  i 
pnu  e  tauturu  atu  i  te  feia  i  ati  e  na  ratou  i  afai  atu  hoê 
hauere  tausani  taata  i  te  mau  vahi  e  au  ei  haapuraa.  Ua 
tauturu  atoa  atura  te  mau  mataro  e  te  mau  faehau  no  taua 
mau  pahi  ra  i  te  faaoraraa  i  te  feia  i  piri  i  raro  a‘e  i  te  mau 

pueraa  fare  pau.  Ua  tere  oioi  atura  hoi  te  arii  no  te  fenua 
Itali,  o  Vitara  Imanuela,  e  te  arii  vahine  atoa,  o  Helena,  e 
tauturu  i  te  feia  i  roohia  mai  e  te  ati,  e  ua  tere  haere  atura 
rauaitera  oire  e  i  tera  oire  e  ati  noa’‘e  na  tufaa  fenua  rahi  i 
pau  i  te  tamahanahanaraa  i  taua  feia  ati  rahi  ra.  Tupu 
roa’tura  te  aroha  o  te  feia  ati  ia  raua  no  to  raua  mata‘u  ore, 
te  aueue  noa  ra  te  fenua  e  te  mairi  noa  ra  te  mau  patu  fare 
i  raro  i  te  mau  hora  atoa,  e  te  haruru  noa  ra  te  mou‘a  auahi 
ra  o  Etena  e  te  pee  ra  te  auauahi  i  nia  mai  roto  mai  i  te 
apoo  auahi  i  te  tupuai  mou‘a. 

Ua  pohe  roa  te  Tonitara  Amerika,  ua  pau  te  mau 
pahi  e  rave  rahi  i  roto  i  te  mau  ava,  ua  pau  te  mau 
fare  pureraa  neheuene  e  rave  rahi,  pobe  roa  atura  te  mau 
episekepo  e  te  mau  tahu‘a  e  te  mau  amuiraa  ekalesia  e  rave 
rahi.  Tera  mai  te  parau  a  te  tahi  vahine  i  ora  mai  no  te 
oire  Mesina,  ua  na  ô  maira  oia: 

“Hoê  noa  iho  parau  e  au  ei  faaite  i  te  huru  no  taua  ati  ra,  oia  hoi  o 
hate.  Te  taoto  ra  to  te  oire  a  haamata’i  te  aueueraa  fenua.  Ua  ara  vau  i  te 
aueueraa  o  to’u  fare.  Ua  hautiuti  te  mau  haamaramarama  e  ua  mairi  te 
mau  mereti  e  te  mau  ffcrii  maa  i  raro  mai  nia  mai  i  te  vairaa  ma  te  haruru 
rahi.  Hoê  minute  i  muri  a‘e  ua  hurihia  vau  i  raro  mai  nia  mai  i  to’u  roi 
e  ua  huru  pouri  to’u  mata  i  te  puai  o  te  mairiraa  i  raro;  ua  ite  râ  vau  hoê 
noa  iho  ravea  ia  ora,  oia  hoi  ia  horo  vau  i  rapae  i  te  fare.  Ua  i  te  mau 
purumu  i  te  taata.  Ua  horo  te  taata  atoa  i  ore  i  pohe  i  rapae  i  te  mau 
fare  ma  te  haapao  ore  i  te  puai  o  te  uâ,  e  aita  to  ratou  e  ahu  ia  ahu.  Ua 
pii  hua  te  reo  auê  i  te  tahi  pae  purumu  e  i  te  tahi  pae  purumu,  i  tera  vahi 
e  i  tera  vahi,  e  ua  faaroo  to  matou  taria  i  te  auêraa  o  te  feia  i  piri  i  raro  a‘e 
i  te  mau  fare  pau.  Te  aueue  ra  e  te  mairi  atoa  ra  i  raro  te  mau  patu  fare 
e  ati  noa’4e  te  vahi  i  tiahia  e  matou  ra,  e  aita  to  te  hoê  o  matou  e  mana‘o 
ora  toe.  Tei  pihaiiho  ia’u  to’u  mau  taeae  e  ua  perehahu  haere  noa 
matou  na  roto  i  te  mau  purumu  e  na  nia  iho  i  te  mau  pueraa  fare  a 
tae  atu  ai  matou  i  te  hoê  vahi  huru  maitai  ei  haapuraa.  Ua  pepe  to’u  tino 
i  te  tahi  mau  ohipa  rii  no  te  tahi  mau  fare  teitei  i  mairi  mai  i  nia  ia’u  i  to 
matou  hororaa.  na  te  purumu.  Ua  neneihia  matou  e  te  mau  taata  ahu  ore 
e  rave  rahi  o  tei  horo  noa  na  te  mau  purumu  mai  ia  matou  atoa  te  huru  i 
te  imiraa  i  te  hoê  vahi  maitai  e  ora’i.  Noa’tu  te  vahi  ta  matou  i  haere 
ra  te  mairi  noa  ra  te  mau  fare  i  raro  ma  te  haruru  rahi.  Ei  reira  ua  haruru 
maira  te  miti  e  ua  tae  1  te  mau  vahi  atoa  o  te  oire,  e  ua  mana'o  ihora 

vau  o  te  hopea  roa  ïa.  Ua  haere  noa  maira  te  mau  are  teitei  ma  te  puai 
rahi,  e  mea  riaria  te  haruru.  Ua  maramarama  roa  te  ra‘i  i  te  amaraa  o  te 
mau  aorai  e  te  mau  fare  nehenehe.  Aita  i  mahia  ua  faaroo  to  matou  taira  i 
te  haruru  u‘ana,  ua  ite  to  matou  mata  i  te  auahi  i  te  peeraa  i  nia  roa 
e  ua  aueue  faahou  ihora  te  oire.  Ua  parari  te  fare  hamaniraa  (gas) 
mata‘i  mori.  Muri  a‘e  ua  tae  atura  matou  i  te  mahora  no  te  oire,  tei 
reira  e  piti  e  e  toru  tausani  taata  i  amuihia  i  roohia  mai  i  te  mehatneha 
rahi,  te  pure  ra  te  tahi  pae,  te  auê  ra  te  tahi  pae,  e  te  pii  hua  nevaneva 
noa  ra  te  reo  no  te  tahi  pae,  aita  râ  te  hoê  o  matou  atoa  i  ite  noa’‘e  e 
nahea  ra  matou  i  te  rave  e  i  te  haere.  Ua  ite  au  i  te  mairiraa  o  te  hoê 
fare  rahi  i  fatata  i  te  mahora,  e  rave  rahi  te  ahururaa  o  te  taata  i  moe 
roa  i  raro  a‘e  i  taua  fare  ra.  Ei  reira  ua  riro  vau  mai  te  tnata  pohe  roa  te 
huru  aita  vau  i  ite  mata  i  te  mau  mea  i  tupu  i  muri  a‘e.t’ 

Ua  na  ô  atoa  maira  te  tahi  taata  i  6ra  no  te  oire 
Palama: 

“Ua  faaarahia  vau  i  te  taotoraa  e  te  haruru  rahi  e  te  aueueraa  o  to'u 
fare.  Ua  riro  rnai  te  mea  ra  e  te  taninito  haere  noa  ra  to’u  fare  mai  te 
mau  rima  no  te  huira  mata‘i.  Ua  parari  te  pae  fare  patu  e  oi  pohe  vau  i 
te  hu‘ahu‘a  repo  no  te  patu  i  parari  ra.  Ua  hipoa  to’u  mana‘o,  aita  râ 
to’u  tino  i  pepe,  e  ua  tamata’tura  vau  i  te  Horo  i  rapae  i  te  fare,  nita  râ  e 
ravea  no  te  mea  ua  parari  te  paiumaraa  e  tei  nia  to’u  piha  i  te  tahua  toru  i 
uia.  Ua  imi  au  i  te  tahi  ravea  e  i  te  tahi  ravea,  e  tae  noa’tu  ua  roaa  ia’u 
te  tahi  taura  e  ua  pou  vau  i  raro  na  roto  i  te  haamaramarama  o  te  tahua 
toru  i  na  nia  i  te  taura.  Ua  apïapï  te  mau  purumu  i  te  hn‘ahu‘a  fare 
parari.” 

Ua  haamata’tura  oia  i  te  ohipa  faaoraraa  i  te  feia  i  piri 
i  raro  a‘e  i  te  mau  fare,  e  aita  i  maoro  ua  oti  roa  e  86  tino 
taata  i  te  umehia  mai  e  a’ua  uo  raro  mai  i  te  mau  fare  i  pau 
ua  pohe  roa  ratou  atoa,  tei  nia  i  to  ratou  mata  te  riarla  ralii 
i  roohia  mai  ratou  ra. 

No  te  rahi  o  te  feia  i  pohe,  aita  i  tia  ia  tanuhia  to  ratou 
mau  tino  hou  te  pê  e  tupu  ai,  e  no  reira  ua  tutuihia  te  mau 
tino  taata  i  te  auahi,  e  ua  ueuehia  te  mau  pueraa  fare  i  te 
mau  raau  faaore  haua  ino  ia  ore  te  haua  ino  ia  faatupu 
i  te  ma‘i  a  pohi  ai  te  feia  i  ora. 

No  te  haapaoraa  Katolika  te  rahi  o  te  feia  i  parahi 
i  taua  fenua  i  pau  ra,  aita  râ  te  huru  haapaoraa  i  haapaohia 
e  te  feia  i  parahi  i  te  mau  feuua  cherisetiano,  ua  tauturu  te 

pope,  te  Porosetani,  te  ati  Iada  e  te  ‘<Moromona,’  e  te  feia 
haapaoraa  ore  atoa  i  te  feia  i  ati  ra.  E  800,000  dara  tei  ho- 
roahia  e  te  hau  Amerika  e  ua  milioni  te  moni  i  horoakia  e  te 
hui  raatira.  Ua  tauturu  te  Ekalesia  i  Roto  Miti  ma  te 
hapouo  atu  i  te  moni  ei  hoo  maa  e  te  ahu  na  te  feia  ati  e  ua 
na  reira  hoi  to  te  mau  fenua  Earani,  Beritane,  Aiemania, 
Rusia,  etc.,  etc.  Na  teie  nei  mau  huru  ati  e  faaore  rii  i  te 
mârôraa  o  te  mau  haapaoraa  a  âmui  atu  ai  ratou  i  to  ratou 
puai  i  te  faaoraraa  i  te  feia  i  roohia  mai  e  te  peapea.  “Mea 
maitai  roa  te  horoa’tu  i  te  farii  mai.”—  Farani  Tutereka. 


Te  Ekalesia  no  Beritane 

I  te  m.  1908,  e  19  orometua  no  te  ekalesia  Porositane 
no  Beritane  tei  faarue  i  to  ratou  faaroo  e  ua  tomo  atu  i  roto 
i  te  ekalesia  Katolika  no  Roma.  Na  teie  nei  parau  iti  i 
faatupu  ai  i  te  uiraa:  Nafea  te  tupuraa  o  taua  ekalesia 
Porositane  no  Beritane? 

I  te  tônetere  16  i  te  ariiraa  o  Henere  VIII  no  Beritane, 
ua  taa  ê  te  ekalesia  no  Beritane  i  te  ekalesia  Roma.  Mai 
teie  te  huru  o  taua  taa-ê-raa  ra:  E  taata  taiata  te  arii  ra  o 
Henere  VIII,  e  ei  haamahâ  i  to’na  hinaaro  vahine,  ua  titau 
oia  ia  haapae  atu  i  ta’na  valiine  faaipoipo  ia  Katerine,  e 
tia’i  ia’na  ia  faaipoipo  i  te  hoê  vahine  api  ia  Ane  Boleyn,  o 
ta’na  i  hi‘o  hinaaro  atura.  Aita  râ  te  pope  Roma  i  faatia  i 
taua  haapaeraa  vahine  ra,  e  no  reira  ua  riri  roa  o  Henere 
VII  [  i  te  pope. 

I  mua  rii  mai,  oia  hoi,  i  te  tau  i  patoi  hua’i  Lutero  ma  i 
te  pope  Roma,  ua  tanturu  atu  te  arii  i  te  pope  i  ta’na  paeau 
e  ua  maruuru  roa  te  pope  ia’na  i  reira,  e  ua  mairi  ia’na  i  te 
i‘oa  hanahaha  ra,  “Te  Paruru  no  te  Faaroo,”  e  mai  reira 
mai  â  e  tae  roa  mai  i  teie  nei  ua  itea  taua  i‘oa  ra  i  nia  iho  i 
te  moni  no  te  hau  Bmtane.  I  mnri  mai  râ,  ua  tupu  te  riri 
rahi  o  te  arii  i  te  pope,  oia  aore  i  faatia  ia  faarue  i 
ta’na  vahine;  e  ua  orure  ihora  oia  i  te  hau  i  te  paeau  o  te 

faaroo,  ma  te  patoi  u‘ana  atu  i  te  raana  o  te  pope.  Ua 
faaore  roa  te  arii  i  te  toroa  taradina  o  Wolsey,  te  taata  toroa 
rahi  uo  te  ekalesia  Roma  i  Beritane,  a  faariro  hua’i  ia’na 
iao  ei  upoo  no  te  ekalesia  no  Beritane,  e  ua  faatoroa  ihora 
oia  i  ta’na  i  hinaaro  i  te  mau  toroa  ekalesia. 

Ua  rave  te  reira  arii  i  te  mau  rnea  taa  ê  e  rave  rahi. 
Ua  tâpu  taa  ê  atura  oia  i  te  upoo  o  ta’na  mau  vahine  na  nia 
noa  i  to’na  iho  hinaaro;  ua  haru  noa  oia  i  te  tao‘a  i  roto  i 
te  mau  fare  o  te  mau  peresibutero,  ua  faarue  i  te  pope  e  ua 
faatia  i  te  hoê  ekalesia  na’na  iho;  ua  roaa  ia’na  te  parau 
haapaeraa  vahine  i  te  tahi  taata  toroa  ta’na  i  faato- 
roa,  e  ua  tiavaru  ê  atu  oia  i  te  taradina  tao‘a  rahi  ra  ia 
Wolsey  ia  pohe  i  roto  i  te  veve  e  te  haama.  Na  roto  i  ta’na 
faatereraa  ua  haamauhia  te  ekalesia  Porositane  no  Beritane 
ei  ekalesia  taa  ê  roa  i  te  mau  haapaoraa  atoa  e  ei  haapaoraa 
hoi  na  te  hau  inaha  noa  nei  â.  Pohe  atura  taua  arii 
ra  o  Henere  VIII  i  mata‘uhia  e  i  faaino-atoa-hia  e  te  feia 
atoa  i  ite  ia’na.  No  te  parau  tnatapapa  teie  nei  mau  parau 
o  tei  papaihia  e  te  feia  i  ora  i  taua  anotau  ra.—  Butera. 


Te  Mau  Bapetizoraa  i  Mao 

Te  faaite  atu  nei  matou  i  te  mau  hoa  no  Te  Heheuraa 
ApI  e  ua  bapetizohia  e  piti  tane  e  e  toru  vahine  i  roto  i 
te  Ekalesia  a  lesu  Mesia  i  te  Feia  Mo‘a  i  te  Mau  Mahaha 
Hopea  Nei,  i  te  amaa  ra  o  Hao.  E  mau  taata  paari  ana‘e 
ratou,  e  no  roto  mai  ratou  i  te  haapaoraa  Sauito.  E 
haapii  te  hoê  taata,  o  Tapuragi  te  i‘oa,  i.roto  i  te  haapaoraa 
Sanito,  e  e  tauturu  hoê  ta’na  vahiue.  o  Taehau  to’na  i‘oa, 
i  raro  a‘e  i  te  aratai  tuabine  o  te  Sanito  i  te  fenua  ra  o  Hao. 
Na  Taipu  (peresideni  amaa  o  te  Ekalesia  i  Hao)  ratou  i 
bapetizo,  i  te  Tenuare  i  mairi  a‘e  nei. 

Ua  mauruuru  roa  to  te  Ekalesia  i  te  mea  e,  ua  faafariuhia 
mai  te  tahi  mau  taata  i  roto  i  te  faaroo  mau.  Te  ite  nei  ratou 
i  te  parau  mau,  e  te  farii  nei  ratou  i  te  reira,  mai  te  oaoa  e 
te  mata‘u  ore. 

Te  T aata  IXEaoiai  o  to  Ratou  Tumu 

E  piti  tere  to  te  mau  orometua  “Moromona”  i  Tahiti 
nei  e  te  mau  fenua  i  fatata  mai:  Hoê.  Ua  afai  mai  matou 
i  te  evanelia  mau  a  Iesu  Mesia.  Piti.  Ua  afai  mai  matou 
i  te  parau  tuatapapa  no  to  outou  hui  tupuna.  0  te  Buka 
a  Moromona  te  parau  tuatapapa  ta  matou  i  afai  mai. 

Te  ite  nei  tatou  na  roto  i  taua  buka  ra,  i  roto  i  te  mata- 
hiti  600  hou  te  Mesia,  ua  faaue  te  Atua  ia  Lehi  (te  hoê 
taata  parau-tia  i  Ierusalema)  ia  rave  i  to’na  utuafare  e  e 
haere  i  roto  i  te  medebara  ra.  Ua  haapao  ratou  i  te  faaueraa 
a  te  Atua,  e  na  roto  i  te  mana  e  te  aroha  o  te  Fatu  ua  tae 
ratou  i  te  pae  miti;  i  reira  ua  hamani  ratou  i  te  hoê  pahi; 
e  oti  a‘era,  reva’tura,  e  ua  puhia-noa-hia  ratou  e  te 
mata‘i  i  na  mahana  e  rave  rahi,  e  ua  tae  atu  ratou 
i  te  fenua  i  parauhia,  ra,  oia  hoi  te  fenua  i  haamaitaihia  e 
te  Atua  no  ratou.  Ia  ratou  i  tae  i  te  fenua  i  pa-rauhia  (o 
Amerika  taua  fenua  ra),  faaapu  ihora  ratou  i  te  fenua. 
Maoro  rii  a‘era,  ua  tupu  te  orure  hau  e  te  parau-tia  ore  i 
rotopu  ia  ratou,  amaha  ihora  ratou  i  roto  i  na  nunaa,  e  piti, 
te  Ati  Lamana  e  te  Ati  Nephi.  No  te  parau-tia  ore  a  te  Ati 
Lamana  ua  tapaohia  ratou  e  te  Atua  i  te  iri  ereere,  o  te 
mau  Inidia  i  Amerika.  Te  vai  ra  te  hoê  taata  i  rotopu  i  te 
Ati  Nephi,  o  Hagota  to’na  i‘oa.  Te  na  ô  maira  te  parau  na 
taua  taata  ra  (Alama  63:  5-8)  : 

“E  taata  iimi  noa  o  Hagotâ,  i  haere  ai  oia  e  i  harnani  ai  i  te  hoê  pahi 
rahi  i  te  hiti  o  te  fenua  ra  o  Bounetifula,  i  pihaiiho  i  te  fenua  ra  i  Desola- 
tonia,  e  ua  tuu  atura  i  te  tai  i  te  tooâ  o  te  râ  i  pihai  a‘e  i  te  fenua  iti  rairai 
e  tae  atu  ai  i  te  fenua  i  apatoerau  ra.  E  inaha,  e  rave  rahi  o  te  mau  taata  o 
te  ati  Nephi  tei  tomo  i  roto  ra,  e  reva’tura  ma  te  mau  huru  maa  e  rave 
rahi,  e  na  vahine  e  rave  rahi,  e  te  tamarii  hoi,  e  fano  tia’tura  ratou  i  apa- 
toerau,  E  hope  a‘era  te  toru  ahuru  e  te  hitu  o  te  matahiti.  E  i  te  mata- 
hiti  toru  ahuru  ma  vau  i  hamani  ai  taua  taata  nei  i  te  tahi  atu  â  mau  pahi. 
E  ua  ho‘i  maira  te  pahi  matamua,  e  tomo  atura  e  vetahi  mau  taata  e  rave 
rahi  i  te  reira,  e  rave  ihora  ratou  i  te  mau  huru  maa  e  rave  rahi,  e  tere  faa- 
hou  atura  i  te  fenua  i  te  pae  apatoeraura.  E  aita  atura  ratou  i  itea-faahou- 
hia.  Te  manao  ra  matou,  ua  paremo  ihora  ratou  i  raro  i  te  tai.  E  fano 
atura  te  tahi  â  pahi,  e  te  vahi  i  haerehia  e  ana  ra  aita  matou  i  ite.” 

Te  ite  nei  taton  na  roto  teie  nei  naau  irava  e  ua 
haere  te  mau  taata  e  rave  rahi  i  nia  i  te  mau  pahi  ta  Hagota 
i  hamani,  e  ua  tere  atura  ratou  i  te  pae  i  te  tooâ  o  te  râ,  e 
aita  i  itea-faahou-hia.  Uiraa:  Ua  haere  ratou  ihea?  Pa- 
honoraa:  Aita  e  fenua  i  te  tooâ  o  te  râ  no  Amerika, 
maori  râ  i  teie  nei  mau  fenua  oceania,  oia  hoi  o  Hawaii,  o 
Hamoa,  o  Tahiti,  et<*.  No  reira  te  ite  nei  matou  e  kuaai 
outou|  no  ratou,  e  e  huaai  Lehi  ma  no  losepha  i  hoohia 
i  Aiphiti.  II  Nephi  3:4. 

I  te  taeraa  mai  o  te  mau  popaa  matamua  i  Tahiti  nei, 
te  rave  ra  to  outou  hui  tupuni  i  te  rnau  peu  ati  Iuda,  oia 
hoi  te  peritome,  te  tusia  ta  auahi  e  te  tahi  atu  â  mau  peu  no 
te  ture  a  Mose.  Na  vai  i  haapii  ia  ratou  te  reira  mau  mea, 
maori  râ  to  ratou  mau  metual  No  reira  te  ite  nei  matou  e 
huaai  mau  outou  no  Iseraela.  E  homa,  a  oaoa  i  te  mea  e, 
ua  afaihia  mai  te  tuatapapa  no  to  outou  mau  metua,  e  e  tia 
ia  outou  ia  ite  i  to  outou  tujaiu  mau. — Varene. 

Te  Pahonoraa 

I  Faataehia  mai  i  te  Piha  no  “7V  Heheuraa  ApV 
no  te  Uiraa  ra  e, 

“Ua  Tia  Faahou  Anei  Te  Mesia  i  Te  Poheraa  Ra? u 

“Te  pahono  atn  nei  au  i  taua  uiraa  ra.  Teie  to’u  nmna‘o  i  nia  iho  i 
taua  uiraa  a  Te  Heheuraa  ApÏ  ra:  ‘E,  ua  tia  oia  i  muri  a‘e.’  Ua  faaite- 
hia  i  rot.o  i  Mareko  16:  6,  i  te  pae  hopea,  o  tei  na  ô  maira  e,  ‘Ua  tia  oia 
i  nia,  aore  oia  i  ô  nei,  a  hi‘o  na  i  te  vahi  ta  ratou  i  vaiiho  ia'na  ra.’ 

“Teiho  a  Tau,  i  Tiarei.” 

Te  faaite  nei  te  Heheitraa  Api  e,  ua  tia  roa  te  pahono- 
raa.  0  oia  i  parau  e,  “  Ua  tia aita  râ  oia  i  parau  e, 
UE,  ua  tia  faahouy  Te  faaite  atu  uei  matou  e,  aitâ  i  oti 
taua  uiraa  ra  i  te  pahouohia.  E  tiai  â  matou  i  te  mau 
pahonoraa. 

“Eiaha  e  titau  i  te  tao‘a,  i  tepaari  râ.  e  inaha  e  heheu- 
hia  mai  ïa  te  mau  mea  hohonu  a  te  Atua  ra  ia  oe  nei  ei  reira 
oe  e  faufaahia  ïa.M  B.  F.  6:  7.  B.  F.  S.  6:  3. 

Te  Pu.re  ]XCa.uL 

Tei  roto  ïa  te  mau  ohipa  ta  te  Atua  i  faaue  mai  i  te 
taata  nei,  e  rave  rahi  te  huru,  oia  hoi  teie  te  tahi:  A  rave 
teie  a  feruri;  a  imi;  a  hi‘opoa;  a  faatura  atu  i  to  oe  metua 
tane  e  to  oe  metua  vahine,  e  e  rave  rahi  atu  â  te  ohipa  ta’na 
i  faaue  mai  ia  tatou  nei.  Teie  râ  hoi  te  tahi  ohipa  ta  te 
Atua  i  parau  mai  ia  tatou  e  rave,  oia  hoi  te  pure,  e  na  te 
pure  hoi  e  faafatata’tu  ia  tatou  i  te  Atua  i  te  paeau  varua 
ra,  no  te  mea  e  ite  tatou  i  te  hanahana  rahi,  e  e  faa- 
teitei-atoa-hia  to  tatou  mana'o,  e  tia  ïa  ia  ite  i  te  tumu  e  te 
faufaa  no  roto  mai  i  taua  ohipa  ra. 

la  faafatata  tatou  i  te  Atua  e  itea  hoi  to  tatou  paru- 
paru  e  to  tatou  hupehupe  i  rnua  ia’na,  area  râ  te  haapii 
mai  nei  te  reira  ia  tatou  nei,  te  ravea  e  noaa  te  mau  mea 
i  ere,  oia  hoi.  te  maa  maitai  ia  faatupu  to  tatou  faaroo 
papu  ia’na  ra. 

Ia  farere  tatou  i  to  tatou  hoa  i  te  paeau  tino  nei,  e  haa- 
pao  maitai  tatou  i  to  tatou  paraparauraa  ia’na,  ia  ore  ia  hape 
e  e  faaherehere  maite  ia’na  na  roto  i  te  parau  mau  e  te 
ohipa  maitataiia  ore  e  tupu  te  haama.  No  reira,  eaha  te  mea 
e  ore  ai  tatou  e  haroaroa  maitai  ai  i  to  tatou  haereraa  i  mua 
i  te  aro  o  te  Atua  i  te  aniraa  atu  ia’na  i  to  tatou  mau  hinaaro? 
Te  hinaaro  nei  oia  ia  tatou  e  ani  atu  ia’na  no  te  mau  mea 
e  au  i  te  paeau  tiuo  e  te  paeau  varua  atoa  hoi,  mai  te  au  i  te 
tamarii  e  ani  atu  i  to’na  metua  i  te  hoê  mea  ta’na  i  hinaaro. 
Te  hinaaro  ra  te  Atua  ia  tatou  ia  imi  ia’na,  e  tuu  atoa  i 
ta  tatou  ohipa  teiaha  i  nia  iho  ia’na  ra,  no  te  mea  no  to’na 
ite  rahi  e  tia  noa  ia’na  ia  hi‘oi  tem^u  mea  atoa  e  au  ia  tatou. 
Ua  parau  mai  oia  e,  e  ani  e  noaa  ïa  ia  tatou,  mai  te  mea  ra 
e,  e  ani  atu  ma  te  faaroo  mau  e  te  auene  ore,  e  tamata 
tatou  i  te  reira  ia’na  ra,  e  iriti  oia  i  te  mau  haamarama- 
rama  o  te  ra4i  ra,  a  ninii  mai  ai  i  te  tao‘a  rahi  roa  ei  maitai 
no  tatou.  Ia  ani  atu  tatou  i  te  Atua  e  ani  atu  ma  te  faaroo 
e  ma’te  mana‘o  ra  e,  na  te  Atua  e  tauturu  mai. 

I  to  tatou  mau  haaputuputuraa,  aita  e  tia  ia  faai  i  to 
tatou  maua‘o  i  te  mau  mea  riaria  e  te  mau  mea  au  ore;  e 
haere  mai  râ  ma  te  aau  mâ  e  te  haehaa  ia  tia  ia  ani  atu  i  te 
Atua  i  te  mau  mea  ta  tatou  i  hinaaro.  la  faatiahia  râ  te  mau 
mea  riaria  e  te  mau  maun‘o  faufau  ia  ô  mai  i  roto  ia 
tatou  nei,  e  paraparau  paha  tatou  na  roto  i  te  mau  parau 
faufau,  ia  tia  noa  i  te  mau  taata  e  faaafaro  mai  ia  tatou  i 
teie  mau  parau  viivii.  “Area  ta  te  valia  e  haapuai  mai,  no 
roto  mai  ïa  i  te  aau,  o  te  mea  ïa  e  viivii  ai  te  taata.M 
Mat.  15:  18. 

Na  o  malra  te  Fatu,  “Ho  mai  te  maa  e  au  ia  matou  i 
teie  nei  mahana,n  e  no  ananahi  e  na  reira  atoa  ïa,  no  te 
mea  e  tauturu  mai  â  te  Atua  i  te  mau  taata  itoito  ia  roaa 
mai  teie  nei  mau  tnea.  Ua  parau  mai  Paulo  e,  e  pure  atu 
i  te  Atua  rna  te  faaea  ore,  e  ere  mai  te  mea  e,  tia  noa  i  nia  e 
pure  ma  te  faaea  ore,  e  pure  râ  i  roto  i  te  aau,  i  roto  i  te 
ohipa,  e  i  nia  i  te  purumu,  i  tua  e  aore  râ  i  roto  i  te  fare,  a 
tamau  noa  i  te  aroha  i  roto  i  te  aau.  E  na  te  ar»>ha  hoi  e 
aratai  ia  tatou  i  te  Atua  e  tue  atu  i  te  ora,  e  e  faanehenehe 
i  ta  tatou  mau  lamepa  no  te  faaipoiporaa  api.  Ia  tae  i  taua 
mahana  ra,  e  ite  mai  te  Atua  ia  tatou  e  au  noa  ia  tatôu  ia 
parahi  i  raro  i  pihaiiho  ia  Aberahama,  Isaaka,  e  Iakoba,  e  i 
te  mau  taata  i  ora  atoa  i  taua  tamaaraa  faaipoiporaa  a  te 
Fatu  ra.—  Solona. 

Teie  te  ohipa  i  oti  i  te  mau  orometua  Moromona  o  tei 
poro  haere  i  te  evanelia  i  te  fenua  ra  o  Beritane  i  te  mata- 
hiti  i  mairi  a‘e  nei:  5,500,000  vea  rii  ua  horoa-noa-hia  ite  mau 
t  iafea,  160,000  buka  iti  i  operehia,  1,200  taata  tiahapa  i 
bapetizohia.  Tera’toa  mai  te  ohipa  i  oti  ia  ratou  i  te  nenei- 
hia  i  te  in  itahiti  i  mairi  a‘e  nei:  6,138,000  vea  rii  ua 
neneihia,  1,225,000  buka  iti,  140.000  buka  huru  rahi,  e 
153,000  buka  rahi.  E  te  tahi  ntu  â  mau  vea  rii  i  neneihia 
e  te  vea  huru  rahi  i  te  man  avae  at  a  ei  haamaramarama  i 
te  mau  taafea  i  nia  i  te  pae  evauelia. 

Te  iXTa  ul  Parau.  jP^pi. 

I  te  8  no  Febuare  ua  haamata  te  hau  Farani  i  te  hamani  i  na  pahi 
manuâ  e  piti. 

Ua  horoa  mai  te  hoê  taata,  o  Dunekana  to’na  i‘oa,  i  na  moni  e 
300,000  dara  i  te  faatiaraa  i  te  hoê  haapiiraa  i  Lonedona. 

I  te  tereraa  o  na  taata  19  i  nia  i  te  hoê  boti  i  te  oire  ra  o  Leco,  ua 
huri  te  boti  i  tua  e  ua  pohe  ratou  atoa,  17  vahine  e  e  piti  tane. 

Te  opua  nei  te  hoê  socaiete  i  Amerika  e  patu  i  te  hoê  fare,  e  909  pie  i 
te  teitei,  oia  hoi  e  62  tahua.  E  riro  ïa  teie  nei  fare  ia  oti  roa,  te  fare 
rahi  roa  i  roto  i  te  âo  nei.  E  pau  i  nia  i  te  hamaniraa,  te  moni  e 
10,000,000  dara. 

E  hamani  te  hoê  Socaiete  i  te  oire  ra  o  Washington  i  te  hoê  fare  rahi 
roa,  no  te  machine  paraparuraa  na  roto  i  te  reva  nei.  E  patu  ratou  i  teie 
nei  fare,  i  na  pie  e  400  i  te  teitei,  e  tia  ïa  e  paraparau  noa  e  3,000  maile  i 
te  atea  i  te  po  e  i  te  ao,  noa’tu  te  huru  no  te  mahana,  e  mea  nehenehe  ïa 
i  paraparau  noa. 

I  te  22  no  Tenuare  i  re  oire  Pretoria,  ua  faarue  na  taata  Tinito  e  800 
i  ta  ratou  raveraa  ohipa  i  roto  i  te  hoê  apoo  tao‘a.  la  tae  i  te  matahiti  apï 
ua  parau  mai  ratou  e,  “Aita  roa  matou  e  rave  faahou  i  taua  ohipa  ra.” 
No  reira  ua  tupu  te  orure  hau  i  rotopu  ia  ratou,  e  i  muri  iho  ua  haere  mai 
te  tahi  mau  motui,  e  ua  pupuhi  pohe  roa  ratou  e  6,  e  ua  puta  e  15  i  te 
ofai  pupuhi. 

I  te  22  no  Tenuare  i  te  fenua  ra  o  Beritane,  ua  rave  na  taata  i  te 
ohipa  i  raro  i  te  hoê  roto  pape,  e  i  to  ratou  raveraa  i  teie  nei  ohipa  ua  pa- 
rari  teie  nei  roto  ua  mairi  te  fenua  i  raro  e  ua  horo  noa  mai  te  pape  i  rapae 
ina  te  haruru  rahi,  e  i  muri  iho  ua  ite  teie  nei  mau  taata  rave  ohipa  i  tauâ 
pape  ra.  Aita  nehenehe  ia  ratou  ia  horo  atu  no  te  mea  ua  fatata  roa  mai 
te  pape,  e  ua  pohe  ratou  atoa  i  roto  i  te  pape,  10  taata  popaa,  e  na  taata 
maohi  e  150. 

I  te  21  no  Tenuare  i  te  fenua  ra  Philipine,  ua  taparahi  te  tahi  mau 
etene  i  te  hoê  aiu,  no  te  mea  ua  parau  mt^  ratou  e,  o  te  mau  taata  i  rave 
i  te  hoê  vahi  no  taua  aiu  ra,  aore  roa  ona  e  roohia  i  te  varua  ino,  e  muri  iho 
ua  tapu  ratou  i  te  tino  no  teie  nei  aiu  i  te  mau  vahi  nainai  roa,  e  ua  horoa 
atu  i  te  reira  i  te  mau  taata,  ei  tapao  ïa  e  e  paruruhia  ratou  atoa  e  taua 
mau  vahi  ra  i  te  diabolo.  I  te  faarooraa  te  mau  taata  no  te  hau  i  teie  ohipa 
ta  ratou  i  rave,  ua  huri  te  mau  motui  ia  ratou  i  roto  i  te  fare  auri,  e  i 
muri  iho  ua  faaroo  te  mau  motui  i  te  parau  ra  e,  ua  rave  teie  nei  mau 
etene  i  teie  ohipa  ma  te  ite  ore  te  hara  ta  ratou  i  rave  nei,  no  reira 
ua  tuu-faahou-hia  te  mau  etene  i  rapae  ma  te  parau  e,  eiaha  e  rave 
faahou  i  taua  ohipa  ra. 

Ua  horoa  atu  te  hau  Amerika  i  na  moni  e  29,000,000  dara  no  te 
hamaniraa  i  na  pahi  rahi  roa  e  piti. 

I  fce  1  no  Febuare  ua  faafcaa  fce  hau  Amerika  i  na  moni  e  500,000  dara 
i  nia  i  te  hamaniraa  i  te  mau  pahi  opupu  no  te  tamaki. 

I  te  8  no  Febuare  ua  ora  mai  te  hoê  taata,  no  to’na  ra  vahi  i  pirihia’i 
oia  i  na  mahana  87  i  te  ati  rahi  o  Itali.  Tirara  atu  ai  ta’na  ra  maa  i  taua 
na  mahana  ra  te  monamona  rii  e  fce  ava. 

I  te  27  no  Tenuare  i  te  oire  ra  o  Lonedona,  ua  haere  te  hoo  no  te 
olive  i  nia  e  40  per  eent,  no  te  mea  ua  manuia  ore  te  mau  faaapu  olive  i  te 
fenua  ra  o  Farani,  Paniola  e  Itali  atoa. 

Te  faatia  nei  te  hau  Amerika  i  na  machine  paraparauraa  na  roto  i  te 
reva  e  250,  no  te  mea  te  hinaaro  nei  ratou  e,  e  haati  te  mau  basileia 
rarahi  ia’na,  ia  ite  oia  i  te  mau  parau  api. 

I  te  19  no  Ditema  ua  parau  mai  te  hoê  ratira  rahi  o  tei  faatere  i  te 
ohipa  i  Panama,  o  Kuenele  to’na  ra  io‘a,  e  oti  roa  te  ohipa  i  reira  i  na  mata- 
hiti  e  ono,  no  te  mea  e  mea  itoito  roa  te  mau  taata  i  te  raverna  i  te  ohipa. 
Te  rave  nei  e  22,000  taata  i  te  ohipa  i  reira. 

Ua  faatupuhia  e  te  hoê  tamahanahanaraa  no  te  hoê  vahine  ruau,  o  tei 
tae  i  to’na  matahiti  105,  i  te  fenua  ra  o  Amerika  i  te  oire  ra  o  Midland 
Park.  E  mea  itoito  ona  i  te  raveraa  i  te  mau  huru  ohipa.  E  ono  taraarii 
to’na,  e  te  matahiapo  e  82  to’na  matahiti. 

I  te  31  no  Tenuare  ua  iritihia  mai  na  taata  e  24  no  roto  mai  i  te  hoê 
apoo  tao‘u  i  to  ratou  raveraa  i  te  ohipa  i  roto  i  taua  apoo  ra.  Ua  mairi 
mai  te  fenua  i  raro,  e  no  reira  aita  e  nehenehe  ia  ratou  ia  haere  i  rapae, 
no  te  mea  ua  i  roa  te  apoo  i  te  repo,  no  reira  ua  parahi  noa  ratou  i  roto  i 
taua  apoo  ra  i  na  mahana  10  ma  te  inaa  ore. 

I  te  haereraa  no  te  tahi  pereoo  auahi  i  te  tufaa  feuua  ra  o  Colorado  i 
te  fenua  o  Amerika,  ua  farerei  mai  te  tahi  pereoo  auahi,  tupai  raua  te  tahi 
i  te  tahi,  oia  hoi  ma  te  ite  ore  ia  raua  raua  iho,  i  te  haere  ra  mai  i  nia  iho  i 
te  purumu  hoê.  Ua  i  roa  te  tahi  pereoo  i  ta  tao‘a,  e  te  tahi  no  te  fauta 
noa  i  te  mau  taata,  e  no  reira  tei  nia  iho  i  te  pereoo  no  te  taata  e  H9,  e  ua 
pohe  roa  na  taata  e  68.  Ua  ora  te  hoê  noa  iho  tamahine.  Ua  iteahia  teie 
nei  tamahinei  raro  a‘e  i  te  tino  pohe  noto’na  ra  metua  vahine.  I  muri  iho, 
ua  haamata  te  auahi  .i  roto  i  teie  na  pereoo,  e  aita  i  maoro  ua  pohe  i  te 
hiona  o  tei  vai  noa  i  te  pae  purumu. 


Toae  a  Maire,  Faaau  Parau, 

Rue  Dumonfc  d’Urville,  Orovini,  Papeete,  Tahiti. 
Frank  Cutler,  Imprimeur, 

Rue  Brêa  et  de  la  rue  Dumont  d’Urville,  Papeete,  Tahiti. 


TE  HEHEURAA 
API. 

I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

iLF  te  taata  atoa  no  to'u  nei  i'oa  i  faai^ue  ai  i  te  fare,  e 
te  mau  taeae ,  e  te  mau  tuahine ,  e  te  metua  tane ,  e  te  metua 
vahine ,  e  te  vahine  iho ,  e  te  tamarii  e  te  fenua ,  e  hanere  atu 
ïa  ta'na  e  noaa ,  e  e  roaa  ia'na  te  ora  muri  ore Mat.  19:  29. 

Nu.  7.  10  Eperera,  1909.  Mat.  2. 

Roto  Miti,  6  no  Mati,  1909. 

Na  te  Ekalesia  a  Iesu  Mesia  i  te  Feia  Mola  i  te  Mau  Mahana 
Hopea  Nei  i  te  mau  fenua  moana  aihuL araau  no  Farani 
i  Oceânia: 

Ia  ora  na  outou  i  te  aroha  o  to  tatou  Fatu,  te  aveia 
no  te  ra‘i,  te  Tamaiti  a  te  Atua,  o  lesu  Mesia.  I  teie  nei  â 
mahana  ua  tuu  atura  vau  i  te  rima  aroha  i  to  tatou  taeae  o 
Viliamu  Tetemila  e  i  ta’na  vahine  o  Maria  Tetemila  e  i  ta 
raua  na  tamarii  toomaha  i  to  ratou  faarueraa  ia  Roto  Miti  e 
i  te  revaraa’tu  ia  outou  na.  I  teie  nei  â  mahana  ua  tuu 
atu  matou  ia  ratou  ma  te  aroha  i  te  revaraa,  arau  a‘e  outou 
e  farii  mai  ia  ratou  ma  te  aroha  i  te  farereiraa.  Ua  au  roa 
te  aroha  no  te  tuuraa’tu  e  ua  au  hoi  te  aroha  no  te  fare- 
reiraa.  0  teie  te  tumu  hoê  roa  i  reva’tu  ai  Viliamu  ia  outou 
na,  oia  hoi  ia  roaa  ia  outou  te  maitai,  ia  ite  outou  i  te  Atua 
mau  e  ia  iiaapii  e  ia  haapao  hoi  outou  i  ta’na  mau  ture  o  tei 
ore  i  anoinoihia  i  te  mau  parau  tutuu  a  te  taata  nei.  Aita 
oia  i  haere  atu  e  imi  i  te  hoê  maitai  no’na  iho,  no  te  mea  ua 
hau  to  ô  nei  maitai.  Aita  oia  i  haere  atu  e  imi  te  tao‘a,  e  i 


82 


TE  HEHEURAA  APl. 


te  fenua,  e  i  te  roo  maitai,  e.  i  te  tahi  mea  e  i  te  tahi  meaT 
no  te  mea  ua  hau  to  Ô  nei  tao‘a,  e  te  fenua,  e  te  roo  maitai, 
e  i  tera  mea  e  i  tera  mea.  Ua  parauhia  râ  oia  e  te  pere- 
pheta  a  te  Atua  Mana  Hope  e  poro  haere  i  te  evanelia 
a  Iesu  Mesia.  E  rave  itoito  Viliamu  i  te  ohipa  i  te  ao  e  te 
rni  ei  tauturu  ia  outou  i  te  noaaraa  to  outou  paari,  e  to 
outou  ite,  e  to  outou  faaroo,  e  to  outou  mana  i  nia  i  te  mau 
ino  atoa  e  vai  i  roto  i  teie  nei  ao. 

Teie  ta’u  parau  ia  outou  e  to  te  Ekalesia  e,  a  faaroo 
mai  na  i  to’u  reo  tei  pii  atu  ia  outou  na  i  te  atea  ê  e  pae 
tausani  rnaile  te  area:  A  faaroo  papu  outou  i  ta  Vriliamu 
mau  parau,  a  hi‘opoa  maite,  a  feruri,  a  haamana‘o  ma  te 
aau  pure  e  na  te  Atua  outou  e  faaite  mai  e  tavini  mau  oia 
no  te  Atua,  e  parau  mau  ta’na  mau  parau.  Ei  reira  te  hoê 
mea  toe  ia  outou  na,  oia  hoi  a  HAAPAO  i  te  mau  ture  a  te 
Atua  ta’na  i  haapii  atu.  Te  papai  nei  au  i  te  parau  II AA- 
PAO  i  te  mau  reta  rarahi  ia  ore  te  reira  ia  moe  vave  ia 
outou  na,  e  ia  ite  outou,  aita  roa  to  te  haapiiraa  e  fanfaa, 
aita  hoi  to  te  ite  e  to  te  paari  e  to  te  mana  e  to  te  mau  mea 
atoa  e  faufaa  maori  râ  ia  haapao-atoa-hia  te  mau  mea  atoa 
i  haapiihia.  Ia  haapii  e  tia’i,  e  ia  haapao  atoa  e  tia’i.  Ua 
faarue  Viliamu  i  to’na  fenua  e  i  to’na  mau  hoa,  e  i  to’na 
mau  fetii  e  i  te  tino  no  te  ekalesia  ei  hopoi  atu  i  te  parau 
heheu  a  te  Atua  ia  outou  na.  Ua  mauruuru  anei  outouf 
E,  ua  mauruuru  roa.  Ua  mauruuru  anei  Viliamu?  E,  ua 
mauruuru  atoa  Viliamu  mai  te  mea  e  faaau  maite  outou  i  to 
outou  haerea  i  to  te  Atua  hinaaro,  oia  hoi, 

-fe  irrii^i  te  it&v  eiaha  ia  faataU', 

la  haapii  hua  i  tei  maitai,  eiaha  ia  parahi  noa, 

Ia  aroha  noa,  eiaha  e  tama‘i, 

Ia  horoa  noa’tu,  eiaha  e  eiâ, 

Ia  tia  ta  outou  parau,  eiaha  e  haavare, 

la  haapao  i  te  faito  tia,  eiaha  e  imi  i  ta  vetahi  ê  ia  pau, 

Ia  haapii  i  te  ohipa  toroa,  eiaha  ia  ma‘ua, 

Ia  parau  haamaitai  atu,  eiaha  ia  hopoi  i  te  parau  ino, 

Ia  haamori  i  te  Atua  mau,  oia  hoi  a  haapao  i  ta'na 
parau.  O  tera  ïa  te  haamori  mau. 

E  toopiti  â  orometua  tei  reva  atoa’fcu,  oia  hoi  o  Tira  e 
o  Nataniela. — Farani  Tuterera. 


Tainiti  e:  te  1XIq.ul  Fenua'toa  i  A. ul  JXLai 

1.  O  Tahiti  nei,  o  te  fenua  ïa  i  faarirohia  ei  nohoraa 
arii,  faaterehia’i  te  hau  arii  i  Tahiti  e  i  te  mau  fenua’toa  i 
au  mai.  2.  O  te  fenua  ïa  i  itea-matamua-hia  e  te  popaa  i 
te  tau  o  to’na  eteneraa,  a  hamatahia’i  te  mau  peu  a  te 
popaa.  3.  O  te  fenua  ïa  i  tapaehia  mai  e  te  mau  orometua 
poro  evanelia  (Porosetani)  i  to  ratou  tere.  4.  O  te  fenua 
ïa  ta  te  hau  Farani,  i  faariro  ei  nohoraa  no  to’na  mau  taata 
faatere  hau.  5.  0  te  fenua  ïa  i  faarirohia  ei  nohoraa  no  te 

mau  haapaoraa  te  Katolika,  te  Moromona,  te  Petania,  te 
Sanito,  te  Porosetani  e  no  te  mau  haapiiraa  e  rave  rahi,  e  no 
te  mau  ohipa  hooraatao‘a,  e  no  te  tapaeraa  pahi,  e  ei  amui- 
raa  taata  no  te  mau  fenua  êê  mai.  Te  pae  fenua  i  te  Tua- 
motu  e  Paiatea  ma,  ua  amuihia  ïa  ei  hoê  i  raro  a‘e  i  te 
faatereraa  no  Tahiti.  No  reira  ua  riro  Tahiti  ei  fenua  roo 
maitai  i  te  mau  fenua  moana  i  apatoa  nei. 

TE  TAATA  NO  TAHITI  E  NO  TE  MAU  FENUA 
ATOA  I  AU  MAI. 

E  mau  taata  ite  ore  to  ratou  mau  tupuna  i  te  mau  peu 
mai  to  teie  nei  anotau,  i  to  ratou  poiriraa  ra.  Ia  tae  mai 
râ  te  mau  popaa,  e  ia  faaterehia  hoi  te  ture,  e  te  hau,  e  te 
parau  evanelia,  e  te  mau  peu  maitatai,  riro  ihora  Tahiti  e 
te  mau  fenua’toa  i  au  mai  ei  fenua  hau,  e  te  mau  taata  ei 
mau  aroha  noa,  e  te  here,  e  te  hamani  maitai.  Moe  atnra 
ia  raton  te  mau  peu  o  to  ratou  eteneraa,  oia  hoi  te  taparahi 
taata,  te  au  ore,  e  te  aroha  ore. 

TEI  TUPU  1  TE  MAU  TAU. 

I  te  taeraa  mai  te  man  peu  a  te  popaa  i  Tahiti  nei,  te 

vai  noa  nei  â  ïa,  te  huru  te huru,  oia  hoi  te  mau  peu  arearea, 
te  mau  haapiiraa  tamarii,  e  te  i'aatereraa  o  te  hau  te  maitai 
noa  ra  ïa,  aita  i  huru  ê. 

Teie  râ  te  huru  ê,  oia  hoi  te  haapiiraa  a  te  mau  orome- 
tua  evanelia.  Te  haapii  nei  te  tahi  orometua  i  ta’na  mau 
pïpï  e,  eiaha  roa  e  aroha’tu  i  te  mau  taata  i  rapae  i  te 
ekalesia,  e  to  roto  atoa  i  te  tahi  haapaoraa  e,  eiaha  e  horoa 
i  te  maa,  eiaha  e  au  atu,  eiaba  e  amui  te  parahiraa  i  te 
utuafare  hoê,  no  te  mea  e  haireti  ana‘e  ratou. 

Te  haapii  ra  te  tahi  orometua  i  ta’na  mau  pïpï  i  te  mau 
parau  faaino,  e  te  faahapa  ia  vetahi  ê,  ia  tupu  te  mana‘o 
ino  o  ta’na  mau  pïpï.  Te  haapii  ra  te  tahi  orometua,  e  te 
haaparare  ra  i  te  mau  parau  faaite  i  te  mau  vahi  atoa  e, 
eiaha  roa  e  aroha’tu  i  te  mau  taata  i  parauhia  e  ororaetua, 
eiaha  e  hoioa  i  te  maa  e  te  fare  taoto  ra,  eiaha  e  parau  e, 
“la  ora  na,”  eiaha  e  parau  e,  “Iiaere  mai  e  tamaa.n 

E  rave  rahi  atu  â  te  mau  haapiiraa  na  te  mau  orometua 
evauelia,  e  ua  faariihia  hoi  taua  mau  haapiiraa  ra,  e  ua 
faaitoito  roa  hoi  te  mau  taata  i  nia  iho  i  taua  mau  parau  ra. 
I  te  faariroraa  ia’na  iho  ei  taata  aroha  ore,  ei  taata  vaha- 
vaha  i  te  taata,  ei  taata  horoa  iuo,  e  ei  taata  haapao  i  te 
mau  ohipa  e  au  i  te  mana‘o  o  to’na  taata  aratai.  “E  hape  â 
te  taata  i  te  e‘a  e,  e  mea  tia  te  hopea  ra  o  taua  e‘a  ra,  o  te 
hapeïa.”  Maseli. 

E  au  rnau  hoa  e,  a  hi‘o  i  te  mau  ohipa  i  faaterehia  i 
rotopu  ia  t-atou  nei.  O  tehea  tei  huru  e,  mai  te  taeraa  mai  o 
te  popaa  e  tae  roa  mai  i  teie  neif  O  te  mau  arearea  anei? 
O  te  mau  haapiiraa  tamarii  anei?  O  te  faatereraa  anei  o  te 
hauf  O  -te.^p-u  ohipa  hooraa  tao‘a  anei? 

Te  mana‘o  nei  au  e,  e  huru  ê  rii  â  ïa,  area  râ  tei  hau 
roa  ra,  o  te  man  haapaoraa  ïa.  Aita  te  tahi  e  au  i  te  tahi; 
e  feii  te  tahi  i  te  tahi ;  e  faaino  te  tahi  i  te  tahi ;  tupu  noa’r 
ratou.  Mai  te  mea  râ  e,  o  ratou  te  tumu  o  te  ino,  te 
faaho‘i  nei  ia  tatou  i  to  tatou  eteneraa  ra.  No  reira,  a 
hi‘opoa  te  mau  mea’toa,  e  1e  raaitai  a  tapea  maite.—  Toae. 

Te  Hooraa  i  te:  Ava  e  te:  Feia  Tau- 
turu.  i  te:  Raveraa  i  te  Hara 

Ua  neneihia  te  parau  i  raro  nei  i  roto  i  te  vea  no  te 
mau  faatere  pereoo  auauahi  no  te  fenua  Amerika  ei  faaite- 
raa  i  te  feia  e  au  ia  parauhia  ei  tumu  tauturu  no  te  mau  ino 
i  tupu  no  te  kooraa  i  te  ava  faataero. 

Ua  haavahia  te  hoê  taata  i  te  hara  taparahi  taata,  e  ua 
faaitehia  e  te  mau  ite  ua  taparahi  pohe  roa  oia  i  ta’na  iho 
vahine.  Ua  ui’maira  te  haava  ia’na  e  parau  anei  ta’na  e 
ore  ai  e  au  ai  ia  faautuahia  oia  i  te  utua  pohe.  Tia’‘era  te 
taata  taparahi  taata  ra  i  nia,  e  ua  na  ô  atura  oia  i  mua  i  te 
aro  o  te  haava,  e  te  mau  ite,  e  te  hui  raatira  no  te  fenua  i 
tairuru  mai  e  faaroo  i  te  parau  nô  te  haavaraa,  “E  ere  o 
vau  ana‘e  te  taata  i  rave  i  teie  nei  hara  rahi.”  Araara 
a‘era  te  mana‘o  o  te  haava  e  to  te  feia  atoa  i  faaroo  i  ta’na 
parau,  maere  roa  ihora  ratou  atoa,  ui  ihora  ratou  ratou  iho 
na  ô  ihora,  o  vai  te  taata  i  tauturu  atu  i  teie  nei  taata  i  te 
taparahiraa  i  ta’na  vahine?  Ua  parau  faahou  atura  taua 
taata  taparahi  taata  ra,  na  ô  atura,  “E  te  haava  e,  te  parau 
faahou  atu  nei  â  vau  e  ere  o  vau  ana4e  te  taata  i  taparahi 
pohe  roa  i  ta’u  vahine,  o  teie  râ  te  mau  taata  i  tauturu  mai 
ia’u  i  te  taparahiraa  i  ta’u  vahine,  oia  hoi  te  haava  i 
nia  i  to’na  parahiraa,  te  mau  horeo,  te  rahiraa  o  te  mau 
ite,  e  te  mau  orometua  atoa  o  te  ekalesia,  e  feia  taparahi 
taata  ana‘e  hoi  ratou  i  mua  i  te  aro  o  te  Atua  Mana  Hope, 
e  e  haavahia  ratoii  e  o  vau  atoa  i  mua  i  Ta’na  ra  haavaraa 
tia  roa.  Ahiri  aita  te  fare  ava,  i  teie  nei  oire,  aita  vau  i 
riro  ei  taata  taero  ava,  e  aita  ta’u  vahine  i  taparahihia,  e 
aita  vau  e  tia  i  teie  nei  vahia  faautuahia’i  au  i  te  utua  polie. 
Ahiri  aita  teie  nei  mau  faahi‘araa  taata,  oia  hoi  te  mau  fare 
ava,  ua  riro  vau  ei  taata  haapao  maitai,  ei  taata  rave  ohipa 
ma  te  itoito,  ei  rnetua  here,  e  ei  tara  tane  aroha.  I  teie  nei 
râ,  ua  amahamaha  to’u  nei  utuafare,  ua  taparahihia  ta  u 
vahine,  e  ua  purara  ta’u  m  ui  tamarii  i  roto  i  te  toetoe, 

e  ua  fatatft  vau  i  te  tarihia  e  te  rima  puai  no  te  hau. 
Ua  tarnata  pinepine  atura  vau  i  te  fariu  mai,  aita  râ  i  tia  a 
vai  noa’i  te  fare  ava  i  mua  i  toJu  nei  e‘a,  aita  to’u  mana‘o 
parupam  ma‘ihia  e  au  i  te  puai  no  to’u  hiaairaa  i  te  ava.  Aita 
roa  te  hoê  fare  ava  i  roto  i  teie  nei  oire  e  hope  roa*‘e  te 
hoê  matahiti.  I  taua  matahiti  ihora  ua  riro  vau  ei  taata 
haapao  maitai,  ua  oaoa  noa  ta’u  vahine  e  ta’u  mau  tamarii 
atoa,  e  ua  riro  to’u  utuafare  mai  te  paradaiso  te  huru. 
O  vau  te  hoê  o  te  mau  taata  i  papai  i  te  parau  i  te  mau 
faaterehau  ei  aniraa  ia  ore  ia  faatia-faahou-hia  te  hooraa  i 
te  ava.  Ua  tuu  atura  te  haava,  o  te  parahi  nei  i  nia  i  to’na 
parahiraa  i  mua  i  to  tatou  aro,  e  te  haava  uiui  parau  atoa, 
e  te  rahiraa  o  te  mau  horeo,  i  ta  ratou  parau  maiti  ei  faa- 
tiaraa  i  te  hooraa  i  te  ava  i  toru  nei  oire.  Ua  rahi  te  taata 
tei  faatia,  e  ua  iti  tei  patoi  i  te  hooraa  i  te  ava,  e  uo  reira 
ua  iriti-faahou-hia  te  opani  no  te  mau  fare  ava,  e  na  te  mau 
fare  ava  i  faariro  ia’u  ei  taparahi  taata.  Ua  haamata’tura 
vau  i  to’u  nei  haerea  hara  i  roto  i  te  fare  ava  i  faatiahia  e 
te  hui  raatira  no  teie  nei  oire.  Ua  faatia  outou  i  te  mau 
fare  ava  e  na  te  fare  ava  i  faariro  ia’u  ei  taata  taero  ava  e 
ei  taparahi  taata,  e  teie  nei  ua  putohia  vau  i  inua  i  te  aro 
o  te  haavaraa,  e  no  te  ture  e  faautuahia  au  i  te  pohe  ia 
hoparahia  vau  i  rapae  au  i  teie  nei  ao.  E  tia  vau  i  mua  i 
haavaraa  a  te  Atua  e  ei  reira  atoa  outou  o  tei  faatia  i  te 
hooraa  i  te  ava  i  te  maitiraa  no  te  hau.  Te  maua‘o  nei  anei 
outou  e  o  vau  ana‘e  te  faautuahia  e  te  Atua  no  te  taparahi- 
raa  i  ta’u  vahine,  e  eiaha  outou  atoaf  Eiaha  roa  ïa;  i  to’u 
taeroraa  ua  taparahi  au  i  te  tahi,  o  outou  râ  o  tei  faatia  i  te 
hooraa  i  te  ava  i  roto  i  te  mau  maitiraa  no  te  hau,  ua  tapa- 
rahi  outou  i  te  taflta  e  rave  rahi  te  tausaniraa,  e  no  to  outou 
faatiaraa,  te  hoohia  nei  â  te  ava  i  teie  nei  â.  Te  ite  nei 
outou  atoa  e  ere  teie  nei  mau  parau  i  te  parau  aoaoa,  o  te 
parau  mau  râ  ia  a  te  Atua  Mana  Hope.  Ua  faatia  outou  i 
te  mau  fare  ava  o  tei  faariro  ia’u  ei  taero  ava  e  ei  taparahi 
taata,  e  no  reira  ua  riro  outou  atoa  ei  feia  hara  tauturu  ia’u 

i  te  taparahiraa  i  ta’u  vahine,  E  te  haava  e,  tirara  ta’u 
parau,  ua  ineine  au  e  farii  i  te  parau  faautueraa  e  ia  aratai- 
hia  i  te  tariraa.  Te  faaoti  nei  au  i  ta’u  parau  ma  te  ani  atu 
i  te  Atua  ia  iritihia  te  paruru  i  nia  i  to  outou  mata  po  ia  ite 
outou  e,  o  outou  te  tumu  no  te  mau  hara  e  rave  rahi,  e  ia  ore 
outou  ia  faatia  faahou  â  i  te  hooraa  i  te  ava  faataero.” 

— Farani  Tutekera. 


I  te  27  no  Mati  i  te  hora  rnaha  i  te  ahiahi,  ua  tae  mai  te 
tahi  mau  hoa  no  matou  i  Papeete  nei,  oia  hoi  te  mau  taata  o 
tei  farii  i  te  mau  orometua  i  Afareaitu,  Moorea,  Ua  haere 
mai  ratou  e  farerei  i  te  Peresideni  Moromona,  o  Viliamu 
to’na  i‘oa,  te  mono  no  Farani  Tuterera  i  te  mau  fenua  mo- 
ana  nei,  o  tei  tae  mai  i  nia  i  te  Mariposa  i  te  ‘22  no  Mati. 

Ua  tae  mai  ratou  ma  te  aau  popou  e  te  maru,  i  te  mea 
ra  e,  ua  hinaaro  ratou  e  farerei  ia’na  e  ta’na  vahine  e  te 
mau  tamarii  atoa,  i  to'na  tae-faahou-raa  mai  i  teie  nei  mau 
fenua. 

Ua  haere  mai  ratou  i  te  fare  no  te  mau  orometua,  e  ua 
himene  mai  ratou  i  te  mau  himene  tamahanahanaraa  aau  e 
te  faahiahia  râhi.  Ia  tae  atu  i  te  Mahana  Piti  ua  ho4i  atu 
ratou  i  to  ratou  fenua  i  Moorea  ma  te  maitai.  Mai  te  Ma- 
hana  Maa  e  tae  noa’tu  i  te  Monire,  ua  himene  matou  e  ua 
haapii  atu  i  te  evanelia  na  roto  i  ta  matou  mau  tairururaa 
po  e  te  ao.  _ _ 

“Oia  mau,  te  parau  faahou  atu  nei  au  ia  outou,  e  to  te 
ao  taatoa  nei,  e  tia  ia’u  i  te  Fatu  ia  faaite  i  teie  nei  mau 
mea  i  te  taata  atoa,  aore  hoi  au  e  haapao  na  i  te  huru 
o  te  taata,  e  te  titau  nei  au  ia  ite  te  taata  atoa  e  te  fatata 
maira  te  mahana  aore  â  i  taeahia  te  hora,  te  fatata  mai  nei 
râ  e  afai  ê-hia’i  te  hau  i  te  ao  nei,  .e  mana’i  hoi  te  diabolo  i 
to’na  iho  nei  hau;  e  mana  atoa  hoi  te  Fatu  i  nia  i  to’na 
ihora  feia  mo‘a,  e  arii  hoi  oia  i  rotopu  ia  ratou,  e  topa  maira 
ta’na  tahoo  i  nia  ia  Edoma.  oia  hoi  i  te  ao  nei.’  B.  F.  1: 
34-36.  B,  F.  S.  1:6. 

E  jPlo  to  te  Taata  o  Fa.aoroma.i 
i  te: 

“E  ao  to  te  taata  e  fanoromai  i  te  ati,  ua  tia-ana‘e-hia  mai  lioi  oia  ra, 
e  roaa  ïa  ia’na  te  korona  ora,  i  ta  te  Eatu  i  parau  mai  e  no  te  feia  i  hinftaro 
ia’na  ra.”  Iakobo  1:  12. 

Teie  te  hoe  parau  i*ahi,  aita  roa  e  parau  i  hau  roa’tu  i 
teie,  i  roto  i  te  buka  mo‘a,  aita  hoi  e  parau  i  faahitihia  e  te 
taata  i  hau  roa’tu  i  teie.  E  faaoromai  te  tahi  mau  taata  i 
te  ati  rahi,  ia  ore  ratou  ia  faaoti  maitai  i  te  ohipa  i  tuuhia 
i  nia  iho  ia  ratou  ra,  e  fariu  ê  atu  te  taata  i  te  ohipa  maitai, 
ia  riro  noa’tu  i  to’na  iho  hinaaro  tia  ore.  Ua  mana‘o 
ratou  e,  mai  te  mea  e  manuïa  ta  ratou  mau  titauraa,  ia  ore 
ia  farerei  i  te  tufaa  ohipa  i  mana‘ohia  e  tuu  i  nia  iho  ia 
ratou  i  roto  i  te  fare  pureraa,  e  aore  râ  i  roto  i  te  mau  tai- 
rururaa  atoa ;  ua  mana‘o  paha  ratou  e  ua  manuia  taua 
ohipa  ra.  Aita  roa  ïa  te  taata  e  manuïa  i  roto  i  teie  nei  ao, 
maori  râ  e  tuu  ta’na  tapono  ei  tauturu  i  te  ohipa  teiaha  i  to 
tatou  aro. 

E  ao  to  te  taata  faaoromai  i  te  ati,  e  te  mau  huru 
hamani-ino-raa  atoa  ra,  ia  haere  maite  ona  i  nia  i  te  e‘a  ma 
te  aueue  ore,  ia  ore  oia  e  fariu  atu  i  pae  atan,  e  aore  râ  i  te 
pae  aui,  ia  haere  atu  oia  ma  te  aveia  i  te  rima,  ma  te 
mana‘o  ra  e,  e  huri  au  i  te  mau  ofai  rarahi  i  rapae  i  to’u 
e‘a,  e  manuïa  ona,  no  te  mea  i  te  mau  ati  e  rave  rahi,  te 
ino  p  te  mau  huru  peapea  ta’na  i  ite,  na  riro  teie  ei  faaeta- 
etaraa  i  to’na  ra  tino,  ia  vï  te  mau  huru  ati  atoa  ia’na. 
Mai  te  au  i  te  taata  tupai  auri,  ia  hinaaro  oia  e  haapaari  i 
te  tahi  auri  ei  mea  etaeta,  e  te  paari,  e  tuu  oia  i  teie  i  roto  i 
te  auahi  veavea  roa*  e  ua  reira  atoa  hoi  te  taata.  Te  mau 
ati,  te  oto,  te  marnae,  te  pariraa  e  te  mau  huru  hamani-ino- 
raa  aton,  e  faariro  teie  ei  tino  etaeta  e  te  aueue  ore.  Ia 
tarnata  tatou  ia  ore  ia  farerei  i  te  mau  huru  ati,  aita  e 
manuïa,  no  te  mea  ra  e,  na  te  Atua  teie  i  faatia  ei  maitai  no 
te  taata  atoa,  e  teie  hoi  te  auahi  e  tuuhia  i  nia  iho  ia  tatou. 

Ia  ore  te  taata  tupai  auri  ia  tuu  i  te  anri  i  roto  i  te 

auahi  veavea  roa,  aita  e  paari  uaaitai,  e  mea  paruparu  rft. 
E  no  reira,  o  te  Atua  te  tumu  no  te  mau  mea  atoa  ra  ma 
to’na  ite,  te  paari,  e  te  maramarama  rahi;  ua  opua  lioi  oia  i 
teie,  hou  te  hamaniraa  no  teie  nei  ao.  E  no  reira  ia  hina- 
aro  oia  e  faariro  i  te  taata  ei  taata  tino  etaeta  e  te  puai,  e 
tuu  oia  ia’na  i  roto  i  te  mau  ati  e  rave  rahi;  no  reira  teie  te 
tumu  i  tono  mai  ai  te  Atua  ia  lesu  Metia  i  roto  i  te  ao  nei, 
no  te  mea  ua  ite  te  Atua  e,  e  faaoromai  iesu  Mesia  i  te 
mau  hamani-ino-raa  atoa.  Uiraa  :  No  te  aha  ua  faaoromai 
o  Iesu  Mesia  i  teie  nei  hamani-ino  raa  rahif  Pahonoraa: 
No  to’na  aroha  rahi  i  to  te  ao  nei.  E  no  reira  ua  faaineine 
te  Atua  i  te  mau  taata  aueue  ore  no  te  faatereraa  i  ta’na  ra 
ohipa  i  roto  i  te  ao  nei.  E  na’na  i  maiti  i  taua  mau  taata 
ra  ei  afai  haere  atu  i  te  evanelia  i  to  te  ao  nei,  ia  haapii  atu 
i  te  parau  mau  a  te  Fatu,  no  te  mea  ua  ite  oia  e  farerei  ratou 
i  te  mau  huru  e  rave  rahi,  no  reira  ua  parau  mai  Paulo: 

“E  te  feia  atoa  e  opua  e  haapao  i  te  i>aiete  ei  roto  â  i  te  Mesia  ra  ia 
Iesu,  E  hamani-iuo-atoa-hia  ïa. 77  II  Tim.  3:  12. 

Te  Ekalesia  a  lesu  Mesia  i  te  Feia  Mo‘a  i  te  Mau  Ma- 
hana  Hopea  Nei,  e  mea  hau  roa’tu  to  ratou  hamani-ino-raa, 
i  to  te  mau  kaapaoraa  atoa,  e  na  to  ratou  mau  enerni  faaite 
mai  i  te  reira,  e  e  ui  mai  ratou  e,  teihea  te  mau  taata  o  tei 
faaoromai  mai  ia  ratou  ra  te  huruf  Teihea  atoa  te  tane,  te 
vahine  e  te  tamarii  e  faaoramai  mai  ia  ratou  raf  Ua  tairi- 
hia  ratou,  e  ua  tiahihia  ratou  i  rapae  i  to  ratou  mau  fenua 
e  to  ratou  mau  enemi.  Ua  tutui  te  mau  enemi  i  to  ratou 
mau  fare,  e  ua  riro  ta  ratou  mau  tao‘a  ia  vetahi  ê,  e  ua 
pupuhihia,  e  aore  râ  ua  tairi-puai-roa-hia  ratou  i  mua  i  te 
mata  o  to  te  utuafare.  Ua  tiahihia  ratou  i  rapae  i  tô  ratou 
fenua  mau  i  roto  i  te  medebara,  e  imi  i  te  hapuraa  no  ratou 
e  te  mau  tamarii,  ua  na  reirahia  teie  nei  ohipa  e  to  ratou 
mau  enemi  i  te  fenua  ra  o  Amerika  i  te  tufaa  fenua  Misori  e 
Ilinoi  atoa  hoi.  Area  râ  te  oaoa  nei  ratou  i  te  mea  ra  e,  ua 
maitihia  ratou  no  te  mau  hinaaro  o  te  Fatu.  E  ua  mauruuru 
atoa  ratou  no  te  mea  te  haere  nei  ratou  na  roto  i  teie  nei 

auahi.  4‘Inaha  ta,tou,  te  parau  nei  tatou  e,  e  ao  to  te  feia  i 
tamau  maite  i  te  faaoromai  o  Ioba  ra,  e  ua  ite  hoi  outou  i  ta 
te  Fatu  i  rave  i  te  hopea  e;  e  ua  1  te  Fatu  i  te  aroha,  e  te 
hamani  maitai  rahi.”  lak.  5:  11.  —  Solona. 

Te  Tatarahapa 

Te  mau  haapaoraa  (jherisetiano  atoa  o  te  vai  nei,  e  te 
tahi  atu  â  mau  haapaoraa,  o  tei  parau  mai  e,  ”A  tatarahapa 
ia  roaa  te  ora  mure  ore.”  Area  râ  e  mea  ê  roa  te  mana‘o 
no  taua  mau  haapaoraa  ra  i  nia  i  teie  nei  parau  ‘‘tatara- 
hapa,”  e  te  mau  mea  e  au  i  te  tatarahapa  mau  i  haapiihia  i 
roto  i  te  buka  mo‘a. 

Na  mua  to  tatou  imiraa  i  te  auraa  no  te  tatarahapa,  a 
irni  i  te  auraa  no  te  hara  na  mua;  ia  ore  ia  ite  i  te  hara, 
aita  e  nehenehe  ia  ite  i  te  tatarahapa.  Te  rahiraa  no  te 
mau  buka  e  te  a‘oraa  parau  i  papaihia  ei  faaiteraa  i  te  auraa 
no  te  hara,  mai  te  mea  ia  haaputuputuhia  taua  mau  buka 
ra,  e  1  roa  te  hoê  vairaa  buka  rahi  roa,  e  no  reira  ua  faaite 
mai  o  Ioane  pTpï  here  i  te  parau  poto  roa  i  te  auraa  mau. 
Na  ô  atura  oia: 

“0  te  rave  i  te  liara  ra.  ua  faahapa  ïa  i  te  ture:  o  te  faahapa  hoi  i  te 
ture  ra,  o  %e  hara  ia.?’  1  Ioa.  3:  4. 

E  no  reira  o  te  hara  ïa,  o  te  ofatiraa  i  te  ture.  Ia  rave 
te  hoê  taata  i  te  hoê  raea,  i  opanihia  e  te  Atua  ua  hara  atoa 
ïa.  A  haamana‘o  tatou  atoa  i  teie  e  tia’i,  oia  hoi,  aita  roa 
te  mau  ture  atoa  i  oti  i  te  papaihia  i  roto  i  te  mau  buka 
mo‘a.  Area  rê  na  te  natura  o  te  taata  i  faaite  mai  e,  eiaha  e 
rave  i  tera,  a  rave  râ  i  teie.  E  mea  tia  i  te  taata  e  haere  na 
te  purumu  ia  ite  oia  i  to’na  haerea.  Area  râ  te  haapii  atu 
i  te  p>arau  no  te  tatarahapa,  e  tia  ïa  i  te  taata  e  tamau  i  te 
mau  mea  ta’na  hinaaro,  e  te  mau  mea  atoa,  o  tei  au  ia’na 
ra.  E  na,  te  Atua  iho  i  faaite  mai  i  ta’na  ra  parau,  e  na 
roto  i  te  mau  heheuraa  ua  tauu  oia  i  te  maramarama  i  roto 
i  te  aau  o  te  taata  atoa  ra,  ia  aretai  atu  ia  ratou  i  te  ora 
mure  ore  ra.—  Solona. 

Te  ÏXlauL  Parau  jP^pi. 

I  te  5  no  Febuare  ua  pohe  roa  na  taata  e  50  i  te  fenua  Alemania  i  te 
pape  pue  rahi. 

Te  parau  nei  te  tahi  pae  o  te  feia  ite  o  tei  hi‘opoa  i  to  te  ra‘i  e  mau 
apoo  hohonu  to  te  ra‘i  aita  to  reira  e  fetia,  e  te  pahono  mai  nei  te  tahi  pae 
ua  i  taua  mau  apoo  hohonu  i  te  mau  fetia  parari  anaana  ore,  e  no  reira  te 
huru  pouri  o  taua  rnau  apoo  ra  ia  hi‘ohia’tu  na  roto  i  te  mau  hi‘o  faarahi. 

I  te  10  no  Mati  i  te  oire  ra  o  Ararata  i  te  fenua  ra  o  Niu  Zilani,  ua 
pohe  te  hoê  taata  ra,  o  Totoko  to’na  i‘oa,  i  te  ma‘i;  ei  muri  iho  ua  mana‘o 
te  mau  taata  ua  pohe  roa  oia,  e  ua  liaamata  ratou  e  faaineine  i  to’na  ra 
mau  ahu,  e  te  afata  no  te  tanuraa.  E  i  muri  iho  ua  tia  oia  i  nia,  e  ua  pii 
atu  oia  i  te  mau  taata  e  hopoi  mai  ia’na  e  piti  huero  moa  i  tunuhia. 

Ua  tupu  i  te  hoê  peapea  rahi  i  te  10  no  Mati  i  fe  fenua  ra  o  Niu  Zilani. 
I  te  tereraa  no  te  hoê  pahi  i  nia  i  te  anavai  pape  rahi  i  taua  fenua  ra,  ua 
paapaa  i  te  auahi,  e  ua  pohe  roa  e  na  taata  e  1,000.  E  e  rave  rahi  i  te 
hanere  taata  i  o‘ahia  i  roto  i  te  pape  ia  ore  ratou  e  paapaa  i  te  auahi.  E  i 
muri  iho  ua  afai  atu  i  uta  e  200  taata  e  tiahapa  i  pohe  roa  o  tei  panu  noa  i 
nia  i  te  pape. 

Ua  mana‘ohia  e  o  Iose  Guadelope  Alcala  no  te  fenua  ra  o  Mexico  te 
taata  ruau  roa  i  roto  i  te  ao  atoa  nei.  Ua  fanau  oia  i  te  m.  1770,  e  te 
ora  noa  nei  â  oia  i  teie  nei  â,  139  to’na  ra  matahiti.  1]  toru  tenetere  ta’na 
i  ite:  ua  fanau  oia  i  te  pae  hopea  no  te  tenetere  18.  ua  ora  oia  e  hope 
roa’‘e  te  tenetere  19,  e  te  ora  nei  â  oia  i  te  pae  matamua  no  te  tenetere  e 
20  i  teie  nei  â. 

I  te  mahana  e  23  no  Tenuare  ua  faaite  atura  te  mau  machine  no  te 
hau  Amerika,  e  no  Farani,  e  no  Beritane,  e  no  Alemania,  e  no  te  tahi  atu 
â  mau  hau  rarahi,  ua  aueue  te  fenua  ma  te  u‘ana  rahi  i  taua  maliana  ra, 
aita  râ  te  mau  machine  i  tapao  i  te  vahi  i  aueuehia.  Ua  tiai  maoro  te  mau 
hau,  aita  râ  to  te  hoê  fenua  i  faaite  mai  e,  ua  aueue  to  ratou  fenua,  e  no 
reira  ua  mana‘ohia  e,  ua  aueue  te  fenua  i  raro  i  te  miti,  e  aore  râ  i  te  hoê 
valii  taata  ore  i  taua  mahana  ra.  I  te  avae  râ  o  Febuare  ua  tae  mai  te 
parau  na  ô  mai  ï  te  fenua  ra  o  Peresia  i  te  faaiteraa  mai  e,  ua  aueue  te 
taiii  tufaa  rahi  no  to  ratou  fenua  i  taua  mahana  ihora,  te  23  no  Tenuare,  e 
ua  pau  e  GO  oire,  e  ua  tausariiraa  te  taata  i  pohe  roa.  Tera  te  tumu  i 
maoro  ai  taua  pau  rahi  ra  i  te  faaiteraahia  mai,  oia  hoi,  aita  to  taua  tufaa 
fenua  rahi  no  Peresia  i  aueuehiarae  te  niuniuraa  paran,  e  no  reira  tirara  ta 
ratou  ravea  ei  faaite  mai  i  to  ratou  ati  tei  na  roto  i  te  rata  papai.  E  no  te 
atea  o  taua  fenua  ra,  ua  maoro  te  rata  i  te  hopoiraahia  mai.  Ahiri  e  niu- 
niuraa  parau  ta  ratou  ra,  ua  ite-vave-hia  to  ratou  ati  e  to  te  ao  e  tia’i  i  to 
te  ao  ia  tauturu  atu. 

Ua  iteahia  i  Lonedona  e  na  afata  e  (100  mamoe  no  Amerika  i  m-a‘ihia, 
e  ua  para'u  rnai  to  Amerika  ua  mataitaihia  ratou  i  te  reira  hou  ta  ratou  i 
hapono  atu  i  te  reira  i  Lonedona,  ua  ma‘ihia  taua  na  afata  ra  mamoe,  e 
aita  nehenehe  ia  ratcKi  i  amu. 

Teie  te  ohipa  i  oti  i  te  mau  orometua  Moromona  i  te  pae  apatoa  i 
Amerika  i  te  matahiti  1908:  176,140  utuafare  ta  ratou  i  mataitai,  16,248 

paraparauraa  evanelia,  333,483  buka  iti  i  operehia,  3,301  pureraa  i  haa- 
paohia,  840  taata  i  bapetizohia,  e  627  tamarii  i  haamaitaihia. 

I  te  mahana  7  no  Mati  i  te  fenua  ra  o  Amerika  i  te  pae  hiti  o  te  râ,  ua 
paruruhia  e  na  pereoo  auahi  e  100  i  te  vero  rahi.  Ua  mairi  mai  ai  te 
hiona  i  nia  iho  i  te  purumu  no  te  pereoo,  ia  ore  te  pereoo  e  liaere.  E  mea 
teitei  roa  te  hiona  i  nia  iho  i  te  puruniu,  e  i  muri  iho  ua  tahe  noa  te  hiona 
i  te  mahana,  e  ua  haere  atura  te  mau  pereoo. 

I  te  haereraa  e  na  te  taata  e  piti  na  nia  i  te  pereoo  i  te  oire  ra  o  Marua 
i  te  fenua  ra  o  Niu  Zilani,  ua  tupu  te  ati  mai  te  mea  ra  e,  na  te  tamanine  no 
te  metua  i  faahoro  ia’na  i  roto  i  te  pereoo.  E  ua  huru  matapo  te  metua, 
no  reira  ua  tupu  to'na  mata‘u  i  te  tahi  mea  i  te  pae  purumu,  e  ua  mau  oia 
i  te  mau  taura  no  roto  mai  i  te  rima  no  to’na  tamahine,  e  ua  huti  mai  te 
puaa  i  muri,  e  i  muri  iho  ua  taviri  te  puaahorofenua  i  te  pereoo,  e  ua  huri 
te  pereoo  i  nia  iho  ia  raua.  Ua  pepe  to  raua  tino  i  te  pereoo,  e  ua  mutu- 
mutu  roa  te  mata  no  te  vahine  paari  i  te  ofai. 

I  te  23  no  Tenuare  ua  u  te  pahi  auahi  ra  o  Repupirita  e  te  palii  auahi 
ra  Forida  i  tua  i  te  rui,  taa  ê  atura  na  palii  ra  e  moe  vave  atura  te  Forida 
i  roto  i  te  pouri  taotao  no  te  rui.  Ua  hi‘opoa’tura  te  raatira  no  te  Repupi- 
rita  i  to’na  pahi  e  ua  itea  te  hoê  apoo  rahi  i  te  pae  pahi  i  raro  a‘e  i  te  miti, 
e  parari  rahi  roa,  e  ua  ï  te  tahi  nmu  piha  no  te  pahi  i  te  riu,  e  aita  roa  te 
hoê  pahi  i  fatata  mai  ei  faurao.  E  ono  taata  i  pohe  roa  i  te  puai  no  te 
uraa.  Tei  nia  i  te  pahi  te  hoê  machine  e  hapono  atu  t  te  parau  na  roto  i 
te  reva  aita  e  niuniu,  e  no  reira  ua  haponohia  te  parau  faaite  na  roto  i  te 
reva  i  te  pae  apatoerau,  e  i  te  apatoa,  i  te  hitia  o  te  râ  e  i  te  tooa  o  te  râ 
ma  te  ani  atu  i  te  mau  pahi  e  haere  mai  e  faaora  i  to  te  pahi.  Ua  itea 
taua  mau  parau  aniraa  ra  e  te  mau  pahi  i  tua  e  rave  rahi,  e  ua  tere  oioi 
ratou  i  te  pae  miti  i  u  ai  na  pahi  ra,  roohia  mai  te  pahi  pârari  e  ua  faaora- 
hia  te  taata  atoa,  aita  te  hoê  i  ino  maori  râ  na  taata  e  ono  i  pohe  i  te  iiraa. 
Aita  i  maoro  moe  roa  atura  te  pahi  i  raro  i  te  miti.  1600  taata  i  faaorahia 
no  nia  mai  i  taua  pahi  ra.  • 

Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 

W.  A.  Seegmiller,  Imprimeur, 

Rue  Brêa  et  de  la  rue  Dumont  d’Urville,  Papeete,  Tahiti. 

I  neia  i  te  piha  neneiraa  a  te  Ekalesia  a  Iesn  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

LiF  ui  maitihia  râ  outou,  e  autaiuâa  arii ,  e  nunaa  môLa, 
e  feia  hoohia ;  ia  faaite  hua  out'ou  i  torna  maitai ,  tei  parau  ia 
outou  i  to  roto  i  tepouri,  ia  tae  i  to ’  na  ra  maramarama  ume- 
rehia .”  1  Pet .  2:9. 


Nu.  8.  10  Me,  1909.  Mat.  2. 

Na  teEkalesia  a  lesu  Mesia  i  te  Feia  Mo‘a  i  te  Mau  Mahana 
Hopea  Nei,  o  te  Noho  i  Raro  A  le  i  te  Hau  Tamaru  o 
Farani  i  Oceania  Nei: 

Ia  ora  na  outou  i  te  aroha  o  to  tatou  Fatu,  ia  Iesu 
Mesia  ra,  te  tumu  o  te  ora  i  teie-nei  e  a  rauri  noa’tu.  Te 
papai  atu  nei  ra  vau  i  teie  nei  parau  iti  ei  faaiteraa’tu  ia 
outou  na,  e  te  mau  taeae,  e  te  mau  tuabine,  te  Ekalesia,  e 
tae  noa’tu  i  te  taata’toa  o  tei  parahi  i  teie  nei  paeau  fenua 
moana  nei. 

1  na  matahiti  hoê  ahuru  ma  maha  i  mairi  a‘e  nei  ua  taa 
ê  tatou.  Ua  haere  ê  atu  vau  i  te  vahi  no  reira  mai  hoi  au. 
Ua  oti  hoi  ta’u  ohipa  evanelia  i  ô  nei,  e  ua  parauhia,  a 
haere  mai,  e  ua  haere  ê  atnra.  E  teie  nei,  ua  parau-faahou- 
hia  hoi  au  e.te  peropheta  a  haere  fnahou  mai  i  te  Ekolesia 
i  ô  nei.  E  na  reira  hoi  au,  e  ta’u  vahine,  o  Maria,  e  ta 
maua  nei  na  tamarii  toomaha  ra.  E  i  to  rnatou  taeraa 
mai,  ua  tupu  to  matou  oaoa  i  te  rahiraa.  No  te  mea 
ua  ite  hoi  matou  e,  na  tamau  maite  outou  i  te  faaroo  i  tuu- 
hia  mai  i  mutaa  ihora,  mai  te  aueue  ore,  i  te  tiaturiraa  a  te 

evanelia  ta  outou  i  faaroo  a‘e  nei.  Te  reira  te  tumu  i 
ho‘i  faahou  rnai  â  vau  i  ô  nei,  i  rotopu  ia  outou  na:  ia  ite 
outou  i  te  Atua,  e  ia  haapii  e  ia  haapao  hoi  i  ta’na  mau 
ture,  o  tei  ore  anoihia  i  te  mau  parau  faahuru-ê-hia  a  te 
taat  i  nei.  Aita  hoi  au  i  haere  mai  i  imi  i  te  hoê  maitai  no’u 
iho,  no  te  mea  ua  hau  t.o  ô  atu  maitai.  Aita  hoi  au  i  haere 
rnai  i  imi  i  te  tao‘a  o  teie  nei  ao.  Ua  haapae-ê-hia  na  taua 
mau  mea  ra.  Teie  to’u  hinaaro,  ia  noaa  to  outou  paari  e  to 
outou  ite,  e  to  outou  faaroo,  e  to  outou  maramarama,  ia  riro 
outou  ei  tamarii  mau  no  to  tatou  Fatu  i  te  ao  ra. 

Teie  ta’u  parau  ia  outou  e  te  Ekalesia  e,  a  faaroo  papu 
outou,  e  ei  haapao  hoi.  e  ia  ite  outou  aita  roa  to  te  haapii- 
raa  e  faufaa,  aita  hoi  to  te  ite,  e  to  te  paari,  e  to  te  rnana,  e 
t  >  te  rnau  mea’toa  e  faufaa,  maori  râ  ia  haapao-atoa-hia  te 
mau  mea  e  haapiihia.  E  ua  mauruuru  hoi  au  rnai  te  mea  e, 
ei  faaau  rnaite  outou  i  to  outou  haerea  i  to  te  Atua  hinaaro, 
oia  h  >i  ia  aroha  noa,  eiaha  e  t.una‘i,  ia  haapao  i  te  faito  tin, 
eiaha  e  imi  i  ta  te  vetahi  ê  ia  pau  ra,  ia  parau  haamaitai  atu, 
eiaha  ia  hopoi  i  te  parau  ino.  la  na  reira  hoi  outou,  ei  riro 
outou  ei  tamarii  na  to  tatou  metua  i  te  ao  ra. 

E  te  hopea  o  ta’u  nei  parau,  e  au  mau  hoa  e,  ia  ora  na, 
ia  rnaitai  â,  ia  parahi  rna  te  hau,  e  tia  te  Atua,  uo’na  te 
aroha  i  rotopu  ia  outou.—  Viliamu. 

“E  oaoa  i  te  fatu,  eiaha  e  faaea,  e  parau  fahou  atu  â 
vau,  E  oaoa  ontou.  ia  itea  to  outoU  mârfi  e  te  taata  atoa 
ra.  Tei  pihaiiho  nei  te  Fatn,  Eiaha  outou  e  ahoaho  noa 
atu  i  te  mau  mea  atoa  nei;  e  faaitehua  râ  i  to  outou  hinaaro 
i  te  mau  mea  atoa  nei  i  te  Atua,  i  te  pure,  i  te  aniraa’tu  ma 
te  haamaitai.  E  na  te  hau  a  te  Atua,  o  tei  hau  ê  atn  i  te  ite 
taata  nei,  e  faaitoito  mai  i  to  ontou  aau,  e  to  outou  mana‘o 
i  te  Mesia  nei,  ia  Iesn.  E  teie  nei,  e  au  man  taeae,  te  mau 
mea  haavare  ore  ra,  temau  mea  au  maitai  ra,  te  mau  mea 
tia  ra,  te  mau  mea  viivii  ore  ra,  te  mau  mea  popouhia  ra.  te 
mau  mea  roo  maitatai  ra,  e  haamana‘o  i  taua  mau  mea  ra.” 
Phil.  4:4  8. 

O  Iesu  te:  Fatu  no  toi  Fohe 
o  no  toi  Ora  Fïoi 

Ua  tamata  matou,  e  ua  titau  hoi  e  faaite  atu  ia  outou  i 
te  ravea  ta  te  Atua  ra,  i  vai  iho  no  te  ora  mure  ore.  E  ua 
tamata  atoa  ra  matou  e  iriti  ©  e  haapii  atu  hoi  i  te  mau  mea 
aano,  te  hohonu  e  te  teitei  no  te  ravea  ta  te  Atua  i  faataa  ia 
faariro  i  ta’na  ra  mau  tamarii  ei  faito  no’na  ra. 

E  mea  papu  e  te  paari  i  te  opuaraa  a  te  Fatu,  ia  haa- 
maoro  ia  oia  i  to  tatou  iho  vairaa  ora  i  roto  i  teie  nei  ao  e  te 
ao  a  muri  atu,  oia  hoi  na  te  Atua  iho  i  tauturu  mai  ia  tatou 
i  roaa  i  te  ora  mure  ore,  hou  to  tatou  taeraa  mai  i  roto  i  teie 
nei  ao  i  te  paeau  Varua,  e  te  tauturu  mai  nei  oia  ia  tatou  i  te 
paeau  tino  hoi,  e  e  tauturu  atu  oia  ia  tatou  ia  tae  atu  i 
te  ao  â  muri  atu,  ia  faarue  atu  tatou  i  teie  nei  ao  e  ia  riro  to 
tatou  nei  tino  e  tino  tahuti  ore. 

Ua  papaihia  e  ua  haapiihia  hoi  te  parau  no  te  ora  mure 
ore,  area  râ  i  te  mea  ta  tatou  e  hinaaro  i  teie  nei,  o  tei 
parau  i  nia  iho  i  taua  mau  parau  ra,  mai  teie  te  huru,  ua 
parau  mai  Paulo  ia  Timoteo  na  ô  atura  oia,  “O  te  hinaaro  i 
te  taata  atoa  ia  ora,  e  ia  noaa  i  te  ite  e  te  parau  mau.” 
1  Tim.  2:  4. 

E  ua  parau  atoa  mai  oia  hoê  hoi  arai  i  ropu  i  te  Atua  e 
te  taata.  E  no  reira,  na  roto  i  to  tatou  faaora  o  Iesu  Mesia, 
e  faaora  te  Atua  i  te  mau  taata’toa  ra.  Inaha!  e  rave  rahi 
i  te  milioni  taata  i  pohe  roa,  i  ore  ratou  i  faaroo  i  te  evane- 
lia  a  Iesu  Mesia  ra,  e  te  ravea  hoi  i  noaa  i  te  ora.  Te  pae 
rahi  no  te  mau  taata  ra  i  fanau  i  roto  i  teie  nei  ao,  aore  hoi 
ratou  i  faaroo  i  teie  nei  ravea  ta  te  Atua  i  tuuhia  mai  i  te 
taata  nei.  E  no  reira  e  hau  atu  i  te  ohipa  ra  faaoraraa  o  te 
vai  nei  i  te  ao  varua.  E  imi  tritou  i  roto  i  te  buka  mo‘a,  i 
parau-faahou-hia  mai  ai  e  te  aposetolo  ra,  na  ô  atura,  “No 
reira  hoi  te  Mesia  i  pohe  ai,  e  i  tia  faahou  ai  i  nia,  e  e  tia 
hoi  oia  i  te  oraraa,  ia  riro  oia  ei  Fatu  no  tei  pohe  e  no  tei 
orahoi.”  Rom.  14:  9.  E  ua  papu  i  to’na  ra  mana‘o  e 

tae  atu  i  ta’na  ra  ohipa  i  te  mau  taata  i  pohe,  e  no  te  feia  e 
ora,  no  te  mea  ua  na  ô  maira  Iesu  i  te  mau  aposetolo, 
“Eiaha  e  maere  i  te  reira;  te  fatata  mai  nei  hoi  te  hora  e 
faaroo  ai  te  feia  atoa  i  roto  i  te  apoo  ra  i  ta’na  reo.M  Ioa. 
5:  28.  E  faaroo  te  taata  pohe  i  te  reo  no  te  Tamaiti  a  te 
Atua  e  na’na  hoi  e  a‘o  atu  i  te  evanelia  i  te  mau  varua 
parau-tia  ore.  O  ratou,  oia  hoi  te  mau  varua  o  tei  faaroo  i 
te  evanelia,  e  e  haapao  ai  i  te  reira,  e  rave  ma  te  tamau  i  te 
ohipa  e  tae  noa’tu  i  te  hopea  ra,  e  e  tia  faahou  ai  ratou  ma 
te  hanahana  rahi.  Area  râ  te  mau  varua  parau-tia  ore  o 
tei  patoi  i  te  mau  ture  a  te  Atua,  e  tia  mai  ratou  ma  te 
haama  e  faahapahia  ia,  e  pee  atu  ratou  na  te  e‘a  pouri  e 
te  hara,  e  tae  atu  i  te  pohe  mure  ore.  E  no  reira  ia  faaroo 
ratou  i  te  evanelia,  i  to  ratou  vairaa  parau-tia  ore,  e  mea 
nehenehe  noa  ia  ratou  e  farii  e  aore  râ  e  ore  e  farii,  mai  te 
au  i  ta  ratou  hinaaro  ra.  Ua  parau  atura  Iesu  ia  Mareta,  o 
te  mihi  noa  ïa  no  te  poheraa  i  ta’na  taeae  o  Lazaro  ra,  ua 
na  ô  atura  lesu  ia’na.  “Tei  ia’u  te  tia-faahou-raa  e  te  ora, 
o  te  faaroo  mai  ia’urapohe  noa  oia  e  ora  â  ïa.M  loa.  11 : 24. 

Teie  te  tumu  ua  faasataurohia  o  Iesu  Mesia  ra,  ia  a‘o 
atu  i  te  evanelia  i  te  mau  varua  parau-tia  ore,  no  te  mea  ua 
haapiihia  te  rriau  aposetolo,  aore  te  hoô  i‘oa  i  raro  a‘e  i  te 
ra‘i  e  tia  te  taata  ia  ora,  maori  râ  na  roto  i  te  i‘oa  o  Iesu 
Mesia.  E  no  reira,  i  muri  iho  i  te  faasataorobia,  oia 
hoi  te  taa-ê-raa  no  to’na  ra  varua,  haere  atu  oia  ei  haapii  i 
te  evanelia  i  te  mau  varua  parau-tia  ore  i  Paradaiso  ra.  I 
na  reira  atu  Iesu  mai  te  mea  ra  e,  te  faaroo  nei  tatou  i  te 
Hibilia  i  a‘o  atu  ai  te  Mesia  i  te  evaneliaete  parau  oaoa  rahi 
ia  ratou  ra,  no  te  mea  feia  rave  ino  ratou,  e  ua  hara  ïa  i  to 
ratou  parahiraa  i  te  paeau  tino  uei.  E  no  reira,  i  tae  atu  ai 
i  te  evanelia  ia  ratou  i  te  ao  varua  e  tupu  i  te  oaoa  rahi  i  te 
mea  ra  e,  e  nehenehe  noa  ia  ratou  e  farii  mai  te  mea  e  faa- 
roo  to  ratou.  E  iriti  ai  tatou  i  te  parau  a  Petero,  o  tei 
parau  mai  e: 

“I  pohe  nâ  hoi  te  Mesia  iho  no  te  hara  lioê  poheraa,  te  taata  parau-tia 

no  te  feia  parau-tia  ore,  ia  tae  tatou  ia’na  i  te  Atua  ra,  i  taparahi-pohe- 
mau-hia  oia  i  te  tino  ra,  i  faaorahia  râ  e  te  varua;  o  ta’na  ïa  i  a‘o  atu  i  te 
niau  varua  e  vai  i  roto  i  te  tapearaa  i  teie  nei,  o  tei  ore  i  faaroo  i  mutaa 
iliora,  i  te  faaoromairaa  roa  i  te  Atua  a  tiai  ai  i  te  anotau  i  Noa  ra,  i  te 
tarairaa  i  te  pahi  ra,  i  ora’i  e  toofanu  pue  taata  i  te  moana,  oia  hoi  na 
taata  toovau  ra.”  1  Pet.  3:  18-20. 

Ua  na  reira  atn  oia  i  to’na  parahi  tino  noa  i  roto  i  te 
apoo,  hou  to’na  tia-faahou-raa  i  nia.  1  te  rehurehu  no 
to’na  haereraa  mai  no  te  apoo,  ua  farerei  oia  ia  Maria,  i 
te  na  ô.raa  e,  “Eiaha  oe  e  tapea  mai  ia’u,  no  te  mea  aita  vau 
i  tae  atu  i  to’u  metua  i  te  ao  ra,”  area  râ  i  parau  atu  oia  ia 
Maria  e,  e  mea  fatata  roa  i  te  hora  e  haere  atu  oia  i  to’na 
metua  i  te  ao  ra.  Ua  parahi  oia  i  na  mahana  e  toru  i  roto  i 
te  ao  varua,  o  tei  pii  atu  i  te  mau  parau  no  te  tatarahapa  i 
te  mau  taata  ra  o  tei  parahi  i  nia  iho  i  te  fenua  ra  i  te  tau 
no  Noa  ra. 

I  to  tatou  haapiiraa  atu  i  teie,  eiaha  e  mana‘o  e,  e 
mea  maitai  paha  e  parahi  faatau  noa  ra,  e  e  rave  i  te  mau 
huru  peu  ino  e  rave  rahi,  e  ia  tae  atu  i  te  ao  varua  ra,  e 
tatarahapa  i  te  mau  mea  iino  i  ravehia  i  te  paeau  tino  ra. 
A  hi‘o  na  te  mau  varua  i  ore  i  faaroo  i  te  parau  no  te  pate- 
rearaha  o  Noa,  ua  tapeahia  ratou  ra  e  2400  matahiti  i  te 
maoro  i  te  vairaa  i  roto  i  te  tapearaa,  mai  te  diluvi  e  tae 
noa’tu  i  te  tau  no  te  Mesia,  e  24  tenerere  i  te  maoro  to  ratou 
vairaa  i  roto  ra,  e  i  raro  a‘e  atoa  hoi  i  te  utua  no  ta  ratou 
ohipa  poiri,  e  to  ratou  mau  hoa  o  tei  rave  i  te  ohipa  mai- 
tai  e  te  papu  hoi,  e  haere  noa  i  mua  e  i  nia  e  tae  atu  ai  i  te 
ora  mau.  Ua  na  ô  atura  Petero: 

“I  parau-atoa-hia’tu  ai  hoi  te  evanelia  i  te  feia  i  pohe  ra,  i  faahapahia 
atii  i  te  tino  ra,  te  ora  ra  râ  ratou  i  te  Atua  i  te  Varua  ra.”  1  Pet.  4:  6. 

A  hi‘o  tatou  i  te  neheneheraa  i  te  opuaraa  tano  mai- 
tai  a  te  Fatu,  ia  imi  i  te  ravea  no  te  feia  i  pohe,  o  te  ore  i 
faaroo  i  te  evanelia,  e  te  ravea  Ta’na  i  imi  no  ratou  ra. 

_  _  —  Solona  . 

Ua  haapono  atu  e  261,560,379  tone  arahu  mai  ta  fenua 
Beritane  i  te  matahiti  1908. 

E  Auraro  Tatou  Atoa  i  te:  Feia 
lXla.n.a  i  F aatoroahia  e  te 
Hau  e  T ia'i 

‘kT(i  faaroo  nei  matou  e,  ia  aurarohia  te  inau  Arii,  te  niau  Peresideni, 
te  mau  faatere  hau  e  te  mau  haava;  ia  haapaohia,  ia  faaturahia,  e  ia  faa- 
tiahia’tu  hoi  te  mau  ture  o  te  fenua  nei.,,  Ioseplm  Semita. 

“la  auraro  maite  te  taata  atoa  i  te  feia  mana  toroa  ra,  aore  roa  lioi  e 
rnana,  maori  râ  no  ô  mai  i  te  Atua  ra.’’  Rom.  13:  1. 

I  te  anotau  i  poro  haere  lesu  Mesia  e  te  raau  aposetolo 
i  te  evanelia,  ua  auraro  maite  ratou  i  te  feia  mana,  e  te 
titau  aufau  moni  e  tia’i.  I  te  hoê  raahana  ra,  ua  tae  mai  te 
feia  haaputu  raoni  aufau  ia  Petero  ra,  na  ô  maira, 
“Te  aufau  nei  anei  to  outou  orometua  i  te  moni  aufau?” 
Ua  na  ô  atura  oia,  “E,  te  horoa  nei.M  E  te  haere  atura 
Petero  i  te  fare  ra,  ua  ui  mai  Iesu  ia’na,  na  ô  maira,  “Eaha 
to  oe  mana'o,  ei  ia  vai  ra  te  hui  arii  o  teie  nei  ao,  ei  titau 
atu  i  te  moni  aufau  i  ta  ratou  iho  tamarii  anei,  ei  ia  vetahi  ê 
anei?,,  Ua  pahono  mai  Petero,  “Ei  te  taata  êê.M  Ua  na 
ô  maira  Iesu,  “Ua  tiamâ  maori  te  tamarii.,’  Ua  parau  atu 
lesu  ia’na,  “Haere  i  te  pae  roto  ra,  e  taora’tu  i  te  mâtau,  a 
huti  mai  ai  te  i‘a  matamua  i  amura;  a  hahae  i  to’na  vaha  e 
ite  ai  oe  i  te  hoê  maa  moni  o  taoe  ïa,  e  hopoi  atu  ia  ratou  ra 
na  taua  atoa,  oi  inoino  mai  ratou  ia  tatou” 

Ua  haapii  atoa,  Païilo  i  te  ekalesia  ia  auraro  maite  ratou 
i  te  feia  mana  e  tia’i.  Ua  parau  atu  oia,  “E  tuu  atu  i  te 
mea  e  au  i  te  taataatoa,  etao‘a  aufauhia 'ta’na  ra  e  aufau  atu 
ïa.”  Teie  hoi  te  huru  o  te  haapiiraa  ta  Paulo  i  haapii  atu 
ia  Timoteo.  “E  pure,  e  ei  ani  hoi  i  te  Atua  e  haaraaitai  i 
te  taata  atoa,  te  feia  mnna  e  te  feia  rii,  ia  parahi  hauti-ore- 
hia  ratou,  ma  te  hau,  ma  te  paieti,  e  te  faaoromai,  te  maru 
e  te  aroha,  e  mea  maitai  hoi  te  reira,  e  te  au  i  te  aro  o  to 
tatou  Atua.”  Na  ô  atura  Petero  i  te  ekalesia,  “Ia  auraro 
rnaite  outou,  i  te  feia  mana  e  te  mau  tavana  ra,  e  feia  tono- 
h>a,  e  tahoo  atu  ï  te  feia  i  rave  i  te  ino,  ei  haamaitai  i  te 
feia  i  rave  i  te  maitai  ra.”  E  tia  ïa  ia  faatura’tu  i  te  taata 
atoa  e  aroha’tu  i  te  mau  taeae,  e  ia  mâta‘u  i  te  Atua.  E 
eiaha  outou  e  parau  ino  i  to  outou  iho  mau  haava.  E  oia 
mau  ïa  e  na  reira  hoi  tatou  ia  tauturn  atu  i  te  feia  mana  i 
nia  iho  ia  tatou  nêi,  ia  riro  te  taata’toa  ei  taata  maitatai  e 
ia  tupu  te  maitai  i  te  rahiraa. 

Te  IXEaitai  o  te  Feia  o  Tiatmri 
Atu.  i  te:  A.tuLSL 


*‘Te  feia  i  tiaturi  ia  Iehova  ra,  e  riro  ïa  mai  te  mou'a  ra  mai  ia  Ziona, 
e  ore  e  arori  ra,  e  tia  ïa  i  te  vai-maite-raa.  Mai  te  mau  mou‘a  ra  e  liaaati 
ia  Ierusalema  ra,  oia  atoa  Iehova  i  te  haaatiraa  i  to’na  taata  i  teie  nei,  e 
a  muri  noa’tu.’’  Sal.  125:  1,  2. 

Te  faaite  mai  nei  Davida  i  te  huru  o  te  feia  e  tiaturi  ia 
Iehova,  Ua  faaauhia  ratou  mai  te  mou‘a  ra  mai  Ziona  o  te 
ore  e  aueue,  e  o  te  ore  e  hi‘a  i  raro.  E  tia  ïa  i  te  vai-maite- 
raa,  mai  te  mau  mou‘a  i  haaati  ia  lerusalema.  Mai  te  reira 
atoa  to  Iehova  haaatiraa  i  te  feia  i  tiaturi  ia’na  e  a  muri 
noa’tu.  0  vai  te  feia  i  tiaturi  ia  Iehova?  E  rave  rahi  te 
feia  i  tiaturi  ia  Iehova,  mai  ia  Noa  i  tiaturi  i  taua  parau  ra 
na  roto  i  te  faaroo  i  tei  parauhia  mai  e  te  Atua  i  te  mau 
mea  aore  â  i  itea.  Ua  tupu  te  mâta‘u  o  Noa  ua  tarai  ihora 
i  te  pahi  ia  ora  oia  e  ta’na  fetii  i  te  diluvi,  e  ere  anei?  Ua 
ora  oia  e  to’na  fetii  na  roto  i  to  te  Atua  tiai,  e  te  haatiraa  ia 
ratou.  Oia  atoa  Aberahama  na  roto  i  te  tiaturi  i  taua  parau 
ra  ma  te  faaroo.  A  parauhia  mai  ai  oia  e  te  Atua,  haere  i 
te  hoê  vahi  a  muri  atu  ei  aia  haere  atura  oia  mai  te  ite  ore  i 
tauafenua  ra,  na  roto  i  to  te  Atua  tiairaa,  §  te  haatiraa  ua 
tae  atura  oia  i  te  fenua  to  te  Atua  i  fafau  no’na  e  to’na  atoa 
huaai,  oia  te  fenua  Kanaana. 

Oia  atoa  Sadaraka,  e  o  Meseka,  e  o  Abedeneto,  faaue- 
hia  mai  ai  ratou  ete  arii  taehaera  e  Nebusaneta  ia  haamori  i 
te  tii  i  faatiahia  e  ana.  Ua  haamori  anei  ratou?  Aita.  No 
te  aha?  No  te  mea  ua  ite  ratou  e,  e  ere  te  Atua  e  faaora  ia 
ratou,  no  te  mea  e  mea  hamanihia  e  te  rima  o  te  taata  nei. 
Ua  tupu  atura  te  riri  rahi  o  taua  arii  ra  ia  ratou,  e  ua  parau 
atura  i  to’na  mau  taatapuai,  aruuruuia  ratou  i  te  taura,  oia 
hoi  na  taata  tootoru,  a  huri  atu  i  roto  i  te  umu  auahi  ura. 
Ua  pohe  anei  taua  mau  taata  ra?  Aita.  No  te  aha?  No 
te  mea  ua  tiaturi  ratou  i  to  ratou  Atua  o  tei  faaora  ia  ratou. 
O  taua  tiaturi  ra,  o  te  faaroo  ïa.  E  ua  tiaihia,  e  ua  haatihia 

ratou  e  te  Atua,  e  taua  tiairaa  ra,  ua  itea  mai  te  tamaiti  ate 
taataote  toomaha  ïa  i  te  feia  i  hurihia  i  roto  i  te  umu  auahi. 

Oia’toa  Daniela.  Uahurihia,  oia  i  roto  i  te  apoo  o  temau 
liona,  e  ua  fâ  mai  te  melahi  ei  opani  i  te  vaha  o  te  liona,  na 
roto  i  te  faaroo  e  te  tiaturi  i  roto  ia’na.  E  ere  anei  te  tiai 
maite  ra  te  Atua  i  Daniela?  Na  reira  atoa  i  te  anotau  o 
Iesu  e  te  mau  aposetolo.  Mai  ia  Petero,  ua  tapeahia  i  roto 
i  te  fare  auri.  Ua  fâ  mai  te  melahi  ia’na,  papai  atura  i 
to’na  aoao  atia  i  nia;  ua  tia  a‘era  oia,  e  ua  haere  atura  i 
rapae  e  tao  atura  i  te  opani  aua  e  ham«âmâ  noa  ra,  e  ua  reva 
atura  mai  te  ite  ore  te  taata  e  ite  mai  ia  raua.  E  ere  anei 
na  roto  i  te  tiairaa  a  te  Atuaf  Oia’toa  Paulo  e  Sila,  ua 
tapeahia  raua  i  roto  i  te  fare  tapearaa.  Na  roto  i  te  pure  e 
te  himene  i  te  Atua,  ua  hamâmâ  noa  te  opani  o  te  fare 
tapea.  E  ere  anei  na  roto  i  te  tiairaa  a  te  Atua?  (Ohi.  ir>). 

Eaha  te  huru  o  te  feia  aore  e  tiaturi  i  te  Atuaf  Aore 
roa  ïa  e  haapuraa  to  ratou  e  rave  rahi  ra  te  ati  e  tupu  i  nia 
ia  ratou.  E  roohia  ratou  e  te  mau  hamani  ino.  No  te  ahaf 
No  te  mea  aore  ratou  i  tiaturi,  uariro  te  mau  mea  navenave, 
te  tao‘a,  e  te  moni,  e  te  mau  peu  atoa  ra,  e  i  tiai  ia  ratou  i 
teie  nei  ao. 

Oia’toa  i  te  poheraa  o  Iosepha  i  te  27  no  Tiunu  i  te  ma- 
tahiti  1844.  I  muri  a‘era  ua  aratai  atura  Berikama  Ioune  e 
te  mau  aposetolo  i  te  Ekalesia  i  te  fenua  i  tohuhia  mai  e  te 
peropheta  ra  o  Isaia  2:  2-3;  te  fenua  te  reira  ta  te  Atua  i 
faataa  e  i  faatiaraa  i  to’na  fare  i  nia’‘e  i  te  mau  aivi.  Ua 
tupu  ra  te  ati,  e  te  pohe,  e  te  poia,  e  te  poiha,  e  ua  haere 
noa  ratou  mai  te  ite  ore  i  te  e‘a,  e  tae  atura  ratou  i  taua 
fenua  ra.  E  ere  anei  no  to  ratou  tiaturi  e  te  faaroo  i  te 
Atuaf  E  te  ite  nei  ratou  i  te  huru  o  taua  fenua  ra,  e  fenua 
medebara  i  te  pape  rii,  e  te  vahi  ropo  mârb.  E  na  roto  i  to 
te  Atua  tautururaa  ia  ratou  e  te  hamani  maitai  ia  ratou  e  te 
tiai-maite-raa  ia  ratou.  Mai  te  reira  hoi  te  faariro  nei  oia  i 
te  tnedebara  ra  ei  pape  hopuna,  e  te  vahi  repo  mârô  ra  ei 
pape  pihaa;  e  ua  haaparabi  oia  i  tei  pohe  i  te  poia  i  reira,  ia 


TE  HEHEURAA  APl. 


101 


faanahonaho  ratou  i  te  tahi  oire  parahiraa,  teie  to’na  i‘oa, 
Salt  Lake  City,  e  ua  ueue  i  te  huero  i  taua  fenua  ra,  e  ia 
tanu  i  te  ô  vine  ra,  e  ia  hohi  mai  te  maa,  e  ia  rahi  (Sal. 
107:  35-37),  e  ua  riro  taua  fenua  ra  ei  fenua  maitai  roa,  ei 
fenua  maerehia,  e  rave  rahi  te  tausani  o  te  taata  e  haere  i 
reira.  E  no  reira,  o  te  fe:a  o  te  noaa  i  te  paari  ra,  e  riro 
oia  i  te  haapao  i  teie  nei  mau  parau,  e  ite  hoi  oia  i  te  aroha 
hamani  maitai  o  Iehova.  — Rua. 


Te  Paeau  Varua 

Te  parau  nei  te  Ekalesia  a  Iesu  Mesia  i  te  Feia  Mo‘a  i 
te  Mau  Mahana  Hopea  Nei,  ua  faaho‘ihia  te  evanelia  a  Iesu 
Mesia,  o  tei  vai  moe  noa  i  na  tenetere  e  rave  rahi,  e  te  mau 
taata.  e  uru-ore-hia  i  te  Varua  Maitai.  0  tei  tamata  a  haapii 
atu  i  te  parau  a  te  taata  ei  mono  i  te  parau  a  te  Atua.  Ua 
faafatata  mai  ratou  i  te  Atua  i  to  ratou  utu,  to  ratou  aau  râ 
tei  atea  ê  roa  ïa.  E  na  te  feia  hoi  i  fariu  ê  atu  i  to 
ratou  taria  i  te  parau  mau,  e  ua  fariu  mai  hoi  ratou  i  roto  i 
te  mau  fabula,  no  te  mea  e  mea  ino  roa  hoi  ta  ratou  ohipa, 
ua  maiti  ia  ratou  i  te  poiri  i  te  maramarama,  oi  ite  ta  ratou 
mau  ohipa  ino  ta  ratou  i  rave. 

E  na  roto  i  te  peropheta  a  te  Atua,  ua  faaite-faahou-hia 
mai  i  te  evanelia  nei.  0  taua  mau  parau  hanahana  ra,  o 
tei  tamahanahana  i  te  mana‘o  no  te  mau  feia  mo‘a  i  mutai- 
iho  ra  i  tae  faahou  mai  i  te  taata  nei,  ia  ite  tatou  i  te  huru 
no  to  tatou  vairaa  i  te  y>aeau  varua  ra.  I  te  mau  tau  i 
mairi  a‘e  nei,  ia  faaite  mai  te  hoê  mau  parau  mau  i  te  taata 
nei,  ua  tahitohito  mai  ia  te  mau  taata  o  tei  ore  e  faaroo  e  i 
farii  i  te  reira. 

Mai  te  au  i  te  tau  ua  haere  mai  losepha  Semita  ma  te 
evanelia,  e  i  te  parau  ra  e,  ua  paraparau  faahou  mai  te 
Atua  i  te  taata  nei,  e  i  horoa  mai  oia  i  te  i  o  te  evanelia,  e  i 
te  parau  atoa  ra  e,  ua  vai  tatou  pihaiiho  i  to  tatou  metua  i 
te  ra‘i  ra.  Te  faaroo  nei  te  ekalesia  a  Iesu  Mesia,  e  te 

haapii  nei  atoa  hoi,  ua  parahi  tatou  atoa  pihaiiho  i  te  Atua  i 
te  paeau  varua,  e  ona  hoi  te  metua  no  to  tatou  mau  varua. 

Ua  haapii  atu  te  Mesia  i  ta’na  mau  pïpï  i  te  pure,  ua 
na  ô  atura  oia  ia  ratou,  “E  to  matou  metua  i  te  ra‘i  ra.” 
E  tano  hoi  i  te  parau  a  Paulo  i  nia  i  teie  nei  parau.  Na  ô 
atura  oia,  “E  e  metua  hoi  to  tatou  to  te  tino  nei,  o  te  a‘o 
mai  ia  tatou,  e  ua  faaiti  hoi  tatou,  eiaha  ia  rahi  atu  to  tatou 
auraro  i  te  metua  o  te  varua  nei,  e  ia  ora’tu.” 

I  te  faaite  papu  atu,  ua  vai  tatou  mai  te  matamua  roa, 
a  taio  tatou  i  te  parau  no  Ioba.  Na  ô  maira  te  Atua  ia 
loba,  no  roto  mai  i  te  hoê  puahi‘ohi‘o,  “I  hea  oe  i’au  haa- 
mau  i  te  turnu  o  te  fenua  uei?  A  fatu  atoa  i  te  mau  fetia 
poipoi  i  te  himene,  e  ua  pii  noa  te  mau  tamarii  atoa  a  te 
Atua  i  te  oaoa!n  loba  38:  4-7.  Na  roto  i  teie  nei  para- 
parauraa,  e  ite  tatou  e,  ua  ite  hoi  Ioba  i  teie  mau  uiraa; 
ahiri  aita  oia  i  ite,  no  te  aha  ua  ui  mai  te  Atua  ia’na!  la 
ite  hoi  tatou  e  mau  tamarii  ana‘e  tatou  na  te  Atua,  a  taio 
hoi  i  te  buka  no  Luka,  o  tei  parau  mai  e,  na  Enosa,  na 
Seta,  na  Adamu,  na  te  Atua.  Luk.  3:  38.  E  rave  rahi  atu 
â  te  mau  para-n  o  tei  faaite  mai  e,  ua  hamani  te  Atua  i  te 
mau  inea’toa  i  te  paeau  varua  na  mua  ïa,  e  na  muri  i  te 
paeau  tino  nei.  Te  ite  riei  tatou  e,  e  mea  tia  hoi  ia  ite  i  teie 
nei  mau  mea,  no  te  mea  e,  ia  faaineine  mai  ia  tatou  i  te  ao 
a  muri  atu.  “E  ite  ra  hoi  tatou  i  te  hanahana  no  te  Atua, 
oia  hoi  te  maramarama  e  te  parau  mau.” 

Aita  nehenehe  ia  ora  te  taata  i  to’na  mâuaraa.  E  ora 
hoi  mai  te  au  i  to  tatou  ite  e  aita’tu.  “No  te  mea  i  paatoa 
te  tiaturiraa,  a  imi  papu  outou  e  e  haapii  outou  ia  outou  iho 
i  te  parau  no  te  paari;  oia  ïa,  a  imi  outou  no  roto  mai  i  te 
mau  buka  i  hau  i  te  maitai  i‘te  pa.rau  no  te  paari;  a  imi  i  te 
ite  na  roto  i  te  feruri-maite-raa,  e  na  roto  i  te  faaroo.” 
B.  F.  88:  118,— Solona. 

“E  teienei,  ia  haamaitaihia  te  Atua,  o  te  horoa  maii  te 
rênotatou,  no  to  tatou  Fatu  ra  no  Iesu  Mesia.”  1  Kor.15:  57. 

I  te  19  no  Mati  ua  mairi  te  hoê  taata  i  roto  i  te  tahi  farii  uaina  rahi  i 
te  fenua  ra  o  Autaralia.  Aita  i  maoro,  ua  pohe  roa  oia. 

I  te  17  no  Mati  ua  haavahia  te  tahi  pupu  taata.  Teie  ta  ratou  hara,  ua 
amu  ratou  i  te  taata,  i  te  pae  i  te  hitia  o  te  râ  i  Afarika.  I  muri  a‘e  ua  ite 
te  mau  haava  ê  oia  mau  i  na  reira’i  ratou,  no  reira  ua  taparahihia  e  10  o 
ratou . 

I  te  haereraa  o  na  taata  e  50  i  nia  iho  i  te  e‘ft  e  tae  atu  ai  i  nia  iho  i  te 
hoê  pahi  i  te  oire  ra  i  Lonedona,  ua  fati  te  e‘a  no  te  rahi  o  te  mau  taata, 
e  ua  mairi  teie  nei  mau  taata  i  raro,  e  ua  pohe  roa  na  taata  e  toru,  e 
ua  pêpê  roa  e  40. 

Ua  tapeahia  te  hoê  taata  i  te  fare  auri,  o  loane  Ione  te  i‘oa,  i  te  oire 
ra  o  Welinito.  Ua  faautuahia  oia  e  te  haava,  e  parahi  i  roto  i  te  tapearaa 
e  ono  avae  i  te  maoro.  E  i  muri  a‘era,  ua  paiuma  oia  i  nia  i  te  aua  rahi, 
e  ua  haere  ê  atura,  mai  te  ite-ore-hia  e  tae  roa  mai  i  teie  nei  â. 

1  te  18  no  Mati  ua  eiâ  te  hoê  taata  i  te  mau  buka  no  roto  mai  i  te  vai- 
raa  buka  rahi  i  Lonedona,  ia  eiâ  atu  oia  i  taua  mau  buka  ra,  ua  tuu  oia  i 
te  tahi  mau  buka  ei  mono  no  te  mau  buka  ta’na  i  eiâ.  E  no  reira  ia  huru 
maoro  aita  hoi  te  mau  taata  haapao  buka  i  ite,  e  ua  riro  a‘e  nei  ta  ratou 
mau  buka  maitatai,  ftita  râ  i  maoro  ua  faaho‘i  mai  oia  i  ta  ratou  tao‘a. 

I  te  mahana  5  no  Eperera,  i  te  oire  ra  o  Ogedena  i  te  fenua  ra  o  Ame- 
rika,  ua  paapaa  roa  te  koê  taata,  o  Pete  a  Oleine  to’na  i‘oa,  i  te  auahi,  e 
ua  pohe  roa.  Teie  te  tumu  ua  taero  oia  ite  ava,  e  i  muri  iho  ua  haere  atura 
oia  e  taoto  i  nia  iho  i  te  roi,  e  ua  puhipuhi  oia  i  te  avaava  i  te  faaea-noa-raa 
i  nia  iho  i  te  roi,  e  ua  ama  ra  te  ahu  taoto,  e  na  roto  i  to’na  taero  ava,  aita  . 
roa  e  tia  ia’na  ia  haere  i  rapae  i  to’na  piha.  A  hi‘o  tatou  i  te  hopea  o  te 
ohipa  puhipuhiraa  avaava  e  te  inuraa  ava. 

Ua  tae  mai  te  hoê  machine  i  Tahiti  nei,  i  te  27  no  Eperera  na  niahia 
mai  ia  Mariposa.  Mai  teie  te  huru  o  taua  machine  ra:  mai  te  hoe  baero  ua 
haamauhia  e  maha  raau  i  raro  a‘e  ei  vairaa  no’na,  e  i  roto  i  tauamachine  ra 
e  mea  haapuupuuhia  te  raau.  E  te  tapoi  râ,  ua  haamauhia  te  hoê  huira  i 
raro  a‘e,  e  te  hoê  i  rapae,  i  nia  iho.  E  teie  ta’na  ohipa  e  rave,  oia  hoi  e 
pua  oia  i  te  ahu.  E  iritihia  te  tapoi  e  tuuhia  te  ahu,  e  te  pua,  e  te  pape 
mahanahana  i  roto;  ei  reira,  e  tapoihia’i  ia  ore  te  mahanahana  e  te  auaualii 
ia  haere  i  rapae;  ei  reira,  te  rima  o  te  taata,e  rave  ai  i  te  liuira  i  haamauhia  i 
rapae  i  nia  i  te  tapoi  a  taviri  ai.  E  na  te  huira  i  haamauhia  i  raro  a‘e  i  te 
topai  ra,  e  horoi  i  te  repo  i  nia  i  te  ahu,  e  mea  mâ  maitai  te  ahu.  Ei  reira 
e  iriti  ai  i  te  tapoi,  a  huri  mai  ai  te  ahu  i  rapae.  E  ua  riro  teie  nei  machine 
ei  faaohieraa  i  te  ohipa  puaraa  ahu  e  ei  tautururaa  i  te  ohipa  a  te  mau 
vahine. 

E  33f >  orometua  Moromona  tei  te  fenua  Beretani  i  teie  nei.  I  a  bape- 
tizo  ratou  na  taata  e  1,234  i  te  matahiti  i  mairi  a‘e  nei. 

Ua  huri  roa  te  hoê  pereoo  auahi  no  nia  mai  i  te  mou‘a  i  te  fenua  ra  o 
Kiobamoba  i  te  oire  ra  o  Euadora,  e  ua  pohe  roa  i  na  taata  e  25,  e  ua  pêpê 
na  taata  e  40. 

Teie  te  ohipa  i  oti  i  te  mau  orometua  Moromona  o  tei  poro  haere  i  te 
evanelia  i  na  tufaa  fenua  e  piti,  oia  hoi  Switilani  e  Alamania:  .>,012  pure- 
raa  i  haapaohia,  123,000  paraparauraa  evanelia,  803,530  buka  iti  i  opere- 
iiia,  14,374  buka  rahi  i  hoohia,  ()07  taata  i  bapetizohia. 

I  te  23  no  Febuare  i  te  fenua  ra  o  Alamania,  ua  tomo  na  oire  e  80  i  te 
pftpe  rahi,  no  te  tau  toetoe  rahi,  ua  faatoetoe  te  reira  i  te  pape  i 
roto  i  na  anavai  e  piti.  E  no  te  meumeu  i  te  pape  i  faatoetoehia, 
ua  paruruhia  ra  te  pape  i  roto  i  te  pouohu.  No  reira.  aita  ravea  no  teie 
nei  pape  rahi,  maori  ra  e  tahe  noa  i  nia  iho  i  te  fenua  noi.  I  a  tomo  na  tâ 
fenua  e  50,000. 

Ua  parauhia  ra  te  vai  nei  e  maha  ahuru  milioni  iore  i  te  fenua  ra  o 
Beritane,  e  ua  pau  ia  ratou,  oia  hoi  ua  haaniau‘ahia  ia  ratou  i*  75,000,000 
dara  i  te  niatahiti  hoê  nei.  E  no  reira  ua  parau  mai  ratou  e,  mai  te  mea 
e  ora  te  mau  fanau‘a’toa  i  na  iore  e  piti.  ia  tae  atu  i  na  matahiti  e  toru, 
ua  tae  to  ratou  numera  e  (>4f),000  iore.  E  uo  reira  te  iini  uei  ratou  i  te 
ravea  e  haamou  ia  ratou  ra. 

Ua  tamato  te  hoê  taata  ra  no  Itali  e  taparahi  ia  Teodora  Rosiveleta,  i  te 
peresideni  no  te  hau  Amerika  i  te  matahiti  i  mairi  a‘e  nei,  i  te  30  no  Mati. 
Ua  tere  atura  oiai  Aferika  ei  imi  haere  i  te  mau  puaa  taehae,  e  i  to  na  tere- 
raa’tu  i  nia  iho  i  te  pahi,  ua  tainata  taua  taata  ra  e  taparnhi  ia'na,  no  reira 
ua  paruruhia  oia  e  te  taata  ia  ore  oia  e  taparahi  pohe  roa  ia  na.  laua  tapa- 
rahi  taata  ra  no  te  feia  ïa  tei  patoi  i  te  mau  hau,  te  feia  toroa,  e  te  ture 
fenua. 

Ua  haere  mai  te  hoê  pereoo  auahi  i  te  fenua  ra  o  Canada,  i  te  pae 
apatoa  no  Amerika,  ua  haere  oia  mai  te  au  i  na  maile  e  40  i  te  hora  hoê 
nei.  Ia  liaere  noa  ra  oia  ia  fatata  mai  te  hoê  tapaeraa  no  na  ra,  oia  hoi  i  te 
vahi  e  tiai  te  mau  taata  no  te  pereoo  auahi,  e  haere  atu  i  te  vahi  ta  ratou  i 
hinaaro.  No  reira,  ua  haere  noa  mai  teie  nei  pereoo  e  tae  atu  i  te  vahi 
tiairaa,  i  reira  ua  fati  te  hoê  auri  o  tei  faatere  i  taua  pereoo  ra,  e  i 
muri  iho  ua  o“a  te  pereoo  i  te  pae  purumu  i  roto  i  te  fare  tiairaa  no  te  mau 
taata,  ua.pohe  roa  e  pae  taata  e  ua  pêpê  na  tino  taata  e  20.  _ 

Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 

W.  A.  Seegmiller,  Imprimeur, 

Rue  Brêa  et  de  la  rue  Dumont  d’Urville,  Papeete,  Tahiti. 


TE  HEHEURAA 
_ API. 

I  neia  i  te  piha  neneiraa  a  te  Ekalesia  a  lesu  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

uAore  e  faaroo  ra  e  ore  roa  oia  e  mauruuru:  o  te  haa- 
mori  i  te  Atua  ra ,  e  faaroo  e,  e  Atua ,  e  tia'i ,  e  o  oia  te 
faautua  i  te  feia  i  imi  papu  ia'na  ra .  ”  Heb.  11:  (J. 

Nu.  9.  10  Tiunu ,  1909.  Mat.  2. 


Te  Faaroo 

Te  haapii  nei  te  Ekalesia  a  Iesu  Mesia  i  te  Feia  Mo‘a  i 
te  Mau  Mahana  Hopea  Nei,  o  te  faaroo  nei  o  te  parau 
matamua  ïa  o  te  evanelia  nei.  Te  na  ô  mai  nei  Iesu  Mesia, 
“O  te  faaroo  e  ua  bapetizohia,  e  ora  ïa;  area  o  te  ore  e  faa- 
roo  ra,  e  faahapahia  ïa.”  Mar.  l(i:  16.  Mai  te  metua, 
aita  oia  e  mauruuru  ia  ore  ta’na  tamarii  ia  tiaturi,  e  ia  haa- 
pao  ta’na  parau,  oia’toa  te  Atua  aita  oia  e  mauruuru  i  te 
taata  o  tei  ore  i  faaroo  ia’na  ra.  Heb.  11:  6.  “0  tei  faa- 

roo  i  te  Tamaiti  ra,  e  ora  mure  ore  to’na;  e  o  tei  ore  i 
faaroo  i  te  Tamaiti  ra,  e  ore  oia  e  ite  i  te  ora;  te  vai  ra  ïa 
te  riri  o  te  Atua  i  nia  iho  ia’na.”  Ma.i  te  metua  taata  nei 
o  tei  imi  i  te  mau  ravea’toa  e  maitai  ai  ta’na  ra  mau 
tamarii  i  te  ao  nei,  oia’toa  hoi  to  tatou  Metua  i  te  ao  ra. 
No  to’na  aroha  rahi,  ua  tono  mai  oia  i  ta’na  Tamaiti  Fanau 
Tahi  i  roto  i  teie  nei  ao  ei  faaora  i  tei  pohe,  e  e  “imi  tei  moe 
ra  ei  faaora.”  0  te  evanelia  a  Iesu  Mesia  te  ravea  a  te 
Atua  e  ora’i  te  taata’toa  nei,  ia  ore  tatou  i  faaroo  e  ia  hna- 
pao  i  te  reira,  na  roohia  tatou  i  te  pohe  mure  ore.  Rom. 
1:  16.  Ih  faaroo  tatou  i  te  evanelia  e  tia’i.  Heb.  4: 

E  ao  to’na  to  tei  tnpu  to’na  ra  faaroo  i  te  evanelia  e  ua 
haapao  i  te  reira,  ua  riro  oia  ei  hoa  here  tauturu  no  te  taata 
atoa.  E  faahanahatiahia  oia  i  te  feia  i  farii  i  ta’na  ra  parau, 
e  te  feia  i  roaa  to  raton  rnaitai  na  roto  i  ta’na  ra  ohipa.  Rotn. 
10:  5.  E  ia  ore  oia  e  roohia  i  te  riri  o  te  Tamaiti  ia  tae 
mai  oia  ra.  “la  fâ  mai  te  Eatu  ra  o  Iesu  mai  te  ra‘i  rnai, 
ma  ta’na  mau  melahi  rnana  atoa  ra,  rna  te  auahi  ura  ra,  i  te 
tuuraa  mai  i  te  pohe  i  te  feia  aore  i  ite  i  te  Atua,  e  tei  ore  i 
faaroo  i  te  evanelia  o  to  tatou  Patu,  o  lesu  Mesia  ra,  nrai  te 
anaana  o  to’na  ra  mana.” 

E  rnana‘o  paruparu  to  te  taata  faaroo  ore  ia  farerei  oia 
i  te  ohipa  rahi,  aita  oia  e  faaetaeta  i  to’na  ra'mana‘o,  e  riro 
paha  oia  i  te  paran  e,  eita  ïa  te  reira  pTitr  fâ’u,  e  ua  haaparu- 
paru,  e  na  irni  i  te  otoheraa,  e  na  reira  te  taata  faaroo 
ore.  Lnk.  14:  18  20.  E  piti  paeaii  to  te  mau  ohipa’toa  a  te 
taafa  nei,  oia  hoi  te  paeau  anaana  e  te  paeau  pouri.  Te 
hi‘o  nei  te  taata  faaroo  ore  i  te  paeau  pouri  e  te  peapea  na 
mua,  e  no  reira  te  rnrutâina  noa  râ  ratou,  area  râ  e  rneii 
hape  rahi  te  reira,  no  te  mea  te  na  ô  rnaira  tê  Fatu,  “Eiaha 
e  horuhoru  to  outou  aâu,  e  faaroo  i  te  Atua  e  faaroo  atoa 
mai  hoi  ia’u.”  No  te  faaroo  parnparu  o  te  tnau  aposetoln, 
aita  e  tia  ia  ratou  ia  tiavarn  atu  i  te  dernoni  na  roto  i  te 
tamaiti  lunati.  Ua  avau  atura  lesu  ia  ratou  no  to  ratou 
faaroo  ore,  ua  faaite  atura  ia  ratou,  “Ahiri  e  faaroo  to 
outou  mai  te  hoê  huerosinapi  te  rahi,  e  tia  ia  outou  ia  pnrau 
noa’tu  i  tera  mou‘a,  ‘A  haere  i  ô  atu,’  e  na’na  e  haere  noa, 
e  eita  roa  e  meae  ore  te  tia  ia  outou  ”  No  te  faaroo  haraini  o 
te  rnau  aposetolo,  a  pohe  ai  lesu  Mesia,  ua  moe  te  paeau 
anaana  a  te  Ekalesia  a  te  Atua  ia  ratou;  ua  hi‘o  ana‘e  ratou 
i  te  pâeau  pouri.  Ua  rnanâ‘o  ihoia  ratou  ua  mairi  roa  te 
ohipa  a  te  Mesia,  e  na  fatata  ratou  i  te  ho‘i  atn  i  te  chipa  i 
mutaiiho  ra,  oia  hoi  ravaairaa  i‘a.  I  muri  a‘e  ua  fâitlaira 
lesu  ia  râtou,  ei  reira  ua  tupu  faahou  to  râtou  faaroo  i  te 
rahiraâ,  e  ua  faaitoito  ma  te  tamau  maite  i  te  ohipa  i  rôto  i 
t('  rnau  ati  e  rave  ralii. 

No  te  faaroo  paruparu  o  te  tamaiti  api  i  parauhia’tu  ai  e 
Iesn  ia  horoa’tu  i  ta’na  rnau  tno‘a  atoa  na  te  vêvê.  ua  hi‘o 
oia  i  te  paeau  pouri,  e  te  mau  ati  o  te  taata  tao*a  ore,  e  ua 
moe  ia’na  te  hanahana  no  te  parahiraa  maitai  i  roto  i  te 
basileia  o  te  ao  ra,  e  ua  haere  ê  atura  oia  ma  te  oto  rahi. 
Mat.  19:  21-23. 

E  mana‘o  papu  to  te  taata  faaroo,  e  te  vai  ra  te  maitai 
rahi  i  mua  e  i  nia  hoi,  e  e  roaa  ïa  te  reira  i  te  taata  faaroo, 
e  te  vai  ra  te  maitai  rahi  i  nia,  no  reira  e  tiatono  maite 
to’na  mata  i  mua,  mai  te  mau  aposetolo  i  te  tiatono  mârô 
ra  i  te  raveraahia  mai  o  Iesu  i  nia  i  tera‘i  ra.  E  e  ite  atoa  i  te 
paeau  anaana  o  te  mau  mea’toa,  eiaha  te  paeau  o  te  pouri 
ana‘e.  Eita  te  taata  faaroo  e  tuu  paruparu  ohie  i  to’na  ra 
mana‘o  tia,  e  tamau  maite  râ  oia  i  te  ohipa  i  opuahia  e  tae 
noa’tu  i  te  oti-roa-raa. 

A  faaitoito  hua’tu  ai  e  tae  noa’tu  i  te  roaaraa  i  te  mea  i 
titauhia.  E  haapuraa  ora  to  te  taata  faaroo  i  te  tau  ati.  E 
metua  mau  ïa  te  Atua  i  nia  i  te  ra‘i  i  te  mana‘oraa  i  te  taatn 
faaroo.  Aita  anei  oia  i  mana‘o  mai  i  ta’na  mau  tavini  i  te 
mau  tau  tahito  ra,  i  roohia  mai  ratou  i  te  mau  ati  e  rave 
rahif  Ua  na  reira  mai  hoi  oia.  Ua  faaue  mai  oia  te  pero- 
pheta  ra  ia  Elia  ia  haere  oia  itehoê  vahi  tnoemoe,  parahi  ai. 
E  ua  faaue  atura  te  Atua  i  te  hoê  manue  haeremai  e  faaamu 
ia’na.  E  ua  na  reira  hoi.  E  ua  na  reira  atoa  hoi  i  to’na  ra 
tavini  ia  Daniela  i  tuuhia  oia  i  roto  i  te  apoo  liona.  Ua  tono 
mai  te  Fatu  ta’na  melahi  e  na’na  i  opani  te  vaha  o  te  mau  liona. 
Aita  ratou  i  rave  ia’na  ra,  ora’tura  oia.  Oia’toa  i  ta’na  na 
tavini  tootoru  o  tate  arii  o  Nebukanesa  i  huri  i  roto  i  te  auahi 
ura  ra.  Ua  tono  mai  te  Fatu  i  ta’na  melahi  pihaiiho  ia 
ratou.  Aita  roa  ratou  i  paapaa  i  taua  auahi  ra. 

E  teie  nei,  te  ite  nei  tatou  e,  e  tia  roa  ia  tatou  ia  faaroo 
i  te  Atua,  e  ia  tiaturi  ia’na  e  na’na  e  horoa  mai  i  te  maitai 
no  ô  mai  ia  tatou  nei,  oia  hoi  te  panri,  te  ite,  te  aroha,  te 
paieti,  te  faaroo.  E  ia  rahi  atn  â.  E  i  te  hopea  ra,  e  noaa 
te  mea  o  tei  hau  roa  i  te  mau  mea’toa  iteahia  e  te  taata  nei. 

Mai  te  papaihia  ra  e,  “O  te  mau  mea  aore  hi‘ohiae  te  mata 
ra,  aore  i  faaroohia  e  te  tari‘a  ra,  aore  hoi  i  ô  i  roto  i  te  aau 
o  te  taata  ra,  o  ta  te  Atua  ïa,  i  vaiiho  no  te  feia  i  hinaaro 
ia’na  ra.“  ktTe  faarooia’na  ra  e  ore  oia  e  faahapahia,  tei 
ore  i  faaroo  ra  ua  faahapa-ê-hia  na  ïa,  oia  aore  i  faaroo  i  te 
iloa  o  te  Tamaiti  a  te  Atua  ra.”  “E  teie  nei,  o  te  faaroo  e 
o  tei  haapao  maite  e  tae  noa’tu  i  te  hopea  ra,  e  ora  ïa.” 

^  _  — VlLIAMU. 

E  Parau  no  te  JXLiti 

Ealia  te  tumu  i  parauhia’i  e,  e  mitif  Teie  ïa,  no  te 
mea  e  miti  tei  roto  ia’na.  Te  faaite  mai  nei  te  feia  paari  o 
tei  imi  1  te  tumu  o  te  mau  mea  hohonu  o  te  ao  nei.  Te  vai 
noa  ra  te  miti  i  nia  i  te  ao  atoa  nei.  la  mairi  mai  te  ua,  e 
ua  haere  noa  te  pape  pue,  ua  roaa  ia’nu  te  rniti  no  nia  mai  i 
te  fenua  nei,  e  ua  tahe  noa  i  roto  i  te  mau  anavai  o  te  ao 
nei,  e  ua  haere  noa  i  raro  i  tahatai.  Ei  reira,  oia  parahi  ai. 
Ehia  tufaa  o  te  miti  i  roto  i  te  miti  neif  E  maha 
tufaa  miti  o  tei  roaa  mai  no  roto  mai  i  na  tufaa  miti  hoê 
hanere. 

Area  râ,  e  rahi  atu  â  te  miti  te  noaa  mai  no  roto  i  te 
Roto  Miti  (i  utai  te  fenua  Amerika)  i  to  roto  mai  i  te  miti 
o  te  moana  nei.  E  piti  ahuru  rna  toru  (23)  tufaa  miti  tei 
roaa  no  roto  tnai  i  na  tufaa  hoê  hanere  o  te  miti  i  ô  atu  i  ô 
na.  E  mea  arearea  rahi  ia  hopu  i  taua  miti  ra,  e  e  mea 
maerehia  hoi  e  te  taata’toa  o  tei  haere  i  reira.  E  ua  tau- 
saniraa  te  taata  tei  tae  i  taua  miti  ra  i  te  mau  tau  rnahanahana 
ia  hopu.  Teie  te  mea  i  maerehia  e  te  taata,  no  te  mea  e  miti 
avaava  rahi  tei  taua  roto  ra.  Aita  e  paremote  taata.  E  e  mea 
panu  noa,  e  no  reira  e  mea  peapea  ore  i  te  taata  o  tei  ore 
ite  i  te  au  haere  i  taua  rniti  ra.  Ia  tae  atu  i  reira  te  taata 
mâta‘u  ore  i  te  hopu  i  taua  roto  ra,  te  na  ô  maira  te  taata 
tiai  ia’na,  “E  hoa,  haapao  maitai  e  opani  roa  to  oe  na  vaha 
ia  ore  roa  te  miti  e  tae  i  roto.  Ahiri  e  tae  oia,  e  roohia  oe 
na  e  te  ati  rahi.”  E  oia  mau  â  ïa.  E  ua  parauhia,  mai  te 
mea,  ua  iriti-atoa-hia  te  rniti  rnau  no  roto  i  te  miti  nei,  e  ua 
tuuuia’tu  i  nia  i  te  ao  atoa  ra,  e  ia  tapoihia  te  ao  atoa  nei 
ia’na,  e  riro  te  meumeu  tio’na  hoê  hanare  e  piti  ahnru  ma 
pae  avae.  B*  au  mau  hoa  e,  e  huru  rahi  te  miti  tei  roto  i  te, 
moana  o  te  ao  nei. 


TE  HEHEERAA  APl. 


109 


T0  JXEatj.  3XHe:lo  no  te  Ekalesia 

“E  teie  nei,  o  te  tino  outou  no  te  Mesia,  e  e  melo  ana‘e  outou  e  ati 
noa’‘e.”  1  Kor.  12:  27. 

1  te  episetole  matamua  a  te  Aposetolo  va  a  Paulo  i 
to  te  Korinetia  ra,  ua  faaite  mai  oia  e,  o  outou,  oia  hoi  te 
mau  toroa’toa  i  taua  Ekalesia  ra  no  te  Mesia  ïa,  no  te  mea 
hoi  ua  faaau  Paulo  i  te  Ekalesia  ra  mai  te  huru  o  te  tino  o 
tetaata  nei. 

Mai  teie  te  huru,  e  ore  hoi  te  hoê  melo  o  te  tino  nei  e 
parau  mai  e,  “Ore  noa’tu  â  oe  ia’u  nei.”  E  ore  hoi  te 
mata  e  parau  i  te  rima  e,  “Ore  noa’tu  â  oe  ia’u  nei,”  no 
te  mea  ua  haamauhia  e  te  Atua  i  taua  mau  melo  ra  ei  ravea 
ia  tauturu  atu  i  te  tahi  melo.  E  ia  mauiui  te  hoê  melo, 
e  mauiui  ïa  te  mau  melo  atoa.  la  faateiteihia  te  hoê 
melo,  e  oaoa  ïa  te  mau  melo  atoa  ra. 

E  oia’toa  te  tino  no  te  Ekalesia.  E  ore  hoi  e  tia  ia 
parau  mai  te  peropheta  e,  “E  ore  noa’tu  te  peresibutero 
ia’u  nei,”  e  mai  te  episekopo  e  ore  oia  e  tia  ia  parau  mai  e, 
“E  ore  noa’tu  te  Diakano  ia’u  nei,”  no  te  mea  ua  haamau- 
hia  e  te  Atua  te  mau  melo  ote  tino  nei  i  te  vahi  ta’na  hinaaro 
i  roto  i  ta’na  Ekalesia  mai  te  matamua  mai  â. 

E  homa  e,  te  faaau  mai  nei  Paulo  i  teie  nei  parau,  no 
te  mea  ua  ite  oia  e,  ua  faatano  maite  te  Atua  i  te  haamaniraa 
o  te  tino  taata  nei.  Ua  haamau  oia  i  te  mau  melo  i  te 
vahi  e  au  i  ta’na  ra  ohipa,  ia  nehenehe  noa  ia  tauturu 
i  te  tino  nei,  ia  faaherehere  e  ia  paruru  hoi,  ia  ore  e  pêpê  i 
tera  mea,  e  i  tera  mea.  E  no  reira  te  ite  nei  tatou  e,  e  mea 
papu  te  paari  i  te  hamaniraa. 

I  te  faaiteraa’tu  Paulo  i  te  huru  no  te  faatupuraa  o  te 
Ekalesia,  ua  na  ô  atura  oia: 

“Ua  tuu  hoi  te  Atua  i  te  aposetolo  i  roto  i  te  Ekalesia,-o  mua  ïa,  e  te 
piti  ra,  e  peropheta  ïa;  te  toru  ra,  e  haapii  ïa;  e  te  rave  tapao,  e  te  faa- 
ora  mai,  e  te  tauturu,  e  te  faaite,  e  te  parau  êê.”  1  Kor.  12:  28. 

E  ere  hoi  te  tino  nei  e  melo  hoê,  e  rave  r*hi  râ.  Na 
Iesu  Mesia  teie  nei  mau  melo  i  tuu  i  roto  i  ta’na  Ekalesia;  ua 

m.-iiti  oia  i  to  mnu  Aposetolo  e  {>ïpï  naTna  (Mat.  10:  2-4),  e  i 
mnri  ilio,  ua  ite  oia  e  ia  tae  i  te  auhune,  area  râ  aita  e 
taata  e  rave  noa’tn  ei  ooti,  e  no  reira  ua  niaiti  oia  i  te  mau 
hitu  almru,  e  ua  tono  oia  ia  ratou  na  mua  iaTna  i  te  mau  vahi 
atoa  ta’na  i  opua.  Luk.  10.  Ua  haatnana  oia  ia  ratou  ei 
tauturu  atu  i  te  mau  Aposetolo  no  t(‘  mea  e,  ua  rahi  roa  te 
aulmne,  ua  iti  râ  t(‘  taata  ei  ooti.  E  ua  haapao  Paulo  i  te 
maw  peresibutero  no  ratou  i  te  mau  ekalesia’toa.  Ohi.  14: 
2‘L  Ua  haamauhia  teie  n(*i  tnau  toroa  e  te  M(*sia,  aore 
ratou  i  rave  noaT‘e  i  teie  nei  mana  i  nia  iho  ia  ratou  mai  t(* 
maiti-ore-hia,  mai  te  mau  orometua  haavare  e  te  mau  apo- 
setolo  haavare  ta  Iesu  i  parau  atu  i  ta’na  mau  Aposetolo 
e  tae  mai. 

Te  tnau  melo  no  te  ekah*sia  nei,  o  te  mnu  toroa  ïa.  O 
ratou  hoi  <*  tiai,  e  e  haapao  i  te  feia  o  te  Ekalesia  mai  te  au 
i  ta  Iesu  i  parau  atn  in  Petero  ra , “ A  tiai  i  tau  inamoe,TT  oia 
hoi,  haapao  ia  ratou  ia  or»*  e  pee  atn  i  te  mau  parau  taatm- 
vetiave  a  te  taata  nei.  Ahiri  aita  lesu  i  hinaaro  e  faa- 
tamau  i  taua  mau  toroa  ra  i  roto  i  ta’na  Ekalesia,  no  te  aha 
ua  tuu  oia  ia  ratou  i  roto  ei  tiai  e  e  haa]>ao  maite  i  t(* 
Ekalesia,  e  tae  atu  i  te  hopea?  A  hi‘o  na  i  t(*  poheraa  o 
luda  Isakariota,  te  hoê  ïa  o  te  tnau  Aposetolo  a  lesn.  Ua 
maiti  faalion  ratou  ia  Matatia  ei  mono  no’na,  e  tapao  t<*ie  ia 
pohe  te  hoê  tio  ratou,  e  maiti  faahou  i  te  tahi  (*i  ntono,  e  ua 
na  reira  ratou  (*  tae  n.oa’tu  i  te  taparahiraahia  raton  atoa  e 
te  enemi. 

I  te  mau  ekalesia  o  te  vai  nei  mai  te  Mesia  tnai  â,  o  tei 
faaoto  mai  ta  ratou  nei  pfi,  na  ô  atura,  “Tei  matou  nei  hoi, 
te  mana  e  te  mono  mau  a  Iesu  Mesia  ra,  e  aitrt’tu.”  Te  vai 
nei  auei  taua  mau  toroa  ra  i  roto  i  to  ratou  tnau  ekalesia, 
mai  ta  lesu  i  tuu  i  roto  i  ta’na?  Aita  ïa.  Na  vai  râ  i  parau 
mai  ia  ratou  e  e  vaiiho,  eiaha  e  maiti  faahou?  Na  Iesu  anei? 
Aita  roa  ïa. 

‘‘Hoê  â  hoi  o  lesu  Mesia  lniru  i  uanabi,  i  teie  nei  inahana,  e  a  muri 
noa’tu.”  Heb.  13:  8. 

E  no  reira,  aita  e  nehenehe  ia  faahuru  ê  i  te  ohipa 
ta’na  i  faatia,  no  te  mea  hoi  ua  parau  mai  o  Petero  e: 

“I  parauhia’i  hoi  outou;  i  pohe  atoa  hoi  te  Mesia  iho  no  outou;  e  ua 
vaiiho  hoi  i  te  haapaoraa  na  outou,  ia  pee  outou  i  to’na  taahiraa  avae.” 
1  Pet.  2:  21. 

Area  râ  ua  faaara  mai  te  mau  Aposetolo  i  te  nânâ  i  te 
mau  peropheta  haavare,  no  te  mea  ua  ite  ratou  e,  e  pee 
atu  ratou  i  taua  mau  taata  ra,  no  te  mea  ua  a‘o  atu  o  Paulo  i 
te  mau  taata’toa  ma  te  faaea  ore  ma  te  roimata  i  te  rui  e  te 
ao.  Ohi.  20:  27-30. 

E  homa  e,  eiaha  e  taviriviri  i  ta  Iesu  i  haapiiraa  mai.  Ua 
parau  mai  oia  e,  e  tae  mai  te  mahana  e  ô  mai  ai  te  luko  tae- 
hae  i  roto  i  te  aua  mamoe  e  ua  tae  mai  hoi,  e  ua  haapu- 
rara  i  te  nânâ  i  na  otia  e  maha  o  te  fenua  nei.  Ua  faarue 
ratou  i  te  mana  o  te  Ekalesia  a  Iesu  Mesia  e  te  mau  toroa 
atoa  hoi,  e  ua  monohia  mai  i  te  tahi  mau  toroa  i  te  faateitei- 
raa  a  te  taata  nui.  E  no  reira,  e  homa,  e  faaroo  mai  na  i 
te  parau  mau  o  te  evanelia  nei  ta  matou  i  hopoi  mai  no 
outou,  ia  ite  outou  i  te  maitai  i  roaa  na  roto  mai  i  te  mau 
tavini  mau  a  to  tatou  Fatu,  o  Iesu  Mesia. 

uTe  fciaroo  nei  matou  e,  ei  taata  maiti-mau-hia  e  te  Atua 
na  roto  i  te  tohu ,  e  te  tuuraa  o  te  rima  o  te  feia  toroa  e  tia’i 
ia  a‘o  i  te  evanelia  e  ia  faatere  i  te  mau  ohipa  no  to'na  ra 
toroay —  Solona. 


TE  MAU  MASELI  NO  ARABIA 

Te  taata  ite  ore  o  te  ore  i  ite  e  e  taata  ite  ore  oia,  e 
taata  ma‘ua  ïa.  A  fariu  ê  atu  ia’na. 

Te  taata  ite  ore  o  tei  ite  e  e  taata  ite  ore  ôia,  mea  huru 
maitai  rii  oia.  A  haapii  atu  ia’na. 

Te  taata  ite  o  tei  ore  i  ite  e  e  taata  ite  oia,  ua  pohe 
ïa  i  te  taoto.  A  faaara’tu  ia’na. 

Te  taata  ite  o  tei  ite  e  e  taata  ite  oia,  e  taata  paari  ïa 
oia.  A  pee  atu  iaJna. 

E  Tere  Oaoa.  IR.a.Tii  i  te:  Fenua 
R.a  O  FTa^xzaii 

Ua  haapao  te  peropheta  ra,  o  Iosepha  F.  Seniita,  e 
te  Episekopo  rahi  o  te  Ekalesia,  o  Nibele  t-o’na  i‘oa,  e  ta 
rana  tan  vahine,  e  te  tahi  atn  â  rnan  hoa,  i  te  hoê  mahana,  e 
haere  atn  ai  i  te  fenua  ra  o  Hawaii,  rnataitai  ai,  e  e  farerei  i 
te  Ekalesia,  ta’na  mau  hoa  i  reira.  Ua  faarue  ratou  i  San 
Franciseo  i  te  '20  no  Febuare.  Ua  rt*va  mai  ratou  na  nia  ite 
pahi  ra  o  Alarneda.  E  i  to  ratou  tereraa’tu,  ua  roohia  ratou 
i  te  miti  rahi  i  na  rnahana  e  piti:  ua  parau  mai  te  tahi  rnau 
taata  o  tei  rave  i  te  ohipa  i  nia  iho  i  taua  pahi  ra,  aore  ratou 
i  ite  i  te  miti  mai  te  reiratehuru.  Area  râ,  ua  anaanatae  noa 
to  ratou  aau  i  te  hamani  maitai  rnaio  te  mau  taata  ia  ratou  i 
nia  i  te  pahi,  e  i  nia  hoi  i  taua  fenua  ra.  E  ono  rnahaua 
i  to  ratou  tereraa’tu  i  nia  i  te  miti  i  tae  atu  ai  i  Hawaii  i  te 
oire  ra  o  Honolulu. 

I  reira,  ua  farerei  mai  ratou  i  te  rnau  taata  no  Hawaii 
o  t(*i  tairuru  mai  i  niaite  uahu  e  farii  mai  ia  Iosepha  ma,  ma 
te  popou  rahi.  Ua  tairuru  atoa  mai  te  mau  taata  faatairaa 
pu,  e  ua  faatai  mai  ratou  i  te  rnau  pu,  mea  uavenave  h->i  e 
te  faahi‘ahi‘a  rahi.  I  rnuri  i ho,  ua  haere  maira  te  peiopheta 
i  uta,  e  ua  aroha  mai  ia  ratou  i  te  mau  taata’toa  o  te  tai- 
ruru  mai  i  nia  i  te  uahu  e  farerei  i  te  peropheta.  e  e  farii  mai 
ia  ratou  atoa  rna  te  hau  e  te  peapea  ore.  I  muri  iho, 
ua  aratai  ratou  i  te  [>eropheta  i  te  fare  amuiraa,  e  tae 
atnra  ratou  i  reira,  ua  faanahonaho  i  te  rnau  huru  maa 
maitatai  na  ratou,  e  na  te  feia  faatai  pu  i  faatupu  to  ratou 
oaoa  rahi.  Ua  haapao  ratou  i  te  mau  pnreraa,  e  tae  noa’tii 
i  te  20  e  te  21  no  Mati,  ua  haaputuputn  mai  t(‘  mau  taata 
n o  te  amuiraa  rahi  i  Honolnlu.  Ua  haere  at«»a  ratou  i  te 
tahi  â  fenua  e  mataitai  e  e  farerei  i  to’na  mau  hoa  i  reira, 
no  te  mea  teie  te  piti  no  to’na  tereraa’tu  i  taua  na  fenua  ra. 
I  to’na  apiraa,  ua  tonohia  oia  i  reira  e  porohaere  i  te  eva- 
nelia,  no  reira  ua  tupu  ïa  te  oaoa  i  t»*  rahiraa  i  te  fare- 
reiraa  ia  ratou  ra.  E  no  reira,  ia  tae  atu  i  te  mahana  e 
ho‘i  atu  ai  ratou,  ua  liaere  mai  te  mau  taata  i  nia  i  te  uahu 
e  ua  tnu  atu  te  mau  taata  i  te  peroplieta  rna  te  hau  e  te 
peapea  ore. 

Te  -M-tuLa.  Ite^a  Ore 

I  mtia  i  te  taeraa  mai  o  te  mau  orometua  i  Tahiti  nei, 
ua  haamori  te  feia’toa  i  ô  nei  i  te  mau  atua  ofai.  Ua  ha- 
mani  ratou  i  te  mau  atua,  e  ua  tipapa  ratou  i  mua  i  ta  ratou 
iho  ohipa  ei  haamaitai  i  te  reira. 

I  te  taeraa  mai  o  te  tnau  orometua,  ua  haapii  ratou  i  te 
haamori  i  te  tahi  Atua,  ê,  o  tei  hamani  i  te  ao  nei  ma  te  aore, 
o  te  vai  i  te  mau  vahi  atoa,  e  o  tei  parahi  i  te  vahi  aore.  Ua 
haapii  ratou  e,  ua  opanihia  te  vaha  o  taua  Atua  ra  i  te 
faaiteraa  mai  i  to’na  ra  mau  hinaaro  i  te  taata  nei;  ua  pure 
râ  ratou  ia’na  no  ta’na  haapao  rnaitai  e  ta’na  ra  mau  haa- 
maitairaa  i  nia  iho  ia  ratou. 

Auê  te  faahuru-ê-raa  o  te  mana‘o  no  teie  nei  mau  oro- 
metua  e!  Ua  haamori  teie  nei  feia  i  te  Atua  ma  te  huru  mau, 
e  e  ïïiea  tia  ia  ratou  ia  ite.  I  teie  nei  râ,  e  haamori  ratou  i  te 
Atua  tino  ore,  o  tei  vai  noa  i  te  paeau  varua  ana‘e.  Ua 
haamana‘o  tatau  i  te  fata  i  parauhia  i  roto  i  te  Ohipa  17: 
‘23,  ma  te  parau  i  papaihia  i  nia  iho,“NA  te  atua  itea  ore.” 
E  haamori  ratou,  e  e  haamaitai  ratou  i  te  tahi  Atua  rahi 
roa,  aita  râ  ratou  i  ite  i  to’nara  huru.  E  pure  ratou  ia’na  no 
ta’na  aratairaa  ia  ratou  i  nia  i  te  e‘a  ora,  aita  râ  ratou  i 
faaroo  i  ta’na  reo  i  te  faaueraa  mai  ia  ratou  ra. 

Afea  te  mata  no  teie  nei  feia  e  iritihia  i  to  ratou  parahi- 
raa  i  mua  i  te  Atua  mau?  Afea  ïa  ratou  e  haamori  ai  i  te 
Atua  o  tei  hamani  i  te  ra‘i  e  te  ao  atoa  nei,  ete  mau  mea’toa  i 
roto  ra;  o  tei  hamani  i  te  taata  mai  to’na  iho  huru,  e  o  tei 
haere  noa  e  paraparau  i  te  mau  peropheta  i  tahito  ra,  e  o 
tei  faaroo  i  ta’na  mau  tarnarii  i  teie  nei  tau,  e  e  horoa  noa  i 
to’na  mau  haamaitairaa  ma  te  aau  aroha  i  te  feia  o  tei  haa- 
pao  maitai  i  ta’na  ra  mau  ture? 

Te  parahi  nei  te  mau  orometua  mau  a  te  Atua  i  Tahiti 
nei  i  teie  rrei  anotau.  Ua  faatia  te  Atua  i  ta’na  Ekalesia  i 
roto  i  te  ao  nei  i  teie  nei  mau  mahana  hopea,  e  ua  tono 
maira  i  ta’na  ra  mau  orometua  eafai  mai  i  ta’na  evanelia,  e  e 

faatia  i  ta’na  basileia  i  nia  i  te  fenua  nei.  Te  hiuaaro  nei 
te  Atua  i  te  taata  taatoa  ia  ite  ia’na,  e  ia  haamori  ia’na  ma 
te  aau  haehaa  e  te  pure  mau.  Te  hinaaro  nei  oia  ia  haapii 
i  ta’na  mau  tamarii,  e  ia  aratai  ia  ratou  i  roto  i  to’narabasi- 
leia  i  roto  i  te  ra‘i.  Ua  faaite  atura  oia  i  ta’na  mau  ture  i 
ta’na  mau  tavini,  oia  hoi  te  mau  peropheta,  e  ua  faaue 
atura  oia  ia  ratou  e  a‘ohaere  i  te  tatarahapa  e  te  bapetizoraa 
i  te  mau  nunaa’toa  o  te  ao  nei. 

E  teie  nei,  afea  e  haamorihia’i  te  Atua  e  tatou  atoa 
nei?  E  fariu  tatou  ia’na,  e  e  haamori  ia’na  ma  te  aau  hae- 
haa.  E  farii  tatou  atoa  i  ta’na  parau  na  roto  mai  i  ta’na 
mau  peropheta  i  te  mau  mahana  hopea  nei,  e  e  faarue  i  ta 
tatou  mau  ohipa  iino,  e  to  tatou  mau  Atua  eê,  e  e  haamori 
â  i  te  Atua  mau,  ia  tia  ia  tatou  i  parahi  i  mua  i  to’na  ra  aro 
e  noaa  i  te  ora  mure  ore.—  Henere. 


Te  ul  "CJi  Mana'o 

U.  Eaha  te  mea  e  roaa  mai  na  roto  i  te  puhipuhiraa  i  to 
avaavaf 

P.  #  Te  utu  ereere,  aho  hau‘a  ino,  e  te  feruriraa  paruparu. 
U.  *  Eaha  te  mea  e  roaa  mai  na  roto  i  te  inuraa  avaf 
P.  Mana‘o  maamaa,  e  te  vêvê. 

U.  Eaha  te  mea  e  roaa  mai  na  roto  i  te  haavaref 
P.  Te  roo  ino,  e  te  hinaaro-ore-hia  e  te  taata  nei. 

U.  Eaha  te  mea  e  roaa  mai  na  roto  i  te  eiâ? 

P.  Te  haamâ  rahi,  te  rima  tapea,  e  te  parahiraa  i  te  fare 
auri. 

U.  Eaha  te  mea  e  roaa  mai  na  roto  i  te  taiataf 
P.  Te  peapea  huru  rau,  te  tino  paruparn,  e  te  parahiraa 
ore  i  te  basileia  o  te  Atua  ra  i  te  ao  a  muri  atu. 

E  au  mau  hoa  e,  eiaha  e  rave  teie  nei  mau  mea  i  faaite- 
hia  i  nia  nei.  Te  na  ô  mai  te  parau  â  te  Fatu: 

“E  tâhitohito  tei  te  uaina;  e  hauti  rahi  tei  te  ava  taero;  e  ere  i  te 
taata  paari  tei  vare  i  te  reira.”  Mas.  20:  1. 

“E  ere  te  avaava  i  to  te  tino,  e  ere  atoa  hoi  i  te  mea  maitai  na  te 
taata,  ei  raau  rii  râ  no  te  mau  pêpê,  e  no  te  puaatoro  pohe  ma‘i  hoi,  ia  au 
râ  te  raveraahia  mai  i  te  ite  e  te  paari.”  B.  F.  89:  7-8.  B.  F.  S.  80:  1. 

Te  IXTauu  Parau  A.pi. 

Na  roto  i  te  ati  pohe  o  te  hoê  puahi‘ohi‘o  o  tei  tupu  i  te  pae  apatoa  i  te 
hau  Amerika,  ua  pohe  roa  ua  taata  e  174,  e  e  rave  rahi  te  mau  tao‘a  mai 
te  fare,  te  raau,  e  te  faaapu  i  pau  ia’na. 

I  te  24  no  Eperera,  ua  aueue  te  fenua  o  tei  parauhia  Porutug-ala  i 
Europa.  E  no  te  puai  rahi  o  te  aueueraa,  ua  mairi  te  mau  fare  e  rave  rahi 
i  raro,  i  te  oire  Benavena.  Pohe  roa’tura  na  taata  e  55.  Ua  piri  te  rima, 
te  avae,  e  te  tahi  atu  â  mau  melo  o  te  tino.  Aita  e  ravea  ta  ratou.  I  muri 
a‘e  i  te  reira,  ua  ama  te  mau  fare  e  rave  rahi,  e  ua  pau  i  te  auahi. 

I  te  avae  Eperera  nei,  ua  tupu  te  hamani  ino  e  te  taparahiraa  taata  i 
te  feia  Kerisitiano  i  te  paeau  fenua  i  parauhia  o  Asia  Iti.  Ua  riri  maira 
te  haapaoraa  Mahometa  i  taua  fêia  Kerisetiano,  e  ua  taparahi  pohe 
roa  e  pae  tausani  taata.  E  e  rave  rahi  te  mau  tino  taata  o  tei  pêpê.  E 
ua  taparahi  pohe  roa  i  te  mau  orometua  Porosetani  19.  E  mea  riaria  rahi 
hoi  ia  taio  i  teie  nei  parau  api. 

I  te  oire  San  Francisco.,  ua  ama  te  hoê  fare  rahi  tipaeraa  i  te  auahi. 
Tei  te  po  te  amaraa.  E  toru  hanere  taata  tei  taoto  i  roto  i  taua  fare  ra. 
No  te  oioi  o  te  pauraa,  aita  e  ravea  e  pou  ai  te  mau  taata  i  raro.  No  reira, 
ua  ou‘a  noa  ratou  i  raro  na  roto  mai  i  te  mâu  haamaramarama  o  taua  fare 
ra.  Ua  mairi  noa  ratou  i  nia  i  te  e‘a  haapaarihia  ei  haereraa  no  te  taata. 
E  no  reira,  ua  fati  te  rima  e  te  avae,  e  ua  pêpê  hoi  te  tino  o  te  rahiraa  o 
te  mau  taata  i  mairi  mai  e  ua  pohe  roa  e  pae  ahuru  taata  o  tei  ore  i  ou‘a  i 
raro.  Pau  ihora  taua  fare  ra. 

I  te  mahana  28  no  Eperera,  ua  tupu  te  hoê  peagea  rahi  i  te  fenua 
o  Turuki.  Teie  te  tumu,  e  orure  hau.  Te  ui  taata  api  o  taua  hau  ra.  Aita 
ratou  i  hinaaro  i  taua  tavana  ra.  Ua  pari  ratou  ia’na,  na  ô  atura,  “Aore  oe 
i  haapao  raaitai  i  te  mau  ture  tumu  o  te  hau  nei.  E  ua  haamâua-noa-hia 
te  moni  a  te  hau  ia  oe  na.  Ua  hamani-ino-hia  te  mau  taata  e  rave 
rahi  i  roto  i  teie  nei  hau,  aita  roa’tu  i  faaorehia  e  oe  te  reira,” 
E  i  muri  a‘e,  ua  haaputu  mai  ratou  i  te  hoê  nuu  rahi,  tama‘i  atura 
ratou  i  te  tavana  e  to’na  mau  taata.  Ua  vi  te  tavana  e  to’na  mau  taata  ia 
ratou.  E  ua  mau  ratou  ia’na  e  ta’na  atoa  utuafare,  e  ua  tuu  ratou  ia’na  e 
to’na  atoa  ra  i  nia  iho  i  na  pereoo  auahi  e  piti.  Faahoro  atura  i  te  vahi 
atea  i  te  hoê  oire  ê,  ei  reira  i  parahi  ai.  E  i  muri  a‘e,  ua  faatavanahia  te 
hoê  ta  te  mau  orure  hau  i  hinaaao,  oia  hoi  o  tei  parauhia  e,  Mahometa 
Pae.  I  muri  a‘e  i  to’na  faatoroaraahia  ei  tavana,  ua  haapaohia  te  hoê 
pureraa  no’na,  e  teie  te  tahi  ohipa  i  ravehia  e  ratou  i  reira,  oia  hoi  ua  faa- 
tusia  ratou  i  na  mamoe  e  ôno,  ei  faaturaraa’tu  i  te  tavana  api.  Mauruuru 
a‘era  ratou  atoa  i  te  na  ôraa  nuii  e,  “Teie  nei,  te  i  nei  matou  i  te  oaoa.’ 

I  te  malmna  27  no  Eperera,  ua  rave  te  taata  i  te  fenua  Itali  i  te  ohipa 
faaï  i  te  mau  farii  vairaa  mori  arahu  i  roto  i  te  pahi  tama‘i.  E  inaha,  ua 
ama  te  mori,  paapaa  ihora  te  mau  taata  e  rave  rahi,  e  ua  pohe  roa  na 
taata  e  hitu.  E  muri  iti  a‘era,  ua  tuu  ratou  ia’na  i  raro  i  te  tai,  tapoihia 
ihora,  moe  roa’tura. 

I  te  fenua  i  parauhia  Papua,  i  te  mahana  24  no  Eperera,  ua  tupu  te 
hoê  vero  rahi.  E  ua  mairi  mai  te  ua  puai  rahi,  faaito  ore.  E  no  te  mata‘i 
ralii,  ua  hurihia  na  fare  pureraa  21  i  raro.  Ua  parari  te  tahi  pae,  e  ua 
pau  hoi  te  tahi  pae.  Ua  hurihia  na  taata  tootoru  i  te  miti,  pohe  roa’tura 
ratou.  Te  tao‘a  e  pau  i  taua  vero  nei,  oia  hoi  e  80,000  dara. 

Teie  te  rahiraa  o  te  mau  Haapiiraa  Sahati  i  roti>  i  te  Ekalesia  a  Iesn 
Mesia  i  te  Feia  Mo‘a  i  te  Mau  Mahana  Hopea  Nei,  1,164.  Ua  haapaohwi 
na  Haapiiraa  Sabati  51,r>26  i  te  matdhiti  i  mairi  a‘e  nei.  Teie  te  rahi  o  te 
nmu  orometua  haapii,  1,996.  Teie  te  rahi  o  te  nmu  i‘oa  i  papaihia  i  roto  > 
t<‘  mau  buka  Haapiiraa  Sabati,  165,7.48.  Ua  papaihia  na  i‘oa  api  i  te 
nmtahiti  i  nmiri  a‘e  nei,  10,000,  e  te  tupu  noa  nei  â  i  te  rahiraa. 

I  te  oire  o  Nu  Ati,  i  te  pae  i  te  hitia  o  te  râ  i  te  fenua  Amerika,  ua  parahi 
te  taata  e  rave  rahi  i  roto  i  te  hoe  fare  rahi  i  tarahuhia  e  ratou.  E  te  noho 
noa  ra  i  taua  oire  nei,  te  hoê  pupu  taata  o  tei  parauhia  taata  patoi  hau, 
faaore  ture  fenua,  e  e  taparahi  taata  hoi.  Ua  papai  atu  teie  nei  pupu 
taata  ino  i  t(*  hoê  reta  i  te  feia  parahi  i  taua  fare  ra,  na  fi  atura,  “E  aufau 
mai  ia  matou  nei  1,000  dara.  E  aita  râ,  e  roohia  mai  outou  i  te  pohe.” 
Aitataua  mau  taata  e  aufau  mai  i  te  moni  ia  ratou.  Inaha,  i  te  tuiraa  po, 
ua  haere  atura  taua  pupu  taata  ino  ra,  e  tutui  i  taua  fare  ra  i  te  auahi,  pau 
iliora;  te  taata  i  roto  i  taua  fare  ra,  paapaa  ihora  te  tahe  pa«.  Pohe  ihora 
na  taata  toovau  no  ratou. 

Tei  te  fenua  ra  o  Aferika,  te  hoê  taata  i  te  parahiraa.  E  taata  tao‘a  rahi 
hoi  oia,  e  e  rave  rahi  temau  tavini  tarahu  na'na  ra.  Ete  rave  noa  ra  te  hoê 
tavini  no’na  i  te  ohipa  i  ô  i  te  faaapu  ra,  inaha  hi‘o  atura  oia  i  te  hoê  ophi 
rahi  te  taoto  noa  ra.  Te  i‘o  o  taua.ophi  ra  e  maa  hiaai  rahi  e  taua  mau  taata 
ra.  Ei  reira  aita  oia  e  haapeapea  noa  mai  i  taua  ophi  ra.  Te  na  ô  maira 
oia  i  te  parauraa  ia’na  ihora,  “Ia  po  râ,  e  ho*i  mai  ai  au  e  tairi  ia  oe  i  te 
raau,  e  ia  pohe  oe  ia’u.”  E  ia  huru  po  te  mahana  ra,  ua  ho‘i  faahou  mai 
taua  taata  ra  e  tairi  i  taua  ophi  nei  i  te  raau.  Inaha,  ua  araara  a‘era  oia, 
ou‘a  nmira  i  nia  ia’na,  mai  te  puai  rahi  i  te  taviriviraa,  e  ua  ofati  noa  i  te 
nmu  ivi  o  to’na  ra  tino,  e  ua  pohe  ihora  oia.  Horomiihia  ihora  e  taua  oplii  ra. 

Toae  a  Maire,  Faaau  Parau, 

liue  Dumont  d’Urville,  Orovini,  Papeete,  Tahiti. 

W.  A.  Seegmiller,  Imprimeur, 

Rue  Brêa  et  de  la  rue  Dumont  d’Urville,  Papeete,  Tahiti. 


TE  HEHEURAA 
APL  _ 

I  neia  i  te  piha  nerieiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

“  Ua  tuu  maira  Iehova  i  na  papa  ofai  ia? u  i  reira ;  i 
papaihia  e  te  rima  o  te  Atua  ra:  o  te  mau  parau  a  Iehova  i 
parau  mai  ia  outou  i  nia  i  te  mouca  i  rotopu  i  te  auahi  i  te 
mahana  apooraa  ra ,  tei  papaihia  i  nia  ihora^  Deut.  9 :  10. 

Nu.  10.  10  Tiurai,  1909.  Mat.  2. 

EL  Tino  .AA_:neT  to  te  jPl!  lAaT5 

B  piti  pahonoraa  tei  tuuhia  mai  ï  mua  i  to  tatou  aro  i 
nia  i  teie  nei  uiraa,  oia  hoi  te  pahono  mai  nei  te  tahi  mau 
ekalesia,  na  ô.maira,  Aita  to  te  'Atua  e  tino,  e  te  pahono 
mai  nei  te  Ekalesia  a  Iesu  Mesia,  na  ô  maira,  E,  e  tino  to  te 
Atvia.  Teihea  te  pahonoraa  tia  i  na  pahonoraa  e  piti  neif 
Te  na  ô  nei  te  Bibilia: 

“Ei  te  ture,  ei  te  parau,  ta  ratou  e  imi;  ia  ore  ia  faaau  i  ta  ratou 
parau  i  taua  parau  ra,  no  te  pouri  ïa  i  na  reira’i  ratou  ra.”  Isa.  8:  20. 

Te  u ture’ ;  e  te  Uparau ”  ,i  parauhia  nei,  tei  roto  ïa  i  te 
Bibilia,  oia  hoi  te  mau  ture  a  te  Atua  e  te  mau  parau  a  te 
Atua  i  parauhia  e  ta’na  mau  tavini  o  tei  uruhia  e  te  Varua 
Maitai.  A  hi‘o  tatou  i  te  parau  a  Setephano  i  nia  i  to  tatou 
uiraa,  e  tavini  mau  oia  na  te  Atua,  “e  taata  ï  i  te  Varua 
Maitai  e  te  faaroo.”  Ohi.  6:5. 

“Ua  na  ô  a‘era  oia,  Inaha,  te  ite  atura  vau  i  te  ra‘i  ua  vevetehia,  e  te 
Tamaiti  a  te  taata  i  te  tiaraa  i  te  rima  atau  o  te  Atua  ra.”  Ohi.  7 :  56. 

Te  parau  ro  Setephano,  i  muri  roa’‘e  i  te  revaraa  o  lesu 
i  nia,  ua  ite  oia  i  te  Tamaiti  a  te  taata,  oia  hoi  o  Iesu  Mesia, 

i  te  tiaraa  i  te  rima  atan  ote  Atna.  E  rima  anei  to  te  Atua,  e 
aore  râ  na  vare  anei  Setephano?  E  ere  pahao  Setephano  tei 
vare,  o  te  rnan  ekalesia  râ  tei  vare,  na  ruri  ê  ratou  i  te 
paran  a  te  Atua,  o  ratou  i  parau  ra  e,  aita  to  te  Atua  e  tino; 
te  na  ô  nei  te  irava  i  nia,4e,  oia  hoi  te  irava  e  55,  “1  a‘era 
oia  i  te  Varua  Maitai,M  oia  hoi  ua  uruhia  Setephano  e  te 
Varua  Maitai  a  parau  ai  oia  i  te  parau  ra  e, 

“Inaha,  te  ite  atura  vau  i  te  ra‘i  ua  vevetehia,  e  te  Tamaiti  a  te  taata 
i  te  tiaraa  i  te  rima  atau  o  te  Atua  ra.’’ 

E  aita  te  Varna  Maitai  e  haavare.  Mai  te  rnea  e  rinm 

« 

atau  to  te  Atua  aita  anei  to’mro  rima  aui  e  e  tino  atoa?  E, 
e  tino  to  te  Atua,  e  na  hamanihia  te  taata  i  to’na  ra  hohoa. 
(lon.  1 :  27.  Teihea  te  parau  e  au  ia  tatou  ia  farii,  te  parau 
a  Setephano  e  te  parau  a  te  mau  ekales  a  o  tei  j)ar*au  e  aita 
to  te  Atua  e  tjnof  Tei  ia  outou  te  farii  i  ta  outou  e  hinaaro, 
te  maitai  e  te  ino,  te  parau  mau  e  te  haavare,  e  farii  râ  vau 
i  te  paran  a  te  mau  tavini  o  te  Atua  tei  neneihia  i  roto  i  te 
Bibit'a,  o  Setephano  te  tahi  o  taua  mau  tavini  ra,  ua  ite  oia  i 
te  rirna  atau  o  te  Atua. 

Te  pari  mai  nei  te  mau  ekalesia  i  te  Ekalesia  “Moro- 
mona”  i  te  haapiiraa  e  e  tino  repo  to  te  Atua.  E  tino  repo 
anei  to  te  Atuaf  Aita,  e  tino  hanahana  râ  to’na  o  te  ore  e 
roohia  mai  e  te  tahuti.  E  hohoa  anei  te  taata  no  te  Atuaf 
E,  e  hohoa  te  taata  no  te  .Atua,  eiaha  râ  ei  hohoa  tia  ma. 
E  tino  repo  to  te  taata,  e  te  vai  ra  te  tau  e  ho‘i  to’na  ra  tino 
r«jpo  i  te  repo,  no  reira  mai  oia,  tia  roto  i  te  poheraa,  e  te 
vai  atoa  ra  te  tau  'e  faatiahia  to  tetaata  ra  tino  i  nia  ei  tino 
hanahana  i  roto  i  te  tia-faahon-i’aa  ,  o  te  ore  e  roohia-faahon- 
hia  e  te  tahuti;  e  mai  te  mea  ra  e,  ua  haapao  maitai  oia  i  te 
mau  ture  a ite  Atua  e  ua  noaa  ia’na  te  mau  nlaitai  eivai  i 
rôto  i  te  Atua,  ei  reira  te  taata  e  riro  ai  ei  hohoa  tia  no  to 
Atua. 

Tera  atoa  mai  te  tahi  ‘4 paran ”  no  roto  mai  i  te  Bibilia 
tei  faaite  papu  mai  e  tino  to  te  Atua.  Ia  faaau  atoa  taton 
i  to  tatou  maiïa‘o  i  te  reira  e  tia’i. 

“Ua  parau  atura  Mose,  E  faaite  mai  oe  i  to  oe  huru  hanarhana  ra:  ua 
parau  maira  oia.  E  tuu  vau  i  te  maitai  atoa  na’u  ra  na  mua  ia  oe,  e  faaite 
au  i  te  i*oa  ra  o  Iehova  na  mua  ia  oe;  te  ite  mei  hoi  au  i  ta’u  i  hinaaro  i  te 
ite,  e  te  faaherehere  nei  au  i  ta’u  i  hinaaro  i  te  faaherehere:  ua  na  o  maira 
râ  oia,  e  ore  oe  e  tia  ia  hi‘o  mai  i  ta’u  mata;  e  ore  roa  hoi  te  hoê  taata  e 
ora  iana  reira  i  te  hi‘o  mai  ia’u:  ua  parau  mai  râ  Iehova,  Inaha  teie  nei 
vahi,  i  pihaiiho  ia’u  nei,  ei  tiaraa  no  oe  i  nia  i  te  mato  nei;  e  ia  haere  to’u 
nei  huru  hanahana  na  pihaiiho  ra,  e  tuu  atu  vau  ia  oe  i  roto  i  te  ta‘oa 
mâto  ra,  a  tapoi  atu  ai  au  ia  oe  i  tau  rima,  ia  haere  au  na  pihaiiho;  e  e 
iriti  hoi  au  i  tau  rima,  e  e  ite  mai  oe  i  tau  tua;  area  tau  mata,  e  ore  roa  ïa 
e  tia  ia  hi‘o.”  Exo.  33:  18-23. 

E  tna  anei  to  te  Atuaf  E  rima  anei  e  e  mata  anei 
To’na?  Te  na  ô  nei  te  Parau  a  te  Atua,  E,  te  na  ô  nei  râ 
te  mau  ekalesia  a  te  taata,  Aita.  Tei  ia  vai  te  parau  mau? 
Teihea  te  mea  maitai  ia  tatou  ia  farii,  te  Parau  a  te  Atua  e 
te  parau  a  te  mau  ekalesia?  Tei  ia  outou  te  farii  i  ta  outou 
e  hinaaro,  te  parau  mau  e  te  haavare,  e  farii  râ  vau  i  te 
Parau  a  te  Atua  i  roto  i  te  Bibilia,.  e  faariro  vau  i  te  reira  ei 
tiaraa  no’u,  no  te  mea  te  ite  nei  au  e  o  te  parau  mau  ana4e 
e  tia  i  te  vairaa  a  tau  e  a  tau  a,  hiti  noa’tu. 

Tera  atoa  mai  te  tahi  parau  a  te  Atua  no  roto  mai  i  te 
Bibilia : 

“Haere  atura  Mose,  e  o  Aarona  e  o  Nadaba,  e  o  Abihn,  e  na  mata- 
hiapo  o  IseVaela  e  hitu  ahuru  ra,  i  nia  i  te  mou‘a.  Ite  atura  ratou  i  te 
anaana  o  te  Atua  o  Iseraela,  e  mai  te  patu  ofai  saphira  i  raro  a‘e  i  tana 
avae,  mai  te  ra‘i  mau  ra  te  huru  i  te  anaana.”  Exo.  24:  9,  10. 

E  avae  anei  to  te  Atua,  e  aore  râ  ua  vare  anei  o  Mose 
ma  e  te  hitu  ahuru  no  Iseraela?  Te  parau  nei  Mose  ma  e 
te  hitu  ahuru  no  Iseraela  i  ta  ratou  i  ite,  te  parau  nei  râ  te 
mau  ekalesia  i  to  ratou  mana‘o,  aita  to  te  Atua  e  avae. 
Tei  ia  vai  te  parau  rnau?  Teihea  te  parau  e  au  ia  tatou  ia 
farii,  te  parau  a  Mose  ma  e  te  parau  a  te  mau  ekalesia? 
Tei  ia  outou  te  farii  i  ta  ontou  e  hinaaro,  e  farii  râ  vau  i  te 
parau  a  Mose  ma  ei  parau  mau,  e  avae  to  te  Atua.  Mai  te 
mea,  e  rima,  e  e  avae,  e  e  mata,  e  e  tua  to  te  Atua,  aita 
anei  e  tino  to’na,  e  aita  anei  e  mea  tia  te  parau  ra  e, 

“Hamani  ihora  hoi  te  Atua  i  te  taata  ma  to’na  ihora  huru,  i  hamani 
oia  ia’na  ma  te  hoho‘a  o  te  Atua  ra:  i  hamani  oia  ia  raua,  o  te  tane  e  to 
vahine.”  Gen.  1:  27. 

E,  e  tino  to  te  Atua.  E  mea  tia  roa  te  parau  a  te  Atua. 
Ua  vare  te  mau  ekalesia,  te  pee  nei  ratou  i  te  parau  a  te 
taata,  e  te  tupu  nei  â  te  parau  a  Paulo  ia  Timoteo,  tei  na 
ô  ra  e, 

“Te  vai  atura  hoi  te  tau  e  ore  ai  ratou  e  farii  ai  i  te  parau  mau,  no  te 
anoenoe  rn  o  to  ratou  tari‘a,  e  haaputu  ïa  ratou  i  te  orometua  i  au  i  to 
ratou  iho  hinaaro;  e  fariu  ê  hoi  to  ratou  tari‘a  i  te  parau  mau,  n  opai  tia 
atu  ai  i  te  fabula.”  2  Tim.  4:  3,  4. 

E  teie  uei,  e  hoa  iuo  ma  e,  e  nafea  tatou?  E  mea  papu 
roa  e  te  pirihao  te  e‘a  i  mua  ia’u,  te  tamata  nei  au  i  te 
haere  na  te  e‘a  o  te  Parau  a  te  Atua.  Tei  ia  outou  te  haere 
na  te  e‘a  ta  outou  i  hinaaro,  te  e‘a  no  te  Parau  a  te  Atua  e 
te  e‘a  e  haerehia  e  te  mau  ekalesia.  Te  faaara  nei  râ  vau 
ia  outou  ia  ite  outou  e  e  mea  ê  te  e‘a  no  te  Parau  a  te  Atua 
e  te  e‘a  e  haerehia  e  te  mau  ekalesia,  o  ratau  te  liaapii  hua 
e  aita  to  te  Atua  e  tino.  0  teie  nei  â  te  mahana  e  au  ia 
outou  ia  maiti  i  ta  outou  e  haamori,  te  Atua  tino  ore  o  te 
mau  ekalesia,  e  aore  râ  te  Atua  no  Iseraela  i  itehia  e  Mose 
ma,  e  te  hitu  ahuru  no  Iseraela,  e  Stephano,  e  e  vetahi 
atu  â.  losua  24:  15.— Farani  Tuterera. 

Tera  mai  te  ohipa  e  au  no  te  orometua  mau,  oia  hoi  ia 
faaite  hua  e  te  vai  nei  te  Atua,  eiaha  te  vai  ra  te  Atua;  e  te 
parau  mai  nei  â  te  Atua,  eiaha  ua  parau  maira  te  Atua. 

Hoê  â  ïa  huru  te  amuraa  i  te  maa  pê  piropiro  e  te  feru- 
riraa  i  te  mau  mana‘o  ino. 

,  Mea  maitai  rahi  te  ite  i  te  tao‘a.  Ua  rahi  râ  te  taata  o 
tei  imi  i  te  tao‘a  e  ua  iti  o  tei  imi  i  te  ite 

“Tei  te  feia  parau-tia  ra  to  Iehovij,  mata;  e  tei  ta  ratou 
pure  to’na  tari‘a.  E  mata  ê  râ  to  Iehova  i  te  feia  i  rave  i 
te  ino  ra,  e  ia  ore  roa  ia  mana‘ohia  i  te  ao  nei.’? 

ÏXT&itiraa.  Taata 

“  Te  faaroo  nei  matou  e ,  ei  taata  maiti-mau-hia  e  te 
Atua  *  *  *  ia  a‘o  i  te  Evanelia  e  ia  faatere  te  mau  ohipa  no 
to’na  ra  toroa .” 

Te  mau  tavini  a  te  Atua  ra,  oia  hoi  o  ta’na  ra  mau 
peropheta  i  te  mau  anotau  tahito  ra.  Aore  roa  ratou  i  rave 
noai  te  ohipa  a  te  Atua  maori  râ  ua  maiti-mau-hia  ratou  e  ana. 
E  no  reira  ua  tia  roaia  ratou  ia  rave  i  te  ohipa  o  te  Evanelia 
no  te  mea  ua  haamanahia  ratou  e  lehova.  Mai  tei  parauhia 
ra  e/‘E  aore  roa  e  taata  e  ravenoa  i  teie  nei  tura  no’na  iho, 
maori  râ  o  tei  parauhia  e  te  Atua  mai  ia  Aarona  ra.”  Mai 
te  aha  ra  te  huru  o  to  Aarona  parauraahia  mai  e  te  Atua 
ra?  Teie  ïa,  maori  râ  na  roto  i  te  parau  heheu  no  te  Atua. 
E  no  reim  ei  taata  maiti-mau-hia  oia,  e  ua  tia  roa  ia’na  ia 
rave  i  te  mau  ohipa  no  to’na  ra  toroa.  Exo.  4:  14. 

J  te  anotau  o  taua  taata  parau-tia  ra,  o  Noa,  ua  ino  roa 
te  taata  o  te  ao  atoa  nei,  ua  ino  te  mau  mana‘o  atoa,  e  te 
mau  opuaraa  o  te  aau  i  te  mau  mahana  atoa  ra.  E  ua  tata- 
rahapa  Iehova  no  te  mea  ua  liamanihia  te  taata  e  A’na.  E 
ua  opuahia  e  A’na  ia  haamou  te  mau  taata  i  nia  i  te  fenua 
nei.  Area  o  Noa,  ua  arohahia  mai  oia  e  Iehova.  E  ua  a‘o 
atu  o  Noa  ia  raton  i  te  Evanelia  ia  tatarahapa,  aore  hoi 
ratou  i  haapao  i  ta’na  parau,  ua  roohia  mai  râ  ratou  i  te  riri 
rahi  o  te  Atua  ra.  E  ua  parau  maira  Iehova  ia  Noa,  ia 
hamani  oia  i  te  hoê  pahi.  E  ua  na  reira  hoi  oia  i  te  rave, 
mai  ta  Iehova  i  faaue  mai  ia’na  ra.  E  oti  a‘era  taua  pahi 
i  te  hamanihia  e  ana  ra,  ua  faaue  maira  te  Atua  ia’na  e 
haere  oia  e  to’na  atoa  ra  fetii  i  roto  i  te  pahi  ra.  E  inaha, 
ua  hopoi  maira  te  diluvi  i  nia  i  te  fenua  ra,  hope  roa  a‘era 
te  mau  mea  ora  o  te  fenua  i  te  pohe.  No  to  ratou  faaroo  ore 
i  te  parau  a  te  tavini  mau  a  te  Atua  ra,  uafaahapahia  ratou  e 
ïehova.  E  ua  pohe  roa  a‘era  i  to  te  ao  atoa  nei  i  te  pae 
tino.  E  ua  tapeahia’i  i  to  ratou  mau  varua  i  te  fare  tapea- 
raa  mai  te  anotau  o  Noa  ra  e  tae  noa’tu  i  te  poheraa  o  te 

Mesia  ra.  E  ua  haere  oia  i  reira,  a‘o  atura  i  te  Evanelia  ia 
ratou  peneia,4e  e  noaa  ia  ratou  i  te  tatarahapa,  e  e  ora’i  to 
ratou  mau  varna. 

‘kr  pohe  na  hoi  te  Mesia  iho  no  te  hara  hoê  poheraa,  te  taata  parau-tia 
no  te  feia  parau-tia  ore,  ia  tae  tatou  ia’na  i  te  Atua  ra,  i  taparahi-pohe- 
mau-hia  oia  i  te  tino  ra,  i  faaorahia  râ  e  te  Varua:  o  ta’na  ïa  i  a‘o  atu  i  te 
mau  varua  e  vai  i  roto  i  te  tapearaa  i  teie  nei;  o  tei  ore  i  faaroo  i  mutaa 
ihora,  i  te  faaoromairaa  roa  o  te  Atua  a  tiai  ai  i  te  anotau  ia  Noa  ra,  i  te 
tarairaa  i  te  pahi  ra,  i  ora’i  e  toofanu  pue  taata  i  to  moana,  oia  hoi  na 
taata  toovau  ra.”  1  Pet.  3:  18-20. 

“I  parau-atoa-hia’tu  ai  lioi  te  evanelia  i  te  feia  i  pohe  ra,  i  faahapahia 
atu  ai  ratou  e  te  taata  i  te  tino  ra,  te  ora  ra  râ  ratou  i  te  Atua  i  te  Varua 
ra.”  lPet.  4:6. 

E  teie  nei,  o  te  faaroo,  e  o  te  haapao  hoi  i  te  paran  a 
te  tavini  maiti-mau-hia  e  te  Atna,  e  ora  ïa,  e  o  tei  ore  e 
faaroo  râ,  e  faahapahia  ïa.  Mai  to  te  ao  atoa  ra  i  roohia 
mai  ai  i  te  pohe  i  te  anotau  o  taua  taata  parau-tia,  o  Non, 
no  te  mea  ua  riro  taua  parau  no’na  ra  ei  parau  rriau  no  ô 
mai  i  te  Atua  ra. 

E  taata  maiti-mau-hia  anei  o  Mose?  Teie  te  pahonoraa, 
E.  IJa  fâ  maira  te  Atna  ia’na  i  roto  i  te  pu  aihere  ra.  E 
ua  tono  atu  te  Atua  ia’na  ia  Pharao  ra,  na  ô  atura,  “A 
haere  oe  i  Aiphiti  e  aratai  mai  te  mau  tamarii  o  Iseraela 
mai  Aiphiti  mai.”  No  te  mea  ua  tae  roa  te  oto  o  te  tamarii 
a  Iseraela  ia  Iehova,  e  ua  ite  te  Atua  te  hamani  ino  a  to 
Aiphiti  ia  ratou,  e  ua  faaroo  te  Atua  i  to  ratou  oto  e  te  auê 
rahi.  E  no  reira  na  aroha  maira  lehova  ia  ratou.  E  ua  tae 
Mose  ma  i  mua  i  te  aro  o  Pharao.  Parau  atura  ia’na,  “Teie 
ta’u  parau  ia  oe,  a  tuu  mai  oe  i  te  mau  tamarii  a  ïseraela  ia 
haere  mai  ratou  ia’u  nei,  e  ia  haamori  ia’u.”  Ua  faaeta- 
etahia  te  aan  o  Pharao,  aore  oia  i  tuu  mai  ia  ratou.  E  e 
rave  rahi  te  raau  tapao  ta  Mose  ma  i  rave  i  mua  i  te  aro  o 
Pharao,  e  no  te  pohe  rahi  i  tuuhia  mai  i  nia  ia  Aiphiti,  ua 
tnu  atu  oia  ia  ratou  ia  haere  ratou  e  haamori  Iehova.  Eaha 
te  mea  i  tia’i  ia  Mose  rauao  Aarona  ia  rave  i  taua  mau  tapao 
rahi  i  mua  i  te  aro  o  Pharao?  Teie  ïa,  no  te  mea  ua  maiti- 

mau-hia  raua  e  te  Atua  ra.  E  o  tei  patoi  mai  ia  raua,  ra. 
Ua  patoi  mai  ïa  i  te  Atua.  E  ua  maiti-mau-hia  te  mau  pero- 
pheta  mai  te  anotau  o  Adamu  e  tae  roa  mai  i  te  anotau  o  te 
Mesia  e  Iehova  ra.  E  ua  maitihia  te  mau  aposetolo  o  te 
Mesia  ra,  e  ua  haamanahia  ratou  e  ana.  E  ua  faaue  atura 
oia  ia  ratou  e  a‘ohaere  i  te  evanelia  i  te  mau  fenua  atoa  ra. 
E  ua  na  ô  atura,  “O  te  faaroo,  e  o  te  bapetizohia  e  ora  ïa, 
area  o  te  ore  e  faaroo  ra  e  faahapahia  ïa.’,  E  ua  rave  ratou  i 
te  mau  tapao  e  rave  rahi,  mai  te  faaora  i  te  mau  ma‘i,  e 
tamâ  i  te  mau  lepera  e  faatia  i  te  pohe,  e  tiavaru  i  te  mau 
demoni.  Eaha  te  mea  i  tia’i  ia  ratou  ia  rave  i  taua  mau 
tapao  ra?  Teie  ïa,  ua  maiti-mau  hia  ratou  e  te  Mesia  ra. 
Luk.  6:  13-17.  E  ua  tuu  atu  oia  ia  ratou  i  te  mana  ia  rave 
ratou  i  taua  mau  tapao  ra. 

No  te  aha  ra  “e  tapao  rarahi  hoi  tei  oti  i  te  rima  o 
Paulo  i  te  Atua,  ia  hopoihia  te  ahu  horoi  utu,  e  te  pareu  no 
nia  i  to’na  tino  i  te  feia  ma‘i  ra,  e  pee  ê  atura  to  ratou  ma‘i, 
e  te  mau  varua  iino  atoa  ua  reva’tura  ïa  i  rapae  au!”  Tera 
mai  te  pahonoraa,  no  te  mea  e  taata  maiti-mau-hia  oia  e  te 
Mesia  rav  e  ua  tia  roa  ia’na  ia  rave  i  te  mau  ohipa  no  to’na 
toroa  mai  te  maiïa.  E  nafea  te  taata  o  tei  rave  i  te  ohipa  a 
te  Atua  ma  te  mana  ore?  Tere  te  parau  ua  roohia  mai 
ratou  i  te  riri  rahi  e  te  pohe  a  te  Atua.  Mai  ta  Kora  ma  i 
rave  i  te  mea  tia  ore  i  mua  i  te  aro  o  te  Atua,  e  ua  tupu 
to’na  riri  ia  ratou.  E  e  meaapita’na  i  rave  ia  ratou,  oia 
hoi,  ua  haamâmâ  te  fenua  nei  i  to’na  vaha  e  ia  horomii  ia 
ratou,  e  ua  pau  ihora,  topa  ora  noa  ihora  ratou  i  raro  i  te 
apoo,  tapoihia  maira,  moe  atura.  Num.  16.  A  hi‘o  tatou 
i  te  hopea  o  taua  arii  ra  o  Uzia.  Ua  rave  oia  i  te  mea  mo‘a 
tia  dre  i  roto  i  te  hiero  o  te  Atua  ra.  No  te  mea  aita  ona  e 
mana  ia  haere  i  roto  i  te  hiero  o  Iehova  e  tutui  i  te  mea 
no‘ano‘a  i  niâ  i  te  fata  no‘ano‘a  ra,  ua  patoi  atura  te  mau 
tahu‘a  ia’na,  na  ô  atura,  “E  ere  hoi  oe  i  haapaohia  e  tutui 
i  te  mea  no‘ano‘a  na  Iehova.”  Kiri  a‘era  Uzia  ia  ratou,  e 
ua  rave  ihora  oia  i  te  hoê  farii  i  ta’na  rima,  tutui  i  te  mea 

no‘ano‘a.  E  inaha,  tupu  ihora  te  lepera  i  nia  ia’na.  E  ua 
vai  maite  â  taua  lepera  i  nia  ia’na  e  tae  noa’tu  i  to’na 
poheraa.  Ua  faautuahia  mai  oia  e  te  Atua  no  te  mea  ua 
rave  oia  i  te  mea  mo‘a  mai  te  mana  ore.  2  Par.  26:  16-21. 
E  nafea  te  taata  o  tei  rave  noa  i  te  ohipa  a  te  Atua  mai  te 
mana  ore?  E  roohia  mai  ratou  i  te  ati  rahi  no  te  mea  te 
rave  nei  ratou  i  te  mea  tia  ore  i  mua  i  te  aro  o  te  Atua.  Mai 
te  faaitehia  mai,  ua  tamata’tura  te  hoê  pae  Ati  Iuda  ia  tia- 
varu  atura  i  te  varua  ino  no  roto  mai  i  te  feia  roohia  mai  i 
taua  varua  ino  ra,  i  te  na  ôraa’tu  e,  “Te  faaue  atu  nei 
matou  ia  oe  ma  te  i‘oa  o  Iesu  ta  Paulo  e  paiau  haere  nei.”  Ua 
parau  maira  te  varua  ino  ra,  “Ua  ite  au  ia  lesu,  ua  ite  hoi 
ia  Paulo;  o  vai  râ  hoi  outou  na?”  Ua  ou‘a  maira  taua 
taata  tei  roto  ia’na  taua  varua  ino  ra  i  nia  iho  ia  ratou,  e 
pohe  ihora  ratou  ia’na,  e  ua  horo  atura  ratou  i  rapae  an  i 
taua  fare  ra  ma  te  paruparu.  Eaha  ra  e  ore  e  tia  ia  ratou  ia 
tiavaru  atu  taua  varua  ino  ra  i  rapae  au  ra?  Teie  ïa,  no  te 
mea  aore  roa  ratou  i  parauhia  maira  e  te  Mesia,  e  ua  faaue 
atura  ratou  i  taua  varua  ino  ra  ma  te  mana  ore.  Inaha  te 
hopea  ra,  poho  ihora  ratou  ia’na.  Ohi.  19:  13. 

E  te  mau  ekalesia  e,  nohea  mai  to  outou  manaria  a‘o 
atu  i  te  evanelia  nei?  No  te  ra‘i  mai  anei?  E  na  te  taata 
anei?  A  hi‘opoa  maite  outou  i  te  reira,  no  te  mea  te  na  ô 
mai  te  parau  ra  e,  “ Aore  roa  e  taata  e  rave  noa  i  teie  nei 
tura  no'na  iho ,  maori  rd  o  tei  parahia  e  te  Atua  mai  ia 
A arona  ra .  ’  ’ — Vi liamu  . 

EIAHA  E  BAPETIZO  I  TE  AIU 

“Ua  ora  râ  te  tamarii  rii  i  te  Mesia  mai  te  haamauraa 
mai  â  o  teie  nei  ao;  Ahiri  aita  ïa,  ua  riro  te  Atua  ei  Atua 
faatia  pae  tahi,  e  te  faahuru  ê,  e  te  haapao  i  te  hnru  o  te 
taata;  te  rahi  hoi  o  te  tamarii  rii  ra  i  pohe  na  aore  i  bape- 
tizohia.  *  *  *  E  o  te  parau  mai  e,  ia  bapetizohia  te  tamarii 
rii  e  tia’i,  o  te  huna  ïa  i  te  aroha  o  te  Mesia,  e  te  faaore  hoi 
i  te  taraehara  na’na,  e  te  mana  o  to’na  ra  ohipa  faaora.” 
Buka  a  Moromona,  Moroni  8:  12,  20. 

Te  A‘oxaa  i  ISTia  i  tz  IXEo 3?5La_ 

“E  ao  to  tei  hamani-ino-hia  i  te  parau-tia  ra ,  wo  rafow 
/zoi  te  basileia  ra  o  te  ao .” 

Te  raana‘o  nei  te  mati  ekalesia’toa  a  te  taata  nei,  e 
taahi  i  nia  iho  e  e  tapoi  atoa  hoi  i  te  parau  a  te  Atua  ia  ore 
e  tae  atn  ai  i  te  tari‘a  no  te  mau  taata  o  te  hiaai  i  te  maitai. 
Area  râ  no  te  faaoromai  o  te  man  tavini  a  te  Atua,  ua  tupu 
ta’na  ra  ohipa  i  te  rahiraa,  e  ua  noaa  ia  ratou  ra  te  ite  e  te 
paari  na  roto  i  te  faaoromai  rahi.  Te  hamani  ino  nei  hoi, 
o  te  tuhaa  ïa,  a  te  mau  taata  parau-tia  ra.  Mai  te  mau 
mahana  no  Abela  e  tae  noa  mai  i  teie  nei  â,  aita  hoi  te  taata 
parau-tia  e  ere  i  te  hamani  ino  no  te  mea  ia  faafatata  mai 
outou  i  te  Atua  ra,  ua  mana‘o  te  tahi  e,  Auê  i  te  aroha  e  te 
feruriraa  ore  i  taua  mau  taata  ra,  e  mea  haamâ  i  to  outou 
haerea,  e  na  roto  i  to  outou  puai  i  te  haapii  atu  i  te  parau 
mau,  e  te  parau  haamaramarama  i  te  taata  nei,  ua  riro  ïa  ei 
mea  tâhitohitoraa  i  te  mau  taata  o  tei  ore  e  faaroo  ra.  E  no 
reira  te  ite  nei  te  mau  feia  mo‘a  e  hamani-ino-hia  mai  ratou 
e  te  enemi,  no  te  mea  aita  hoi  te  hoê  mau  taata  i  ite  i  te 
Atua  e  aore  râ  te  Tamaiti  maori  râ  o  outou  ana‘e.  E  no  te 
ore  ia  ratou  i  ite  i  teie,  ua  ineine  noa  râ  i  te  faaino  atu  e  e 
taparahi  pohe  roa  hoi  ia  outou.  Ua  na  ô  atu  te  Mesia  i 
to’na  mau  pïpï: 

*‘E  tuu  ratou  ia  outou  i  rapae  i  te  mau  sunago  ra;  e  te  fatata  mai  nei 
hoi  te  hora  e  mana‘o  ai  te  taata  e  taparahi  ia  outou  na  e  ua  haamori  oia  i 
te  Atua.  E  na  reira  mai  ratou  ia  outou,  no  te  mea  aore  ratou  i  ite  i  te 
Metua  e  ia’u  hoi.'1  Ioa.  lh:  2,  3. 

E  no  reira  ua  tupu  te  hamani  ino  ra  na  roto  i  te  poiri  i 
te  mana‘o  e  te  feruriraa  ore  i  te  ohipa  ta  ratou  i  raye.  Ua 
opua  ratou  e,  e  haaparare  i  te  mau  mea  ta  outou  i  faatupu 
a‘e  ei  maitai  no  te  huiratira  o  te  fenua  nei,  oia  hoi  ia  hina- 
aro  outou  ra  e  haapii  atu  i  te  taata,  ua  paruruhia,  e  ua 
opanihia  ratou  e  te  mau  orometua  a  te  taata  nei,  ia  ore  te 
parau  a  te  Atua  e  tae  atu  ite  tari‘a  note  mautaataotei  hiaai 
i  te  maitai.  Ua  haaparahihia  ratou  i  roto  i  te  poiri  iaore  e  ite 
mai  i  te  maramarama  ra  o  te  evanelia  nei.  No  reira  te  haa- 
pii  atu  nei  ratou  e,  i  te  parau  fnanavenave  e  au  i  te  tari‘a 

no  te  rnau  taata  o  teie  nei  ao,  ei  râvea  e  noaa  te  taata  ia 

patoi  mai  i  ta  Iesu  haapiiraa  ia  tono  atu  Iesu  i  to’na  mau 

pïpï.  Ua  haapii  tnai  oia  ia  ratou  na  mua  no  te  mea  e,  ua 
parau  atu  oia  ia  ratou  e,  “Inaha  te  tono  nei  au  ia  outou  mai 
te  mamoe  i  rotopu  i  te  mau  luko  ra,  e  mai  te  mea  ia  ore 
ratou  e  haapao  i  ta  outou  parau  ia  haere  ê  outou  i  taua  vahi 
ra,  e  ueue  atu  i  te  repo  o  to  outou  avae.”  Aita  paha  te 
hoê  taata  i  rotopu  i  te  mau  feia  o  tei  patoi  mai  i  te  parau  a 
te  Atna  o  tei  hamani  ino  mai  ia  outou  o  tei  faaite  mai  i  te 
tumu  mau  ua  hamani-ino-hia  mai.  No  te  mea  ua  hamâ 
ratou  ia  parau  mai  e,  no  te  evanelia  ïa,  te  tumu  mau  ïa, 
area  râ  ua  imi  ratou  i  te  hoê  mau  haavare  ia  pari  mai  i  te 
mau  tavini  a  te  Atua  ei  ravea  ia  tapoi  i  te  mata  no  te  taata, 
ia  ore  ratou  e  imi  i  te  tumu  mau  no  te  hamaui  ino  i  te  mau  tau 

atoa,  mai  te  matamua  mai  â,  ia  faaroo  te  mau  taata  i  te 

Evanelia  a  te  Mesia,  e  e  farii  atoa  i  ta’ua  haapiiraa.  Ua 
hamata  te  mau  haapaoraa  êê  i  te  parau  ra  e  te  rave  uei 
outou  i  te  ohipa  a  te  diabolo,  e  te  mau  taata  i  haapiihia  i 
roto  i  taua  haapaoraa,  o  ratou  hoi  ïa  te  huru  mau  no  Satani 
ra.  I  haapapu  maitai-hia’i  teie  i  te  mau  mahana  o  te  Mesia 
e  tia  noa  ïa  te  taata  mata  piri  e  ite,  ia  faafatata  mai  te  taata 
i  te  Atua.  Ua  mana‘o  te  mau  haapaoraa  tia  ore  ra,  Auê  te 
poiri  e  te  ite  ore  e,  te  huru  mau  outou  i  te  Demoni  rahi  ra 
o  Belezebuba.  Te  Mesia  o  tei  parauhia  e,  te  maramarama 
e  te  hanahanara  no  to’na  metua,  ua  parau  te  mau  Ati  Iuda  o 
rave  rahi  o  lesu  te  Belezebuba,  oia  hoi  te  diabolo  mau.  No 
to  ratou  ite  ore  i  te  Mesia  e  ere  oia  te  Tamaiti  ra;  ua  mana‘o 
e,  e  diabolo  mau  oia.  E  no  reira,  te  mau  feia  mo‘a  no  teie 
nei  mau  mahana  hopea  nei,  eiaha  outou  e  maere  mai  te  mea 
ra  e,  e  hamani-ino-hia  mai  ia  outou  e  te  enemi,  ia  faafatata 
outou  i  te  Atua  i  te  ao  râ.  Te  mau  huru  peu  a  te  mau  taata 
luimaui  ino  i  teie  nei  rria-n  rnahana  hopea  nei,  e  te  mau 
parau  haavare  i  faatupuhia’i  i  rotopu  ia  ratou  ra  ei  ravea  ïa 
e  paruru  ai  te  parau  mau  o  te  evanelia  nei.  Area  râ,  teie  te 
mau  mea  ta  te  Fatn  i  parau  mai  e  tupu  e  tia’i.  No  reira  e 
tapao  tera  e  pïpï  mau  outou  na’na.  E  no  reira  a  rohi  a  rave 
â  tatou  i  te  mau  ohipa  ta’na  i  rave,  oia  hoi  tamau  noa’i  i  te 
mau  ohipa  maitatai  e  tae  noa’tu  i  te  hopea  e  i  te  vahi  ta’na  e 
parahi  ra,  ei  reira  atoa  outou  na.—  Solona. 

Te  IXTa  uu  Para  ul  jPLpi, 

A  faaile  atu  i' Te  Heheuraa  Apï  i  to  taata  tupu. 

Teie  te  rahiraa  o  te  mau  puaatoro  i  roto  i  te  Hau  Amerika,  oia  hoi  e 
71,867,000. 

Teie  hoi  te  rahiraa  o  te  inau  puaa  maohi  i  tupaihia,  e  i  hoohia  hoi  i 
roto  i  te  oire  Chicag'o  i  te  matahiti  i  mairi  a‘e  nei,  oia  hoi  6,295,410. 

Te  patu  nei  i  te  oire  o  Roto  Miti  te  hoê  fare  rahi  tipaeraa.  E  fare 
tahua  hoê  ahuru  ma  piti.  E  te  moni  e  pau  i  te  hamaniraa  o  taua  fare  nei 
e  piti  milioni  dara. 

Ua  faatoroa  te  hoê  vahine  i  te  oire  ralii  0  Chicago  ei  motui.  E  teie 
ta’na  ohipa  e  rave,  oia  hoi  ia  tiai  maite  oia  i  te  tao‘a  i  roto  i  te  mau  fare 
toa,  ia  ore  ia  eiâhia  e  te  mau  taata  o  te  hoo  haere  i  reira. 

I  te  tereraa’tu  i  te  hoê  boti  auahi  i  nia  iho  i  te  hoê  anavai  rahi  ï  te 
fenua  ra  i  te  pae  hitia  o  te  râ  i  te  hau  Amerika,  ua  faaï-roa-hia  te  boti  i  te 
taata,  e  no  reira  ua  tomo  te  boti,  e  ua  pohe  roa  na  taata  e  20  o  tei  haere 
na  nia  iho  i  taua  boti  nei. 

Ua  faaite  mai  te  hoê  orometua  Porosetani  te  rahi  o  te  feia  Kerisêtiano 
i  taparahi  polie  roa  i  te  taata  i  te  fenua  ra  o  As'ia  Iti  i  te  avae  Eperera  i 
mairi  a‘e  nei,  oia  hoi  28,000.  Ua  ite  mata  oia  no  te  mea  ei  reira  to'na 
parahiran.  Na  te  feia  haapaoraa  Mohameda  i  rave  taua  oliipa  ino  tapa- 
rahiraa  taata  faaitehia  mai.  i  ;* 

Te  hinaaro  nei  te  tavana  o  te  hoê  tufaa  fenua  raiif  i  Ausâfalia  iaTaaau 
te  hoê  tufe  ia  faaore  roa  te  peu  puhipuhiraa  avaava,  no  te  mea  e  peu 
maharaa  moni  e  te  hamani  ino  mai  i  te  tino  taata  o'tei  rave  noa  i  taua  peu 
faufaa  ore  nei.  I  tê  matahiti  i  mairi  a‘e  nei  ua  hamanihia  na  avaava  e 
147  miliiini  e'te  mau  taata  i  taua  tufaa  fenua  ra. 

I  tê  avae  ra  b  Me  i  mairi  a'e  nei,  ua  tae  Teodora  Roseveleta,  oia  te 
'peresidenï  tio  te  hau  Âmerika  i  te  matâhiti  i  mairi  a‘e  nei,  e  ta’na  tamaiti 
ra  o  Keremitâ*'RoseVeleta,  e  te  mau  taata  o  tei  pee  atu  ia  rauâ  ra,  i  te 
fenua  fa  o  Aferika.  E  uâ  imi  haere  ratou  ï  te  mau  puaa  rarahi  taehae  roa 
o  tei  parahi  noa  i  taua  fenua  ra.  E  lia  iteahia  e  ratou.  E  ua  pupuhi  oia 
(Roseveleta)  na  liona  e  ono,  e  hoê  elephana,  e  e  piti  terafa,  e  e  rave 
rahi  te  mau  puaa  rii,  e  te  mau  manu  pererau.  E  mea  tano  roa  ta’na  mau 
pupuhiraa,  aita  roâ  e  haperan.  E  ua  pupuhi  atoa  ta’na  tamaiti  e  ua  pohe 
roa  hoê  liona  ia’na.  E  no  reira  ua  oaoa  raua  no  te  mea  ua  manuïa  to 
raua  tere  i  taua  fenua  ra,  oia  hoi  ua  roaa  mai  na  liona  e  hitu  e  ua  rau  te 
huru  o  te  mau  puaa  rarahi,  e  te  mau  manu  rii  hoi  ua  roaa  ia  raua.  E  te 
imi  haere  noa  nei  â  i  teie  nei. 


128 


TE  HEHEURAA  APl. 


Teie  te  taioraa  o  te  mau  taata  i  roto  i  te  oire  rahi  o  Nu  Ati  i  te  pae 
hitia  o  te  râ  o  Amerika,  oia  hoi  4,422,685. 

E  93  milioni  maile  te  atea  o  te  mahana  i  te  fenua  nei.  E  8,000  maile 
tt‘  meumeu  o  te  fenua  nei,  e  25,000  maile  te  haaatiraa. 

I  te  avae  ra  o  Me  i  te  fenua  ra  o  Paniola,  ua  roohia  maira  te  tahi  mau 
boti  t  aavai  i‘a  i  te  hoê  vero  rahi  roa.  E  no  te  puai  o  taua  vero  ra,  ua 
parari  te  tahi  rnau  boti,  e  ua  polie  roa  na  taata  100. 

Teie  te  rahiraa  o  te  mau  moa  e  te  tahi  atu  â  mau  manu  pererau  i 
faaapuhia  i  te  Hau  Amerika  i  te  matahiti  i  mairi  a‘e  nei,  oia  hoi 
250,623,114.  E  aita  nehenehe  ia  taio  i  te  mau  huero  i  tuuliia  mai  e  ratou. 

I  te  fenua  ra  o  Nu  Zilani  i  te  malmna  20  no  Me,  ua  topa  te  hoê  tamarii 
e  toru  o’na  matahiti,  i  roto  i  t’e  lioê  apoo  pape  hohonu,  ee  pae  minute  i 
muri  a‘era  ua  huti  ia’na  i  nia  mai  raro  mai  i  taua  apoo  ra,  e  na  metua 
no’na  ra,  inaha  ua  pohe  roa. 

1  te  oire  ra  o  Otage  i  Nu  Zilani,  i  te  20  no  Me,  te  haere  atura  na  taata 
tootoru  i  te  ohipa  na  nia  iho  i  te  purumu  pereoo  auahi  i  te  haere.  E  inaha 
roohia  maira  ratou  i  te  pereoo  auahi.  Pohe  roa  ihora  te  hoê.  Ua  ofati 
noa  te  âvae  no  te  tahi,  e  ua  pêpê  rahi  te  tino  no  te  tahi  ra. 

Te  hamani  nei  te  Hau  Amerika  i  te  hoê  fare  vairaa  parau  reva.  E 

600  avae  te  teitei  o  taua  fare  ra,  e  e  tia  ia  parau  atu  no  nia  iho  ia’na  ;ia 

roto  i  te  reva  3,000  maile  i  te  atea,  e  e  noaa  mai  te  pahonoraa  parau  no  ô 
mai  i  taua  valii  atea  ra.  E  mea  maerehia  hoi  e  te  mau  taata’toa  ra,  teie 
nei  ravea  parauraa  reva. 

Te  rave  uoa  nei  â  te  Hau  Amerika  i  te  ohipa  hamaniraa  e‘a  pahi  i  te 

fenua  i  parauhia  o  Panama.  Teie  te  rahi  o  te  mau  taata  o  te  rave  noa  i  te 

ohipa  i  reira  i  te  mau  mahana  atoa,  oia  hoi  40,000.  E  mai  te  mea  ra  e,  e 
rave  noa  i  te  ohipa  mai  te  faaea  ore  e  tae  noa’tu  i  te  matahiti  1915,  e  faa- 
oti-roa-hia  taua  e‘a  pahi  ra.  E  te  faaite  mai  nei  te  hau  te  rahi  o  te  moni 
i  pau  i  te  hamaniraa  o  taua  e‘a  pahi  ra,  oia  hoi  375  milioni  dara.  Teie  te 
faito  o  taua  e‘a  pahi  ra,  46  maile  i  te  roa,  e  e  500  avae  i  te  aano,  e  e  55 
avae  te  hohonu.  E  ia  tere  te  pahi  i  taua  e‘a  pahi  ra,  e  haapoto-noa-hia 
to’na  tereraa  mai  te  oire  Nu  Ati  e  tae  noa’tu  i  te  oire  San  Francisco,  8,400 
maile,  e  e  haapoto  noa  oia  i  te  tereraa  pahi  mai  te  oire  Lonedona  e  tae 
noa’tu  ia  San  Franeisc-o,  6,000  maile. 


Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 
W.  A.  Seegmiller,  Imprimeur, 

Rue  Brea  et  de  la  rue  Dumont  d'Urville,  Papeete,  Tahiti. 


TE  HEHEURAA 
API. 

I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

u Hamani  ihora  hoi  te  Atua  i  te  taata  ma  to’na  ihora 
huru ,  i  hamani  oia  ia'na  ma  te  hohoLao  te  Atua  ra;  i  hamani 
oia  ia  raua ,  o  te  tane  e  te  valiine .”  Gen.  1 :  27. 

uUaparau  atura  Iesu  ia’na,  0  to'u  nei  hoi  parahiraa 
roa  i  ô  outou  nei  e,  e  aore  a  oe  i  ite  iayu,  e  Philipaf  o  tei  hi‘o 
mai  ia’u  ra ,  ua  hlo  ïa  i  te  Metua;  eaha  hoi  oe  e  parau  mai 
ai  e ,  E  faaite  mai  ia  matou  i  te  Metuaf”  Ioa.  14:  9. 


Nu.  11.  10  Atete,  1900.  Mat.  2. 

Te  jQLtuLa  o  toi  Faaitehia  i  R.oto 
i  te  Bibilia.  ISToi 

0  tei  haamorihia  e  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana  Hoppa  Nei.  Eiaha  roa  to  oe  ei 
Atua  ê  atu  ia’u  nei.  Deut.  5:7.  E  homa  e,  e  mata  na  râ 
tatou  i  te  imi  i  to’na  ra  hurn  i  faaitehia  mai  i  te  parau  i  papai- 
hia  i  roto  i  te  Bibilia  nei.  E  huru  ê  anei  to  te  Atua  i  haa- 
morihia  e  te  Ekalesia  a  Iesu  Mesia  i  te  Feia  Mo‘a  i  te  Mau 
Mahana  Hopea  Nei,  i  to  tei  haamorihia  e  te  tahi  mau  ekale- 
sia  Kerisetiauo  i  roto  i  teie  nei  ao?  E  tia  roa.  ia  matou  ia 
pahouo,  E,  e  huru  ê  roa  to  te  Atua  i  haamorihia  e  rriatou  i 
to  te  Atua  atoa  i  haamorihia  e  te  tahi  mau  ekalesia  o  te  ao 
nei.  Te  na  ô  nei  te  parau  a  te  Bibilia,  ‘‘Hamani  ihora  hoi 
te  Atna  i  te  taata  ma  to’na  ihora  huru,  i  hamani  oia  ia’.na 
ma  te  hoho‘a  o  te  Atua  ra.”  Hen.  1:  27.  Te  parau  nei  râ 

te  mau  haapaoraa  Kerisetiano  o  te  ao  atoa  nei,  Ei  parau 
mau  tei  papaihia  i  roto  i  te  Bibilia  nei.  E  no  reira  te  parau 
atu  nei  matou  e,  e  tino  mau  to  te  Atua,  no  te  mea  e,  ua 
hamani  ihora  te  Atua  i  te  taata  ma  to’na  ihôra  huru  mau,  e 
ua  papaihia  te  reira  i  roto  i  te  Bibilia  nei.  E  te  tiaturi  atu 
nei  matou  i  te  Bibilia  nei  ei  parau  mau.  E,  e  tino  to  te 
taata,  e  e  tino  atoa  hoi  to  te  Atua  ra.  Te  parau  atu  nei  te 
tahi  mau  ekalesia  o  te  ao  nei,  E  varua  te  Atua  (Ioa.  4:  24) 
e  no  reira  aita  roa’tu  ei  tino.  Te  parau  atoa  nei  to  tei 
haapao  pae  tahi  atoa  nei  i  te  Bibilia  e,  E  aroha  te  Atua 
(1  Ioa.  4:  8),  no  reira  aita  oia  e  varua.  E  aroha  oia,  atira 
atu  ai.  Te  parau  atu  nei  hoi  te  tahi  atu  â  haapaoraa  e,  Ua 
hape  roa  outou  atoa.  Aita  te  Atua  e  Varua,  aita  hoi  Oia  e 
Aroha;  E  auahi  aamu  hoi  to  tatou  Atua  (Heb.  12:  29)  atira 
atu  ai.  Te  parau  atoa  nei  te  Bibilia  ua  tia  ta  te  tahi  mau 
Ekalesia  i  parau  ai  ratou  e,  E  varua  te  Atua.  E  ua  tia  hoi 
ta  te  haapaoraa  pae  tahi  i  parau  ra  e,  E  aroha  te  Atua,  E 
ua  tia  ta  te  tahi  atu  â  haapaoraa  i  parau  ra  e,  E  auahi  aamu 
hoi  to  tatou  Atua.  Area  râ  ua  hape  ratou  atoa,  no  te  mea 
ua  hi‘o  pae  tahi  noa  e  ua  haapii  tamau  e  aita  to  te  Atua  e 
tino,  e  aita  hoi  to’na  e  mau  melo.  Ahiri  ratou  e  hi‘o  i  te 
tahi  mau  parau  i  papaihia  ra  e  ite  ai  ratou  e  e  tino  hanahana 
e  te  tahuti  ore  to  te  Atua. 

E  ua  paraparau  ihora  oia  iaMose  te  mata  i  te  mata  mai 
te  taata  e  paraparau  i  to’na  taua.  Deut.  34:  10.  A  hi‘o- 
poa  hoi  tatou  i  te  parau  a  te  Mesia,  o  tei  na  ôraa’tu  e,  “O 
tei  hi‘o  mai  ia’u  ra,  ua  hi‘o  ïa  i  te  Metua,”  (Ioa  14:  9) 
no  te  mea  o  te  hoho‘a  rnau  ïa  oia  no  te  Metua.  Heb.  1 :  3. 
E  oti  a‘era  ta  Iesu  ohipa  i  te  ao  nei,  ua  ravehia  maira  oia  i 
tiia  i  te  ra‘i  ma  to’na  tino  atoa  i  te  haereraa  parahi  atura  oia 
i  te  rima  atau  o  te  Atua  ra.  Mar.  16:  19.  Mai  te  niea  ra  e 
e  ritna  to’na,  o  Iesu  te  hoho‘a  mau  o  te  Atua  i  te  man  mea 
atoa  ra.  Heb.  1:  3.  E  nuru  taata  to  Iesu  ia  hi‘ohia’tn. 
E  Atua  râ  oia.  Heb.  1:  8.  Hoê  â  ïa  to  raua  hnrn.  E  tino 
mau  e  e  varua  hoi  to  Iesu.  E  no  reiini  te  parau  atn  nei 

matou  e,  e  tino  mau  to  te  Atua,  e  e  varna  atoa  hoi  ta’na. 
Eiaha  ei  tino  repo  tahuti,  e  tino  hanahana  râ  to’na,  te  i‘o  e 
te  ivi  o  tei  ore  e  roohia  mai  e  te  tahuti.  E  tino  repo  to  te 
taata,  e  te  vai  râ  te  tau  a  pohe  atu  ai  oia  ra  e  e  ho‘i  atu  oia 
i  te  repo  i  te  vahi  no  reira  mai  oia  ra  na  roto  i  te  poheraa. 
E  te  vai  atoa  râ  te  tau  e  faatiahia  to  te  taata  ra  tino  i  nia 
ei  tino  hanahana  iroto  i  te  tia-faahou-raa  mai  tepohe  maira 
o  tei  ore  e  roohia  faahou  e  te  tahuti.  Te  hinaaro  nei  te 
Atua  ia  riro  te  taata  mai  ia’na  atoa  i  te  huru  i  te  paeau  tino 
e  te  paeau  varua  atoa.  E  no  reira  e  faariro  oia  i  to  tatou 
mau  tino  pohe  noa  e  tino  tahuti  ore.  Phil.  3:  2;  1  Kor. 
15:  49.  Te  haamori  nei  te  Ekalesia  a  Iesu  Mesia  i  te  Feia 
Mo‘a  i  te  Mau  Mahana,  Hopea  Nei  i  te  Atua  mau,  oia  hoi  te 
Atuai  faaitehia  e  te  Bibilia.  Etinotona.  Exo.  24:  9,  10.  E 
hoho‘a  te  tino  taata  no  te  Atua.  Gen.  1:  27.  Ua  hi‘o  Ioane 
i  te  Atua  i  nia  i  te  terono.  Apo.  5:  1-7.  Ua  paraparau  oia  ia 
Mose  te  vaha  i  te  vaha.  Num.  12:  7,  8.  Ua  hi‘o  hoi  Mose 
i  to’na  tua.  Exo.  33:  20-23.  Ua  papaihia  na  pâpâ  ofai  e 
te  rima  o  te  Atua.  Deut.  9:  10.  E  faaroo  te  Atua  i  ta 
tatou  pure.  Sal.  34:  15.  E  pabono  mai  te  Atua  i  te 
pure  faaroo  i  amuihia  i  te  ohipa.  Mat,  3:  17.  Ua  hi‘o  te 
Atua  i  ta’na  mau  ohipa  paatoa  i  hamani.  Gen.  1:  31.  Ia 
pee  tatou  i  ta’na  taahiraa  avae.  Eph.  5:  1.  Aita  hoi 
matou  i  faaroo  i  te  Atua  faaite-ore-hia  e  te  Bibilia  nei,  oia 
hoi  te  Atua  e  varua  ana‘e,  e  te  Atua  aita  ona  e  tino.  Aita 
ona  e  vaha.  Aita  ona  e  tua.  Ait-a  ona  e  rima.  Aita  ona  e 
pae  atau  e  e  pau  aui.  Aita  ona  e  tari‘a  ia  faaroo  oia.  Aita 
ona  e  arero  ia  parau  oia.  Aita  ona  e  avae  ia  haere  oia.  Te 
reira  huru  Atua  e  mea  itea-ore-hia  e  te  taata  nei,  e  e  Atua 
faahapania  ïa  e  te  Aposetolo  ra  e  Paulo.  Ohi.  17:  23.  Te 
haamori  nei  rnatou  i  te  Atua  i  itehia  e  te  mata  (Gen.  18:  13) 
e  faaroohia  e  te  tari‘a  (Luk.  3:  22)  e  e  fafahia  e  te  rima 
(G<m.  32:  24-30;  Ioa.  20:27).  E  ore  hoi  e  haafifihia  te 
mana‘oraa  ia  fernrihia  to’na  huru.  E  tia  i  te  taata  ia 
pure  atu  ia’na  ma  te  ite  papu  e,  e  pahonohia  mai  taua  pure 

tia  na’na  ra.  I)an.  6:  10.  E  metua  oia  no  to  tatou  mau 
varua,  e  e  tamarii  tatou  atoa  nei  na’na.  Heb.  12:  9.  Te 
haamori  nei  matou  i  te  Atua  o  tei  hamani  i  te  fenua  e  te 
ra‘i  e  te  tai  e  te  mau  mea  i  roto  ra,  oia  hoi  te  Atua  no  Abe- 
rahama,  e  no  Isaaka  e  no  Iakoba.  E  teie  nei  â  te  mahana 
e  au  ia  outou  ia  maiti  i  ta  outou  i  haamori,  te  Atua  tino  ore 
o  tei  haarnorihia  e  te  tahi  mau  ekalesia  o  te  ao  nei,  aore  râ 
te  Atua  no  te  mau  peropheta,  e  te  Atua  tino  mau  ra  no  te 
Bibilia  nei.  — Viliamu. 

Te  JXLau.  jPlH  Inidia  i  te:  Hau  Amenka 
Te.i(‘  te  rahi  o  te  mau  Ati  Inidia  i  roto  i  te  hau  Amerika 
i  teie  nei,  oia  hoi  274,706.  Teie  te  rahi  o  te  Ati  Inidia  i 
reira  o  tei  ahu  rte  ahu  papaa  ana‘e,  oia  hoi,  116,333.  Teie 
te  rahi  o  te  Ati  Iuidia  o  te  ahn  anoihia  i  te  ahu  papaa  <*  t(* 
ahu  Ati  Inidia,  oia  hoi  43,602.  Teie  te  rahi  o  te  Ati  lnidia 
i  reira  o  te  ite  ia  taio  i  te  parau  Beritane,  oia  hoi  63,147.  Teie 
te  rahi  o  ratou  o  tei  ite  ia  parau  i  te  reo  Beritane,  e  e  hnru 
papu  hoi,  ia  faaroohia  e  te  mau  papaa  i  reira,  oia  hoi  69,209. 
Teie  te  rahi  o  te  tnoni  i  faataa-e-hia  e  te  hau  Amerika  i  te 
matahiti  1908  ei  tautururaa’tu  i  te  mau  Ati  Inidla  i  raro  a‘e 
i  taua  hau  nei,  oia  hoi  15,140,292  dara.  Teie  te  rahi  o  te 
moni  e  faataa-ê-hia  na  te  Ati  Inidia  e  te  hau,  e  ua  pan  i 
rotopu  ia  raton  tnai  te  matahiti  1789,  e  tae  roa  mai  i  teie 
nei  â,  oia  hoi  454,787,382.  Teie  te  rahi  o  te  moni  e  faa- 
taa-ê-hia  e  te  hau  ei  moni  no  te  mau  haapiiraa  i  rotopn 
ia  ratou,  oia  hoi  9,428,983.35  dara.  Teie  te  rahi  o  te 
mau  haapiiraa  faaamu-noa-tarahu-ore-hia  e  te  hau  i  roto- 
pu  ia  ratou,  oia  hoi  116.  Teie  te  rahi  o  te  mau  haapiiraa  o 
tei  haapaohia  i  rotopu  ia  ratou  i  te  mau  mataeinaa  atoa  e  te 
hau,  oia  hoi  163.  E  teie  nei,  te  faaherehere  maitai  nei  to 
hau  Amerika  i  te  mau  x\ti  Inidia  i  roto  i  taua  hau  nei.  E 
na  roto  i  te  mau  haapiiraa,  te  noaa  nei  ia  ratou  i  te  ite  e  te 
paari.  E  teie  nei  ua  riro  ia  ratou  ei  feia  aravihi,  e  te  atuatu 
hoi,  e  te  tupu  nei  to  ratou  maitai  i  te  rahiraa,—  Maitihia. 


TE  HEHEUR4A  APl. 


133 


Te  Varua  MEaitai 

Te  Varua  Maitai  parau-atoa-hia  ïa  te  Va.rua  no  te  Fatu 
(Ohi.  2:  4),  e  te  Varua  no  te  Atua  ïa  (Mat.  3:  16),  e  te  Faa- 
a‘o  ïa  (Ioa.  14:  16),eteVarua  Parau  Mau  ïa  (loa.  16:  13). 
Oia  te  hôê  no  te  Atuaraa,  aita  râ  e  tino  to’na  mai  te  Atua  e 
te  Tamaiti  mai  to  Iesu  Mesia  te  huru.  Na  roto  ia’na  ra,  e 
rave  noa  te  Atua  e  Iesu  i  ta  raua  mau  ohipa  i  rotopu  ia 
tatou  nei,  oia  hoi  i  rotopu  i  te  mau  taata  atoa  o  te  ao  nei. 
Ohi.  10:  19.  E  e  na  roto  ia’na  te  taaite  mai  te  Atua  i  te  ite 
ia  tatou.  Ioa.  1(>:  13.  E  oia  te  faaite  no  te  Metua  e  te 
Tamaiti.  Ioa.  15:  26.  E  ua  haapapu  maitai  roa  Ioane  ia 
tatou  i  te  huru  no  te  toroa  o  te  Varua  Maitai  i  rotopu  ia 
tatou  nei,  oia  hoi  e  orometua  oia  i  tonohia  mai  e  te  Metua  ia 
haapii  mai  oia  ia  tatou  i  tumau  maitai  atoa,  e  e  faaite  faahou 
mai  oia  ia  tatou  i  te  rnau  parau  o  tei  moe  ia  tatou.  Ioa. 
14:  26.  E  e  rave  rahi  atu  â  te  mau  mea  ta’na  e  haapii  rriai 
ia  tatou,  oia  hoi  e  aratai  oia  i  te  mau  taata  i  te  mau  parau 
mau  atoa  o  tei  haapao  i  ta’na  parau.  Ioa.  13:  16.  E  aita 
roa  te  hoê  taata  i  ite  i  te  rnau  rnea  uo  te  Atua,  maori  râ  na 
roto  i  te  Varua  Maitai  (1  Kor.  2:  11),  oia  hoi  te  ite  nei 
tatou  e,  e  faaite  rnai  oia  i  te  mau  mea  atoa  a  te  Atua  ra,  te 
man  mea  o  te  vai  na,  e  i  te  rnau  mea  te  vai  nei,  e  te  mau 
rnea  e  tupu  a  mnri  nei.  E  no  reira  e  ite  ai  tatou  e,  oia  te 
tumu  no  te  mau  ohipa  rnaitai  atoa  ra,  e  no  reira  a  feruri 
rnaitai  ia  tatou,  no  te  rnea  ia  ore  te  Varua  Maitai  e  parahi  i 
roto  ia  tatou,  eita  e  tia  ia  tatou  ia  rave  i  te  hoê  ohipa  no  te 
Fatn. 

“E  teie  nei,  e  faaite  atu  vau  ia  outou,  aore  roa  e  taata  na  te  Varua  o 
te  Atua  ta’na  parau,  e  parau  ia  Iesu  e,  ua  anatemahia:  aore  roa  e  taata  e 
tia.ia  parau  e,  o  Iesu  te  Fatu,  rnaori  râ  o  tei  parau  i  ta  te  Varua  Maitai 
ra.”  1  Kor.  12:  3. 

E  i  ta  tatou  imiraa  ia  i taton  i  te  tahi  rnau  taata,  aore 
râ  te  hoê  ekalesia,  ia  ore  ia  farii  i  te  Varua  Maitai  na  roto  i 
te  tuuraa  rima,  ei  aratai  noratou.  E  taa  maitai  ia  tatou  e 


134 


TE  HEHEURAA  APl. 


mea  hape  ïa.  Heb.  6:  1,  2;  Ohi.  8:  14-19.  Aita  e  tia  ia 
tatou  e  faataa  i  te  varua  taata  e  te  tino,  maori  rft  ia  pohe  te 
tino;  e  hoê  â  ïa  te  Ekalesia  e  te  Varua  Maitai.  Ia  faataa 
raua,  e  mea  pohe.ïa  te  ekalesia. 

E  teie  nei,  te  ite  nei  tatou  e,  aita  e  tia  ia  tatou  ianoaai 
te  ora  mure  ore,  maori  râ  ia  roaa  i  te  Varua  Maitai.  Ioa. 
3:  5.  Aita  te  pahi  auahi  e  tere  maori  râ  ei  auahi  tei  roto 
ia’na  o  tei  faatupu  i  te  puai,  e  na  reira  atoa  ïa  tatou,  aita 
tatou  e  tae  atu  i  te  basileia  ma  to  tatou  iho  inana;  na  te 
Varua  râ  e  tauturu  mai  ia  tatou  i  te  haapao  i  te  mau  ture  a 
te  Atua,  te  ravea  ana‘e  ïa  no  tatou  e  noaa  i  te  ora.  mure  ore. 
E  no  reira  a,  feruri  rii  tatou  i  te  ravea  e  faariro  tatou  ia’na 
ei  aratai  ia  tatou  i  to  tatou  haerea  i  te  ao  nei,  ïa  ore  tatou 
e  topa  i  roto  i  te  mau  ino,  no  te  mea  te  ite  nei  tatou  e  aita 
te  mau  taata  atoa  e  noaa  i  te  Varua  Maitai  ia  ratou  o  tei  ore 
i  haapao  i  ta’na  ra  parau.  loa.  14:  16,  17. 

E  no  reira,  ia  hinaaro  tatou  ia’na,  a  faaineine  i  to  tatou 
mau  tino  ei  parahiraa  no’na,  no  te  mea  to  tatou  mau  tino, 
to’na  ïa  hiero  (1  Kor.  6:  19),  e  aita  roa  oia  e  parahi  i  roto  i 
te  hiero  viivii;  e  no  reira  eaha  te  ravea  no  tatou  e  faaineine 
i  to  tatou  mau  tino  ia  ore  ratou  e  riro  e  hiero  viivii  e  te 
faufau?  Teie  ïa,  “E  tatarahapa  e  e  fariu  mai,  ia  paraihia 
ta  outou  mau  hara”  (Ohi.  3:  19),  oia  hoi,  “e  tat-arahapa, 
e  ia  bapetizohia  outou  atoa  i  roto  i  te  i‘oa  o  lesu  Mesia  ia 
matara  i  te  hara,  e  horoahia  i  te  Varua  Maitai.”  Ohi.  2:  38. 
E  teie  nei,  e  ite  tatou  e  na  roto  i  te  tatarahapa,  e  te  bape- 
tizoraa,  e  te  tuuraa  rima  e  farii  tatou  i  te  Varua  Maitni,  e 
na’na  hoi  e  aratai  ia  tatou  i  te  mau  parau  mau  atoa. 
loa.  16:  13. 

Teie  nei,  ua  fariihia  te  Varua  Maitai  e  tatou,  e  i  muri 
tnai  ia  haamata  faahou  tatou  i  te  rave  i  te  mau  ino,  e  e  haere 
noa  i  te  taiata  au  ore  roa  i  te  Atua,  ei  reira  e  pee  ê  atnra  te 
Varua,  e  vaiiho  noa  oia  ia  tatou  iho,  e  na  te  varua  o  te 
rliabolo  e  aratai  atn  ia  tatou  i  te  vahi  pouri  taotao,  e  temeha- 
rneha.  E  no  reira  eiaha  tatou  i  vare  i  to  tatou  iho  mana‘o- 

raa  e,  e  tia  ia  tatou  i  noaa  ia’na,  e  i  muri  a‘era  e  haamata 
faahou  i  te  raveraa  i  te  mau  peu  au  are  roa  ia’na,  no  te  mea 
aita  oia  e  faatia  i  tera  huru  ohipa,  no  te  mea  te  hinaaro  nei 
oia  i  te  mau  taata  o  tei  tatarahapa  mau  i  ta  ratou  mau 
hara.  No  reira,  a  araara  maitai  tatou  i  te  raveraa  i  te  mau 
ture  no  te  Atua.  Eiaha  tatou  ia  ô  noa  i  roto  i  te  mau  haa- 
paoraa  ma  te  feruriraa  ore,  no  te  mea  te  araara  maitai  nei 
satani  e  ta’na  mau  melahi,  e  ia  ore  tatou  e  feruri  maitai  roa 
e  e  maiti  haere  noa  i  te  mau  mea  no  te  Atua,  e  riro  tatau  ei 
mau  tavini  no  te  diabolo. 

“E  faaroo  mai,  e  tau  tamaiti,  e  farii  mai  i  ta’u  nei  parau,  e  e  riro  to 
oe  ra  mau  matahiti  i  te  rahi  i  te  oraraa  nei.  0  te  e‘a  o  te  feia  paari  ta’u  e 
haapii  atu  ia  oe  nei.  Te  aratai  nei  au  ia  oe  na  te  mau  e‘a  mau  ra,  e  ore  e 
opipiri  to  oe  avae  ia  haere:  e  ia  horo  noa  oe  e  ore  oe  e  turori.  E  tapea  etaeta 
i  te  a‘o:  eiaha  roa  e  tuua;  e  vaiiho  maite  i  te  reira;  o  to  oe  ïa  ora.  Eiaha 
e  hape  noa’tu  i  te  e‘a  o  te  paieti  ore  ra,  eiaha  hoi  e  haere  na  te  e‘a  o  te 
feia  parau  ino  ra.  Ia  atâta  i  te  reira,  eiaha  e  tipu  noa’tu  na  nia  iho;  e 
fariu  ê  atu,  e  haere  ê.  Ia  ore  hoi  ratou  ia  rave  i  te  parau  ino  ra  e  ore 
ratou  e  taoto;  ua  ere  ïa  ratou  i  te  taoto,  ia  ore  ia  hi‘a  te  hoê  taata  ia 
ratou  ra.”  Mas.  4:  10-16.  — PATAMANA. 


“A  faaroo  mai  i  te  mau  parau  a  te  Mesia,  o  to  oe  Faa- 
ora,  to  oe  Fatu  e  to  oe  Atua  hoi.  Inaha,  aore  au  i  haere 
mai  i  nia  i  te  fenua  nei  e  parau  i  te  feia  parau-tia,  i  te  feia 
parau-ino  râ  ia  tatarahapa :  e  ere  no  te  feia  ora  te  taote,  no 
te  feia  ma‘i  râ;  e  te  tamarii  rii  ra  ua  ora  ïa  i*atou,  aita  hoi  e 
tia  ia,  ratou  i  te  rave  i  te  hara;  e  te  hara  a  Adamu  ra,  ua 
faaorehia  ïa  e  au,  e  aita  to  te  reira  e  mana  i  nia  ia  ratou;  e 
te  ture  no  te  peritome  ua  faaore-atoa-hia  ïa  ia’u.  E  i  na 
reira  mai  te  Varua  Maitai  i  te  faaite  mai  i  te  parau  a  te  Atua 
ia’u;  no  reira,  e  ta’u  tamaiti  here,  te  ite  nei  au  e,  i  ta  ontou 
bapetizoraa  i  te  tamarii  rii  ra  ua  vahavahahia  te  Atua. 
Inaha,  te  parau  atu  nei  an  ia  oe,  o  teie  ïa  ta  outou  e  haapii; 
e  haapii  ontou  i  te  tatarahapa  e  te  bapetizo  i  tei  tia  iaratou  i 
te  rave  i  te  hara:  oia  ïa,  e  haapii  outou  i  te  mau  metua,  ia 
tatarahapa,e  ia  bapetizohia,  e  ia  faahaehaa  ia  ratou  iho  mai 
ta  ratou  mau  tamarii  rii  e  tja’i,  ei  reira  e  ora  atoa  ratou  e  ta 
ratou  mau  tamard  rii  atoa  ra.”  Buka  a  Moromona,  Mor. 
8:  8-10. 

Te  Faiaa  lEPiti  IXlai  o  Iesu  IXTosia 

“Te  haere  maira  to  matou  Ataa,  e  ore  e  mamu  noa;  e  auahi  tei  mua 
ia’na  i  te  amaraa,  e  vero  rahi  te  haaati  mai  ia’na.  E  tiaoro  oia  i  te  mau 
ra‘i  i  nia  ra,  e  te  fenua  nei  e  haava’i  i  to’na  taata.”  Sal.  50:  3,  4. 

Te  faaite  mai  nei  Davida  i  te  huru  o  teie  nei  tau  irava  i 
te  haereraa  mai  o  te  Atua.  O  vai  teie  nei  Atua?  0  Iesu 
Mesia.  Tito.  2:  13.  Eaha  te  huru  i  to’na  haereraa  mni 
i  te  ao  nei?  Teie  ïa  e  auahi  tei  raua  ia’na  i  te  amaraa, 
e  vero  rahi  tei  haaati  mai  ia’na,  e  tiaoro  oia  i  te  mau 
ra‘i  i  nia  ra,  e  te  fenua  nei  e  haava’i  i  to’na  taataf  Ua 
tupu  anei  teie  nei  parau  o  tei  faaitehia  mai  e  Davida?  Aita 
ïa.  No  te  aha?  No  te  mea  tei  te  metua  ra  oia  i  te  pnrahi- 
raa.  Eaha  te  mau  tapao  ta’na  i  vaiiho  mai  i  te  ao  nei  ei 
faaite  i  to  te  ao?  E  rave  rahi  ïa.  E  faaroo  outou  i  te 
parau  tama4i,  e  te  aueue  roo  tama‘i,  e  ara  râ  eiaha  outou  e 
mata‘u;  ia  tupu  hoi  taua  mau  mea  ra  e  tia’i;  aita  râ  i  fatata 
te  hopea  i  reira.  E  tia  mai  hoi  te  tahi  fenua  e  aro  i  te  tahi 
fenua,  e  te  tahi  basileia  e  aro  i  te  tahi  basileia;  e  o‘e  hoi,  e 
te  ma‘i,  e  te  aueue  fenua  i  tera  vahi  e  i  tera  vahi,  matamê- 
hai  ana‘e  râ  teie  nei  mau  mea  no  te  pohe.  E  ia  parau  mai 
te  taata  ia  outou,  Inaha!  teie  te  Mesia,  e  inaha,  tera,  eiaha 
e  faaroo  atu.  E  Mesia  haavare  hoi  te  tia  mai  i  nia,  e  te 
peropheta  haavare  e  ua  rave  i  te  semeio  rahi  e  tae  noa’tu  te 
vare  i  te  feia  i  maitihia  ra  ahiri  i  tia.  E  au  hoi  te  haereraa 
mai  o  te  tamaiti  a  te  taata  nei  mai  te  uira,  e  anapa  i  te  hitia 
o  te  râ,  e  anaana  noa’tu  i  te  tooa  o  te  râ.  E  haapourihia  te 
mahana  e  ore  te  marama  e  anaana  mai,  mairi  mai  te  mau 
fetia  o  te  ra‘i.  E  pau  hoi  te  mana  o  te  ra‘i  i  te  ueuehia. 
Mai  tei  te  anotau  ia  Noa,  oia  atoa  te  haere  mai  to  te 
tamaiti  a  te  taata  nei  te  amu  ra,  te  inu  ra,  te  horoa  ra  ia 
faaipoipo  e  tae  roa  a‘era  i  te  mahana  i  tomo  ai  o  Noa  i  roto 
i  te  pahi.  Aore  roa  i  ite,  e  roohia  noa  ihora  rntou  e  te 
diluvi,  pau  roa  a‘era  ratou. 

Ua  tupu  anei  teie  nei  mau  parau  i  faaitehia  mai  e  Iesu 
Mesia  i  roto  i  te  Mataio  24:  6,  7,  23,  24,  27,  29,  38,  39? 

Pahonoraa :  E ;  ua  tupu  ïa  te  tahi  pae  o  teie  nei  mau  tapao 
ta’na  i  faaite  mai  i  roto  i  teie  nei  ao.  Eaha  te  mau  tapao 
tei  tupu?  E  faaroo  outou  i  te  parau  tama‘i,  e  te  aueue  roo 
tama‘i.  E  aro  te  tahi  fenua  i  te  tahi,  e  te  tahi  basileia  i  te 
tahi,  na  roto  i  te  mau  parau  faaroohia,  e  te  roo  i  riro  ai  ei 
maroraa  na  te  mau  fenua,  e  te  mau  basileia  i  tupu  ai  te 
tama‘i  i  roto  i  teie  nei  ao.  E  o‘e  hoi,  e  te  ma‘i,  te  aueue  o 
te  fenua  i  tera  vahi  e  i  tera  vahi.  Te  iteahia  nei  te  o‘e  i  te 
fenua  nei,  te  tupu  nei  te  mau  huru  ma‘i  atoa  i  te  ao  nei,  te 
pau  nei  i  te  aueue  o  te  mau  fenua  papaa,  mai  te  fenua 
Amerika,  e  te  fenua  Itali,  e  rave  rahi  atu  â.  E  te  faaararaa 
mai'e  eiaha  e  vare  i  te  tâata  ia  parau  mai  e,  inaha  teie  te 
Mesia,  e  inaha  tera,  eiaha  outou  e  faaroo  eaha  te  tumu  i  na 
reira  mai  ai  oia?  Te  ite  nei  oia  e,  e  tupu  te  haavare  i  te  ao 
nei.  E  parau  te  taata  o  te  ao  nei  e,  E  inaha  oia  te  mede- 
bara  e  aore  ïa  tei  roto  i  te  piha.  Te  pouri  nei  te  mahana  e 
te  marama,  e  mairi  mai  te  mau  fetia  o  te  ra‘i.  Ua  iteahia 
te  poiriraa  o  te  mahana  e  te  marama  i  to  tatou  paeau  fenua 
nei.  E  ua  mairi  te  mau  fetia  i  te  fenua  Amerika  i  te  m. 
1833.  Te  faaau  atoa  mai  nei  oia  i  te  tapao  i  to’na  haereraa 
mai  i  te  hoê  uira  o  tei  anapa  i  te  hitia  o  te  râ,  e  tei  anaaua 
noa’tu  i  te  tdoa  o  te  râ.  Ua  tupu  anei  teie  nei  tapao  ta’na  i 
faaite  mai?  Aita  ïa.  No  te  aha?  No  te  mea  aita  oia  i  tae 
mai.  Na,  reira’toa  i  te  anotau  o  Noa,  oia  atoa  i  te  anotau  o 
Iesu;  te  amu  nei,  te  inu  nei,  e  te  faaipoipo  nei,  e  te  horoa  ra 
ia  faaipoipo,  e  te  vai  noa  nei  â  taua  mau  ohipa  ra  i  teie  nei 
â,  e  te  ite  nei  tatou  i  to  tatou  nei  mau  mahana.  Eaha  te  faufaa 
no  teie  nei  mau  tapao  ta’ua  i  faaite  mai  i  te  ao  nei?  Ei 
faatupu  ïa  i  te  tatarahapa  e  te  opuaraa  papu  i  roto  i  te 
mana‘o  o  te  taata  i  roto  i  teie  nei  ao  e,  ua  fatata  te  tau  e  fâ 
mai  ai  oia  o  te  piti  o  ta’na  fâraa  mai,  eiaha  ei  taraehara  ia 
ora  te  feia  tiai  atu  ia’na.  Heb.  9:  28.  E  no  reira  te  hi‘o 
nei  te  feia  haapao  rnaitai,  e  te  paieti  i  te  fâraa  hanahana  mai 
o  te  Atua  rahi  o  to  tatou  Ora,  o  Iesu  Mesia.  Tito.  2:  12,  13. 

— Rua. 

Te  Mlslul  lPa_ rau  A.pi  no  te  Tiurai 


Ua  parauhia  e,  e  Tiurai  rahi  hoi  teie.  Ua  i  hoi  Papeete  nei  ite  mau 
taata  no  Tahiti  nei  e  Moorea  atoa  hoi.  E  mea  afaihia  mai  ratou  e  te  hau. 
E  ia  oti  a‘era  te  arearea  i  ô  nei,  ua  faaho‘ihia’tu  ratou  i  to  ratou  ihoramau 
fenua  mau  e  te  hau. 

Teie  te  hoê  ohipa  apï  i  Tahiti  nei.  Ua  hamani  ihora  te  hau  Farani  nei 
i  te  hoê  patu  vairaa  tii.  E  ua  faatiahia  a‘era  i  te  pae  tai,  fatata  a‘era  i  te  fare 
rata.  E  ua  tuu  ihora  te  hoê  tii  veo  i  nia  iho  i  taua  vairaa  ra.  E  hoho‘a 
teie  tii  nei  no  te  hoê  taata,  o  Boug’ainville.  Oia  te  taata  Farani  matamua 
o  tei  tae  mai  i  Tahiti  nei,  i  te  matahiti  1767.  I  taua  tere  na’na  ra,  ua 
haaati  oia  i  te  ao  atoa  nei,  e  ua  tui  to’na  roo  i  te  mau  basileia  atoa.  E  ua 
faatia  a‘era  te  hau  Farani  nei  i  taua  tii  ra  e  faaturaraa’tu,  e  e  mana‘oraa’tu 
ia’na  e  a  muri  noa’tu.  E  i  te  hora  vau  i  te  poipoi  i  te  mahana  14  no  Tiurai. 
ua  putuputu  mai  te  tavana  rahi  o  Tahiti  nei,  e  te  tavana  o  te  mau  fenua 
Tuamotu,  e  te  tavana  oire  nei,  e  te  mau  taata  mana  no  te  hau  nei,  e  te 
mau  taata  no  nia  mai  i  te  mau  pahi,  e  te  mau  peresideni  mataeinaa  o  te 
mau  mataeinaa  o  Tahiti  nei,  e  te  mau  faehau,  e  e  tiaa  rahi  taata  hoi  i 
pihaiiho  i  taua  tii  ra.  Ei  reira,  ua  a‘o  mai  te  tavana  rahi,  e  te  tavana  oire 
nei,  e  te  tahi  atu  â  mau  taata  i  te  parau  tuatapapa  no  taua  taata  ra,  o 
Bougainville.  E  i  muri  a‘era,  ua  iritiiiia’i  te  tapoi  i  nia  iho  i  taua  tii  ra. 
Ei  reira  ua  hi‘o  atu  te  mau  taata  atoa,  e  ua  na  ô  a‘era  e,  o  te  hoho‘a  mau  ïa 
teie  no  Bougainville.  Ei  reira  ua  faaoti  ai  i  te  mau  parau  tuatapapa  na'na 
ra,  purara  a‘era  te  mau  taata. 


TE  MAU  HIMENE  0  TEI  HARU  I  TE  RE 
Ua  riro  te  rê  matamua  i  Papara 
Ua  riro  te  rê  piti  i  Punaauia 

Ua  riro  te  rê  toru  i  Vairao  .... 
Ua  riro  te  rê  maha  i  Faaa 

Ua  riro  te  rê  pae  i  Teahupoo  .... 


400  fnrani 
250  farani 
150  farani 
100  farani 
70  farani 


0  TE  MAU  HIMENE  0  TEI  HAAMAURUURUHIA  E  TE  HAU 
Ua  riro  ia  Pueu,  50  farani;  Afaahiti,  50  farani;  Afareaitu,  50  farani; 
Paea  40  farani;  Hitiaa,  40  farani;  Papeete,  40  farani;  Teaharoa,  30 
farani;  Maiiina,  30farani;  Mataiea,  30  farani. 


TE  RE  NO  TE  HIMENE  PAPAA 

Ua  riro  te  rê  matamua  ia  Pirae  .  .  .  ‘-00  farani 

Ua  riro  te  rê  piti  ia  Tiarei  .  .  .  100  farani 

NA  HIMENE  0  TEI  HAAMAURUURUHIA  E  TE  HAU 
Papeari  .  .  40  farane  Tautira  .  .  .  30  farani 

Te  IXla  \jl  Parau 

Tei  Takume  to  matou  Amuiraa  i  te  Atopa  i  mua  nei. 

I  te  4  no  Tiurai  ua  pau  te  hoê  fare  tipaeraa  i  te  fenua  ra  o  Amerika, 
i  te  auahi.  Te  moni  i  pau  i  te  hamaniraahia  o  taua  fare  ra,  oia  hoi 
200,000  dara. 

I  te  24  no  Tiunu,  i  te  tufaa  fenua  ra  o  Penesilavania,  ua  haruru  te 
'  hoê  apoo  arahu,  e  ua  pohe  roa  e  24  taata,  e  e  65  taata  ua  opanihia  i  roto  i 
taua  apoo  ra. 

I  te  20  no  Tiunu,  ua  poiri  roa  te  moana  i  te  mahu.  E  ua  u  na  pahi  e 
piti,  te  hoê  nnanuâ,  e  te  hoê  pahitao‘a,  pihaiiho  i  te  fenua  ra  o  Beritane.  E 
ua  ino  roa  te  pahi  manuâ.  Na  roto  râ  i  te  ohipa  vitiviti  o  te  raatira  i  te 
faatereraa  o  to’na  pahi  i  nia  iho  i  te  one,  aita  oia  i  horomiihia  e  te  miti. 

Ua  tamata  ia  faatere  te  hoê  pahi  reva,  i  te  fenua  ra  o  Alemania  i  te 
avae  Me.  E  ua  faatere  maitai  te  fatu  na’na  ra  850  maile  i  na  hora  37. 
Te  mana  o  nei  te  tahi  mau  papaa  e,  eita  e  maoro  ia  tere  noa  te  mau 
pahi  na  ropu  i  te  reva  nei,  mai  ta  te  mau  pahi  e  têre  noa  na  nia  iho  i  te 
moana. 

Teie  te  rahi  o  te  mau  taata  o  tei  tapeahia  i  roto  i  te  mau  fare  auri  i  te 
fenua  ra  o  Rusia,  oia  hoi  181,000,  e  ua  hamani  ino  roa  te  hau  Rusia  i  to’na 
mau  taasta  o  tei  tapeahia  i  roto  i  te  mau  fare  auri.  I  te  hoê  fare  tapearaa 
e  au  noa  i  na  taata  e  280.  Ua  faai-roa-hia  taua  fare  ra  i  na  taata  1,200,  e 
ua  roohia  192  i  te  ma‘i  fiva  aau,  e  aita  roa  te  mau  motui  i  tatara  i  to  ratou 
mau  auri  i  tapeahia  i  te  rima. 

Ua  tupu  te  hoê  ati  rahi  i  te  fenua  ra  o  Rusia  i  te  20  no  Tiunu.  I  te 
tereraa’tu  i  te  hoê  opupu  mata‘i  i  nia  i  te  reva  nei,  ua  tae  oia  i  nia  roa,  oia 
hoi,  ua  au  ta’na  vahi  i  noaa  i  nia,  ia  hoê  maile  i  te  roa.  Ei  reira,  ua  motu 
te  hoê  taura  na’na.  E  ua  mairi  i  raro  i  nia  i  te  fenua  nei  mai  nia  roa  mai 
i  te  reva.  E  inaha,  ua  pohe  roa  na  taata  toopiti  i  roto  ia’na.  Ua  roohia 
taua  opupu  nei  i  te  ati  i  te  matamua  ra,  e  ua  pohe  roa  na  taata  toomaha 
i  reira. 

I  te  fenua  ra  o  Niu  Zealani,  ua  mana‘o  hoi  te  hoê  vahine,  e  e  faahuru 
ê  ia’na  ihora  ei  tane,  oia  hoi  ua  faarue  atu  i  tana  ahu  vahine,  e  e  rave  i  te 
ahu  tane,  mai  tei  au  i  ta’na  i  opua  ra.  E  no  reira  ua  noaa  ia’na  i  te  moni 
rahi  na  roto  i  te  haavareraa’tu  i  te  mau  taata.  E  i  muri  a‘era  ua  faaipoipo 
oia  i  te  hoê  potii  api  ei  hoa  na’na  ra,  i  te  oire  ra  o  Otag-o  i  te  mahana  27  no 
Me.  E  i  muri  iti  a‘era  ua  itehia  e  te  mau  taata  i  reira  e,  e  ere  hoi  teie  te 
vahine,  e  vahine  haavare  e  e  faahua  tane,  e  e  taata  faatupu  peapea  rahi. 
E  no  reira  ua  haru  ratou  ia’na,  e  ua  tuu  ratou  ia’na  i  te  haavaraa  e  ua 
haava  oia  ia’na,  e  ua  faautuahia  i  te  utua  ia  parahi  oia  i  roto  i  te  fare  ta- 
pearaa  e  piti  matahiti. 

I  te  avae  Tiunu,  ua  ii  na  pahi  manuâ  Rusia  e  piti.  E  ua  puta  te  hoê 
e  muri  iti  a‘era,  ua  tomo  i  raro  i  te  miti.  E  ua  pohe  roa  na  taata  ‘20  i  nia 
iho  ia’na. 

I  te  avae  Tiunu  i  te  fenua  ra  o  Amerika,  ua  haere  te  hoê  taata  api  na 
nia  iho  i  te  puaahorofenua  i  te  haere.  E  inaha  i  te  haereraa,  ua  patiahia 
maira  e  te  uira,  e  ua  pohe  roa  raua  e  te  puaa  atoa  ra. 

Te  parahi  nei  te  hoê  vahine  ivi  i  te  oire  rahi  o  Nu  Ati  i  te  fenua  ra  o 
Amerika.  E  vahine  moni  rahi  hoi  oia,  e  e  vahine  tei  aroha’tu  i  te  mau 
taata  veve.  Ua  horoa’tu  na  rota  i  teie  nei  na  matahiti  e  toru  i  mairi  a‘e 
nei,  15,000  dara  i  te  mau  mahana  atoa  ei  tauturu  na  te  taata  rii.  E  te 
horoa  noa  nei  â  i  teie  nei. 

I  te  mahana  8  no  Tiunu  i  te  fenua  ra  o  Ausaralia  ua  patiahia  i  t(*  auri 
te  hoê  taata  papaa  e  te  mau  taata  ereere  i  reira.  E  muri  a‘era  ua  amu 
ihora  ratou  ia’na.  Teie  hoi  ta’na  ohipa  i  rave  i  reira,  te  tiai  noa  ra  oia  i  te 
mau  puaatoro  i  te  hoê  mataeinaa  i  uta  roa.  I  taua  vahi  ra,  te  vai  Etene 
noa  ra  te  mau  taata  ereere  i  reira. 

I  te  mahana  22  no  Tiunu  inairi  a‘e  nei,  ua  faaaau  ia’na  ihora 
te  hoê  tamaiti  o  tei  parahi  i  roto  i  te  oire  rahi  ra  o  Philadelephia  i  te 
pae  hitia  o  te  râ  ra  o  te  Hau  Amerika.  Ua  parau  maira  ta’na  metua  tane 
ra,  teie  hoi  te  tumu  i  na  reirahia  mai  ai  oia  ra,  ua  maamaahia  oia.  E  te 
tumu  o  taua  maamaa  ra,  oia  hoi  puhipuhiraa  avaava.  Ua  pau  ia’na  na  ava- 
ava  e  pae  ahuru  i  te  mau  mahana  atoa  ra.  E  inaha  te  iiopea  ra! 

I  te  mahana  22  no  Tiunu,  ua  fanau  a‘era  te  arii  vahine  no  te  fenua  ra 
o  Paniola  i  te  hoê  tamarii  tamahine.  E  ua  mauruuru  hoi  raua,  no  te  niea 
ta  raua  na  tamarii  matamua  ra,  na  tamarii  tamaroa  ana‘e  ïa.  E  i  nmri  iti 
a‘era  i  te  fanauraa  mai  o  taua  tamarii  ra,  ua  haruru  na  pupnhi  rahi  12  ei 
faaiteraa’tu  i  te  mau  taata’toa  ua  fanau  mai  ei  tamarii  tamahine  i  te  utua- 
fare  no  to  ratou  arii.  E  ua  riro  te  reira  ei  oaoaraa  i  to  te  basileia  atoa  ra. 

Teie  te  tau  mahanahana  i  te  fenua  ra  o  Amerika.  E  i  te  mahana  23 
no  Tiunu  i  mairi  a‘e  nei  ua  tupu  te  veavea  rahi  i  roto  i  te  oire  o  Nu  Ati. 
E  no  te  veavea  rahi  roa,  ua  pohe  roa  na  taata  12.  E  aita  maitai  ia  taoto 
ratou  i  roto  i  te  fare  i  te  po  ra.  E  no  reira  e  tiaa  rahi,  oia  hoi  20,000  taata 
tei  haere  e  taoto  noa’i  i  nia  i  te  one  i  tahatai.  no  te  mea  ei  reira  te  vahi 
mata’i  api.  Ei  reira  ua  tiai-maite-hia  ratou  e  te  mau  motui  ia  ore  ratou  ia 
roohia  mai  e  te  ino. 


Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Tahiti. 

W.  A.  Seegroiller,  Imx>rimeur, 

Rue  Brêa  et  de  la  rue  Dumont  d’Urville,  Papeete,  Tahiti. 


TE  HEHEIIRAA 
API. 


I  neia  i  te  piha  neneiraa  a  te  Ekalesia  a  Iesu  Mesia  i  te  Feia 
Mo‘a  i  te  Ma-u  Mahana  Hopea  Nei,  i  Papeete,  Tahiti,  i  te  mau  fenua 
Sotaiete,  i  te  mau  avae  atoa.  Te  hoo,  e  piti  farane  i  te  matahiti  hoê. 

UE  ua  haapao  oia  i  e  tahi  pae  ei  aposetolo;  e  te  tahipae 
elperopheta;  e  te  tahi  pae  ei  haapii  evanelia;  e  te  talii  pae  ei 
tiai  e  ei  orometua ;  ei  faaau  i  te  feia  mo^a  i  te  ohipa  ra  e  oro- 
metua ,  ia  tupu  i  te  maitai  te  tino  o  te  Mesia  ra .”  Eph.  4: 
11 ,  12 . 

Nu.  12.  10  Tetepa,  1909.  Mat.  2. 

— — • —  ,,  ...  .  —  ...  '  . 

Te  T<Ta.tiL'  Toroa  i  R.oto  i  te  Ekalesia 
i  JE aatiahia  o  te  iXTosia.  K.a. 

Ha  tono  uiaira  te  Atna  i  ta’na  Tamaiti  fanau  tahi  i  roto 
i  toio  m  i  ao.  ia  haapii  mai  oia  i  te  taata  atoa  i  te  e4a  e  tae 
atu  i  te  basileia  o  te  ao  rn.  IJa  na  ô  maira  oia  “O  vau  te 
e‘a  te  parau  mnu  e  t>*  orn.  nore  roa  e  taata  e  tae  i  te 
Metua  ra,  maori  râ  eiia’n.”  Ioa.  14:  6.  Aore  Iesu  i  haa- 
pii  mai  i  te  hoê  parau  rnaori  râ  ua  faanehia  oia  e  ta’na 
Metua  ra.  Ioa.  8:  28.  IJa  haapii  rriai  te  Mesia  i  ta’na 
evanelia  ia  faaauhia  te  tnnta’ton  e  te  Atua  ra.  Ua  faatia 
ihora  oia  i  ta’na  Ekalesia  i  nia  iho  i  te  fenun  nei,  in  haapii- 
tamau-hia  â  ta’na  evanelia  i  mnri  a‘e  i  to’na  revaraa’tu  i 
nin  i  t  •  ra‘i.  e  ia  tahoehia  te  aau  o  te  taata’toa.  Ua  poro 
haere  oia  i  te  evanelia.  E  na  fanroo  toofanu  na  taata  rii 
hoi,  e  na  pee  maira  ratou  ia’na  Mar.  1:  18  Hoê  noa  iho 
ek  desin  ta  teJ’atu  i  fnatia  i  roto  i  teie  nei  no.  E  teie  nei, 
no  t(^  mea  na  ham  re  te  ekalesia  <»  vai  nei.  ia  imi  te  tnata 
teihea  te  ekalesia  mau  i  fnatiahia  e  lesu  e  tia’i,  e  teihea  ra 

hoi  te  ekalesia  i  faatiahia  e  te  taata  o  tei  farii  i  te  tahi  pae 
o  te  Parau  a  te  Atua  e  tei  faarue  ê  atu  i  te  tahi  pae.  Te  na 
ô  maira  te  Mesia,  “Ua  hinaaro  outou  ia’u  ra,  e  haapao  ta’u 
parau.”  Ioa.  14:  15.  Te  vai  nei  te  mau  tapao  e  rave  rahi 
e  itea’i  te  Ekalesia  maua  [esu  Mesin,  eiaha  râ  e  mana‘o  e,  e 
papn  te  mana‘o  i  te  imiraa  mnori  râ  ia  ore  te  tiaturi  i  te 
parau  na  te  taata,  e  ia  tamauhia  te  nau  i  nia  i  te  paran  a  te 
Atua  ra.  Te  na  ô  maira  te  tahi  mau  tanta,  “Eaha  hoi  te 
faufan  o  te  parau  i  papnihin  i  roto  i  te  Bibilia  neif  ”  Teie 
te  pahonoraa,  E  faufaa  rahi  roa  ïa.  Mai  te  faaitehia  mai  e 
te  aposetolo  ra  o  Paulo,  “1  te  parau  mo‘a  e  papaihia  ra  o 
te  parau  ïa  e  paari  ai  oe  e  tae  noa’tu  i  te  ora,  i  te  faaroo  i  te 
Mesia  rn  ia  Iesu.  Te  mau  parau  mo‘a  atoa  i  papaihia  ra  e 
mea  faaurua  mai  ïa  e  te  Atua,  e  e  mea  maitni  ei  haapiiraa 
(‘i  a‘oraa,  ei  faaiteraa  hapa,  ei  faaite  mai  i  te  paran-tia 
ra.”  2  Tirn.  II:  15,  16.  E  te  parau  na  te  Atna#  e  faaite 
papu  mai  i  te  mau  tapao,  e  itea’i  ta’na  ra  ekalesia  mau,  e 
taa  ê  ron’i  te  inau  ekalesia  atoa  a  te  taata  nei.  Te  haamori 
nei  te  ekalesia  mau  a  Iesu  Mesia  ra  i  te  Atua  o  tei  haamori- 
hia  e  te  mau  peropheta  i  te  mau  anotau  tahito,  mai  te  mata- 
mua  mai  â  e  tae  roa  a‘e  nei  i  te  Mesia  ra,  oia  hoi  te  Atua 
no  Abernhamn,  e  no  Isnaka,  e  no  Iakabo.  Tei  faaroohia  to’na 
re<»  e  Petero  ratou  o  lakoba  e  o  Ioane.  Mnt.  17:  5.  Tei 
iteahia  to’na  tino  i  te  parahiraa  i  nia  iho  i  to’na  terono  e 
Setephano  (Ohi.  7:  55,  50),  e  o  Ioane  pïpï  here  hoi  (Apo. 
5:  1-7).  E  o  Iesu  hoi  to’na  ra  hoho‘n  mau.  H«  b.  1:  II; 
Ioa.  14:  8,  9.  I  hamanihia  hoi  tatnu  i  to’na  ra  hoho‘a. 
Gen.  1:  27.  In  ite  tatou  i  te  tahi  ekalesia  i  te  hnamoriraa  i 
te  idolo,  aore  râitentua  mata‘i,  e  aore  râ  i  te  atna  mnhnna, 
e  aore  râ  te  hoênoa’tu  atuaaita  e  au  i  te  tanta  i  to’na  hoho‘a, 
e  tapao  pnpu  roa  ïa  te  reira,  e  ere  ïa  tera  ekalesia  te  ekale- 
sia  mau  na  Iesu  Mesia. 

E  rave  rahi  te  mau  ekalesia  i  roto  i  teie  nei  ao.  Ua  rnu 
te  hnru  o  to  ratou  mau  haapiiraa.  Te  fnnhnpa  nei  te  tahi  i 
te  tahi.  E  parau  ê  ta  te  tahi  i  te  tahi.  Teie  t(ï  tahi  tnmu  i 

amaharaaha  noa  i  te  raan  ekalesia  i  roto  i  teie  nei  ao,  oia 
hoi  no  te  mea  na  faaroo  pae  tahi  noa  ratou  i  te  parau  na  te 
Atua.  Hoê  noa  iho  ekalesia  ta  Iesu  i  faatia  i  nia  i  te  fenua 
nei;  eiaha  e  piti  e  e  toru  noa’tu.  Hoê  hoi  evanelia  ta’na  i 
haapii  mai ;  eiaha  e  piti,  e  e  toru  noa’tu.  Eph.  4:  5.  Te 
haapii  mai  nei  te  tahi  mau  ekalesia  e  ora  te  taata  i  te  faaroo 
aria‘e,  e  te  haapii  mai  nei  te  tahi  e,  e  ore  te  taata  e  ora  ï  te 
faaroo  ana‘e,  ia  anoihia  ra  te  faaroo  e  te  ohipa  e  tia’i.  Te 
na  ô  nei  ra  te  paran  a  te  Mesia,  “E  ore  te  feia  e  parau  mai 
ia’u  ra  e,  e  te  Fatu,  e  te  Fatu  e  hope  paatoa  i  te  tae.i  te 
basileia  ra  a  te  ao,  o  te  taata  râ  i  haapao  i  te  hinaaro  o  tau 
Metua  i  te  ao  ra.”  Mat.  7:  21.  Te  haapii  nei  te  Ekalesia 
a  lesu  Mesia  e,  o  tei  faaroo,  e  o  tei  haapao  maitai  i  te  mau 
faaueraa,  e  te  mau  ture  hoi  a  Iesu  Mesia,  e  ora  ïa.  O  vai 
ra  te  ore  e  tae  i  te  basileia  a  te  Atua  raf  0  tei  rave  i  te 
hara  ra,  e  ore  ïa  e  tae  i  reira.  Eaha  ra  te  hara?  O  te  faa- 
hapa  i  te  ture  ra,  o  te  hara  ïa.  1  Ioa.  3:4.  I  ite  tatou  i  te 
hoê  ekalesia  o  te  haapii  e,  e  ora  te  taata  e  faaroo  to’na,  mai 
te  mea  a  haapao  atoa  oia  i  te  mau  ohipa  atoa  i  faauehia  mai 
e  te  Atua,  e  tapao  ïa  te  reira  e,  o  te  Ekalesia  mau  ïa  o  Iesu 
Mesia.  Ia  ite  tatou  i  te  hoê  noa’tu  ekalesia  tei  haapii  e,  e 
ora  te  taata  i  te  faaroo  ana‘e,  e  tapao  papu  ïa  e  ere  ïa  i  te 
Ekalesia  a  Iesu  Mesia,  no  te  mea  ua  papai  te  aposetolo  a 
lesu  e,  o  te  faaroo  aore  e  ohipa,  e  mea  pohe  ïa.  Iak.  2:  17. 

Ua  haapao  ihora  Iesu  Mesia  i  te  toroa  aposetolo  i  roto  i 
ta’na  ekalesia.  E  ua  maitihia  ratou  e  ana,  e  ua  haamana- 
hia  ratou  e  ana,  e  ua  tuu  oia  ia  ratou  i  roto  i  te  Ekalesia,  o 
mua  ïa.  Luk.  6:  13-1(5;  1  Kor.  12:  28.  Ia  ite  tatou  i  te 
hoê  ekalesia,  aore  te  toroa  aposetolo  i  roto  ra,  e  ite  ai  tatou 
e,  e  ere  ïa  te  ekalesia  i  faatiahia  e  Iesu  M<'sia,  no  te  mea 
hoi  ua  tnu  ihora  oia  i  te  aposetolo  i  roto  i  ta’na  ekalesia. 
Ua  tuu  atura  Iesu  Mesia  i  te  peropheta  i  roto  i  te  êkalesia 
(Eph.  4:  11;  1  Kor.  12:  28),  no  te  mea  te  na  ô  maira  te 
parau  a  Iehova,  “Aita  a  te  Fatu  ra  a  Iehova  e  peu  i  rave, 
maori  râ  i  faaite  i  ta’na  parau  i  moe  ra  i  ta’na  mau  tavini  i 

te  man  ppropheta.M  Amo.  3:  7.  Mai  te  mea  e*,  te  vai  nei 
te  hoê  ekaiesia  e  ere  te  peropheta  i  roto,  e  tapao  papn  roa 
ïa,  e  ere  ïa  i  te  ekalesia  na  Iesu  Mesia,  na  te  taatia  ana‘e  râ. 
Uatuulesu  Mesia  i  te  haapii  evanelia  i  rotoi  ta’na  raekalesia. 
Eph.  4:  11  ;  Ohi.  21:  8.  Aore  teie  nei  toroa  i  roto  i  te  eka- 
lesia,  e  tapao  ïa,  e  ere  na  te  Atua  taua  ekalesia  ra.  Ua 
haapao  atoa  te  Atna  i  te  tahu‘a  rahi  i  roto  i  ta’na  ekalesia, 
mai  tei  faaitehia  mai  i  te  Bibilia  nei.  Heb.  5:  1-10.  Ua 
haapao  te  Mesia  te  torna  hitu  ahuru  i  roto  i  te  ekalesia.  E 
ua  haamanaltura  oia  ia  ratou  ia  a‘ohaere  i  te  evanelia,  ia 
faaora  i  te  ma‘i,  e  e  paran  atu  i  te  feia  e,  ua  fatata  maira  t<4 
basileia  ia  outou.  No  reira,  aita  e  tia  ia  faaore  te  reira 
toroa.  Luk.  10:  1-0.  E  ere  anei  te  toroa  episekopo  i  roto 
i  te  ekalesia  i  haapaohia  e  te  Fatu  raf  Tei  reira  ïn.  Phil. 
1:  1;  1  Tim.  3:  1,  2.  Tei  roto  atoa  i  te  ekalesia  n  te  Fatu 
ra,  te  toroa  peresibutero.  Aita  e  tia  ia  faaore  i  te  reira 
toroa,  no  te  mea  e  ohipa  rahi  ta’na  i  rave  i  roto  i  te  ekalesia 
a  te  Atna  ra.  Ohi.  14:  23;  1  Pet.  5:  1-3.  Tei  roto  atoa  i 
te  ekalesia  a  te  Fntu  ra  te  toroa  tahu‘a.  Lnk.  1:  5;  Apo. 
5:  10;  20:  0.  Ua  haapao  ntoa  te  ekalesia  a  te  Mesia  i  te 
toroa  haapii.  Ohi.  13:  1.  E  tei  roto  ntoa  i  te  ekalesia  a  te 
Fatu  i  te  toroa  diakono.  1:  Tim.  3:8;  Phil.  1:  1.  Ia  ore 
teie  nei  mau  toroa  mai  te  aposetolo  e  tae  noa’tn  i  te  diakono 
i  fanitehia  mai  i  nla  nei,  i  roto  i  te  hoê  ekalesia,  e  hipno 
papu  roa  ïa,  e  ere  ïa  i  te  ekalesia  ta  Iesu  i  faatia  i  rotopu  i 
te  taata  nei,  no  te  mea  na’na  iho  i  tuu  rnai  i  roto  i  ta’na 
ra  ekalesin.  Eaha  te  tnmu  i  haapaohia’i  teie  nei  mnu  toroa 
i  roto  i  ta’na  ekalesia?  Teie  ïa,  maori  râ  e,  ia  faaanhia  te 
feia  mo‘a  i  te  ohipa  ra  e  orometua  e  ia  tahoehia  te  aan  o  te 
taata’toa  nei.  Eph.  4:  11-16.  la  ite  taton  i  te  hoê  ekalesia 
i  te  na  ôraa  e,  i  te  haapiiraa,  ua  ore  te  tau  i  haapaohia  no 
teie  nei  man  toroa  i  roto  i  te  ekalesia,  ua  riro  ïa  e  tnpao 
papu  e  ere  ïa  te  ekalesia  na  lesu  Mesia,  no  te  mea  ua  faa- 
iiapahia  ïa  te  reira  huru  haapiiraa  e  te  aposetolo  ra  o  Paulo. 
1  Kor.  12:  27,  28.  E  teie  nei  te  vai  amahamaha  noa  nei  â 


Tfc  ï  Vi 


145 


to  te  mau  ekalesia  i  roto  i  teie  nei  ao.  E  no  reira  te  ite 
papu  nei  matou  e,  aita  e  oti  te  ohipa  i  faaauhia  na  te  feia 
toroa  i  roto  i  te  ekalesia  a  Iesu  Mesia.  Aita,  aita  roa’tu  e 
tia  i  te  hoê  o  teie  nei  mau  toroa  i  faarue  ê  atu  i  te  tahi.  1 
Kor.  12:  18-22.  E  homa  e,  tei  ia  vai  te  parau  mau?  Tei- 
hea  te  mea  maitai  ia  tatou  ia  farii,  te  mea  tia  mau  ra,  e  aore 
râ  i  te  mea  pae  tahi  ana‘e  ra?  — Viliamu. 

“Eiaha  Roa  Oe  e:  ï23 ari  Haavare 
ia  AE^talni  E” 

Exodo  20:  10. 

Te  faaite  mai  nei  o  Mose  i  te  huru  o  te  mau  t.nre  ta 
Iehova  i  papai  i  nia  i  na  papa  ofai  (Exo.  34:  1  28),  oia  hoi 
o  na  ture  hoê  ahuru  ïa.  Uiraa:  Eaha  te  auraa  o  teie  nei 
ture  e,  “Einha  roa  oe  e  pari  haavare  ia  vetahi  êf”  Paho- 
noraa:  0  te  taata  ïa  o  tei  moe  ta’na  tao‘a,  mai  te  moni,  e 
te  rriau  huru  ohipa’toa,  rnai  te  ite  ore  oia  i  taata  i  rave, 
ua  riro  oia  ei  pari  haavare  i  ta’na  taeae.  Te  na  ô  maira 
Mose,  “Eita  e  tia  i  te  hoê  i  te  taata  nei  ia  hapa  oia  i  te  mau 
hara  i  te  mnu  ino  atoa  e  ravehia  nei,  tei  te  parau  râ  a  na  ite 
toopiti,  e  tei  te  parau  a  na  ite •  tootorn  ra,  e  riro  ai  taua 
parau  ra  ei  parau  man.”  Deut.  19:  15. 

Ia  tia  noa  mai  te  ite  haavarc  i  te  hoe  taata,  e  ua  pari 
maira  i*a’na  i  te  hara,  e  haere  taua.  na  taata  na  raua  taua 
parau  ra  i  mua  ia  Iehova  i  mun  i  te  aro  o  te  feia  tahu‘a  e  te 
mau  haava,  i  te  reira  ra  anotau.  E  na  te  mau  hnava  e  imi 
maite;  e  inaha  e  ite  haavnre  taua  ite  ra,  e  un  parnu  oia  i 
te  parau  haavare  i  ta’na  tnene,  mni  te  rave  tn’na  i  mann‘o 
e  rave  i  ta’na  taeae  rn,  e  nn  reira’toa  outou  ia’na,  ia  taa  ê 
atu  i  te  ino  ia  outou  nn.  E  riro  hoi  te  tnhi  pae  i  te  ite,  e 
riro  i  te  matn‘u;  e  eita’tnra  e  rave  faahou  i  tana  ino  rn  i  roto 
ia  ontou  na.  Irava  16-20. 

()  teie  nei  ture  i  faaitehia  i  nxa  nei,  ua  tuuhia’tu  ïn  e  te 
Peropheta  ra  e  Mose  i  te  tamarii  a  Isaraela,  ei  haapaoraa 

na  ratou,  ia  ore  ratou  i  hapa  i  taua  ture.  Oia’toa  i  teie  nei 
anotau  hopea  nei.  Te  tupu  nei  te  pari  haavare,  te  haavare 
nei  te  tnata  i  ta’na  taeae.  E  rave  rahi  tei  iteahia  ua  poro 
haere  te  mau  tavini  o  te  Eatu  i  te  Evanelia,  e  t('  haapii  atu 
i  te  taata  i  te  e‘a  e  tae  atu  ai  i  te  ora.  E  te  tupu  noa  ra  te 
haavare  e  te  hamani  ino  iaratou  e  te  parau  atu  e,  e  feia  haa- 
vare.  Ua  riro  teie  n(*i  mau  pariraa  ei  parau  haavare  no  te 
mea  na  te  ohipa  e  faaite  i  te  taata  e  tavini  mau  ratou  na  te 
Atua,  no  te  mea  te  haapao  ra  ratou  i  to  te  Atua  hinaaro,  e 
ta’na  ra  ture. 

E  mauruuru  anei  te  Atua  i  t('  taata  o  tei  ore  e  haapao  i 
taua  ture  ra?  Aita.  No  te  aha?  No  te  mea  ua  faahapa 
oia  i  te  ture  a  te  Atua.  la  haapae  roa  te  haavare  ei 
parau  mau  ta  te  taata’toa  ia  parau  atu  i  te  tahi,  e  melo 
ma‘e  lioi  t.aton  no  tatou  iho.  Eph.  4:  25;  Kol.  3:  9; 
Lev.  19:  11.  Te  faaite  atoa  mai  nei  o  te  aposetolo  ra  o 
Paulo  (*,  eiaha  ei  aroha  haavare  (Rom.  12:  9,  10)  ia  aroha 
tatou  i  te  taata  tupn.  O  vai  te  taata  tupu?  Teie  te  taata 
tupn,  o  te  taata’toa  o  teie  nei  ao.  Mat.  22:  39;  1  loa.  1:  21. 
E  te  feia  o  tei  ore  e  haapao  i  teie  nei  tnre,  o  vai  to  ratou  me- 
tuaf  O  te  diabolo  to  ratou  m<*tua.  No  te  ahaf  No  te  m<*n  te 
faaite  mai  o  lesu,  Eaha  outou  i  ore  i 'tte  ai  i  tau  parau?  no 
te  mea  aore  e  tia  ia  outou  i  te  faaroo  mai  i  tan  parau.  O  te 
(lialiolo  to  outou  metua  t  i  faatia  ia  ontou  i  te  hinaaro  o  to 
outou  metua  ra.  E  taparahi  taata  mai  te  matamna  mai  a, 
aore  oia  i  haapao  i  te  parau  mau,  no  te  mea  aore  (*  parau 
mau  i  roto  ia’na.  Ia  parau  oia  i  t<*  parau  haavare  ra.  ua 
parau  ïa  i  te  parau  au  ia’na  ihora,  (*  haavare  oia,  e  e  mefeua 
hoi  no  te  haavare.  Ioa.  8:  44. 

Uiraa:  Eaha  te  faufaa  no  t<  ie  nei  ture  ia  haapao  te 
taata  o  teie  nei  ao?  Pahonoraa:  Tei(*  ïa,  e  roaa  mai  te  roo 
maitai,  e  riro  oia  ei  hi‘oraa  maitai,  ei  taata  parau-tia  e 
aore  roa  e  haavare  o  roto  ia’na. — Rua. 

O  te  parau  mau,  o  te  mea  ïa  o  tei  vai  nni.—  Ios.  Seviita. 


Te  jQi-xolna 


Te  evanelia  o  te  Mesia,  o  te  mana  ïa  o  te  Atua,  e  “i 
aroha  mai  te  Atua  i  to  te  ao,  e  ua  tae  roa  mai  i  te  horoa  mai 
i  ta’na  Tamaiti  fanau  tahi,  ia  ore  ia  pohe  te  faaroo  ia’na  ra, 
ia  roaa  râ  i  te  ora  mure  ore.”  Ioa.  3:  16.  E  oia’toa  i  te 
Mesia  no  ta’na  aroha  rahi  i  to  te  ao,  ua  haere  noa  mai  oia  i 
teie  nei  ao  ei  hoo  i  te  taata’toa.  1  Tim.  2:6.  E  ua  farii 
noa  oia  i  te  mau  mauiui  oto  e  te  mau  hamani  ino  roa  i  te 
feia  hara,  e  tae  roa  mai  i  te  tahe-noa-raa  to’na  hou  mai  te 
toto  put.ua  i  te  huru,  e  e  tae  roa  mai  i  to’na  poheraa  riaria. 
No  ta’na  aroha  rahi  ia  tatou  nei,  na  auraro  noa  oïa  i  teie 
nei  mau  mea,  e  aita  roa’tu  e  taata  aroha  i  au  i  ta’na,  “ia 
horoa  te  taata  i  to’na  iho  ora  no  to’na  ra  mau  taua,  aita  roa 
e  taatâ  aroha  ê  atu  i  tei  lieira.”  Ioa.  15:  13. 

I  te  hoê  mahana  ua  tae  mai  i  te  hoê  papai  parau  ia  Jesu 
e  ua  ui  mai  oia  ia’na,  na  ô  maira,  “Teihea  na  te  parau  ralii 
oteturera?”  E  ua  pahono  atu  Iesu,  na  ô  atura,  “Ee 
hinaaro  oe  i  to  Atua  ia  Iehova  ma  te  aau  atoa,  e  ma  to 
varua  atoa,  e  ma  to  mana‘o  atoa,  e  ma  to  puai  atoa;  o  te 
parau  teie  i  hau  i  mua;  e  mai  te  reira  atoa  hoi  te  piti,  E 
aroha’tu  oe  i  to  taata  tupu  mai  te  aroha  i  to  oe  iho  na.  Aita 
atu  â  parau  e  hau  i  te  reira.”  Mar.  12:  30,  31.  Teie  na 
irava  e  piti  nei,  e  parau  rahi  no  tatou,  no  te  mea  ia  haapao 
tatou  i  te  reira,  e  oti  ai  i  te  pae  rahi  o  te  mau  faaueraa  a  te 
Atua  ite  haapaohia  e  tatou,  E  uaparau  atoa  Iesn,  na  ô  atura, 
“Tei  ia’na  ta’u  parau  e  ua  haapao  oia  i  tnua  parau  ra,  oia 
tei  hinaaro  mai  ia’u;  e  tei  hinaaro  mai  ia’u  ra,  e  herehia 
mai  oia  e  tau  Metna  ra;  e  e  here  hoi  an  ia’na,  e  e  faaite  atu 
hoi  au  ia’na  ia’u  iho.  Ia  hinaaro  mai  te  taata  ia’u  ra,  e 
Imapao  ïa  i  ta’u  parau;  e  e  here  mai  hoi  tau  Metna  ia’na;  e 
e  liere  atoa  maua  ia’na  ra  e  parahi  man  atu  i  ô  na  ra.” 
Ioa.  14:  21-23.  E  no  reira,  a  aroha  atu  tatou  i  to  tatou  mau 
taata  tupu  mai  te  aroha  ia  tatou  ihora  e  tia’i,  mai  te  mea  ra 
e  ia  hinaaro  tatou  ia  lesu.  E  ia  nareira  tatou  e  ore  roa  ïa  to 


148 


I 

TE  iftLHEURAX  XPl'. 

tatou  raau  peapea  e  te  mauiui  oto  atoa  hoi,  no  te  raea  na’na 
hoi  e  heve  mni  ia  tatou  e  e  tamahanahana  oia  i  to  tatou  raau 
aau.  Te  aroha  no  te  Atna  e  te  evanelia  no  te  Mesia,  e  raua 
ana‘e  hoi  o  tei  faaoi*e  roa  i  te  mau  hnra,  e  te  mau  raea  viivii 
e  te  riaria  o  teie  nei  ao,  e  o  tei  faatia  i  te  raau  parau-tia. 
Te  ite  nei  tatou  e,  ua  faatia  raai  lesu  i  te  e‘a  tia,  e  te  hina- 
aro  nei  â  oia  ia  tatou  ia  pee  atu  ia’na  rna  te  feaaraa  ore.  E 
eiaha  tatou_e  faaea  i  te  aroha  atn  i  to  tatou  mau  taata  tupu 
ana‘e;  a  aroha  atoa’tu  tatou  i  to  tatou  mau  enemi,  e  o  tei 
haraani  ino  raai  ia  tatou,  rnai  ta  lesu  i  parau  tnai  i  to’naa4o- 
raa:  “E  aroha  atu  i  to  outou  tnau  enerni :  e  faaora’tu  i  tei 
tuhi  mai  ia  outou;  e  hamani  raaitai  atu  i  te  feia  i  riri  raai  ia 
outou ;  e  pure  hoi  i  te  feia  i  parau  ino  mai  e  tei  hainani  ino 
raai  ia  outou.”  Mat.  5:  44. 

Ahiri  i  na  reira  i  to  te  ao  atoa  nei,  eaha  te  huru  o  teie 
nei  ao  i  reira?  Teie  ïa,  raai  te  ô  i  Edene  te  huru,  e  vahi 
nehenehe  e  te  rnaitai  rahi,  te  hara  ore  e  te  viivii  ore  hr>i,  ei 
rnono  no  t*de  nei  ao  viivii  e  te  hara  rahi.  E  no  reira,  a  ara- 
ara  rnaitai  tatou  i  te  peeraa’tu  i  te  taahiraa  avae  o  te  Mesia, 
ia  mararnarama  raaitai  i  to  tatou  mau  lamepa  i  raua  i  te  aro 
o  te  mau  taata’toa,  ia  hi‘o  mai  ratou  i  ta  tatou  mau  ohipa 
rnaitai,  e  ia  haarnaitai  ratou  i  to  tatou  metua  i  te  ao  ra.  E 
e  hnaraaitai  tatou  i  te  raau  taata’toa  ma  te  haainana‘o  ra  e, 
“O  ta  outou  hoi  e  faaino  ia  vetahi  ê  ra,  e  faaino-atoa- hia  ïa 
outou  i  reira,  e  te  faito  ta  outou  e  faito  atura,  o  te  faito  atoa 
ïa,  i  ta  outou.”  Mat.  7:2.  E  no  reira,  e  hoa  ino  rna  e, 
e  au  roa  ia  tatou  ia  haapao  i  te  parau  matainua  i  roto  i  te 
evanelia  a  te  Mesia,  e  ia  aroha’tu  i  to  tntou  raan  eneini,  e 
raai  te  mea  ra  e,  e  tae  mai  te  hoê  taata  i  to  tatow  raan  fare, 
noa’tu  te  huru  o  te  taata,  eiaha  roa’tu  tatou  i  opani  i  ta 
tatou  rnau  opani  i  ta’na  ra  raata;  a  farii  râ  ia’na  i  roto  i  to 
tatou  raau  fare  ma  te  haamaitairaa  ia’na,  i  te  rnau  raea  ta’na 
i  hinaaro.  “Ia  vai  maite  rnai  â  tê  aroha  taeae.  Eiaha  e 
faaore  i  te  ite  atu  i  te  taata  êê  ra,  e  rnelahi  hoi  tei  itehia’tu 
e  vetahi  aore  i  ite  e  raelahi.”  Heb.  13:  1,  2. 

E  no  reira  ia  tae  mai  te  hoê  orometua  o  vetabi  haapao- 
raa  ê,  mai  te  haapii  noa  i  te  huru  o  to’na  faaroo,  eiaha 
roa’tu  tatou  e  faaetaeta  noa  i  to  tatou  tnau  aau  ia’na,  a  hnn 
ia’na  i  rapae  i  ta  tatou  mau  fare  ma  te  faaroo-ore-hia  i  ta’na 
parau,  ma  te  mana‘o  ra  e,  e  ite  tatou  i  te  evanelia  a  te 
Mesia,  no  te  mea  teie  te  huru  mau  a  te  mau  Pharisea  e  te 
mau  Papai  parau  ia  lesu  Mesia;  ua  tahitohito  ratou  ia’na, 
e  ua  hamani  ino  roa  ratou  ia’na  tae  roa  i  te  faasatauro  ratou 
ia’na.  Ua  rave  noa  ratou  i  teie  mau  ohipa  ino  ma  te  tumu 
ore,  na  roto  râ  i  to  ratou  aau  etaeta,  no  te  mea  ua  tin  roa  i 
ta’na  haapiiraa,  e  e  mea  hape  rahi  roa  ratou  i  ta  ratnn  mau 
haapiiraa,  e  oia’toa  ia  tatou  ia  faaetaeta  noa  tatou  i  t<»  tatou 
mau  aau  i  te  tahi  orometua  a  vetahi  haapaoraa  ê,  i  t;«  tatou  i 
faaroo  nei,  e  hape  rahi  roa  tatou,  e  e  tapao  mau  ïa  te  reira 
ia  tatou,  e  ere  roa  oia  i  te  tavini  no  te  Mesia  o  tei  faaetaeta 
e  ta’na  aau.  E  no  reira  ia  tae  mai  te  hoê  orometua  i  to 
tatou  mau  fare,  a  farii  mai  tatou  ia’na,  e  e  hi‘opoa  to’na 
huru  e  te  huru  o  ta’na  hanpiiraa,  e  mai  te  mea  ia  tano  ta’na 
parau  i  te  Parau  a  te  Atua,  a  farii  mai  na.  Ua  horoa  mai 
te  Atua  i  te  tiamâ  ia  tatou  i  teie  nei  ao  e  tia  ia  tatou  ia 
rave  i  to  tatou  ihora  hinaaro,  e  au  râ  to  tatou  ora  mure  ore 
i  te  ohipa  i  ravehia  e  tatou  i  teie  nei  ao. 

E  no  reira,  e  au  mau  hoa  e,  ia  haapâe  atu  tatou  i 

te  mau  ino,  e  ia  tapea  i  t«‘  mau  maitai  atoa  ra,  e  e  tiaturi 
rioa  tatou  i  te  Atua.  E  haamana‘o  maitai  tatou  i  te  parau 
i  roto  i  te  evanelia  a  te  Mesia,  i  te  aroha’tu  i  to  tatou  mau 
tnata  tupu,  e  to  tatou  mau  enemi.  e  i  te  rnau  taata’toa  o  te 
ao  nei  i  te  aroha  taeae.  E  e  faaanaana  maitai  i  to  tatou 
mau  lamepa  i  mua  i  te  aro  o  te  feia  parau  tia  ore,  e  o  to  te 
ao  atoa  na,  â  hi‘o  mai  ratou  i  to  tatou  mau  maitai,  e  to 
tatou  mau  ohipa  tia,  e  ia  haamaitai  to  tatou  Metna  i  te  ao 
ra.  Mat.  5:  16.  E  tia  ia  tatou  ia  noaa  i  te  mau  mea  ta  te 
Atua  i  vaiiho  no  te  feia  parau-tia.  1  Ivor.  2:  9.— Patamana. 


()  te  ite,  o  te  hnnahana  ïa  o  te  Atua  —  Iosepha  Semita. 

TE  rfïIHETIRM  AfT. 

Te  IVEauL  Parau  A.pi, 

TAARAA  MATO  I  FAAONE,  POHERAA  RIARIA  RAHI 
I  te  13  no  Atete  im  haere  THhito  a  Tetiarahi  i  te  fei  i  te  peho  ra  o 
Taofe,  (‘  vai  i  roto  i  te  oire  ra  i  Faaone,  e  ua  taa  ihora  oia  i  te  mato.  I  te 
14  ua  haere  te  Motui  Farani,  o  Oheehillot  e  to  Faaoue  e  tii  i  to’na  ra  tino. 
Ua  tae  atu  toopiti  taata  pihaiiho  i  to’na  tinoiropu  i  te  tarava  no  taua  mato 
ra.  Ua  tapeahia  to’na  tino  e  te  tahi  tumu  feï,  ua  parari  roa  to’na  upoo, 
c  ua  pahure  to’na  ivi  upoo,  e  ua  ore  to’na  rouru.  Ua  maJiiti  to’na  mata, 
ua  rarerare  to’na  tino  hoê  paeau  taatoa.  Ua  parau  mai  raua,  eita  e  nehe- 
nehe  ia  afai  i  to’na  tino  tahatai,  no  te  mea  e  vahi  ino  roa  taua  vahi  ra.  Ua 
faaue  te  Motui  Farani,  o  Cheehillot,  e  tamata  faahou  nnanahi.  I  te  lf>  no 
Atete,  ua  tae  mai  to’na  mau  fetii  no  Pueu.  Ua  hnere  ratou,  e  te  Motui 
h’arani,  e  to  Faaone  i  uta  i  taua  mato  ra,  e  na  roto  i  te  taamu  i  te  mau 
laura  i  te  mau  turnu  raau,  ua  noaa  te  mau  fetii  no  Pueu  i  to’na  tino,  e  ua 
afai  ratou  ia’na  i  Pueu  e  tanu.  No  reira  ho,i  oia.  Ua  pohe  oia  i  te  nia'i 
hopii,  e  ua  mana‘ohia  a  haere  ai  oia  i  taua  vahi  ino  ra,  ua  rooiiia  oia  (* 
ta’na  ma‘i  tumu,  oia  hoi  e  hopii,  e  ua  taa  ihora  oia  i  taua  mato  ra.  E  ara 
t  itou  o  te  tii  i  te  feï  a  pohe  tatou  i  tau  pohe  riaria  ra. 

I  te  2  no  Tiurai  ua  pau  te  tahi  aua  sitona  i  te  auahi  i  te  fenua  ra  »> 
Tarafonia.  E  3000  tâ  fenua  te  rahi  o  taua  aua  ra,  e  125,000  dara  te  moni 
e  au  i  te  sitona  i  pau. 

I  te  1  no  Tiurai  ua  aueue  faahou  te  fenua  ra  o  Itnli  e  ua  mairi  i  raro 
te  mau  patu  fare  i  ore  i  pau  roa  i  te  aueuerna  o  taua  fenua  ra  i  te  avae 
Titema,  1008.  Aita  te  oire  Mesina  i  patu-faahou-hia  i  muri  a‘e  i  taua  pau 
rahi  ra,  ua  toe  mai  râ  e  25,000  taata  o  tei  taoto  i  roto  i  te  mau  fare  aore  i 
pau  roa,  e  teie  nei,  ua  roo-faahou-hia  mai  ratou  i  te  mata‘u  rahi  i  te  mea 
ua  aueue  faahou  to  ratou  fenua  e  aita'  i  noaa  ia  ratou  te  tahi  tau  iti  ei 
mapuhiraa  aho. 

E  ere  i  te  mea  maere  te  aueue-faaliou-raa  te  fenua  Itnli  no  t(»  mea  ua 
iteahia  e  te  taata  aita  te  fenua  i  aueue  tahi  noa  a  faaea’i,  ua  aueue  pine- 
pine  râ.  Ua  nueue  to  fenua  Vaihi  i  te  m.  1808  e  2,000  to’na  auoueran. 
Mea  rahi  roa  to  te  fenua  Helene  aueueraa  mai  te  m.  1870  e  tae  noa’tu  i  tt* 
m.  1873,  aita  râ  te  tao‘a  i  pau  maori  râ  i  na  aueueraa  e  300,  e  e  35  noa  iho 
aueueraa  i  faaitehia  i  roto  i  t(»  mau  nupepa.  Hoê  minute  e  e  pae  sotoni  te 
rnaoro  o  te  ueueraa  i  pau  ai  te  oire  ra  o  San  Franeiseo  i  te  fenua  Tarafonia 
i  t(‘  18  no  Eperera,  1000,  ua  aueue  pinepine  râ  te  fenua  i  taua  mahana  ra 
(»  i  te  mau  mahana  i  muri  a‘e.  Ua  parauhia  e,  te  mairi  nei  t(>  fenua  i  raro  i 
te  pae  miti  i  ropu  ia  Itali  e  ia  Sieily,  e  o  te  reira  ïa  te  tumu  no  tc  ueue- 
pinepine-raa  o  te  fenua  Itali. 

Ua  faaite  mai  te  hoê  orometua  mai  te  hau  Beritane  mai,  teie  te  rahi  o 
te  mau  taata  o  tei  pohe  roa  i  te  mau  matahiti  atoa  ra,  i  te  hoê  tufaa  fernwi 
o  te  parauhia  o  Scotland,  oia  hoi  6,000.  E  teie  te  tumu  a  pohe  ai  ratou, 
oia  hoi  inuraa  ava.  E  au  mau  hoa  e,  eiaha  roa  e  vare  i  taua  ava  haavare, 
e  e  haâpohe  taata  nei. 

I  te  20  no  Tiurai  ua  tere  te  taata  Amerika  o  Orville  Wright  na  roto  i 
te  reva  i  roto  i  to’na  ra  pahi  mata‘i  e  70  maile.  Hoê  hora  e  20  minuti  e  e 
45  setoni  te  maoro  o  to’na  ra  tereraa,  e  mai  te  260  e  te  280  avae  te  teitei  o 
to’na  maueraa  i  roto  i  te  reva.  Ua  au  te  oioi  o  to’na  tereraa  i  te  haereraa 
o  te  mata‘i  i  te  vero  u‘ana,  e  60  maile  i  te  hora  hoê.  Ua  roaa  ia’na  e 
35,000  dara  no  to’na  tere.  Na  te  hau  Amerika  taua  moni  ra  i  horoa  ïa’na. 

I  te  mahana  19  no  Tiurai,  ua  tamata  te  hoê  taâta  Faranr,  o  Herbert 
Latham  te  i‘oa,  ia  faatere  i  ta’na  pahi  reva  mai  te  fenua  ra  o  Farani,  e  tae 
noa’tu  i  te  fenua  ra  o  Beritane.  E  area  miti  tei  ropu  i  taua  na  fenua  ra  e 
piti  nei.  E  inaha,  ua  tere  maitai  roa  ta’na  pahi  reva  hoê  ahuru  ma  ono 
maile.  Ei  reira  ua  ino  te  hoê  auri  machine  i  nia  ia’na,  e  ua  mairi  noa 
taua  pahi  reva  nei  i  nia  iho  i  te  moana.  E  ua  panu  noa,  aifea  e  paremo. 
E  muri  itia‘era,  ua  faaorahia  oia  e  te  hoê  pahi  manuâ  Farani.  E  ua  parau 
maira  taua  taata  ra,  eita  e  maoro  e  t.amata  faahou.  E  te  mana‘o  nei  oia  e 
noaa  ia’na  taua  vahi  hinaarohia  e  ana  ra. 

I  te  avae  Tiurai  mairi  a‘e  nei,  i  te  pae  apatoa  i  te  fenua  ra  o  Amerika, 
ua  taero  toopiti  taata  i  te  ava.  E  ua  taputo  raua.  Ua  patia  te  hoê  i  te 
tipi  e  ua  pohe  roa.  E  i  muri  a‘era  ua  haruhia  oia  e  te  motui,  e  ua  tuu  te 
motui  ia’na  i  roto  i  te  fare  auri.  E  inaha,  i  te  tuiraa  pe  ua  haere  te  hoê 
tiaa  rahi  taata  i  te  fare  auri,  i  te  vahi  i  tapeahia  taua  taata  ra.  E  ua  faaue 
ratou  i  te  taata  tiai  fare  auri,  na  ô  atura,  “A  tuu  haapeepee  mai  ia  matou  i 
taua  taata  taparahi  taata  nei.”  Area  aita  oia  ïriti  i  te  opani  ia  ratou.  Ei 
reira  ua  haaparari  ihora  raton  i  te  opani,  e  ua  tuu  te  hoê  taura  i  nia  i  te 
a’i  o  taua  taata  ra,  e  ua  taamu  i  nia  i  te  hoê  amaa  raau.  E  ua  tarïhia 
oia  e  ratou,  pohe  roa’tura. 

I  te  21  no  Tiurai  ua  roohia  mai  te  oire  ra  o  Galveston  i  te  fenua  Ame 
rika  i  te  miti  rahi  e  te  mata‘i  puai  i  au  i  te  vero  ralii  i  pail  ai  taua  oire  ra  i 
te  m,  1900.  E  23  taata  i  pohe  roa  i  roto  i  te  miti,  e  ua  pau  te  tao‘a  e 
750,000  dara.  Ua  mana‘ohia  e  mea  iti  roa  tera.  I  te  m.  1900  ua  pau  roa 
te  oire  i  te  vero  u‘ana  mai  te  reira  ra  te  huru.  Ua  patu-faahou-hia  te  oire, 
e  ua  patu-âtoa-hia  te  tahi  aua  ofai  17  avae  te  teitei  e  11  niaile  te  roa,  e  ati 
i  te  oire  i  te  pae  tahatai  ei  paruru  i  te  oire  i  te  miti  peneia‘e  e  roo-faahou- 
hia  mai  ai  te  oire  i  te  vero  rahi,  e  inaha  ua  tae  mai  te  vero  e  ua  pau  to’na 
ra  puai  i  nia  i  te  aua,  e  ua  ora  to  te  oire  e  to’na  tao‘a  rahi.  Ahiri  aita  te 
aua,  ua  milioni  te  moni  i  pau,  mai  1  te  m.  1900  te  huru. 

I-  tc  1G  no  Tiurai  ua  aueue  te  fenua  Heleni  apatoa,  e  ua  pohe  roa  e 
.‘iOO  taata.  Mea  rahi  roa  te  mau  fare  i  mairi  i  raro.  Ua  pihaa  te  pape 
veavea  no  raro  mai  i  te  fenua  i'  tera  valii  o  i  tera  vahi,  e  ua  riro  te  mau 
anavai  e  te  mau  pape  tahe  mai  te  toto  te  liuru. 


I  te  31  no  Tiurai  ua  pau  te  oire  ra  o  Osaka  i  te  fenua  Iapone  i  te 
nuahi.  Ua  pau  roa  i  te  auahi  11,308  fare.  Ua  pau  e  8  fare  haapiiraa 
tamarii,  e  4  fare  mojii,  e  20  hiero  haamoriraa,  11  fare  toa  rarahi,  e  te  mau 
faretoaerave  rahi  te  hanereraa.  E  25  hora  te  amaraa.  Hoê  noa  ihe 
taata  i  pohe  roa. 


I  te  25  no  Tiurai  ua  tere  te  tiïHta  Farani  ra  o  M.  Louis  Bleriot  i  roto  i 
to’na  pahi  mata‘i  mai  te  fenua  Farani  e  tae  atu  i  te  fenua  Beritane.  Ua 
taa  ê  te  fenua  Farani  e  te  fenua  Beritane  i  te  miti  e  21  maile  te  roa.  Ei 
roto  i  te  reva  i.  nia’‘e  i  te  miti  to’na  tereraa,  e  aita  i  pau  te  afa  hora  ua 
tapae  i  te  fenua  Beritane.  Ua  roaa  ia’na  te  rê  e  5,000  dara  no  te  mea  o 
oia  te  taata  matamua  i  tere  mai  te  fenua  Farani  i  Beritane  na  roto  i  te 
reva. 


Te  parahi  nei  t,e  hoê  orometu  i  i  te  fenua  ra  o  Papua.  E  te  parau  nei 
oia,  te  vai  etene  noa  ra  te  tahi  pae  taata  i  reira  i  teie  nei  â.  E  ia  tama‘i 
ratou  ritou  ihora.  E  te  pae  o  tei  vi  i  roto  i  taua  tama‘iraa,  ua  riro  to 
ratou  mau  upoo  i  te  pae  upootia.  E  e  rave  atoa  hoi  ia  ratou  i  te  i‘o  no  nia 
iho  i  to  ratou  mau  tino  pohe,  e  e  afai  atu  i  te  reira  i  to  ratou  nmu  hoa  <*i 
maa  na  ratou.  E  ua  riro  te  reira  e  tapao,  ua  upootia  hoi  ratou.  E  teiêv 
nei  i‘o  na  nia  iho  i  ta  ratou  rnau  tino  pohe  nei,  e  mea  afaihia  ïa.  Mai  tu  te 
mau  papaa  e  afai  noa  te  faraoa  monamona  no  te  oroa  faaipoiporaa  i  to 
ratou  inau  hoa,  e  mana‘oraa  no  te  faaipoiporaa.^ 

Te  hamonia  rahi  i  te  fare  pureraa  no  te  Ekalesia  a  lesu  Mesia  i  te 
Feia  Mo‘a  i  te  Mau  Mahana  Hop<*a  N<*i  i  te  oire  Roto  Miti.  E  mea  maere- 
hia  e  te  taata’toa  o  tei  tae  i  reira.  E  mea  navenave  ralii  hoi  to’na  oto  ia 
faaroohia  e  te  taata.  E  pae  hanere  taata  te  pupu  himeneraa  i  haapaohia 
pihaiiho  ia’na.  Tei<*  te  faito  o  taua  hamonia  nei,  oia  hoi  30  avae  te  aano, 
33  avae  te  teitei,  e  <*  32  avae  te  hohohu.  E  te  moni  i  pau  i  t<*  hamaniraa- 
hia  mai  te  matamua  mai  â,  oia  hoi,  130,000  dara.  E  t<*  pupu  hinieneraa, 
ua  tui  to  ratou  roo  i  te  niau  fenua’toa  ra.  Ua  haru  ratou  i  te  rê  piti  i  te 
haruraa  rê  o  to  te  ao  atoa  nei,  i  te  oire  ra  o  Chicago  i  t<*  m.  1803. 


Toae  a  Maire,  Faaau  Parau, 

Rue  Dumont  d’Urville,  Orovini,  Papeete,  Taliiti. 
W.  A.  Seeg’miller,  Imprimeur, 

Rue  Brêa  et,  de  la  rue  Diimont  d’l  rville,  Papeete,  Tahiti. 

